
JOMSBORG, 
DENS BELIGGENHED OG HISTORIE. 


AF 


SOFUS LARSEN. 


I. HVOR LAA JOMSBORG? 


Danmarks allerældste Historie spiller tre Stæder, Slesvig, 

Hedeby og Jomsborg, gennem flere Aarhundreder en 
Hovedrolle. Hvor det ældste Slesvig skal søges, hersker der 
ingen Tvivl om; Hedeby har fhv. Museumsdirektør Sophus 
Muller — efter min Formening med afgørende Sikkerhed — 
stedfæstet til Halvkredsvolden ved Hadebynor!; men om 
Jomsborgs Beliggenhed er Striden til Dato standende. 

Hvilken Betydning en sikker topografisk Bestemmelse 
af Begivenhedernes Skueplads har for enhver historisk Skil- 
dring, erkendes fra alle Sider. Hvor den fattes eller svigter, 
svæver alle historiske Efterretninger i Luften, Banen ligger 
aaben for vilkaarlige Kombinationer, især naar Overleve- 
ringen, som i det foreliggende Tilfælde, i Forvejen er frag- 
mentarisk og usikker, tildels overgroet og omspundet af 
Sagnets frodigt voxende Ranker. 

Hensigten med denne topografiske Undersøgelse er altsaa 
at vinde et nogenlunde fast Grundlag for en kritisk Skildring 
af de Begivenheder, i hvilke Jomsborg spillede en fremtræ- 
dende Rolle. Ganske vist foregaar de allerfleste af dem slet 
ikke iStadens umiddelbare Nærhed, saa Stedfæstelsen kunde 
i og for sig synes ligegyldig. Ikke destomindre vil det vise 


1 Nordiske Fortidsminder Il, 227—244. 
Aarb. f. nord. Oldk. og Hist. 1927, 1 

sig, at Spørgsmaalet om Stadens Beliggenhed, ogsaa med 
Hensyn til disse Beretninger, er af yderste Vigtighed, fordi 
netop den er afgørende for Forstaaelsen af de danske Kon- 
gers Politik i hine fjærne Tider. 

Den eneste Beskrivelse af Byen, vi raader over — den 
sagnagtige Skildring af Borgen i Jomsvikinga saga! giver 
intetsomhelst Holdepunkt for en Stedfæstelse — findes hos 
Adam af Bremen? og lyder i dansk Gengivelse saaledes: 

»Hinsides? Leuticierne, der med et andet Navn kaldes 
Wilzer, møder vi Oderfloden, den vandrigeste Strøm i Sla- 
-vernes Land. Ved Mundingen af den, dér hvor den løber 
udide skytiske Sumpe, ligger den navnkundige Stad Jumne!, 
en stærkt besøgt Handelsplads for Barbarerne og for Græ- 
kerne fra de omliggende Egne. Af det, der fortælles til dens 
Pris, vil jeg gærne her indflette nogle faa Enkeltheder, som 
synes mig Omtale værd; thi det, der berettes om den, er 
saare mærkeligt, ja fast utroligt. 

Det er den største af alle Stæder indenfor Europas Græn- 
ser, og den beboes af Slaver i Forening med andre Folke- 
slag, Grækere og Barbarer. Thi ogsaa tilrejsende Saxere har 
faaet Lov til at tage Ophold dér paa lige Vilkaar, naar blot de, 
medens de boer i Byen, ikke aabenlyst bekende deres kristne 
Tro. Alle Indbyggerne hylder nemlig endnu den hedenske 
Gudsdyrkelses Vildfarelser; men forøvrigt findes næppe noget 
agtværdigere eller mere velvilligt Folkeslag end dette. 

Staden er rigt forsynet med de Varer, som de nordiske 
Nationer frembringer; alt, hvad der er behageligt og sjæl- 
dent, finder man dér. Dér er Vulkans Gryde, en Indretning 


1 Kap. 23. — Citaterne af Sagaen er efter Fornmanna sågur Bd. XI. 
Kbhvn. 1828. Jeg foretrækker ligesom Prof. Steenstrup af praktiske 
Grunde denne Udgave, som hviler paa det ældste bevarede Haandskrift af 
Sagaen; Tilføjelserne efter Cod. F (Kap. 50 —52) vedkommer naturligvis 
ikke den oprindelige Redaktion. 2 II, 19. 3 d: østen for. 

+ Et enkelt ældre nu tabt Haandskrift (Lappenbergs Nr. 5), i hvilket 
Texten var ret vilkaarligt behandlet, havde konsekvent Julinum for 
Jumne. 

Fig. 1. Oversigtskort over Egnen ved Oderflodens Munding. 


som Indbyggerne kalder den græske Ild, hvilken ogsaa So- 
linus omtaler; dér ser man Neptunus under tre Skikkelser; 
thi denne Ø beskylles af tre Sunde. Det ene af disse, for- 
tæller man, har et stærkt grønligt Skær, det andet er hvid- 
ligt, det tredie er bestandig i heftigt Oprør, pisket af rasende 
Storme. 

Fra denne Stad er der kun en kort Strækning at ro dels 
til Byen Demmin, der ligger ved Peeneflodens Munding, [dels 

” 

til Øen Reune]!, hvor Runerne bo. Derfra (5: fra Jumne) 
kan man ogsaa sejle til Landstrækningen Semland, som til- 
hører Pruzerne. Rejsen gaar saaledes for sig, at man fra 
Hammaburg eller Elbfloden over Land paa den syvende 
Dag naaer til Staden Jumne; for at komme dertil ad Søvejen, 
gaar man ombord i Skibet i Sliaswig eller Aldinburg. Sejler 
man videre fra selve denne Stad Jumne, vil man paa den 
14. Dag kunne stige i Land i Ostrogard i Rusland. Hovedsta- 
den dér er Byen Chive, en jævnbyrdig Medbejler til Kejser- 
staden Constantinopel, Grækenlands vidtberømte Perle«. 

I denne Adams Skildring er der adskillige Punkter, som 
trænger til nøjere Belysning; desuden vækker den latinske 
Sprogform, som overalt i Adams Værk, hist og her ikke saa 
lidt Anstød; men med Undtagelse af et enkelt Sted synes 
dog Texten rigtigt overleveret. Den Fejl, jeg sigter til, og 
som er markeret ved firkantede Klammer i Oversættelsen, 
findes i den her benyttede Textudgave? S. 55 L.7; der er 
aabenbart faldet et Led ud mellem fluvii og ubi', Sammen- 
hængen viser, at her maa indskydes Ordene hinc ad insulam 
Reunem. Først saaledes faar Sætningen, som indledes med 
ubi, Mening, og den Deling, hvis første Led angives ved 
hinc etc., sit nødvendige Komplement (hinc—hinc 3: paa den 
ene Side — paa den anden Side eller dels — dels)". Endvidere 


1 Det eneste Sted (Schol. 117), hvor Adam nævner Øen Riigen ved 
Navn, kaldes den Reune. 

2? Adami Gesta Hammaburgensis ecclesiae pontificum ex recensione 
Lappenbergii. In usum scholarum ex Monumentis Germaniae historicis 
recusa. Ed. II, Hannoverae, 1876. (Besørget af G. Waitz). 

3 Den overleverede Text lyder saaledes: Ab illa civitate brevi remigio 
traiicitur, hinc ad Dyminem urbem, quae sita est in hostio Peanis fluvii, 
ubi et Runi habitant; inde ad Semland provinciam, quam possident Pruzi, 
navigatur (det sidste Verbum er kun bevaret i to Haandskrifter, Nr. 2 og 5). 

4 I den Text af Adams Værk, hvis Overlevering nøjere undersøges i 
næste Afsnit, findes adskillige Lakuner af denne Art, som Udgiverne ikke 
har suppleret, saaledes IV, 38, hvor der mellem relatione og Danorum 
skal indskydes regis. At det var Kong Svend og ikke nogle ubekendte 
Danske, der gav Adam disse Oplysninger, fremgaar baade af det fore- 

tror jeg, at det ef, som nu læses foran Runi, er kommet ind 
paa en gal Plads og hører hjemme i næste Linie mellem inde 
og ad, som angivet i Oversættelsen. 

Inden jeg kommer ind paa Forklaring af Enkeltheder, 
synes det mig rettest at se lidt nærmere paa et Hovedspørgs- 
maal, hvis Vigtighed strax slog mig ved Gennemlæsningen 
af denne Skildring, og som næppe tidligere har været rejst. 
Det fremgaar jo af Adams egne Ord?, at hvad han her be- 
retter, ikke beror paa Selvsyn. Omendog Kilden ikke ud- 
trykkelig angives, maa hele Skildringen betragtes som et 
Referat af noget, han enten har hørt eller læst — tilsyne- 
ladende snarest det første —, og man faar det bestemte Indtryk, 
at de Tilstande og Forhold, som beskrives, ikkegælder Jumnes 
Fortid, men Staden som den var paa Adams egen Tid?, Denne 
Opfattelse bestyrkes ogsaa ved andre Udtalelser af Forfat- 
teren; saaledes hævder han gentagne Gange, at siden Ein- 
hard har ingen Skribent givet en Skildring af Østersøen og 
de omboende Folkeslag, saaledes som han nu gør; paa dette 
Punkt peger han med en vis Stolthed; her er Prioriteten hans?. 

Der kan heller ikke være Tvivl om, at mange af de Op- 
lysninger, Adam giver om Østersøen og de omliggende Egne, 
skyldes Meddelelser, han selv har samlet"; de fleste af disse 
skriver sig vel nok, som det ogsaa kan ses af hans Frem- 
stilling, fra Kong Svend, hvis Vidnesbyrd han idelig paa- 
beraaber sig. 

De skrevne Kilder til sit Arbejde angiver han oftest om- 


gaaende og af det strax efterfølgende ait. Det forekommer mig lidet tro- 
ligt, at Fejl af denne Art skulde gaa tilbage til Forfatterens egen Kladde; 
sandsynligvis maa de skrives paa Overleveringens Regning. 

! quia magna quaedam et vix credibilia recitantur, 

? præstat — est sane maxima — nichil non habet — ibi est etc. 

3 Smilgn. II, 16, hvor Einhards Vita Caroli citeres og IV, 20, hvor det 
hedder: »Haec habui quae de sinu Baltico dicerem, cuius nullam mentio- 
nem audivi quempiam fecisse doctorum, nisi solum, de quo supra dixi- 
mus, Einhardum«. 

£ Smign. IV, 11 og 15. 

hyggeligt; men af det righoldige Materiale, han i Bremer- 
arkivet havde Adgang til, er der dog i hvert Fald to Skrifter, 
som han øjensynlig har benyttet stærkt, men aldrig gør 
nøjere Rede for. Det ene var af historisk Indhold, og til det 
kommer jeg senere tilbage, det andet var en Række Beskri- 
velser af hele det vidtstrakte Omraade, der oprindelig laa 
under den bremiske Mission, senere udvidet med adskillige 
Tilføjelser ogsaa om tilgrænsende Egne. | 

At der i Arkivet fandtes en Samling af et saadant Ind- 
hold, det er let nok at paavise trods Adams Taushed; hans 
konfuse og alt andet end omhyggelige Skildring af Nordens 
dengang saagodt som ukendte Lande og Folk giver os allige- 
vel Beviser nok derpaa. Saaledes fortæller han i Schol. 138, 
at nogle af Biskop Adalwards Ledsagere havde meddelt ham, 
at denne paa sin Missionsrejse i Sverig! ogsaa besøgte den 
gamle berømte Handelsplads Birca, men at den fordum 
blomstrende Stad dengang var saa forladt og øde, at selv 
Sporene af den ikke var lette at faa Øje paa. Ja, man var 
ude af Stand til at finde den hellige Ærkebiskop Unnis Grav, 
hvilket vel nok har været det egentlige Formaal med Besøget. 

Af det samme Birca giver imidlertid Adam I, 62 en meget 
livfuld Beskrivelse, som sikkert skyldes et Øjenvidne, og den 
slutter med disse Ord, der tydeligt nok betegner Skildringen 
som gældende Adams egen Tid: »Til denne Handelsplads 
plejer alle Skibe fra Danmark og Norge, fremdeles Vender, 
Sember og andre Nordens Folkeslag almindeligvis at søge 
hen for at forsyne sig med de forskellige for dem nødvendige 
Varer, da den gælder for at være den sikreste Havn i de 
svenske Farvande«. 

Det er indlysende, at hele denne Skildring af det blom- 


1 Lib. II, 31 sætter Adam Adalwards Missionsrejse til 70 Aar efter det 
ødelæggende Vikingeangreb, som fandt Sted Aar 994. — Adam omtaler to 
Missionsbisper af dette Navn, en ældre, der dør i Norden og afløses af den 
yngre, som senere blev hjemkaldt af Ærkebispen og døde i Bremen. Det 
er ham, der her tænkes paa; smilgn. IV, 23 og 28; Schol. 119 og 131. 

strende Birca kan Adam ikke have hørt af Adalwards Led- 
sagere, heller ikke af nogen anden Samtidig; thi den gælder 
aabenhart en Tid, som ligger langt forud for dette Besøg. 
Den maa derfor være øst af en gammel skriftlig Kilde, og 
naar Forfatteren her bruger Præsens (solent) og giver det 
Udseende af, at saadan var Forholdene endnu paa hans Tid, 
da er det kun et Udslag af den utilgivelige Skødesløshed og 
Vilkaarlighed, hvormed Adam saa hyppigt gengiver sine 
Kilder, skriftlige saavel som mundtlige, og som vi i det føl- 
gende gentagne Gange vil faa Lejlighed til at konstatere!?., 
Til den samme gamle Beskrivelse hørte ogsaa Schol. 121: 
»Naar man sejler fra Skaane i Danmark til Birca, medgaar 
der fem Dage, ligesaa naar man tilsøs drager fra Birca til 
Ruzzia fem Dage«, og bortset fra de Oplysninger, Adam fik 
af Adalwards Ledsagere, og som han ikke benyttede ved den 
sidste Redaktion af sin Text, vidste man i det 11. Aarh. ved 
Ærkesædet om Birca kun, hvad der berettedes i denne gamle 
Codex. Ellers vilde ikke Ærkebiskop Adalbert, da han syslede 
med de gigantiske og fantastiske Planer for sin fremtidige 
Missionsvirksomhed, der, som saa meget andet, hurtig blev 
opgivede?, have bestemt Birca til Metropolis for den svenske 
Kirke?; ejheller vilde han have udnævnt en Biskop (Hilti- 
nus), som skulde have Sæde dér, og Adam selv vilde ikke i 
Schol. 122 have udtrykt sig saaledes: »Dér i Birca er den 
hellige Ansgarius' Havn og den hellige Ærkebiskop Unnis 
Grav, et gæstevenligt Herberge, tør jeg sige, for vort Ærke- 
sædes hellige Bekendere«. 


1 Den her fremsatte Karakteristik af Adam og hans Benyttelse af Kil- 
derne stemmer jo kun daarligt med den Opfattelse, der kommer til Orde 
i Sv. Lånborgs Skildring af den gamle Kanonikus og hans Værk (Sv. Lån- 
borg, Adam af Bremen. 1897). Man maa i dette Arbejde anerkende den 
Omhu og Lærdom, hvormed Stoffet er samlet og gennemgaaet; men der 
savnes overalt en dybere gaaende Kritik i dets Bearbejdelse. Den herved 
fremkomne Forskel i Opfattelsen forekommer det mig mest praktisk at 
markere én Gang for alle fremfor i hvert enkelt Tilfælde, hvor den lægger 
sig for Dagen. ? Adam ved Lappenberg, 2. Udg. S. 148. 8 IV, 20. 

Adams Beskrivelse af Birca og hans Omtale af Unnis 
Missionsrejse! dertil giver os et udmærket Holdepunkt for 
Tidsbestemmelsen af den ældste Part af disse geografiske 
Oversigter over Nordens Lande og Folk. Om Unni og hans 
Missionsrejse vidste han i Virkeligheden intet?. Nogen Be- 
skrivelse fra Datiden forelaa altsaa ikke. Derimod var han 
i Stand til at konstatere, at før Unnis Rejse havde ingen 
Missionær efter Ansgars Død besøgt Staden med Undtagelse 
af Rimbert. Om denne sidstes Færd vidste han imidlertid 
heller intet; han kendte den kun af flygtig Omtalei et Skrift?, 
utvivlsomt det samme, hvorfra vor Viden om Rimberts Sve- 
rigsfærd skriver sig, nemlig den anonyme, temmelig upaalide- 
lige Levnedsbeskrivelse af ham, i hvis c. 20" det hedder: 
»Fertur etiam antiquorum more sanctorum quædam fecisse 
miracula, frequenter videlicet, dum iret ad Sueoniam tem- 
pestatem maris orationibus suis sedasse etc.«. 

Hvornaar denneSverigsfart fandt Sted, véd vi absolut intet 
om; Adam heller ikke. Fra denne Rejse kan derfor den paa- 
gældende gamle Beskrivelse af Staden ikke stamme; den 
maa gaa tilbage til Ansgars egen Tid og blev rimeligvis først 
paabegyndt, efter at Ærkesædet var flyttet til Bremen (ogsaa 
Biblioteket i Hamborg gik jo fuldstændig tilgrunde ved Vi- 
kingernes Overfald paa Staden). Jeg formoder, at den skriver 
sig fra Tiden om 850, dengang Ansgar igen kunde begynde 
at tænke paa ny Fremstød i Missionsmarken; thi at det var 
Hensynet til Missionsvirksomheden i ukendte Egne, der frem- 
kaldte Bogen eller Samlingen, derom kan der vel næppe 
være Tvivl, og meget mere end netop Bremens 'legatio” har 
den derfor næppe omfattet fra først af. Senere — vistnok 
udelukkende i Adalberts Tid, og navnlig medens han var 
11, 62—63. 

? Smilgn. cap. 63: >Et credibile est athletam Dei Unnim eosdem reges, 
quamvis non crediderint, adisse eorumque licentia verbum Dei per Sueo- 
niam praedicasse«. 


3 ], 62 præter solum, ut legimus, Rimbertum. 
£ Mon. Germ. hist. Script. II, 773. 

opfyldt af sin Missionsrus — blev der gjort store Tilføjelser 
af Efterretninger hentede saavel fra skrevne Værker som 
mundtlige Meddelelser. Nogle af disse tror jeg endnu man 
kan paapege i Adams Bog. 

Saaledes er en Del af Efterretningerne om Island ganske 
vist laante fra Beda; men det, der for Datiden var nyt og 
mærkværdigt, skyldes sikkert Oplysninger, som Ærkebispen 
fik af åsleifr Gissurarson (indviet til Bisp i Skalholt 1056), og 
som Adalbert eller Adam ikke helt igennem har opfattet kor- 
rekt. Dette fremgaar formentlig ogsaa af den Sammenhæng, 
hvori disse Efterretninger fremsættes (IV,35—36 &Schol. 148). 
Til Adalwards svensk-norske Missionsfærd kan formodentlig 
henføres de interessante Oplysninger om norske og svenske 
Mirakler, svensk Kultus og Gudetro samt Afstandsangivel- 
serne for Rejsen tillands og tilsøs fra Skaane til Sigtuna (II, 
31; IV, 28— 29). Fra en skreven Kilde stammer derimod 
øjensynlig hele det lange Scholium 96, en Stump af en større 
Rutefortegnelse med Oplysning om Afstandene mellem de 
paagældende Havnestæder. Originalen var muligvis af en- 
gelsk Oprindelse; thi den middelalderlige Betegnelse for 
Gibraltarstrædet har her den engelske Form (Narvese 3: nar- 
row sea — det smalle Sund), ikke den afledede nordiske 
(Njårfa sund)!. Den samme Rutefortegnelse, hvis Oplys- 
ninger væsentlig angik Nordsøen og det sydvestlige Europa, 
er formodentlig benyttet forskellige andre Steder i Adams 
Værk, saaledes II, 50, hvor det om Knud den stores Tog fra 
Danmark over Nordsøen til England hedder: »oceanum 
transivit Britannicum per quem, sicul nautae referunt, a Da- 
nia in Angliam, flantibus euris, triduo vela panduntur. Hoc 
mare magnum et valde periculosum a laeva Orcadas habet, 
dextrorsum attingit Frisiam«. Indskudet sicut nautae refe- 
runt synes mig at vise, hvorfra denne lidt umotiverede Til- 
føjelse til Fortællingen om Kong Knuds Togt er hentet. End- 


1 Smgin. N. M. Petersen i Oldnordiske Sagaer. 1837. XII. Bd. S. 252. 

videre Schol. 20: »Brittannia Oceani insula, cui quondam 
Albion nomen fuit, inter septentrionem et occidentem locata 
est etc.«; IV, 34: »Ad quas (Orchadas) a civitate Nortman- 
norum Trondemni per diem ferunt navigari posse. Itemque 
ab Orchadibus, aiunt, simile spatium viae, sive in Angliam 
dirigas, sive in Scotiam flectere velis«; endelig Schol. 144: 
»De oceano Britannico... magna recitantur a nautis mira- 
cula etc.«. 

Fra den ældste Part af denne Samling Efterretninger om 
Missionsomraadet, som Adam saa flittigt har raadspurgt og 
citeret, antager jeg, at ogsaa Størstedelen eller dog en be- 
tydelig Part af de Skildringer, han giver af det danske Rige 
og Venderlandet, er laante!, Selv for Adams Tid kan de, trods 
alle Fejl, betragtes som ganske enestaaende. En Privatmand 
som han kunde næppe ved egne Midler tilvejebringe dem; 
dertil krævedes Ærkesædets mægtige Hjælpekilder og ud- 
strakte Forbindelser. Naar man skal vurdere dem efter For- 
tjeneste, kan det være retledende at lægge sig paa Sinde, at 
selv en saa fremragende og kundskabsrig Mand som Biskop 
Thietmar af Merseburg, der ogsaa formedelst sin Forfatter- 
virksomhed havde den allerstørste Foranledning til at danne 
sig en klar Forestilling om Danmarks Land og Folk, som 
han saa hyppigt omtaler, erklærer i Slutningen af sit Værk ?, 
at han gærne vilde give sine Læsere Oplysning derom; men 
»quia nullus ad comprehendendas aquilonaris regionis varie- 
taltes ... sufficit, omitto. « 

Det Kæmpearbejde, som Thietmar erklærer, atingen mag- 
ter, forsøgte altsaa Ansgar, saavidt jeg kan skønne, allerede 
ved Midten af det niende Aarh. som den praktisk dygtige, 


! Lønborg, Adam af Bremen, bemærker (S. 79) Anmk. 1: Några skrift- 
liga upplysningar om danskarne har han ej haft. Adam I c. 49: De hysto- 
ria Danorum nichil amplius aut scriptum vidi aut ab alio visum com- 
peri. — Dette Udsagn gælder imidlertid aldeles ikke andet end Danernes 
Historie, og selv med denne Indskrænkning dækker det ikke helt Virke- 
ligheden. 

? VII, 27 (Mon. Germ. hist. Script. III, 848). 

energiske Mand han var, at lægge Grunden til. Sine person- 
lige Erfaringer og Oplevelser paa de talrige Missionsrejser, 
han foretog, førte han omhyggelig Dagbog over. Muligvis 
har Rimbert benyttet denne i hans Vita; men Optegnelserne 
kom desværre tidligt bort fra Arkivet i Bremen. Adam har 
ikke kendt dem". Derfra er formodentlig ikke lidt gaaet over i 
Beskrivelsen af Missionsomraadet; men en Række Oplys- 
ninger har Ansgar desuden indhentet hos Købmændene i 
Slesvig og Birca samt for Venderlandets Vedkommende hos 
saxiske Handelsmænd, der i Forretningsanliggender havde 
besøgt disse Egne. 

Adam har paa to Steder i sit Værk givet udførlige Refe- 
rater af denne væsentlig geografiske Redegørelse for det, man 
i Bremen vidste om Missionsomraadet og de tilgrænsende 
Egne. Ianden Bog cap. XVI— XX drejer det sig kun omVender- 
landet og de tilgrænsende af Slaver beboede Egne; i fjerde 
Bog, der, som det i 2. Afsnit vil blive vist, kun foreligger i 
Kladde, om hele det nordlige Europa. Her finder vi da ogsaa 
Beskrivelsen af Danernes Rige, om hvilken jeg skal fatte mig 
saa kort som muligt, da den egentlig falder udenfor denne 
Undersøgelses Rammer. Mine Bemærkninger om den har 
kun til Hensigt at vise, hvorfra en Del af Adams Materiale 
skriver sig, og hvordan han har benyttet det. 

De Glimt af en dansk Samfundsskildring, denindeholder?, 
peger hen paa en Tid, som ligger langt forud for Forfatterens 
egen. Vikingeguldet stammer ikke fra sidste Halvdel af det 
11. Aarh., men fra det 9. og 10. Selv om Sørøveri endnu paa 


1 Se om dette uskatterlige Minde, som tidligt er forsvundet, Lange- 
beks Note til Vita Ansgarii i Script. r. Dan. I, 486, Det kaldes »Manuale 
sive Diarium sancti Ansgarii, in quo sacri eius lIabores iuxta annos et dies 
notati fuerunt breviter«. Af en Privatmand, Balthasar Rummer, blev det 
1215 skænket til Corvey og kom derfra 1253 til Rom. Siden den Tid er 
det sporløst forsvundet. Rimbert nævner det ikke blandt A.'s Skrifter; 
men det kan jo godt være, at han ikke dertil har regnet Dagbøger og per- 
sonlige Optegnelser. 

2 IV, 6. 

Adams Tid var almindeligt i Danmark, gav hans Samtidige, 
Svend Estridsen, sikkert ikke sine Høvdinger Tilladelse til 
Plyndringer i de omliggende Farvande mod en Afgift til Kro- 
nen. Endelig havde Folkets Sæder og Tænkemaade, hvor 
raa den end var, ikke det vilde, hvidglødende Vikingepræg, 
som man efter hans Skildring maatte tro. Skøndt altsaa For- 
fatteren her, ligesom ved Omtalen af det længst forsvundne 
Birca, helt igennem bruger Præsens, antager jeg dog, at han 
her som hist ligefrem har refereret Indholdet af et langt æl- 
dre Værk. — De enkelte Partier af den rent geografiske Be- 
skrivelse er af meget forskellig Kvalitet, aabenbart ikke lutter 
Koraller. Dels maatte man jo ved Anlæget af et saadant Værk 
undertiden nøjes med de Hjemmelsmænd, som tilbød sig, 
og allerede det gav naturligvis Resultater af saare uensartet 
Værd, dels har Adam sammenrodet Beretninger fra vidt for- 
skellige Tider, saa det ikke længer er muligt med Sikkerhed 
at udrede de filtrede Traade. Beskrivelsen af Jylland er i al 
sin prægnante Korthed fortræffelig, en lille Juvel!, medens 
Skaane har faaet en yderst stedmoderlig Behandling (IV, 7) 
i topografisk Henseende. Disse sidste Oplysninger skriver 
sig vistnok fra den yngre Adalwards Rejse; han er antagelig 
ogsaa Adams Hjemmelsmand for den uheldige Angivelse om 
Skaanes Forbindelse med Sverig (smilgn. cap. 28. Slutning). 

De Vanskeligheder, det volder at udskille Materialets en- 
kelte Bestanddele efter Tid og Oprindelse, har for en stor Del 
deres Grund i Adams Behandling deraf. Selv om fjerde Bog 
af hans Værk maa betragtes som en Kladde, kan der dog 
næppe være Tvivlom, at Fejlene ikke alene stammer fra denne 
Omstændighed; de ligger dybere: Stoffet er vokset ham over 
Hovedet; han har aldeles ikke mægtet at skille Vandene og 
sætte Tingene paa Plads. Derfor er alt rodet mellem hin- 
anden i vild Forvirring, forskellige Udtalelser om samme 


1 Det Stykke i fjerde Bog cap. 1, jeg sigter til, gaar i Lappenbergs Ud- 
gave S. 154 fra Linie 6 f. 0. til Linie &8 f. n. 

Emne kombinerede paa en rent ud meningsløs Maade. Selv 
mangler han desuden ethvert Spor af geografisk Anskuelses- 
evne. Men værst af alt: han er ude af Stand til at referere en 
given Oplysning eller en Udtalelse klart og koncist. Det er 
en haard Dom, men jeg skal ved et Par Exempler vise, at 
den er fuldt berettiget. Hans Mangel paa geografisk Begreb! 
ses af følgende: I Slutningen af IV, 16 findes en yderst for- 
nuftig og interessant Beskrivelse af Kurland, der anses for 
en Ø, som har en Udstrækning af otte Dagsrejser. I cap. 17 
omtales Estland, der ligeledes antages for en Ø, og i Slut- 
ningen af samme Kapitel tilføjes saa disse Ord: »og denne 
sidste Ø siges at ligge tæt ved Kvindernes (3: Finnernes Land), 
medens den anden ovenfor nævnte (Kurland) ikke ligger ret 
langt fra Birca i Sueonernes Land.« Det samme kan vi kon- 
statere i adskillige andre Tilfælde, saaledes for Jumnes Ved- 
kommende: I II, 19 angives dens Beliggenhed ganske nøjag- 
tigt; hermed stemmer Schol. 117, hvor Reune insula (Rigen) 
siges at være vicina Iumne civitati. Men IV, 20 berettes, at 
Birca, som ligger midt i Sueonia, »contra civitatem Sclavorum 
respicit Iumnem, paribusque spaciis omnes illius ponti am- 
plectitur horas (3: oras)«. 'Respicio contra” kan her kun betyde 
vender Blikket mod”, altsaa har Retning mod, hvilket jo efter 
de to Steders Beliggenhed er det rene Vrøvl. 

Forvirringen møder vi dog først og fremmest i Skildrin- 
gens Anlæg, hvor Orden og sund Sans synes at være ukendte 
Begreber. Han begynder Bogen med Jylland, dernæst følger 
i Kap. 4 Fyn, i Kap. 5—6 Sjælland og i Kap. 7—9 Skaane. 
Midt i denne Danmarksskildring (Slutning af Kap. 3) finder 
han imidlertid Lejlighed til at indskyde en lang Beretning om 
Øen Helgoland (Farria insula). Saa kommer fra Kap. 10 
med de mærkelige Indledningsord »Nunc autem quoniam 
locorum se præbuit occasio« en lang Beskrivelse af Øster- 
søen og de omboende Folkeslag; herunder indordnes Resten 


!: Smign. S. 20 Anmk. 1. 

af Danmarksbeskrivelsen med en udførlig Opregning af de 
danske Øer, ogsaa de tidligere omtalte. Han fortsætter saa med 
en Række Øer og Lande, der staar i nærmere eller fjærnere 
Forbindelse med det samme Hav, men som intet har at gøre 
med Danmarksbeskrivelsen, og slutter omsider Oversigten 
(Kap. 20 Slutning) med disse Ord: »Itaque de insulis Danorum 
dictum est satis«. Paa Læseren virker denne Afslutning mer 
end overraskende; thi Omtalen af de danske Øer sluttede 
midt i Kap. 16, og paa dette Tidspunkt erindres de knapt for 
alt det ny, man i Mellemtiden har hørt. 

Saaledes bliver Adam ved med at rode alt ind imellem 
hinanden næsten lige til Slutningen. I Kap. 21 begynder en 
Skildring af Sverig og dets Folk; i Kap. 24 indskydes en kort 
Bemærkning om Grænselandene mellem Norge og Sverig, og 
i Kap. 25 overraskes man ved disse Ord: »Igitur ut brevem 
Sueoniae vel Suediae descriptionem faciamus etc«. Forkla- 
ringen er vel simpelthen den, at Adam i sin Kilde fandt to 
Sverigs Beskrivelser, og dem har han overfladisk forbundet 
eller rettere kun sammenstillet i sit Referat. Noget lignende 
kan man iagttage i den første Del af Danmarksbeskrivelsen ; 
men her er Resultatet af Sarmmensmæltningen blevet en syn- 
dig Forvirring. Først hedder det i Kap. 1: »Et prima quidem 
pars Daniae quae Judlant dicitur, ab Egdore in boream longi- 
tudine protenditur«; her er alt i Orden paanær de fem sidste 
Linier, som jeg nedenfor kommer tilbage til, og Betegnelsen 
af Verdenshjørnerne er den samme som i Nutiden. Sammen- 
blandingen begynder først i Kap. 4 med Skildringen af Fyn. 
Hans Ord lyder: »Funis est insula non modica, post eam 
quae Wendila dicitur in ostio barbari sinus occurrens«. 
Her er Fyn altsaa anbragt Nord for Vendsyssel, hvilket ud- 
trykkelig betones lidt længere nede i samme Kapitel, hvor 
det hedder: »Et notandum est, si per Judland in Funem ten- 
deris, directam in septentrionem viam habes«. Men strax 
efter følger disse Ord: »At vero per Funem transeunti ad 
Seland oriens in faciem currit«. De to Opfattelser af Verdens- 

hjørnerne skifter saa Kapitlet ud og videre til Slutningen af 
Kap. 5. 

Der kan efter mit Skøn næppe være Tvivl om, at Adam 
her har øst idetmindste af to Kilder, af hvilke den ene an- 
vendte den endnu gængse Betegnelse for Verdenshjørnerne, 
medens den anden, hvad der ogsaa forekommer i nordiske 
Kilder fra Middelalderen!, betegnede Verdenshjørnerne paa 
anden Vis. Efter denne sidste Opfattelse betegnes vort Nord 
som Vest, Øst som Nord. Adam har her fulgt snart den ene 
Kilde snart den anden, og derved er hans Fremstilling blevet 
til et rent geografisk Kaos. 

Et eklatant Exempel paa Adams bristende Evne til at 
gengive, hvad han havde hørt eller læst, nøjagtigt og klart, 
foreligger i 4. Bog Kap. 16, hvor han opregner de danske 
Øer. Her siger han udtrykkelig: »Ceterum insulae Funi adia- 
cent aliae septem minores ab euro … hocest Moyland, Imbra?, 
Falstra, Laland, Langland«. Det bliver, som man ser, kun 
fem, og af disse ligger endda de fire Moyland, Imbra (Feh- 
mern?), Falstra og Laland ikke ved Fyn. Videre hedder det 
1 samme Kapitel: »Hae quindecim insulae Danorum regnum 
aspiciunt«. At der i Fortegnelsen var opført 15, staar altsaa 
fast, Tallet syv er rigtigt; men han har simpelthen glemt at 
angive Navnene paa de to. Et andet Exempel paa det samme 
træffer vi i Slutningen af fjerde Bog Kap. 1, hvor det hedder: 
»Tertium voluit episcopatum esse in Arhusan. Et hanc fre- 
tum quoddam a Fune dirimit brevissimum, quod ab orien- 
tali pelago ingrediens, longis anfractibus inter Funem et Jud- 
lant protenditur in boream«. Der kan næppe være Tvivl om, 


1 Smlgn. N. M. Petersen, Hdb. i den gammel-nordiske Geografi 1, 127 
(her betones dog ikke skarpt nok, at Forskydningen er fulde 909; Knyt- 
inga saga c.32,448&45; Fritzner, Ordbog over det gl. norske Sprog, 2. Udg. 
111, S. 832 Sp. 2. — Det er muligt, at denne Forskydningaf Verdenshjørnerne 
oprindelig skyldes angelsachsisk Paavirkning. I Kong Alfreds Oversæt- 
telse af Orosius møder man Stedsbestemmelser, der kunde pege i den 
Retning, smign. Ahlenius, Olaus Magnus S. 23 Anmk. 2. 

? Muligvis et andet Navn for Fembra (3: Fehmern). 

at det simpelthen skyldes Sjuskeri fra Adams Side, naar han 
her lader Lillebelt løbe mellem Aarhus og Fyn; det følgende 
viser, at Et hanc i hans Kilde i Virkeligheden gik paa en 
Lokalitet i Jylland, som laa langt sønden for Aarhus, eller 
at Ordet regionem er udfaldet efter hanc. 

Langt bedre refereret og endda paa to forskellige Steder! 
er det, som Adam har at berette os om Venderlandet og de 
tilstødende slaviske Egne. For Venderlandets Vedkommende 
falder de to Referater ikke helt sammen; men de staar dog 
ikke gensidigt i Modsigelsens Tegn. Grunden er vel simpelt- 
hen den, at om denne Egn havde Adam kun en eneste gam- 
mel Beretning til sin Raadighed ?, som han vistnok hist og her 
har gengivet sjusket eller udpyntet med skruede Stilblormmnster 
fra sene klassiske Forfattere — og derved saavidt han for- 
maaede, vanskeliggjort Forstaaelsen —, men for nogen reel 
Ændring strakte hverken hans Viden eller hans Kilder til. 

Ovenfor? saa vi, hvor Talen var om de nordiske Lande, 
at man aldeles ikke kan stole paa Adam, naar han udgiver 
sine geografiske Skildringer for samtidige og lader, som om 
de hvilede paa Efterretninger, han selv havde indsamlet. Det 
sammegælderSkildringen af Venderlandet og detilgrænsende 
Egne, der formentlig stammer fra en Tid, som ligger c. 200 Aar 
forud for hans egen; visse Enkeltheder i den peger nemlig saa 
langt tilbage. Blandt de Folkeslag, han opregner i Missions- 
omraadet, er ogsaa Obodriti, Beboerne af det nuværende 


1 II, 16—20; IV, 18. | 

2? Han siger udtrykkelig IV, 20. »Hæc habui, quae de sinu illo Baltico 
dicerem, cuius nullam mentionem audivi quempiam fecisse doctorum, 
nisi solum, de quo supra diximus, Einhardum«, og fra Einhard er hans 
Skildring af Venderlandet ikke laant; smign. IV, 10 Beg. Nogen for Da- 
tidens lærde Krese tilgængelig Beskrivelse af Østersøen og de omliggende 
Egne existerede altsaa ikke paa Adams Tid fraset Einhards korte Be- 
mærkninger i Vita Caroli cap. XII; Kilderne til haus Oplysninger — for- 
saavidt det ikke drejer sig om mundtlige Meddelelser — maa altsaa skrive 
sig fra Arkivet. 

1 5,6 ff. 

Mecklenburg ; om disse har han den mærkværdige Tilføjelse! 
»qui nunc Reregi vocantur«, men denne abodritiske Stamme 
omtales siden Karl den stores Tid overhovedet intet andet 
Sted, var dengang om ikke helt opløst som selvstændig 
Stamme, saa dog ganske betydningsløs, saa betydningsløs, 
at dens Navn absolut ikke kunde bruges som Fællesnavn 
for Abodriterne. Som dens Hovedstad nævnes Reric, hvis 
Beliggenhed vi nu ikke længer kan paavise; men Byen om- 
tales som en særdeles anselig Handelsplads under den danske 
Kong Godfreds Strid med Abodriterhøvdingen Drasco eller 
Thrasco?. I disse Kampe fik den blomstrende Stad et af- 
gørende Knæk, da Godfred lagde den øde og overførte de 
fremmede Kjøbmænd derfra til Slesvig. Dengang laa her en 
Landsby Sliestorp, der for Fremtiden fik Navn efter sit 
Havnebassin, Vigen som paa dette Sted gik ind fra Slien. 
Det ødelagte Reric, som Kongen tidligere havde inddraget 
under sit Herredømme, blev altsaa opgivet”. Hermed var 


1 Smign. Adam II, 18 & III, 19, hvor han i en Opregning af Vender- 
stammerne fra Missionsomraadet nævner 'Obodriti vel Reregi'. Det er 
sikkert den samme Kilde, han har benyttet begge Steder. 

? Einhardi Annales 808 (M. G. h. Script. I, 195) >... Godofridus vero, 
priusquam reverteretur, destructo emporio, quod in oceani litore con- 
stitutum, lingua Danorum Reric dicebatur, et magnam regno illius com- 
moditatem vectigalium persolutione præstabat, translatisque inde negotia- 
toribus, soluta classe ad portum qui Sliesthorp dicitur cum universo exer- 
citu venit«. 

Ibidem 809, Efter at det er fortalt, hvorledes Thrasco med sachsisk 
Hjælp forsøger paa atter at vinde fast Fod i Venderlandet, skøndt han har 
maattet give Godfred sin Søn som Gidsel, hedder det: >… Thrasco dux Abo- 
dritorum in emporio Reric ab hominibus Godofridi perdolum interfectus 
est«. 

2 Naar Kongen kort derpaa fornyede Fjendtlighederne mod sin gamle 
Modstander Thrasco, og Kampens Skueplads til Slutningen var Reric, 
bliver det rimeligt at tro, at Ånledningen til Striden var den, at Vender- 
-høvdingen med frankisk Hjælp har forsøgt ikke blot at genvinde sit gamle 
Rige, men ogsaa at genoprette den gamle Handelsplads under sit Herre- 
dømme. Det var den Godfred vilde have i sin Magt, ikke Abodriterstam- 
men, fordi den ved sin Beliggenhed var af afgørende Betydning for Tran- 
sithandelen gennem hans eget Land. 

Aarb. f. nord. Oldk. og Hist. 1927. 2 

ogsaa Reregerstammens Saga ude; den nævnes aldrig siden 
den Tid undtagen paa dette Sted, hvor Adam har ladet den 
genopstaa fra de døde”. 

Ogsaa i Skildringen af Jumne (Kap. 19) er der et Træk, 
som peger bort fra Adams egen Tid. Efter hans Beretning? 
er Staden selvstændig eller saagodt som selvstændig, og det 
er udelukkende en Handelsplads. En Borg eller Fæstning, 
hvadenten den nu tænkes liggende lige ved eller forbundet 
med Byen, bliver der overhovedet ikke Rum for i denne 
Skildring. Nu véd vi imidlertid, at Jumne — rimeligvis ved 
Midten af det 10. Aarhundrede — blev erobret af den danske 
Konge Harald Blaatand, som i Forbindelse med Handecls- 
pladsen eller lige i Nærheden af den anlagde en meget fast 
Borg (Jomsborg); vi véd ogsaa, at denne Borg blev indtaget 
af Magnus den gode 1043; men den existerede dog endnu 
som Fæstning i Slutningen af det 11. Aarh., styret af et Par 
fredløse Høvdinger fra Skaane. Hvis Adams Skildring af 
Jumne virkelig var samtidig, saa kunde han eller hans 
Hjemmelsmand simpelthen ikke have undladt at omtale 
denne Borg. Beskrivelsen maa altsaa stamme fra en Tid, 
der ligger forud for Harald Blaatands Erobring af Jumne, fra 
en Tid, da Staden Rerics Rolle som Handelsplads vel var ud- 
spillet, men Reregerstammen, der havdegrundlagt den, endnu 
hævdede en betydelig Magtstilling blandt Abodriterne. 

Efter det, Adam beretter om Staden Jumne, er det ind- 
lysende, at hans Hjemmelsmand kendte Byen af Selvsyn, 
havde opholdt sig i den i nogen Tid. Her fortælles om Sta- 
dens Styrelse, om Indbyggernes Tro, deres Optræden over- 
for Fremmede, Handelsrøret, Havneindretninger m. m., alt- 
sammen nøgternt og klart, uden det Eventyrpræg, hvormed 


1 Navnet forekommer ganske vist hos Analista Saxo (Mon. Germ. hist. 
Script. VI, 609 & 631); men begge Steder har Forf. skrevet ud af Adam. 
Hos samme Annalist nævnes ogsaa Staden Reric paa to Steder, som begge 
er slet og ret udskrevne efter Einhardi annales. 2? Ovenfor S. 2. 

3 Saxo ed. Holder p. 402, 22—403, 23. 

Fantasteri og usandfærdige Opdigtelser farver en Skildring. 
De klassiske Fraser, Adam har pyntet den med — thi disse 
Brokker af gold Lærdom maa vistnok betragtes som hans 
rette Eje —, kan ikke skjule den Kendsgerning, at her med- 
deler et praktisk og sandfærdigt Vidne sit umiddelbare Ind- 
tryk. Naar det endvidere som Bevis for Indbyggernes Vel- 
vilje overfor fremmede anføres, at de giver tilrejsende saxiske 
Kjøbmænd lige Vilkaar til at nedsætte sig i Byen, naar de 
blot ikke lægger deres kristne Tro for Dagen, saa har denne 
Oplysning i den Grad Karakter af noget selvoplevet (thi paa 
anden Vis kunde en saadan Velvilje mod fremmede dengang 
jo ikke konstateres), at Hjemmelsmanden maa antages at 
have været en saxisk Kjøbmand, som i Handelsanliggender 
engang eller maaske oftere havde besøgt Jumne. Rimeligvis 
havde han hjemme i Omegnen af Hamburg eller ved Elben; 
thi Rejsefærden til Jumne beregnes fra denne Stad, hvad- 
enten man vælger Ruten tillands eller tilsøs over Sliaswig 
eller Aldinburg!. Den samme Rejseskildring ligger aaben- 
bart til Grund for Schol. 29, hvor Afstanden til den slaviske 
Handelsstad Aldinburg i Wagrien (Stargard) opgives til en 
Dags Rejse fra Hamburg? 

Naar man fjærner alle Adams rhetoriske Fjer og Fraser 
og istedetfor sætter de Realitetsbetegnelser, hvorover de i 
Virkeligheden dækker, saa er der faktisk saa godt som intet 
dunkelt eller uklart i denne interessante Skildring af en stor 
nordisk Handelsplads i Venderlandet fra Midten af det 9. Aar- 
hundrede. Staden ligger paa en Ø lige dér, hvor Oderflodens 
Vande strømmer ud i Østersøen. Saaledes skal nemlig Adams 
»Scithicae paludes« oversættes; andet og mere ligger ikke i 
dette Udtryk, der her er brugt som Vidnesbyrd om hans 


1 »Iter eiusmodi est, ut ab Hammaburc vel ab Albia flumine septimo 
die pervenias ad Iumne civitatem per terram; nam per mare navim in- 
grederis ab Sliaswig vel Aldinburc, ut pervenias ad Iumne.« 

? Denne Afstandsangivelse er sikkert forkert og beror nok paa en Fejl- 
skrift i Adams Kilde. 

ad 

klassiske Lærdom. Han udtaler det selv i IV cap. 20: »Et 
fortasse mutatis nominibus arbitror illud fretum ab antiquis 
vocari paludes Scithicas vel Meoticas!, sive deserta Getarum, 
aut litus Scithicum, quod Martianus ait confertum esse mul- 
tiplici diversitate barbarorum«. Oderfloden har som bekendt 
hele tre Mundinger, og hvor store Forandringer end Egnen 
lige fra Oldtidens Dage har undergaaet, staar det dog fast, 
at de tre Mundinger var dannede langt, langt forud for den 
saakaldte historiske Tid. Hvilken af dem sigtes der da tili 
Adams Fremstilling? Utvivlsomt til den vestligste, den saa- 
kaldte Peenemunding. Østgrænsen for Leuticiernes eller Wil- 
zernes Land dannes nemlig, efter hvad her oplyses, af Ode- 
ren, »der løber mod Nord lige til Jumne, hvor den skiller 
Pomeranerne fra Wilzerne«. Det samme gentages med andre 
Ord IV, 13: »Dernæst kommer Wilzernes og Leuticiernes 
Land, som strækker sig til Oderfloden; hinsides Oderen boer 
Pomeranerne«. Saavidt Adam; Spørgsmaalet bliver nu, om 
det kan oplyses, hvorvidt Pomeranernes Land strækker sig 
eller dengang strakte sig mod Vest; og det kan oplyses: den 
yderste Part deraf mod Vest var netop Øerne Usedom og 
Wollin. Allerede i Begyndelsen af det 12. Aarh. (1124—5; 
1128) missionerer Biskop Otto af Bamberg i disse Egne 
støttet baade af den pommerske Hertug Wratislaw og af den 
polske Hertug Boleslav, under hvis Overherredømme Pom- 
mern dengang stod. 

1 Smign. Orosii Historiarum lib. I, 2; Martianus Capella rec. Eyssen- 
hardt (1866), lib. VI p. 227, 2 og 12 samt Adami Gesta etc. II, 15 & 18; IV, 
10. — Scythia, Scythicus var paa Adams Tid en ganske almindelig Be- 
tegnelse for det nordligste Europa og alt, hvad der angik det; ogsaa Thiet- 
mar af Merseburg benytter Ordet paa denne Maade. Adam paastaar jo, 
at Anvendelsen af denne Betegnelse beror paa, at disse Lande og Folke- 
stammer kaldtes saaledes hos de klassiske Forfattere, særlig Martianus, 
hvem han citerer; men læser man de to paagældende Steder hos Mar- 
tianus efter, bliver det indlysende, at Adams Fortolkning af Martianus er 
ganske vild; han tillægger ham en Opfattelse, han aldrig har haft. Jeg be- 
rører dette Punkt lidt udførligt, fordi ogsaa det giver os et slaaende Ex- 


empel paa, hvorledes Adam fortolker Kilderne ud fra sine egne fuld- 
kommen forvirrede geografiske Begreber. 

Hjemmelsmanden meddeler endvidere en lagttagelse, han 
har gjort under sit Ophold i Staden: af de tre Sunde, der 
omgiver Øen, er det ene stærkt grønt, det andet har en hvidlig 
Farve, det tredie er i heftigt Oprør. Med det, som er i heftigt 
Oprør, sigtes der naturligvis til Østersøen, hvis Bølgeslag 
her med østlige Vinde kan være voldsomt; men en tilfreds- 
stillende Forklaring af den grønne og hvide Farve, der til- 
lægges de to andre Sunde, er hidtil ikke givet. Efter mit Skøn 
drejer det sig simpelthen om Farvevirkninger dels fremkaldte 
ved en ejendommelig Belysning af Overfladen, dels betin- 
gede af Bundforhold og Belysning i Forening. Vedkommende 
har fra Staden samtidig iagttaget Østersøen i Oprør og for- 
skellige Belysningsvirkninger paa Vandoverfladen i de to 
Stræder. Den grønne Farve antager nemlig en bevæget Hav- 
flade altid, naar Solen skinner paa den, og Bunden er rent 
hvidt Sand eller Kalk!, navnlig naar Dybden ikke er større 
end, at Bunden kan skimtes. Er Bunden bevoxet med Tang, 
bliver Farven mørkeblaa. Naar Vandet i det andet Sund 
syntes hvidt, beroer dette vistnok paa en ren Belysningsvirk- 
ning. Vender man sig mod Solen, naar denne staar temmelig 
højt paa Himlen, og kaster Blikket ud over en nærmere eller 
fjærnere liggende Vandflade, tager denne sig formedelst Lys- 
reflexen for Beskueren ud som hvidt, flydende Sølv. Noget 
mærkværdigt er der altsaa næppe at finde i denne »Neptunus, 
som fremtræder i en tredobbelt Skikkelse« ; det er forholds- 
vis dagligdags Fænomener, som enhver, der færdes i Nær- 
heden af Havet under de angivne Forudsætninger kan iagt- 
tage. Men samlede saa at sige paa ét Brædt forstaar man 
nok, at de kan gøre Indtryk paa et Menneske, som maaske 
ikke til Hverdag har Havet for Øje. Den grønne Farve af 
Overfladen fremtræder, fordi den i høj Grad afhænger af 


1 I] en Skildring af 'Pommern als Landschaft' (Pommern Jabrhuch 
1925 —28 S. 135) siger Forfatteren , M. Reepel, om Bugterne ved Jasmund 
paa Rågen: >»Still vertråumte Buchten mit nicht selten kristallgriinem 
Wasser umranden die Kusten ...«. 

Bundfladens Beskaffenhed tildels ogsaa af Dybdeforholdene, 
undertiden, naar Vejret er klart, selv om Solen ikke skinner. 

Én Ting fremgaar tydeligt af det, som her fortælles: 
Jumne var i hine fjærne Tider (omkring Midten af 9. Aarh.) 
et Knudepunkt for Vest- og Sydeuropas Handel med de nord- 
lige Lande (furbs illa mercibus omnium septentrionalium na- 
tionum locuples'). Over Slesvig og Aldenburg i Wagrien stod 
"den i Forbindelse med Kjøbmændene i Dorestad, medens 
Handelen med det sydlige Mellemeuropa gik over Demmin 
og videre ad Peene til Jumne. At Demmin var et Centrum 
for Landhandelen syd fra, har vi sikre Efterretninger om fra 
en senere Tid!; men de Kommunikationslinier, som benvt- 
tedes omkring 850, var vist udelukkende de sejlbare Floder, 
som mødtes dér. Naar Adam her anbringer Staden Demmin 
ved Peeneflodens Munding, medens den i Virkeligheden laa 
langt inde i Landet, dér hvor Floderne Peene, Trebel og Tol- 
lense mødes, altsaa med Flodforbindelse i forskellige Ret- 
ninger, saa beroer dette vist udelukkende paa hans sædvan- 
lige Sjuskeri i Gengivelsen af sine Kilder, som jeg ovenfor 
har anført adskillige Exempler paa. 

Venderne udgjorde sikkert en betydelig Del af Jumnes 
Befolkning, men den vigtigste og initiativrigeste Part var 
uden Tvivl de fremmede Kjøbmænd fra de omliggende Egne 
fjærnere eller nærmere ('Sclavi cum aliis gentibus Græcis et 
barbaris”), som her satte Bo for kortere eller længere Tid 
ganske som Europæerne nutildags i Østens centrale Handels- 
pladser og Faktorier. At Adam ved Barbari nærmest tænker 
paa Nordboer (Danske og Svenskere), det kan der efter hans 
sædvanlige Udtryksmaade næppe være Tvivl om. Men hvem 
sigter han til med 'Græci'? Byzantinske Kjøbmænd? Ja, det 
forekommer mig mest sandsynligt. Med sin gode Villie kal- 
der Adam nemlig aldrig Indbyggerne i »Ruzzia« for Græci; 
men det udelukker jo ikke, at han enkelte Steder som IV,15, 


1 Se L. Giesebrecht, Wendische Geschichten I, 30—32. 

hvor Talen er om Svenskere, som tillands har forsøgt at 
drage til Graecia, men hindres deri af de mellemliggende 
Folkeslag og derfor prøver at naa did tilsøs, eller IV, 16, 
hvor han siger, at »Holmus« (3: Bornholm) er »celeberrimus 
Daniae portus et fida stacio navium, quae ad barbaros et in 
Græciam dirigi solent«, kan have misforstaaet en given Med- 
delelse; det var netop noget, der i høj Grad laa for ham, og 
i dette Tilfælde vilde en Misforstaaelse endda være saare til- 
givelig; thi baade »græsk« og »russisk« hedder paa det nor- 
røne Sprog girzk; og i Datidens Dansk har Betegnelsen vel 
ogsaa været enslydende. Men fraset denne Mulighed holder 
han i sin Fremstilling begge Nationers Navne skarpt ude 
fra hinanden, og her, hvor der ikke kan være Tale om en 
nordisk Kilde, vil det være rimeligt at antage, at der virkelig 
menes byzantinske Kjøbmænd!. Naar romerske Kjøbmænd 
isin Tid kunde finde op til Nordens Grænser, er der jo intet 
mærkeligt i, at Kjøbmænd fra Byzants i det 9. Aarh. indlader 
sig paa det samme Vovestykke. 

Af Adams Skildring faar man det Indtryk, at Kjøbmæn- 
dene i Jumne selv styrede deres Affærer og regerede Staden. 
Det er vel ogsaa i alt væsentligt rigtigt; et lignende Indtryk 
faar man gennem Beretningen om Otto af Bambergs Mis- 
sionsrejser af Forholdene i Julin ved Begyndelsen af 12. Aarh. 
Dog har de sikkert betalt Skat til den pommerske Hertug, 
og man kan ogsaa roligt forudsætte, at selv om Byen var 
værnet ved at ligge paa en Ø, saa var den dog tillige be- 
skyttet ved Forsvarsværker, hvad ingen Handelsstad i Da- 
tiden kunde undvære. Det vilde være noget lignende, som 
hvis man i Nutiden midt blandt en tyvagtig og røverisk Be- 
folkning vilde sove for aabne Døre. I Tilfælde af Angreb 
maatte naturligvis alle Indbyggere gribe til Vaaben og kæmpe 
for Liv og Ejendom, og det var noget, som hyppigt skete. 


1? Den samme Opfattelse hævdes af R. Hennig, Von råthselhaften Lån- 
dern S. 249. 

Datidens Kjøbmænd forstod at føre Vaaben og slaa fra sig!. 
Men ikke altid havde de Held med sig; talrige er Beretnin- 
gerne om vellykkede røveriske Overfald paa fredelige Han- 
delspladser. 

I hele den tidligere Middelalder kendte man — i hvert 
Fald for Nordens Vedkommende — ikke til kunstige Havne- 
bassiner eller overhovedet tekniske Hjælpemidler for Sø- 
farten. Hvad der krævedes af en Havn var egentlig kun, at 
den fra Naturens Haand var dannet som en nogenlunde 
sikker Ankerplads. Des mer undres man, naar Adam her 
beretter, at der i Jumne fandtes et veritabelt Fyr; thi andet 
kan der ikke menes med Ordene: »Olla Vulcani, quod in- 
colae Græcum ignem vocant, de quo etiam meminit Soli- 
nus«. Olla Vulcani (Vulkans Gryde) er et digterisk Udtryk 
laant fra en af Gregorius Magnus” Dialoger”, hvor det betegner 
den lille Ø Vulcano, men som billedligt Udtryk for en aaben 
Fyrgryde, hvis Flammeskær ses i vid Omkreds, er det egentlig 
ret træffende. Indbyggerne, siger han, kalder denne Fyrgryde 
for Græsk Ild. Ogsaa det er betegnende nok ; det peger nemlig 
paa, at Ideen til Anbringelsen af en saadan Fyrgryde er 


1 Man faar et levende Indtryk deraf gennem Beretningen om Ansgars 
første Rejse til Sverig c. IX (Script. rer. Dan. I, 444): >»... dum in medio 
fere essent itinere, in piratas offenderunt. Et cum negatiores, qui cum 
eis ibant, se viriliter defenderint, et primo quidem victoriam ceperint, 
in secundo tamen ab eisdem piratis devicti ac superati sunt«. Her kan 
ogsaa henvises til Adams Skildring af Birca (I, 62): >Bircani enim pyra- 
tarum excursionibus, quorum ibi est magna copia, saepius impugnati, cum 
vi et armis nequeunt resistere, callida hostes aggrediuntur arte decipere«. 

? Gregorius Magnus Dialogorum lib. IV cap. 30 (Migne, Patrol. T. 
LXXVII. 1849): >»... Crex Theodoricus) discinctus atque discalceatus et 
vinctis manihbus deductus, in hanc vicinam ollam Vulcani jactatus est« 
2: Vulkanøen Hiera (Vulcano), jvnfr. P, Kohlmann, Leipz. Stud. X, 21. 

Paa en Gennemgang og Prøvelse af al den ufrugtbare Lærdom og 
Skarpsindighed, Adams billedlige Betegnelse af Fyret har givet Anledning 
til at udfolde, skal jeg ikke indlade mig. Som Exempler kan henvises til 
Lappenbergs Afhandling i Archiv for åltere deutsche Geschichtskunde VI 
(1838), 813 ff. og L. Giesebrechts Afhandling i Baltische Studien VI (1839), 
183 fT.; Literaturhenvisninger hos Kohlmann I. 1. Not. 1. 

kommet fra Byzants (altsaa rimeligvis gennem byzantinske 
Kjøbmænd). Dette lyder jo troligt nok; thi Fyrtaarne kendte 
Grækerne allerede i Oldtiden. De brugtes ikke som nu til 
at afmærke et Farvand, advare mod farlige Grunde, men 
for at belyse en vanskelig Indsejling til en større Havnestad 
saaledes som det berømte Pharos paa Øen af samme Navn 
ved Ptolemæernes Hovedstad Alexandria. At det just er 
dette, Adam mener, ses ogsaa af Henvisningen til Solinus!, 
der netop beskriver dette ægyptiske Pharos saaledes: »Dér 
(o: i Ægypten) er ogsaa Pharos, en Koloni anlagt af Dicta- 
toren Cæsar, og derfra ledes Sejladsen ved Nattetid ved Hjælp 
af tændte Fakler; thi Indsejlingen til Alexandria er et lumsk 
Farvand med farlige Grunde og Sejlløb, som ender blindt, 
saa at de Søfarende kun har Adgang ad tre Kanaler, den 
Posideiske, Teganiske og Taurus. Derfor kalder man ogsaa 
saadanne Indretninger, som er gjorte til at oplyse et Far- 
vand, for Pharos 2: himmelhøje, pyramideformede Taarne, 
der rage langt op over alt, hvad der kan kaste Skygge, og 
hvis Lys derfor heller ikke formørkes af nogen Skygge«. 

Hvis vi altsaa kan fæste Lid til denne Beretning, der i 
mine Øjne, naar man er fortrolig med Adams Udtryksmaade, 
ingen Betænkeligheder? vækker, fandtes der da i Jumne, 
ikke fordi Indbyggerne var langt forud for deres Samtid i 
praktisk Dygtighed, men rimeligvis efter Raad og Tilskyn- 
delse af græske Kjøbmænd, paa et højtliggende Punkt i 
Staden anbragt et aabent Fyr for at belyse den vanskelige 
Indsejling fra Østersøen. Staden laa jo paa en Ø i Flod- 
mundingen, og i mørke Nætter har det sikkert været saare 
vanskeligt at finde Indsejlingen og undgaa de farlige Grunde, 
som altid aflejrer sig i Mundingen af en vandrig Flod. 


1 C. Julii Solini Collectanea rerum memorabilium. Iterum rec. Th. 
Mommsen. Bero!ini, 1895. S. 147. 

? Stedet har uden Grund sat Lappenberg og andre mange graa Haar 
i Hovedet (Pertz' Archiv der Gesellsch. f. ålt. deutsche Geschichtskunde 
VI (1838), 814 ff.). Jeg tilføjer derfor følgende til Oversættelsen, som iøvrigt 

Jeg antydede ovenfor!, at for Venderlandets, derunder 
ogsaa Staden Jumnes Vedkommende, havde Adam kun haft 
én skriftlig overleveret Kilde til Raadighed. Derimod fik 
han, vel særlig fra Kong Svend, som sad inde med en ud- 
strakt Viden paa dette Omraade, en Mængde yderst værdi- 
fulde Oplysninger om Sverig, de østslaviske Stammer og 
Riger samt Rusland og Skandinavernes Handelsforbindelser 
ad denne Vej. Disse Meddelelser er indflettede spredt paa 
mange Punkter navnlig i fjerde Bog?, og ikke altid er Hjem- 
melsmanden angivet. Ogsaa her ved Beskrivelsen af Jumne 
møder vi en Antydning af dem i Slutningen, hvor det hed- 
der: »Ab ipsa urbe vela tendens quarto decimo die ascendes 
ad Ostrogard Ruzziae. Cuius metropolis civitas est Chive, 
æmula sceptri Constantinopolitani, clarissimum decus Græ- 
ciae«. Ikke saaledes at forstaa, at Adams skrevne Kilde intet 
indeholdt om Jumnes Forbindelse med Østen; det har den 
efter al Sandsynlighed gjort, og derpaa tyder ogsaa det oven- 
for drøftede Udsagn »quod incolae Graecum ignem vocant«. 


viser, hvorledes jeg har opfattet Stedet: quod gaar ikke paa Olla Vulcani, 
men paa et underforstaaet Begreb (en Indretning som, en Foranstaltning 
som), til hvilket Forfatterens Tanke uvilkaarligt glider over og fæster sig. 
fordi Olla Vulcani er et af rhetoriske Grunde valgt billedligt Udtryk, som 
i Virkeligheden ikke dækker hans Forestilling om Tingen. Det uregel- 
mæssige quod maa altsaa forklares i Analogi med de i Madvigs Lateinische 
Sprachlehre (1844) 8 316 anførte Tilfælde. Det er denne Foranstaltning, 
Stadens Indbyggere kalder >Græsk Ild«. Det, der nu forstaaes ved >»Græsk 
Ild«, kan Solinus ikke have omtalt, da han døde c. 400 Aar, før Opfin- 
delsen blev gjort. For at Læseren ikke skal være i Tvivl om, hvad der 
sigtes til, henvises dernæst med de følgende Ord »de quo etiam meminit 
Solinus« til en Udtalelse af Solinus, sikkert det samme Sted som ovenfor 
er oversat. Det Tidspunkt, Beskrivelsen af Jumne tilhører, mener jeg er 
Midten af 9. Aarh. Spillede nu den over Rusland gaaende Handel, som 
maa være en Forudsætning for byzantinske Kjøbmænds Ophold i Jumne, 
allerede dengang for Østersølandenes Vedkommende en fremtrædende 
Rolle? Derom kan der næppe være Tvivl. Møntfundene viser tilbage til 
sidste Halvdel af 8. Aarh. Smign. med Hensyn til den rette Fortolkning 
af Olla Vulcani R. Hennig, Von råthselhaften Låndern S. 270—271. 
! S. 16 og Anmk. 2. ? Smilgn. saaledes IV, 16; 21 & 25. 

Min Mening er kun, at saaledes, som den her lyder, var Op- 
lysningen ikke formet fra først af. Alene Udtrykket »Ostro- 
gard Ruzziae« viser umiskendelig, at i den foreliggende 
Skikkelse stammer den fra en dansk Kilde. 

Udelukkende hos Adam møder vi Navnet »Ostrogard« 
som Betegnelse for det skandinaviske Rige i Rusland. I nor- 
røne Skrifter kaldes det altid enten Gardariki eller Holm- 
garådr (a: Novgorod), muligvis en sjælden Gang Austrriki; men 
hvilket Rige i Østen der herved tænkes paa, er dog usikkert. 
Betydningen af Adams Ostrogard er derimod sikker nok. 
Som man kan se af Tilføjelsen, er det Riget omkring Kiew, 
der prises som Konstantinopels Medbejler. Meddelelsen om 
dette Rige i Østen stammer fra en dansk Kilde, rimeligvis 
Kong Svend. I IV, 11 omtales Danskernes Rejse derhen; 
med gunstig Vind naaede de paa en Maaned til Ostrogard 
Ruzziae, og i Schol. 116 siges udtrykkelig: »Ruzzia kaldes 
af de danske Barbarer Ostrogard, fordi det ligger i Østen. 
Ligesom en velvandet Have har det Overflod paa alt godt!. 
Det benævnes ogsaa Chungard?, fordi det oprindelig var 
Hunnernes Sæde«. Alt hvad her fortælles, er fuldstændig 
korrekt lige til Bemærkningen om Hunnerne. Riget Kiew 
var, dengang Skandinaverne satte sig fast der, skatskyldigt 
til Khazarerne, der hørte til den finsk-tatariske Race, og hvis 
Magt blev fuldstændig tilintetgjort 969?, Omkring Aar 1000 
var Danskerne talrige i Kiew og havde formodentlig Staden 
i deres Magt, som man kan slutte sig til af Thietmars Skil- 
dring!: »I denne store Stad, som er Hovedstaden i det Rige, 
findes merend femhundrede Kirker og 8 Torve, Befolkningens 


1 I] Lappenbergs Udg. er Scholiet blevet meningsløst. Der skal sættes 
Punktum foran quasi og indskydes est efter posita, saa er al Ting i Orden. 

? Skrivemaaden Chungard for Hungard er et Vidnesbyrd om den 
Styrke, Aspirationen havde i Datidens nordiske Sprog (smign. Chlodwig 
= Ludvig; Chlothar = Lothar). 

3 Smign. V.Thomsen, The relations between ancient Russia and Skan- 
dinavia. Oxford & London, 1877, p.8—9&14. ? Mon.G. hist. Script. HI, 871. 

Størrelse kan ikke tælles. Staden ligesom i det Hele taget 
denne Provins har hidtil ved Hjælp af kraftige bortløbne 
Slaver, som allevegne fra søger herhen, men især ved Hjælp 
af Danskerne, der er meget hurtige i Vendingen, formaaet at 
modstaa Petschenegerne, som volder den stor Skade, og be- 
sejre andre Folkestammer«. 

Ovenfor blev sagt, at det eneste Sted, hvor Staden Jumne 
beskrives nøjere i en historisk Kilde, er i Adam af Bremens 
Værk. Saadan forholder det sig ogsaa; thi ganske vist findes 
ligeledes hos Helmold! en Skildring af Byen; denne er dog 
næsten en ordret Udskrift af Adams. Kun en eneste selv- 
stændig Tilføjelse har han; men den er til Gengæld af ikke 
ringe Vigtighed. Helmold oplyser nemlig, at paa hans Tid 
existerede det ældgamle berømte Jumneta (saaledes kalder 
han Staden) ikke længere: »Denne rige By skal en dansk 
Konge have angrebet med en mægtig Flaade og ødelagt i 
Bund og Grund. Endnu findes Ruiner af den gamle Stad«. 
Dengang, da Helmold skrev sit Værk, stod det altsaa fast, 
hvor den havde ligget, Ruinerne viste det; og det maa have 
været netop paa det Sted, Adam hævder, ellers vilde Helmold 
ikke have gentaget sin Forgængers Stedsangivelse. 

Med denne Helmolds Beretning for Øje spørger man 
uvilkaarligt, om den ikke skulde være til at finde endnu, i 
hvert Fald Spor af den i Grunden eller maaske blot den Ø, 
hvorpaa den engang laa omgivet af de tre Sunde. Herpaa 
kan man roligt svare nej; der findes paa det angivne Sted 
ikke fjærneste Spor af en saadan Ø. Dette Faktum vilde na- 
turligvis bevirke, at der maatte sættes et stort Spørgsmaals- 
tegn saavel ved Adams Skildring af den berømte Stad, som 
ved Helmolds Meddelelse om, at der paa hans Tid endnu 
kunde ses Levninger af Byen paa det angivne Sted — hvis 
ikke netop disse Egne paa lignende Maade som Sønderjyl- 


1 Helmoldi presbyteri Chronica Slavorum ex rec. I. M. Lappenbergi ... 
Hannoverae, 1868. Lib. I, 2. 

lands Vestkyst i Middelalderen var blevét hærgede og om- 
formede af Havets Vælde. Som Landskabet nu ser ud, bærer 
det tydelige Mærker af Omformningen, vidner om, at det 
Billede, man nu har for Øje, er blevet grundig omtegnet af 
Naturens mægtige Haand. Men hvornaar? Ja, derom mel- 
der Saga intet, eller dog saagodt som intet. 

Inden jeg gør Rede for det lidet, der kan oplyses om disse 
Havets Ødelæggelser, vil det vistnok være rigligst at tage 
Identitetsspørgsmaalet op til nærmere Prøvelse. Den Stad, 
Adam beskriver, kalder han stadig Jumne, Helmold Jumneta. 
Jomsborg med det dertil hørende Landeje Jom, om hvilket 
denne Undersøgelse drejer sig, nævner han aldrig, Helmold 
ikke heller, ligesaa lidt som Navnene Jumne og Jumneta 
nogensinde forekommer i nordiske Kilder". Hvilke Grunde 
kan da anføres for, at Jumne og Jomsborg maa være iden- 
tiske? Er der ingen, saa kommer Jumne og dens Beliggen- 
hed jo slet ikke denne Undersøgelse ved, hvor interessant 
Spørgsmaalet om den gamle Venderstad og dens Plads paa 
Kortet end kan være. 

Historiske Efterretninger giver os formentlig afgørende 
Beviser i Hænde for de to Byers Identitet. I Harald Blaa- 
tands og Svend Tveskægs Historie er det, som staar urokke- 
ligt fast, desværre kun saare lidt; men til disse bombesikre 
Kendsgerninger hører Beretningen om Svends Oprør mod 
sin gamle Fader og Kong Haralds Død som Følge af et Saar 


1 Én Undtagelse maa dog gøres; men den gælder rigtignok et Kilde- 
skrift, der vel angaar Norge, rimeligvis ogsaa er forfattet af en Nordmand, 
men i høj Grad bygger paa Adam af Bremens Værk, nemlig den anonymt 
overleverede, paa Latin skrevne Norges Historie, som bærer Titlen Historia 
Norwegiæ. Storm har udgivet Haandskriftet og gjort omhyggeligt Rede 
baade forTilblivelsestid og Forfatteri Monumenta historica Norvegiæ, 1880. 
Her fortælles (1. 1. p. 113) om Olaf Tryggvason: >»Augmentabant enim ejus 
classem Norwegenses ac Dani, Gautones et Sclavi, qui cum illo in civitate 
Jome, quæ est firmissima inter Sclaviæ urbes, hiemales frequentabant 
sedes«. I den kritiske Note oplyses imidlertid, at Haandskriftet har Jomne, 
og da Forf. i høj Grad benytter Adam, kan der ikke være Tvivl om, at 
dette er den rette Læsemaade; den er laant fra en af Forf.'s Hovedkilder. 

iKampen!, Adam meddeler, at han dødelig saaret blev bragt 
til Jumne, og udtaler i den Anledning sin Forundring over, 
at disse Hedninger viste Medlidenhed med den kristne Konge. 
Begreb om den rette Sammenhæng havde han altsaa ikke; 
men saaledes har han hørt af en troværdig Kilde, og det 
fremgaar tydeligt af hans Fortælling, at denne Meddelelse 
stammer fra Roskilde, hvorhen Kongens Lig blev ført fra 
Jumne. Herfra har han ogsaa Oplysningen om hans Døds- 
dag (1. Nov.), om Navnet paa hans Dronning Gunhild, og 
om de Mirakler, der fandt Sted ved hans Grav; thi saaledes 
som Forholdene laa, kunde man kun i Roskilde, hvor Adam 
under sit Besøg hos Kong Svend maa have opholdt sig?, vide 
Besked om disse Data. Her blev de optegnede i Kirkens 
Bøger til evig Amindelse, kort efter at Begivenhederne havde 
fundet Sted. 

Nutidens Historikere, som har en noget bedre Forstaaelse 
af Begivenhedernes indre Sammenhæng, end Adam raadede 
over, undrer sig ikke som han over, at den hedenske Stads 
Indvaanere blev grebet af Medlidenhed med den saarede 
Konge og gav ham Ly indenfor deres Mure; de vil være paa 
det rene med, at Kongens Flaade efter Slaget — hvilket Ud- 
fald det nu end har faaet — bragte den saarede Hersker til- 
bage til den Fæstning, der var dens Operationsbasis og Til- 
flugtsted, og som altsaa dengang maa have været i hans 
Magt, med andre Ord: Jumne var en Del af Kong Haralds 
Rige, det faste Støttepunkt for hans Krigsmagt under Kampen 
mod Sønnen. Endvidere fortæller Adam os, at Magnus den 
gode med en mægtig Flaade angreb og erobrede Jumne. 
Dette Togt, hvis Resultat trods Erobringen af Jomsborg kun 


1 Adam II,25 —26; Encomium Emmæ (Script. rer. Dan. II, 474): >(Ha- 
raldus) iureiurando asserens, eum post se regnaturum non esse. Unde 
dolens exercitus, relicto patre, hærebat filio et eum defensabat sedulo. 
Huius rei gratia congrediuntur in proelio, in quo vulneratus fugatusque 
pater ad Slavos fugit et non multo post obiit«. 

? Smilgn. I, 59, hvor Adam refererer Indholdet af en Samtale, han har 
haft med en dansk Biskop, antagelig Biskop Wilhelm. 

var pauvert, og hvis Følger nær var blevet skæbnesvangre 
for Kongen, kan kun betragtes som et Forsøg fra hans Side 
paa at underlægge sig en Del af det danske Rige, som den- 
gang ikke vilde anerkende hans Herredømme. Derfor kæmper 
han tillige med diplomatiske Vaaben, arbejder paa at sikre 
sig baade den bremiske Ærkebiskops og den saxiske Hertugs 
virksomme Hjælp til Gennemførelsen af sine Planer i Ven- 
den!; men alligevel strander de, skøndt hans Svoger Hertug 
Ordulf søger at fremme dem endog ved Mord paa en af de 
danske Høvdinger i Venderlandet. Adams Kilde for disse 
Begivenheder var tysk, rimeligvis Ærkebispen selv, der i det 
Hele har givet ham mange Oplysninger. 

Hvorledes disse Begivenheder fremstilles af norrøne Hi- 
storieskrivere, det afhænger selvfølgelig af, hvordan de har 
bundfældet sig i norsk-islandsk Tradition; men vælger vi en 
forholdsvis nøgtern og tidlig Repræsentant for denne Historie- 


1 Adam Schol. 157 og II, 75, hvor det hedder: >Qui (9: Ordulphus filius 
Bernardi ducis) vix peractis nuptiis in gratiam cognati (3: Magni regis) 
Haroldum quendam principem Danorum, redeuntem ab urbe apostolo- 
rum, trans AÅlbiam obtruncavit innoxium. Causå mortis fuit, quod de 
regali stirpe Danorum genitus, propior sceptro videbatur quam Magnus. 
Ea res initium calamitatis peperit in familiam ducis«. 

Den dræbte Fyrst Harald var Søn af Thorkel den høje, som var Bro- 
der til Sigvaldi, Jarlen i Jomsborg. Han var gift med Gunhild, en Datter 
af Knud den stores Søster, Svantoslawa, og Venderfyrsten Wirthgeorn 
(se Langebeks Note til Scr. r. Dan. II, 458 og Steenstrup, Venderne og de 
Danske S. 64—65). Et Nekrologium fraSt Mikaels Klosteri Låneburg(udg. 
af J. L. L. Gebhardi i Hist. geneal. Abhandl. II, 33 f1., Braunsch. & Hildes- 
heim, 1766) oplyser os om hans Dødsdag (13. Nov.) og bekræfter Adams 
Efterretning om Mordet (Notitsen lyder: Idus. O.(biit) haroldus dux & 
occisus). Nekrologiet er fra det 12. Aarh.'s Slutn., men har optaget, som 
saa mange andre fra den Tid, en Række Notitser fra et langt ældre, den- 
gang udskrevet Nekrologium. Af disse fremgaar, at Klostret i det 11. Aarh. 
maa have været nøje knyttet til den danske Kongeslægt (smign. Notitsen 
under 11. Nov.: II. Id. O. Wirinhor (Navnet svarer til det moderne Werner) 
comes. Canutus rex Danorum fr(ater) n(oster). 

Dette Mord tyder efter min Formening paa, at den heftige Modstand, 
Magnus mødte i Vendernes Land, for en stor Del udgik fra og var ledet 
af de danske Høvdinger dér. 

skrivning som Fagrskinna's Forfatter, faar vi derigennem 
et tilforladeligt Vidnesbyrd om, hvad nordisk Overlevering 
havde at berette om disse Begivenheder: for de egentlige 
Kendsgerningers Vedkommende det samme som Adam, men 
i Stedet for Adams Jumne møder vi her Jomsborg og den 
dertil hørende Landstrækning Jom: »Haraldr konungr her- 
jadi å Vindland ok lét gera borg mikla, på er heitir at Jomi, 
ok er su borg kållud sidan Jomsborg«. Fremdeles: »På sendi 
Magnus konungr heim suman her sinn i Noreg, en hann 
sigldi med sumu lidi til Vindlands at vinni aptr jarlsriki bat 
er Danakonungar håfdu haft af Jomi«?, 

Af disse Vidnesbyrd mener jeg da, vi med fuld Sikkerhed 
kan drage den Slutning, at Adams og Helmolds Jumne er 
identisk med den Stad, som i norrøne Kilder kaldes Joms- 
borg. Det er altsaa to Betegnelser for det samme Sted. I 
den Retning peger ogsaa Navneformerne; de har en vis Lig- 
hed: Jom, Jum (Betegnelsen for Landskabet)”, Jomsborg— 
Jumne. De tre første er nordiske Former, den sidste uden 
Tvivl vendisk. Hvorledes Ordet lød paa vendisk Maal, er 
imidlertid ikke godt at sige, da vi kun kender det i den la- 
tinske Gengivelse. Forudsat, at denne lydligt er nogenlunde 
træffende, kunde jeg tænke mig, at Staden havde faaet Navn 
efter Stedets Naturforhold, hvad der jo i Venden, ligesaa vel 
som andetsteds, ikke var ualmindeligt. Byen laa efter Adam 
. paa en Ø, som delte Oderens Vande lige dér, hvor Floden 
mundede ud i Havet. Paa Vendisk hedder nu en Fordybning, 
en Grube Jama, JamnyZ. Jeg formoder derfor, at saavel den 
nordiske Betegnelse for Landskabet (J6m, Jum), hvoraf 


1 Fagrskinna ed. Munch & Unger, Chria 1847. Kap. 50 & 142 (ed. 
F. Jønsson 1902—3. S. 80 & 208). — Her med stemmer fuldkomment Knyt- 
linga ed. Petersens & Olson, Kap. 1 & 22. 

2? Smilgn. Saxo's 'Toke Jumensis'. 

8 Jama —Jamny —= Vertiefung, Grube; smign. Pfuhl, Lausitzisch- 
wendisches Wørterbuch. Budissin, 1866, under Art. Jama. 

Rezak, Deutsch-wendisches encyclopådisches Wårterbuch der ober- 
lausitzer Sprache. Bautzen, 1920, under Art. Grube. 

Jémsborg jo er afledet, som Adams Navn for Staden, Jumne, 
begge gaar tilbage til de vendiske Ord Jama, Jamny, hvis 
Betydning falder sammen. 

Set fra Søen maa her have været en bred Aabning, ud- 
fyldt af Øen, der var omgivet af de tvende Sunde. Uden at 
være altfor fantasifuld kan man godt forestille sig, at de 
bratte Bredder her i Flodmundingen temmelig pludselig ud- 
videde sig til et bredt Gab, saa at Byen set fra Søen kom til 
at ligge ligesom i en Grube, en Forsænkning af Terrainet. 

Hvorledes det Farvand nu ser ud, som dækker over Ste- 
det, hvor Jumne i Henhold til Adams og Helmolds Skildring 
formodes at have ligget, viser det medfølgende Søkort: Fra 
Das kleine og Das grosse Haff, som kun er adskilte ved 
mellemliggende Grunde, føres Oderens Vande gennem tre 
Mundinger ud i Østersøen. Den vestligste af disse, Peene- 
minde, der løber mellem Fastlandet og Øen Usedom, eri 
hele sin sydligste Del snæver, men nord for den lille By 
Peeneminde vider den sig ud til en bred Bugt. Sejlrenden 
er imidlertid ogsaa her meget snæver, paa begge Sider be- 
grænset af vidtstrakte Grunde med højst 1 m Vand over, som 
mod Nord naaer langt ud i Søen; mod Vest den saakaldte 
Knaak-Ruicken og Freesendorfer Haken, mod Øst Måvenort 
og Peeneminder Haken. Denne sidste skilles kun ved et 
meget smalt, forholdsvis dybt Løb fra de store Grunde om- 
kring Øen Ruden, og østpaa fortsætter den sig temmelig langt 
ud i Østersøen til Gånse Grund og med noget dybere Vand 
over til Usedomen-Steintrendel. Ogsaa nord for Ruden 
fortsættes Grundene op mod Thiessower Haken sønden for 
Månchgut paa Rigen. Her har efter gamle Beretninger 
under en Stormflod i Begyndelsen af det 14. Aarhundrede 
dannet sig et helt nyt Løb fra Østersøen ind til Greifswalder 
Bodden. Hos en gammel Chronist kaldes det derfor 'dat 
Nyedep' og svarer vistnok til det nuværende Landtief. Før 
denne Stormflod skal Øen Ruden have været forbundet eller 
dog næsten forbundet med Rigen. 

Aarb. f. nord. Oldk. og Hist. 1927. 3 

Fig. 2. Kort over Farvandet ved Peeneminde. Efter Deutsche Reichs-Marine-Amts Kort over Greifswalder Bodden, 1912. 

Har man vestfra passeret den smalle Sejlrende mellem 
Rudengrundene og Peeneminder Haken, udvider Farvandet 
sig stærkt; Grundene trækker sig tilbage mod Nord og Syd, 
men fortsættes mod Øst endnu et godt Stykke ud i Søen; de 
nordlige ender ved Greifswalder Oie, de sydlige i Usedomen- 
Steintrendel. Netop dér, hvor Farvandet udvider sig ved 
Østenden af Ost-Tief, ligger imidlertid en øformet Grund, 
Veritas Grund, der godt kunde se ud til at være de sidste 
Rester af en nu forsvunden Ø ligesom Stubber Grund og 
Schnakenwerder Grund (vest for Øen Vilm) i Greifswalder 
Bodden, om hvilke vi véd, at de fordum var Øer, som i Løbet 
af de sidste Aarhundreder er blevet opslugte af Havet, 

Paa dette Sted mener jeg altsaa den Ø har ligget, som 
i længst forsvundne Dage bar Handelsstaden Jumne, ved 
hvilken Kong Harald omkring Midten af det 10. Aarhundrede 
byggede Fæstningen Jomsborg. Sundene til begge Sider og 
Bassinet vestpaa indtil Ost-Tief dannede dens Havn. Mod 
Vest havde den ad det smalle, dybe Løb, som under truende 
Forhold formodentlig kunde spærres, over Demmin og Al- 
denburg Forbindelse med hele det vestlige Nordtyskland, 
mod Øst kunde man, som Adam fortæller, se den brusende 
Østersø, ad hvilken Farten gik mod Birca og Ruzzia. Mod 
Syd og Nord laa lidet befolkede, ufremkommelige Land- 
strækninger; kun fra Søen kunde et virkningsfuldt Angreb 
reltes mod Staden. Man forstaar, al med den Beliggenhed 
maatte Jumne hurtigt blive Østersøens Dronning. 

At Landskabet omkring Oderens Munding og de sydøst- 
lige Egne af Rigen i nyere Tid gentagne Gange er blevet 
hærget af voldsomme Stormfloder, og store Dele deraf Tid 
efter anden opslugte af Havet, staar fast?. Alene for det 


1 Se: C. Kriger, Ueber Sturmfluten an den deutschen Kåsten der west- 
lichen Ostsee. Greifswald, 1910 S. 79. 

? I det ovenfor anførte Arbejde af C. Kråger er den paagældende ret 
omfattende Literatur fra ældre og nyere Tid om disse Katastrofer samlet 
og refereret. 


3? 

19. Aarh/s Vedkommende løber Stormflodernes Antal op til 
22", af hvilke dog ikke alle havde en faretruende Karakter; 
ved den pommerske Kyst indtraf de fleste og værste i Januar 
og November Maaned, altid fremkaldte af heftige Storme 
fra Nordøst. Aarsagen til disse ret hyppigt indtrædende Kata- 
strofer er rent meteorologisk: Vedholdende Storme fra V. og 
SV. fremkalder Ebbe ved Østersøens vestlige Kyster, driver 
Vandmasserne dybere ind i dette Indhav; samtidig stem- 
mes Nordsøens og Atlanterhavets Vande gennem Skagerak, 
Kattegat og Belterne ligeledes ind i Østersøen, hvorved Vand- 
standen i dennes østlige og nordøstlige Del yderligere stiger 
meget stærkt. Drejer saa Vinden, efter at Vestenstormene 
har raset i længere Tid, med stigende Barometer pludselig 
om i Nord og Nordøst, fordi der, umiddelbart nordfor de 
vestfra kommende Minima, over det nordlige og nordøstlige 
Europa staar et meget stærkt Maximum, presses de opstem- 
mede Vandmasser som en vældig Flodbølge atter tilbage i 
Østersøens vestlige Bassin, og Stormfloden raser da over de 
nordtyske Kystlande. 

En nøjagtig Forestilling om de Landtab, disseødelæggende 
Stormfloder forvolder, er det umuligt at danne sig, selv om 
det kun drejer sig om det 19. Aarhundrede. Sikre og om- 
fattende Angivelser foreligger først for Stormfloden i 1904. 
Hvad der tidligere er gaaet tabt, kan ikke længere opgøres, 
saaledes at det blot nogenlunde svarer til Virkeligheden. De 
ældste Efterretninger, der haves, findes i Stadkrøniker fra 
nedertyske Stæder (Stralsund, Lybæk) og gaar ikke længer 
tilbage end til c. 13007, I de ældste af disse Chroniker er 
Angivelserne meget lakoniske; jo fjærnere Forfatterne staar 
Begivenheden i Tid,des mere veltalende og udførlige synes 
de at blive, hvilket jo er et temmelig ildevarslende Tegn ; ret 
besét er der dog næppe Grund til at tvivle om Paalidelig- 


1 C. Kråger S. 31. 
2? Aarsangivelsen for den ældste Stormflod, der omtales, vakler noget 
(1304, 1307, 1309); 1304 den 1. Nov. er vistnok den rette Datering. 

heden af de lidt senere Beretninger vedrørende Omfanget af 
Ulykken i 1304!, 

Fra det 16.0g17. Aarh. foreligger der i hollandske Atlanter 
en Række Kortskitser over disse Egne, der for det fore- 
liggende Spørgsmaal saagodt som ingen Interesse har, da de 
afgørende Landtab falder langt tidligere. En god Oversigt 
over disse sidste Angivelser ordnet kronologisk findes i 
C. Schuchhardts fortjenstfulde Arbejde Vineta?. 


1 Den ældste Stralsunder Chronik fra det 15. Aarh. udgivet af R. Baier 
i Zwei Stralsunder Chroniken des 15.Jahrh. (1893) har (S.17) følgende Med- 
delelse om Stormfloden og dens Følger: >»Na gades bort 1304 jar do weyede 
yd so grot enen wint to ener tiid, also dat de grote starke torne umme 
weyede unde grote wyntmolen unde grote huse unde grote bome ut der 
erden, unde do brack ok dat nye deep ersten uth«. — I Joh. Berckmanns 
Stralsundischer Chronik fra første Halvdel af 16. Aarh. (Berckmann døde 
1560), som er udgivet i Stralsunder Chroniken, von Mohnike und Zober. 
1. Theil. Stralsund, 1833, hedder det (S. 4): »Item anno 1300 vnnd 4 isz 
dat Nyedep vor dem Sunde vth middell eines stormes gekamenn. Item 
jm jare 1304 vmme all gades hilligenn (Allehelgenes Dag, 1. Nov.), weyede 
so einn groth storm windtt, nicht gehortt bi minschenn thiden, bome vth 
der erdenn, dorpe, molen vmme, vnnd makede so groth water vmme ditt 
landt, dat datt Nyedep vthbrack; vnnd dar de von Cikcre (Zicker paa 
Rugen) plegenn eren weitenn tho seyen vp denn Rudenn vnnd thogande 
van dem einenn lande vp datt ander, dat wasz water«. Det forekommer 
mig indlysende, at ligesaa lidt som Joh. Berckmann, der døde 1560, havde 
Forfatteren af den ældre her citerede Stadtkronik oplevet Begivenheden i 
1304. Begges Optegnelser hviler paa ældre af lignende Art (smI)gn. Moh- 
nikes Einleitung S. 27: »Die Erzåhlungen, welche vor 1510 fallen, hat unser 
Chronikant aus andern schriftlichen Nachrichten vor ihm entlcehnt«), og 
hvorledes Begivenheden i disse var skildret, eller om de har gengivet dem 
lige udførligt, véd vi intet om. Joh. Berckmanns Beretning om Ulykken 
gør bestemt Indtryk af at være sammenstykket fra to Kilder (bemærk 
det dobbelte Item), som han begge har gengivet omhyggeligt. Om den ene 
eller den anden er ældst, formaar vi nu aldeles ikke at afgøre; der er heller 
intet i Vejen for den Antagelse, at begge kan gaa tilbage til Tiden kort 
efter Stormfloden. Angivelsernes Paalidelighed er der altsaa ingen Grund 
til at drage i Tvivl; smign. Cl. Annerstedts Bemærkninger om Kilderne 
til en anden af disse Stralsunder Chroniken (Henricus Buschius)) i Script. 
rer. Suec. III, 295. . 

2? ISitzungsber.d. preuss. Akademied.Wissensch. 1924. Philos.-hist. Kl. 
S. 202—3. — Afhandlingen er senere udgivet i Bogform sammen med et 
Par andre (Arkona, Rethra, Vineta. Berlin, 1926). 

Hvad angaar hele det Tidsrum, som ligger forud for 1300, 
er vi altsaa uden direkte Oplysninger om Stormflodernes 
Ødelæggelser og de derved forvoldte Landtab. Formod- 
ninger og Hypotheser har frit Spil; Argumenter er ikke frem- 
ført. Nogle gaar endog saa vidt, at de paastaar, at i den hi- 
storiske Tid har Stormfloderne i disse Egne ikke fremkaldt 
væsentlige Ændringer i Landskabsbilledet, andre hævder 
det stik modsatte. I Virkeligheden er det ene som det andet 
ren og skær Gætning. De eneste Beviser, man i dette Spørgs- 
maal ligesom i andre af lignende Art kan fremføre, er histo- 
riske Efterretninger, som, uden egentlig at tilsigte noget saa- 
dant, kaster Lys over Landskabets Linier paa et ganske 
bestemt Tidspunkt. Naar jeg derfor her fremsætter den Op- 
fattelse, at en meget stor Del af de ovenfor omtalte Grunde 
mellem Rigen og Fastlandet ved Peeneminde endnu i Slut- 
ningen af det tolvte Aarhundrede var Land, samt at ogsaa 
Løbet mellem Peenemuinder Haken og Grundene omkring 
Ruden (Ost-Tief), som indtil c. 1100 endnu var farbart og 
den eneste Vej, ad hvilken man fra Bodden kunde komme 
ud i Østersøen, dengang ligesom Dievenow Mundingen var 
tilstoppet af Flodens Aflejringer, saa sker det i Henhold til 
saadanne indirekte Vidnesbyrd, som jeg strax skal gøre 
Rede for. 

Navnlig ved Hjælp af Knytlingasagaens Oplysninger er 
det muligt at paavise, hvor Øen Svolder med Bugten og Aaen 
af samme Navn laa: Circipanernes Landeje. omfattede den 
nordøstlige Del af Venderlandet. Mod Mecklenburg var Græn- 
sen Floderne Reckenitz og Trebel, de mellem begges Knæ 
liggende Sumpe, samt Peeneflodens østlige Løb. Mod Nord 
beskylledes det af Søen, mod Øst skiltes det ved Peeneminde 
fra Øen Usedom. I Slutningen af det 12. Aarh. havde Fyrst 
Jarimar af Rygen underlagt sig store Dele af Landet, der- 
iblandt Distriktet 7ribuses (smlgn. Gavebrev fra 1193 i C.G. 
Fabricius' Urkundenb. z. Gesch. d. Furstenthums Rigen II. 
Bd. 1843 Nr. III). Dengang var Herredømmet over denne 

Landstrækning knyttet til tre Hovedborge, Tribuses i Trebels 
Knæ, Gutzkow (Cotscof) lige nord for Peene og Wolgast ved 
Peeneminde, men Grænserne mellem de enkelte Distrikter 
(provinciæ) var svævende (smilgn. Voldgiftskendelse af Knud 
VI fra 1194 hos Fabricius 1. I. Nr. IV). Af Arnold af Lybæks 
Slavekrønike VI, 10 kan ses, at Distriktet Tribuses fra Bor- 
gen af samme Navn gik helt ud til Kysten; det dannede en 
bred Tværstribe midt i Circijpanernes Land. Den dertil hø- 
rende Kyststrækning begyndte noget sønden for Stralsund 
og naaede til Dånische Wick (Portus Darsinus) ved Greifs- 
walde, hvor den stødte op til Distrikterne Gutzkow og Ost- 
rozna (Wusterhusen). 

Indenfor denne Kyststrækning skal Svolder søges. I Knytl. 
c. 122 hedder det nemlig: »En Vinter ved Fastetid sejlede 
Hertug Kristoffer og Biskop Absalon til Svolder og hærgede 
Landet lige indtil Tribuzis (3: Borgen) ... Da laa de 20 Nætter 
vejrfaste i Aaen Svolder; siden fik de Bør og droge hjem« ; 
smign. Saxo ed. Holder p. 555. De ødelagde altsaa Distriktet 
Tribusis i hele sin Udstrækning fra Kysten (Landingsstedet) 
til Borgen. Følgelig kan Svolder kun søges her, dvs. paa Ky- 
sten mellem Brandshagen og Dånische Wick, thi mere reg- 
nedes ikke til Tribuzis. 

Knytl. nævner Øen og Aaen Svoldr; Aaen udmundede i 
en Fjord af samme Navn, Saxo's portus Swaldensis. At Loka- 
liteten omfattede disse tre Ting: en lille Ø (Holm), en Fjord 
og en deri udmundende Aa fremgaar ogsaa af et Par Skjalde- 
vers, digtede af Mænd, som selv havde deltaget i det navn- 
kundige Slag ved Svolder (F. Jénsson, Norsk-isl. Skjalde- 
digtn. I. Bd. B. S. 193 V. 3 og S. 283 V. 2); de havde sæt den 
med deres egne Øjne. Nu findes der paa den nævnte Kyst- 
strækning kun to Bugter, som passer til de givne Beskri- 
velser, Gristower Wick og Kooser See. Mellem dem staar 
altsaa Valget, og Afgørelsen er ikke vanskelig. Øen Koos er 
saa stor, at den ikke passende kunde betegnes som en Holm; 
desuden bar den dengang ikke Navnet Svoldr, men kaldes 

af Saxo (p. 663, 34) Cozta, i Knytlinga (cap. 120) Kuavitz. 
Følgelig er Svolder identisk med den lille Ø Riems, som 
dækker for Indsejlingen til Gristower Wick. 

I denne Havn — thi som saadan betragtedes Bugten i 
hine Tider, ellers vilde Saxo ikke have kaldt den Swaldensis 
portus' — ligger altsaa de forenede Konger og Erik Jarl 
med deres overlegne Flaader og venter paa, at Olaf Trygg- 
vason skal komme forbi med sine Skibe, for at de kan falde 
over ham og tilintetgøre ham ved Hjælp af deres Overmagt. 
Det er saa sikkert som overhovedet noget, at havde de ikke 
kunnet regne med, af han var tvunget til at passere forbi dem, 
maatte komme netop denne Vej, saa havde de ikke lagt sig der. 

Kong Olaf kom sejlende fra det indre Pommern. Inden 
Opbruddet forstærkede han sin anselige Flaade paa 60 Skibe 
med 11 vendiske (F. Jønsson 1. I. S. 193 V. 2; 194 V. 7), som 
deltog i Slaget. Allerede dengang vidste han altsaa, at 'Skaane- 
jarlen', ad: Sigvaldi, der selv fra Begyndelsen af kæmpede med 
ved Svolder, havde samlet Fjenderne til Angreb paa ham 
(F. Jénsson 1.1. S.283 V. 2; 193 V. 2), og det er givet, at Kam- 
pen var uundgaaelig. Ad den ufarhbare Dievenow kunde Kon- 
gen ikke slippe bort. Men hvorfor søgte han ikke direkte ud 
i Østersøen gennem Swine? Med god Grund; thi det var et 
yderst farligt Vovestykke. Hans dybtgaaende Skibe risike- 
rede hvert Øjeblik at løbe paa Grund i det lave vanskelige 
Farvand, og at holde Flaaden samlet her var ugørligt. Kon- 
gen maatte altsaa følge Alfarvejen dvs. Peeneminde. Men 
hvad hindrede ham i herfra at lægge Vejen gennem Ost-Tief 
i Stedet for at sejle vestpaa ud i Bodden? For Enden af dette 
Løb laa jo Jomsborgs Havn, og Sigvaldi stod sammen med 
Olafs Fjender. Havde der som nu været aabent Vand nord 
for Ruden, vilde dette intet have haft at betyde. Med Da- 
tidens Fartøjer kunde Dybder paa 3—4 Meter let passeres, 
og Jomsborg Høvdingens Medvirken havde ingen Rolle spil- 


! Saxo ed. Holder 609,14 og 610,6. 


JOMSBORG. 41 


å ræs  Gristower Wick 

a "4 v - 
&JGristow 
7 


N 


Fig. 3. Kort over Gristower Wick (Bugten ved Svolder). 
Efter Reichsamt får Landesaufnahme, Messtischblåtter (1920). 


let. Den blev kun afgørende, fordi dette Farvand dengang ikke 
existerede. De norske Skibe kunde ikke komme ud ad den 
Vej; Kongen var tvunget til at lægge Kursen vesten om og 
sejle lige i Armene paa sine Fjender. 

Gennem hele det 12. Aarh., en Periode i hvilken saamange 
danske Flaadetogter, der for en stor Del beskrives i samtidige 
Beretninger, gik til Venden, høres aldrig nogensinde, at en 
Flaade — den være dansk eller vendisk — har lagt Kursen 
fra Bodden østpaa ud i Østersøen eller omvendt, og i det 
12. Aarh. kunde Jomsborg ikke spærre for Sejladsen gen- 
nem Ost-Tief; thi Staden existerede dengang ikke længer, 
som vi med Sikkerhed kan slutte af Beretningerne om Otto 
af Bambergs Missionsrejser til Pommern 1124—25 og 1128. 
Hvor nøjagtigere Beskrivelser af Flaadernes Bevægelse fore- 
ligger, ser vi, at Farten enten lægges forbi Øen Strela, altsaa 
gennem Strædet ved Stralsund, eller en sjælden Gang, naar 

Toget galdt Julin, gennem Swineminde, aldrig gennem 
Gabet mellem Rigen og Usedom. Da Kong Niels og hans 
Søn Magnus gør Felttog til Venden mod den pommerske 
Hertug Wratislaw, angribes først Byen Ozna (nu Usedom 
paa Øens Sydspids), dernæst erobres med Bogislaus” Hjælp 
Julin paa Østsiden af Øen Wollin. Wratislaw søger forgæves 
at slutte Forlig; da det mislykkes, opsøger han de hjem- 
vendende ved Strela. Den danske Flaade sejler altsaa tilbage 
ad Strædet ved Stralsund, og ad den Vej var den formodentlig 
ogsaa kommet til Pommern!) 

Samme Aar, som Buris” Forræderi opdages, gør Valdemar 
et Togt mod Byen Wolgast, der har brudt det indgaaede 
Forlig. Under Sejladsen faar han gennem Hertug Henrik 
Underretning om Forræderiet og tvinges derved til at af- 
bryde Felttoget; men inden Hjemfarten retter han et Angreb 
paa Leuticiernes Land og erobrer Staden Ostrozno (Wuster- 
husen). Heraf fremgaar, at for at komme til Wolgast er han 
ikke sejlet ind østen fra til Peeneminde, men ad den sæd- 
vanlige Vej vestfra gennem Strædet ved Stralsund”, 

For at faa Hævn og Erstatning, fordi Venderne havde 
plyndret et Skib, paa hvilket hans Sendemænd hjembragte 
kosthare Gaver fra Hertug Henrik, sendte Valdemar en Del 
af Flaaden under Anførsel af Absalon og Knud mod Pomme- 
ranerne”, De angreb og plyndrede først Provinsen Ostrozna 
vestfor Peeneminde og dernæst Wolgast. Danskerne kom 
altsaa vestfra, og ad samme Vej maa de være vendt hjem. 
Absalon sluttede nemlig et foreløbigt Forlig med de pom- 
merske Hertuger mod en meget stor Erstatning og sendte 
Esbern i Forvejen for at bringe Kongen Bud om Togets Re- 
sultat. Esbern blev imidlertid af Storm opholdt ved Hedinsø, 
hvor Absalon senere traf ham. Begge er altsaa fra Peene- 


1 Saxonis Gesta XIII, 420—21 ed. Holder. 
? Saxonis Gesta XIV, 556 ed. Holder. 
8 Ibid. XV, 632,34 ff. 

munde sejlede ikke østpaa, men vestpaa forbi Stralsund. 
Ellers kunde de ikke mødes ved Hedinsø. 

I Valdemars sidste Leveaar gjorde han et Tog til Venden 
for at ødelægge to Fæstninger, Venderne havde opført for at 
forhindre Besejlingen af Swinemånde; Peenemtinde havde 
samtidigt Indbyggerne af Wolgast spærret, saaledes at den 
danske Flaade overhovedet ikke kunde komme ind i Haff'et, 
da Dievenowmiinde dengang var ufarbar. 

Da Beretningen om dette mislykkede Felttog, saavidt jeg 
kan skønne, giver os et Vink om, at den Forbindelse, som 
tidligere havde været mellem Østersøen og Bodden gennem 
Jomsborgs Havn og Ost-Tief, paa Kong Valdemars Tid var 
ufarbar, medtages den i denne Sammenhæng. Kongen lander 
med sin Flaade i Viridis portus, hvis Beliggenhed vi ikke 
kender andetsteds fra, da denne Havn ellers aldrig nævnes. 
Efter Saxo's Skildring kan den kun søges et Steds paa Kysten 
mellem Rigen og Swinemuinde, men temmelig langt fra 
denne sidste Odermunding. Dernæst hedder det hos Saxo: 
»at det var Manglen paa Havne, som han forgæves havde 
set sig om for at finde, der tvang Kongen til at opgive Haabet 
om at indtage disse to Fæstninger«. Dette er højst rimeligt; 
nutildags findes, som sagt, paa hele Strækning fra Swine- 
munde vestpaa helt op til Rågen ingen Havn. Det kommer 
derfor overhovedet ikke til noget Angreb paa de to Fæst- 
ninger; der opstaar Mytterii Hæren, Valdemar vender døds- 
syg hjem, Jydernes Anførere vil ikke blive længer. Den unge 
Kong Knud gør derfor en Dyd af Nødvendighed og giver 
Hæren Orlov. 

Alt dette foregaar, som man kan se, paa samme Sted, alt- 
saa i den grønne Havn, andre Tilflugtsteder for Flaaden var 
der overhovedet ikke at finde her". Talen er nemlig om Øen 
Usedoms Nordøstkyst, der endnu den Dag i Dag er, som den 


1 Smilgn. Saxonis Gesta XV, 653,37—38 ed. Holder: Quibus eodem 
in loco diutina ac uehementi tempestate detentis cet. 

" skildres af Saxo; i mindre Format ligner den nu fuldstændig 
Jyllands farlige Vestkyst. Øerne Usedoms og Wollins Over- 
flade er en Istidsformation afleiret paa Kalkunderlag: antage- 
lig en tilbagevigende Isrands Endemoræne. Kalken, der hist 
og her træder frem i Overfladen, er øjensynlig blevet stærkt 
oppløjet af Isen, saaledes som det tydeligt kan iagttages ved 
Swinemunde, hvor Isen har brudt et mægtigt, c. 2 Mil bredt 
Gab, der senere udfyldtes af de Alluvialdannelser, gennem 
hvilke Swines gamle Løb snoede sig. Profilen ud mod Øster- 
søen var oprindelig ligesom den, der vender mod Das kleine 
Haff og Achterwasser, meget uregelmæssig, men Havet har 
udjævnet Linien, vasket de oprindelige Fremspring, hvis Spor 
nu kun kan følges ved Hjælp af Rev og Grunde, helt ud og 
dækket Kysten med parallelt løbende Klitrækker. 

Derfor vilde det være spildt Møje paa Strækningen fra 
Swinemiunde til Peeneminder Haken at søge den grønne 
Havn, ligesaa østpaa; thi om Øen Wollins Nordkyst gælder, 
som sagt, ganske det samme som om Usedoms. Jeg an- 
tager derfor, at det Sted, hvor Kongen lagde bi med sin 
Flaade ved Ankomsten nordfra, var Jomsborgs gamle Havn 
ud imod Østersøen, en forholdsvis bred Bugt lukket ind mod 
Bodden, fordi det gamle Løb var tilstoppet, og dækket mod 
Søen af den Ø, hvorpaa Staden havde ligget, og hvor Rui- 
nerne af den maaske endnu dengang fandtes. Stedet har i 
Saxo's Omtale deraf ogsaa et Træk tilfælles med Adams Be- 
skrivelse af Jumnes Havn. Det hedder dér, at i det ene 
Sund, som begrænsede Øen, var Vandet grønt, et Fænomen 
som jeg ovenfor har søgt at forklare Aarsagen til. Det fore- 
kommer mig allsaa, at denne Saxo's Beretning om Kongens 
mislvkkede Felttog, der strander, fordi han af Mangel paa 
en nærmere Havn tvinges til at lade Flaade og Hær blive 
liggende c. 6 Mil nordvest for det Punkt, hvor Angrebet 
skulde sætte ind, støtter den ovenfor givne Bestemmelse af 
Jomsborgs Beliggenhed, hvis Udgangspunkt er Adam af 
Bremens Skildring af Byen Jumne, som paa en overraskende 

Maade stemmer med det, Søkortet lærer os om disse Egne, 
der med en vis Ret kan kaldes » Landet fundet og forsvundet «. 

Medens vi altsaa aldrig i det 12. Aarh. hører om Sejlads 
fra Østersøen ind i Bodden, skifter Billedet strax, naar vi 
naaer til det 13de. I et Dokument af !/s 1254 udstedt af Her- 
tug Wartizlaf i Dymin (: Demmin) hedder! det nemlig: 
»Quod omnibus ad ipsam Ciuitatem nostram (Greifswalde) 
venire volentibus, Existentibus in portu Gelende (Gellen ved 
Hiddensees Sydende) et In portu que Dicitur Rudhen (nu en 
lille havneløs Ø nordfor Renden ind til Peeneminde, af Form 
som et langt Komma) et Infra usque ad Ciuitatem, firmum 
Ducatum (3: fast Lejde) et liberum prestamus veniendi ad 
ipsam et Redeundi cet«. Altsaa i Midten af det trettende 
Aarh.sejlede Handelsmænd baade østfra og vestfra til Greifs- 
walde; der var en Havn baade ved Gellen og Ruden, hvilket 
sidste næppe kan forstaas paa anden Vis end, at der den- 
gang ogsaa var Gennemsejling fra Østersøen til Bodden utvivl- 
somt sønden for Øen; Gennembrudet mod Nord fandt først 
Sted i Begyndelsen af 14. Aarh. 

Det er altsaa i Virkeligheden det nu existerende Løb gen- 
nem Ost-Tief, som her første Gang kan konstateres, og Sø- 
kortet viser efter min Formening, at den Havn, der nævnes, 
og som maa være skabt ved et Gennembrud, laa netop ved 
Veritas Grunden paa samme Plads som Jumnes Havn — saa- 
langt strækker nemlig Ruden Grundene sig mod Syd. Det 
er værd at lægge Mærke til, at Ruden i dette Dokument 
kaldes portus, men ikke betegnes som en Ø. Forudsætningen 
for en Havn her er, at Landet paa dette Sted dengang havde 
en langt større Udstrækning end nu. Da senere baade Land 
og Havn blev Bølgernes Bytte, arvede den usle lille Ø, som 
var levnet fra Ødelæggelsen, Havnens Navn, formentlig fordi 
den laa i Nærheden af det Sted, hvor denne engang havde 


? C.G. Fabricius, Urkunden zur Geschichte des Firstenthums Rigen 
unter den eingebornen Firsten. Stralsund, 2. Bd. 1843 S. 18. 

været. Dette Dokument vidner altsaa om, at Rudens Om- 
fang dengang ikke var som nu, men langt større i hvert Fald 
mod Syd, rimeligvis ogsaa mod Nord i Retning af Rågen. 
Kronisternes Beretning om Gennembrudet 1304 er vist ingen- 
lunde grebet ud af Luften. 

Den Fremgangsmaade, jeg her har fulgt, at raadspørge 
gamle Dokumenter og Forfattere for at faa at vide, hvorledes 
Egnen i hine Tider saa ud, er selvfølgelig ikke ny; tværtimod 
den er velkendt, og ogsaa i dette Tilfælde, altsaa med Hensyn 
til Rågens Forbindelse med Usedom, er den, som ovenfor 
antydet, benyttet, næsten saalænge Spørgsmaalet har været 
drøftet. Men saadanne gamle Oplysninger kan undertiden 
ligne Orakler; det er ikke altid lige let at tyde dem, og de 
gale Udlægninger faar efterhaanden let Autoritetens Stempel. 
Jeg vil derfor benytte Lejligheden til at protestere mod de 
Slutninger, som E. Boll har draget af en Beretning hos Hel- 
mold! om Venderfyrsten Henriks Krigstog mod Rigen, hvor 
det fortælles, at Henriks Hær og de med ham forbundne 
Saxere ved Vintertid i streng Frost marcherede over Isen 
mod deres Fjender Ranerne. 

Allerede C. G. Fabricius? har set, at Beskrivelsen hos 
Helmold er holdt i saa svævende Udtryk, at den intet be- 
viser. Heri har han ubetinget Ret; jeg tror endda at kunne 
tilføje, at den snarest tyder paa, at det sydøstlige Parti af 
Raigen dengang strakte sig langt længere mod Syd end i vore 
Dage. Henriks Hær samlede sig ved Vintertid 1113 1 Wol- 
gast; dér overnattede den og drog næste Morgen af Sted 
gennem Skove og Rør, indtil den naaede Bodden (c. 2!/2 Mil). 
Herfra gik den saa over den faste Is paa et Sted, hvor Søen 
var temmelig smal (tractus autem ille maris contractior)', og 


1 Helmoldi Chronica Slavorum 1, 38 ed. Lappenberg 1868 — E. Boll, 
Beitråge zur Geognosie Mecklenburgs mit Beracksichtigung der Nachbar- 
lånder. Neubrandenburg, 1865 I. 201. ? L.1. 1,86 Note 331. 

8 Hvor lidet egnet Helmolds Beretning er som Grundlag for Bestem- 
melsen af Forholdet mellem Landets og Vandets Udstrækning paa den Tid 

Fig. 4. Kort over Wollin og Omegn. 
Efter Reichsamt fir Landesaufnahme, Messtischblåtter (1912). 


i hine Egne, ses ogsaa af denne Bemærkning. Henrik forlægger Udgangs- 
punktet saalangt imod Øst som muligt, skøndt dette ikke kunde falde be- 
kvemt for hans Forbundne Saxerne. Aarsagen hertil angives at være, at 
her var den Strækning, der skulde passeres over Isen, kortere; men det 

naaede ved Aftentide efter en besværlig March gennem Sne 
og Is til Rågen. Begivenheden foregik ved Vintertid, hvor 
Dagene er korte. Før Afmarchen fra Wolgast holder Henrik 
en længere Raadslagning med Førerne; Afmarchen foregaar 
altsaa ikke strax efter Solopgang, og inden Havet naaedes, 
maatte en besværlig Vej paa omtrent 2!/2 Mil tilbagelægges!?. 
Den Strækning, Hæren gik over Isen — der heller ikke synes 
at have været synderlig fremkommelig —, kan derfor ikke 
have været lang — allerhøjst en halv Milsvej. Det Sted paa 
Rigen, man naaede ved Mørkets Indtræden, laa altsaa rime- 
ligvis nærmere ved Peenemiinde end Øens nuværende sydøst- 
ligste Punkt. 

Naar det nu af Boll og andre hævdes, at efter denne Be- 
retning var der dengang ingen Landforbindelse mellem Use- 
dom og Ruigen, thi da vilde Henrik være gaaet den Vej, saa 
er denne Slutning højst usikker. For det første var Vejen 
over Land en betydelig Omvej og dernæst efter al Sandsyn- 
lighed næsten ufremkommelig ved Vintertid. Nej, gennem 
denne Efterretning naaer vi aldeles ikke til nogen Afgørelse 
i det foreliggende Spørgsmaal. 

At Adams Jumne er identisk med Jomsborg eller rettere 
med den Handelsstad, der stod i umiddelbar Forbindelse 
med Fæstningen Jomsborg, og som utvivlsomt foranledigede 
Borgens Anlæg, fremgaar tydeligt nok ogsaa af det, han be- 
retter om dens senere Skæbne. Overraskende virker det der- 
for, at alle danske Kilder fra det 12. Aarhundrede samt Knyt- 
linga Saga med største Bestemthed hævder, at Jomsborg er 


er jo givet, at nu i det mindste er der kortest mellem Rågen og Fastlandet 
i Strædet ved Stralsund (knap en Fjerdingvej). Hvorfor forlægges Over- 
gangen da til et andet Sted? Man kan kun sige, at her utvivlsomt har 
været Hensyn at tage, taktiske og topografiske, som vi slet ikke kan overse 
og bedømme, fordi vi aldeles ikke har de fornødne Kort paa Haanden. 

1 Med den daværende Fordeling af Land og Vand for Øje kan Af- 
standen fra Wolgast til det yderste Punkt af Freesendorfer Haken, hvor 
Marchen over Isen rimeligvis maa være begyndt, ikke sættes kortere. 

den samme By som Julin, det nuværende Wollin paa Øen af 
samme Navn ved Dievenowmindes Sydende. Ja, Saxo synes 
overhovedet ikke at kende Navnet Jomsborg; alle Begiven- 
heder, der i norrøne Kilder henføres til Jomsborg, foregaaer 
hos ham i Julin!, Det eneste i hans Værk, der kan minde 
om det norrøne Navn paa Stad og Landskab, er Person- 
navnet Toke Jumensis (3: Toke fra Jum eller Jom), og det 
har han, som han selv oplyser, fra et gammelt Digt, om hvis 
norrøne Herkomst der ikke kan være Tvivl?. Hvilket Land- 
skab Digtets Forfatter eller den, der senere tilføjede Navnet, 
havde for Øje, derom har Saxo sikkert ingen Forestilling haft. 

I Svend Aggesens Brevis Historia cap. VIII? hedder det 
ved Beretningen om Kong Harald Blaatands sidste Dage: 
»Efter Nederlaget flygtede han hovedkulds, Frygten gav 
hans Fødder Vinger, og ilede fordrevet fra sit Rige til Skla- 
vernes Land. Der fik han sluttet Fred og skal først have 
grundlagt den Stad, som gaar under Navnet Hyumsburgh, 
hvis Mure jeg, Svend, har set blive jævnet med Jorden af 
Ærkebiskop Absalon«. 

Selvfølgelig kan der her ikke være Tale om en Ødelæg- 
gelse af det gamle Jumne — Byen havde jo efter Helmolds 
Vidnesbyrd dengang allerede længe ligget øde. At Svend 
Aggesens Bemærkning heller ikke sigter til en Erobring og 
dermed følgende Ødelæggelse af Julin, fremgaaer klart af det, 
Saxo fortæller", Han oplyser nemlig, at Julin blev ødelagt 
af Kong Valdemar, og at den mennesketomme, af Indbyg- 
gerne forladte Stads Huse af ham senere blev ødelagte endnu 
en Gang; Indbyggerne havde nemlig opgivet Haabet om at 
kunne forsvare deres By og var flygtede til Cammin. Den 
Begivenhed, Svend Aggesen hentyder til, foregik under Knud 
d. sjette. Dengang fik Absalon det Hverv overdraget at til- 


1 Se ovenfor S. 29—32. 
2 Saxo ed. Holder p. 258,20. At Holder her har optaget P.E. Millers 
Rettelse Julinensi kan kun betragtes som et Misgreb. 
2? Script. hist. Dan. min. ed. Gertz I, 118. + Saxo ed. Holder p. 612. 
Aarb. f. nord. Oldk. og Hist. 1927. 4 

intetgøre de to Kasteller, som Venderne i sin Tid havde an- 
lagt til Forsvar for Indløbet til Svineminde samt ødelægge 
de sidste Spor af den mennesketomme Stad Julin!. Den 
første Opgave overlod han Broderen Esbern, den anden ud- 
førte han selv, og det er aabenbart denne Staden Julins 
Jævning med Jorden, Svend Aggesen har været Vidne til. 
Julin er nemlig den eneste Venderstad, hvis fuldstændige Øde- 
læggelse foregik under Absalons personlige Ledelse. Hvor 
grundig denne Ødelæggelse var, kan sluttes af Saxo's Skil- 
dring af, hvorledes samtidigt hvert Spor af de to Kasteller 
ved Swine blev tilintetgjort — hverken dér eller ved Julin 
skulde der bygges i Fremtiden”. 

I Knytlinga Saga nævnes Jomsborg tre Gange”, De to 
første Steder sigter Forfatteren aabenbart til det gamle Jumne; 
men af det tredie Sted fremgaar, at han antog Jomsborg for 
identisk med Julin. Dér hedder det nemlig ganske kort: >I 
denne Høst udbød Kong Valdemar Leding til Jomsborg og 
til Stenborg; det ligger østerpaa i Venderland«. 

Den Begivenhed, Sagaen har for Øje, er Kong Valdemars 
Togt til Julin og Cammin i Aaret 1170. Stenborg er nemlig, 
som et andet Sted viser”, Sagaens Betegnelse for Staden 
Cammin. Det paagældende Togt omtales udførligt hos Saxo 
i XIV. Bog. 

Saxo nævner, som sagt, aldrig Jomsborg. Han omtaler 
talrige Begivenheder, der dels er knyttede til Jomsborgs 
dels til Julins Historie; men énten det drejer sig om den ene 
eller den anden By, kalder han altid den paagældende Stad 
Julin, aabenhbart fordi han har anset den for identisk med 
den gamle Vikingefæstning, en Anskuelse, der altsaa var 
herskende i Danmark i det 12. Aarh.”, og som rimeligvis 


1 Saxo ed. Holder p. 670,30 ff. ? Saxo ed. Holder p. 671,10 fø. 

3 Sogur Danakonunga ved C. af Petersens og E. Olson. S. 29, 55. 278. 

+ Ibid. S. 291; smign. Saxo ed. Holder p. 673. 

5 Knytlinga Sagas Fremstilling hviler i dette Afsnit paa en dansk 
Kilde fra 12. Aarh., se S. Larsen i Aarb. f. n. Oldk. 1925 S. 203 ff. 

støtter sig til en Kendsgerning eller muligvis en Misforstaaelse, 
om hvis Oprindelse og Aarsag vi intet bestemt véd. 

Denne tilsyneladende uforklarlige Uoverensstemmelse 
mellem Kildernes Vidnesbyrd (paa den ene Side Adam og 
Helmold, paa den anden Side Svend Aggesen, Saxo og Knyt- 
linga Saga) maatte naturligvis sætte Spor i den moderne 
Forsknings Syn paa dette Spørgsmaal. Den har ogsaa delt 
den i to stridende Lejre og desuden afsat forskellige svagt 
funderede, mere individuelle Hypotheser, som jeg vel skal 
vogte mig for her at komme nærmere ind paa. De nordiske 
Videnskabsmænd holder dog, saavidt jeg kan se, med sjæl- 
den Enstemmighed lige fra Langebek! og N. M. Petersen? 
til Sv. Lånborg?, Prof. Joh. Steenstrup" og Knytlinga Sagaens 
nveste Udgiver Prof. Emil Olson? paa Julin. Steenstrups 
Redegørelse for denne Opfattelse? forekommer mig i alle Hen- 
seender at være den mest gennemførte; derfor henholder jeg 
mig her udelukkende til hans Fremstilling, som den fore- 
ligger i det nævnte Skrift”. Dér falder Undersøgelsen i tre 
Afsnit: Sammenstilling af Kildestederne, Borgens Indretning 
samt Redegørelse for de fundne Mindesmærker om eller Spor 
af By og Borg. 

De Kilder Steenstrup benytter til Bestemmelse af Joms- 
borgs Beliggenhed, er foruden de i det foregaaende omtalte den 


er 


! Script. rer. Dan. I, 52 Note h til Svend Aggesens Brevis historia. 

? Oldnordiske Sagaer XII. Bd. Artikel Jom, Jomsborg. — N. M. Peter- 
sen, Saml. Afh. (1871) II, 91 ff. 

3 Sv. Lénborg, Adam af Bremen (1897) S. 71—78. 

£ Joh. C. H. R. Steenstrup, Venderne og de Danske, 1900, S. 28 fø. 

5 Søgur Danakonunga ved C. af Petersens og E. Olson, Register under 
Art. Jomsborg; saaledes ogsaa A. Bjørnbo i Aarb. f. n. Oldk. 1909, 160. 

6 I)en Støtte for sin Opfattelse, som Steenstrup finder i Widukinds 
Omtale af den saxiske Grev Wichmanns Forbindelse med den slaviske 
Folkestamme Wuloinerne, en Beretning som ogsaa Sv. Lånborg (1. I. S. 72) 
før ham paaberaaber sig. og hvis Beviskraft jeg overhovedet ikke kan faa 
Øje paa, angaar slet ikke Sfedfæstelsen af Jomsborg og forbigaas derfor 
ganske her. 7 Stk. 4—6. 

spanske Jøde Ibrahim-ibn-Jakubs Rejseskildring fra c. 965 ". 
Ogsaa jeg mener, at den By, den jødiske Forfatter omtaler 
og beskriver under Navnet Awbåba som beliggende i det 
polske Land — ikke efter Selvsyn, men i Henhold til Oplys- 
ninger, som muligvis den romerske Kejser Otto den Iste 
har givetham? —, formodentlig er identisk med Jumne; men 
Ibrahim-ibn-Jakubs Skildring er saa svævende og rummer 
1 bedste Tilfælde saa megen Usikkerhed og aabenbar Mis- 
forstaaelse, at den maa betragtes som en yderst grumset 
Kilde: Navnet Awbåba er, hvis der menes Jumne, uforklar- 
ligt; den polske Hertug laa dengang i Krig med Venderne, 
men de stod ikke under hans Herredømme, og hvorledes 
Beskrivelsen af Havnen egentlig har lydt, maa foreløbig staa 
hen. Ibrahims Fortælling om Staden lyder i Fr. Westbergs 
tyske Gengivelse saaledes: 

»Und nach Westen von dieser Stadt (ist) ein Stamm der 
Slawen, welcher das Gemeinwesen Awbåba heisst. Er wohnt 
in sumpfigen Gebieten der Lande des Mschka (5: den polske 
Hertug Mieszko 1.) gegen Nordwest. Sie haben eine grosse 
Stadt am umringenden Meere?, welche zwålf Thore und einen 
Hafen hat. Und sie gebrauchen fir den Hafen grosse Hol:- 
stiicken in Reihen". Und sie fihren Krieg mit Mschka und 
ihre Macht ist gross. Und sie haben keinen Kånig und ge- 
horsamen nicht einen einzelnen Person, sondern ihre Macht- 
haber sind ihre Aeltesten«. 


1 Ibråhims-ibn-Ja'kåb's Reisebericht iber die Slawenlande aus dem 
Jahre 965, von Friederich Westberg (i Mém. de I'Acad. imp. de St. Péters- 
bourg VIII, Tom. Ill Nr. 4) p. 56; jvfr. Brockelmanns Gesch. d. arab. 
Lit. 1, 523. 

? For den nærmest foregaaende Beretning angiver han Kejseren som 
Kilde: >»Die Nachricht aber diese Stadt ist wahr. Erzåhlt hat sie mir Hdta 
(Otto) der Kånig der Råam«. 

8 Egentl. Verdenshavet, her Østersøen. 

+ Oversættelsen af denne Sætning beror paa en Textrettelse af Orien- 
talisten de Goeje; tidligere har han rettet Stedet saaledes, at Oversættelsen 
kom til at lyde: »und sie haben ausgezeichnete Hafenordnungen«. En af 
Delene maa jo være galt. 


JOMSBORG. 58 


Jeg tillægger altsaa ikke denne Beskrivelse synderlig 
megen Værd. Den væsentligste Grund til at henføre den til 
Jumne er i mine Øjne, at Byen, som omtales, laa Nordvest 
for Polen i Slavernes Land ved Verdenshavet samt var en 
betydelig Handelsstad. Dette passer særdeles godt paa Adams 
Jumne; men hvorledes Professor Steenstrup kan tage Ibra- 
hims Beskrivelse til Indtægt for sin Opfattelse og faa den til 
at passe paa Julin, der laa ved en smal Flodmunding, som 
vel heller ikke dengang var farbar, og i en Afstand af c. 4 Mil 
fra Havet, forstaar jeg ikke. Det samme gælder hans Benyt- 
telse af Adam, ja i endnu højere Grad, fordi Adams Sted- 
fæstelse ikke som Jøden Ibrahims er svævende, men klar 
og koncis. Efter Bremerkannikens Skildring kan Jumne 
kun søges ved Peenemindes Udløb i Oceanet (de skythiske 
Sumpe). Desuden siges det udtrykkelig, at Staden laa paa 
en lille Ø i Peeneminde (In cuius ostio, qua Scyticas alluit 
paludes..... tribus enim fretis alluitur illa insula); Julin 
(3: Wollin) laa imidlertid ikke paa nogen Ø i Dievenow, men 
paa Østkysten af Wollin. Den lille Ø, Plagewiese, der nu 
findes i Dievenow lige ud for Staden Wollin, og over hvilken 
Vejen til Hagen paa den modsatte Bred er ført, har aldrig 
baaret nogen By; det er en sen Alluvialdannelse, som endnu 
ikke var til i Slutningen af det 12. Aarh., saaledes som det 
fremgaar af Saxo's Skildring af Valdemars Angreb paa Sta- 
den". Steenstrup er heller ikke af den Mening, at denne Ø 
har noget at gøre med det gamle Jomsborg, som han antager 
laa paa Højdedraget Silberberg nord for den nuværende By?, 
der har samme Plads som den gamle Stad, en Beliggenhed 
som øjensynlig slet ikke passer til Adams Skildring, selv om 
man gaar ud fra, at han ved Oder forstaar Dievenowmiinde. 
Havnens Plads finder han i en større Lavning nord for Sta- 
den og sønden for Højdedraget Silberberg, hvor Floden utvivl- 
somt i længstforsvundne Tider har dannet en Bredning. At 


1! Saxo ed. Holder p. 587. ? L. 1. S. 49. 

ogsaa denne Stedfæstelse er i direkte Strid med Adams Be- 
skrivelse af Jumne, forekommer mig indlysende. Men naar 
Adams Beskrivelse saaledes ikke paa noget Punkt passer til 
de lokale Forhold ved Julin, synes det mig ganske ubegribe- 
ligt, at Steenstrup, og andre foruden ham, kan anføre den 
gamle Canonicus som Hjemmelsmand for sin Opfattelse. 
Tværtimod, han er et Hovedvidne for den stik modsatte 
Anskuelse. 

Den tredie Kilde, Steenstrup benytter, Jomsvikinga Saga, 
siger os jo intet om, hvor Jomsborg laa; derimod giver den 
en udførlig Beskrivelse baade af Havnens og Borgens Indret- 
ning”. Min Opfattelse af Jomsvikinga Saga er fremsat og 
begrundet i 2. Afsnit: Frasét Slutningsepisoden (Slaget ved 
Hjørungavaag), som er bygget over gamle, samtidige Skjalde- 
vers, maa Sagaen betragtes som en fritopfundet Roman, 
hvis Forfatter har benyttet løsrevne Stumper af nordisk Tra- 
dition til at give sin Skildring et falsk Skær af Virkelighed. 
Man kan — med den ovenfor angivne Undtagelse — ligesaa 
godt citere Ingemanns Romaner til Bevis for sin Anskuelse 
som Jomsvikinga Saga. Steenstrup anerkender selv udtryk- 
keligt dens Upaalidelighed. Men vil man, som han gør, des- 
uagtet vælge et enkelt Sted ud og hævde, at her har vi trods 
alt en tilforladelig Stump Overlevering, saa maa Tilforlade- 
ligheden støttes ved andre Kilders Vidnesbyrd, hvad der ved 
Jémsvikinga Sagaens Beretning næppe er muligt; i modsat 
Fald er man inde paa den rene Vilkaarlighed. 

Jeg forstaar altsaa ikke, at Prof. Steenstrup vil benytte 
Jomsvikinga Sagas Beskrivelse af Borg og Havn som Kilde, 
saameget destomindre som dens Skildring, ret besét, i dette 
Punkt gaar ham imod; thi efter Sagaens Beretning grund- 
lagde Palnatoke alene en Borg; en Stad, en Handelsplads 
kender Sagaens Forfatter ikke noget til. Der er slet ikke 


! Steenstrup følger aabenbart ved Fastsættelsen af Havnens Beliggen- 
hed nøje Stubenrauch (jvnfr. Balt. Studien, Neue Folge II, 89). 
? Fornmanna sågur XI, 74. 

Plads til den i hans Beskrivelse, og Borgen vender ud mod 
Havet, ikke mod en Flod; anderledes kan Betegnelsen 'sæva- 
borg' næppe forstaas. 

Maaske endnu større Vanskeligheder end denne roman- 
tiske Beskrivelse af en Vikingeborg, som udelukkende til- 
hører Digtningens Verden, volder dog den arkæologiske 
Terrainundersøgelse af Egnen om Wollin, som behandles i 
Afsnit 6: »Fundne Minder om Byen og Borgen«. Det er 
nemlig nu med Sikkerhed fastslaaet!, at det arkæologiske 
Bevis, man fra tysk Side har forsøgt at føre for Julins Iden- 
titet med Jumne (Jomsborg), i Virkeligheden helt falder til 
Jorden. I den standende Strid, som gennem lange Tider har 
været udfægtet om Spørgsmaalet Jumne—Julin, spiller dette 
Argument en fremtrædende Rolle, langt mere fremtrædende, 
end det egentlig fortjener, da det sandt at sige i topografisk 
Henseende intet beviser med Hensyn til de to Steders Iden- 
titet. De ved Galgenberg fundne Grave er vendiske; derom 
kan der absolut ikke være Tvivl. Men selv om det kunde 
godtgøres, at de var nordiske, naaede vi dog ikke derved et 
Skridt videre. Julins Historie før 1100 er for os et ubeskrevet 
Blad. Heller ikke véd vi det mindste om, hvor stort det 
Omraade var, de danske Konger besad omkring Jomsborg; 
det kan meget vel have omfattet baade Usedom og Wollin, 
og i saa Fald kunde Julin i den tidlige Middelalder meget 
godt, ligesom Jomsborg, en Tid lang have været Sæde for en 
nordisk Krigerskare, uden at dette Forhold kom til vor Kund- 
skab. At de danske Konger kun skulde have raadet over én 
fast Plads i et forholdsvis stort Omraade, synes ikke rimeligt. 


1 Resultatet af sine yderst grundige arkæologiske Undersøgelser, hvis 
Udgangspunkt er en Række Gravfund fra Bagpommern, sammenfatter 
C. Schuchhardt saaledes: >Mit einem wikingischen Gråberfelde bei Wol- 
lin ist es also nichts, die Hågel auf dem Galgenberge sind ausgesprochen 
wendisch wie die vielen ihresgleichen in Hinterpommern. Damit fållt 
aber die archåologische Begråndung fir die Jomsburg bei Wollin, und 
die Frage, wo sie in Wirklichkeit gelegen hat, wird wieder frei. (Sitz- 
ungsber. der preuss. Akad., ph.-hist. Klasse, 1924, 190). 

Men hvorom alting er, det er tyske Forskere, som har iværk- 
sat disse Undersøgelser; derfor vil det ogsaa være naturligst 
at betragte dette Argument som et Led i den tyske Debat 
om Spørgsmaalet Jumne— Jomsborg—Julin. 

Denne Strid — et langt Kapitel af Fejltagelsernes vidt- 
løftige Historie — forblev under hele sit Forløb ganske ube- 
rørt af nordisk Forskning. Udgangspunktet, det Grundlag 
hvoraf Spørgsmaalet voxede frem, og som vel ogsaa gav det 
en vis Interesse i videre Krese, er et Sagn om en forsvunden, 
i Havet sunket Stad ved Navn Vineta!, Sagnet stedfæster 
den sunkne By til Egnen om Peeneminde, som i Løbet af 
Middelalderen har undergaaet store Forandringer. Et Rev 
udenfor Kysten ved Koserow, der endnu paa det tyske Ad- 
miralitets Søkort fra 1912 betegnes som Vineta Riff, skal 
have været Stedet, hvor i fordums Tider Staden laa, og fan- 
tasifulde Lokalhistorikere fra det 16. og 18. Aarhundrede 
mente i Revets Stenmasser at kunne paapege Bygningslev- 
ninger fra den sunkne Stad, ja Gadernes Forløb og Rester 
af et Admiralitetskollegium. Allerede tidligt (1798) blev der 
dog protesteret mod disse vilde Syner, og det blev godtgjort, 
at de Stenmasser,som i den Grad havde forvirret Begreberne, 
var Vandreblokke fra en Rullestensformation, der oprindelig 
var indlejrede i et af de talrige Fremspring paa denne Kyst, 
Havet har udjævnet, og som senere fandt Anvendelse til 
Molebygningerne ved Svineminde?. 

Sagnet gaar altsaa i hvert Fald tilbage til Midten af det 


1! En Oversigt over den vidtløftige Literatur er givet af Dr. A. Haas i 
Balt. Studien N. F., II, 124—126. 

? Se om denne Episode den lærde og dygtige Afhandling af Robert 
Klempin, »Die Lage der Jomsburg«, der vidner om et omfattende Kend- 
skab til hele den ældre Literatur om dette Spørgsmaal (Baltische Stu- 
dien XIII, 1—109); endvidere Richard Hennig, Von råtselhaften Låndern. 
Versunkene Ståtten der Geschichte. Minchen, 1925. S. 245—46, hvor 
ligeledes de paagældende Udtalelser er citerede og Literaturen anført. 
Endelig C.Schuchhardt. Vineta (Sitzungsber. d. preuss. Akad. d.Wissensch. 
1924, ph.-hist. Kl. S. 201 ff.), hvor ogsaa Literaturen over det ældre Kort- 

16. Aarh., men maa rimeligvis være langt ældre, og der er 
meget, som taler for, at den, der først gav det Form, har 
taget sit Udgangspunkt fra Helmolds Beretning om Staden 
Jumneta. Vineta er sikkert ikke andet end en letforvansket 
Form af dette gamle Navn!, som Helmold har givet Staden. 
Endvidere kan det betragtes som givet, at Sagndannelsen 
først er opstaaet, efter at de Ruiner, han omtaler, var for- 
svundne, opslugte af Havet, altsaa næppe før 1304, Tids- 
punktet for den store Vandflod. Fra dette Tidsrum (13041— 
1550) stammer altsaa formodentlig Vinetasagnet. Helt ungt 
kan det derfor ikke kaldes, ejheller er der nogen Grund til 
at tvivle om, at Anledningen til dets Fremkomst var en vir- 
kelig Begivenhed (en Stormflod), og at det, omend i forvansket 
Form, sigter til det gamle Jumne, hvis Ruiner sandsynligvis 
netop paa denne Maade forsvandt fra Jordens Overflade. 
Den fantastiske Lettroenhed, hvormed den ældre Lokalforsk- 
ning behandlede Emnet og bragte det i Miskredit, kan Sagnet 
som saadant ikke gøres ansvarligt for. 

Den ældre tyske Literatur om Jumne var paa faa ret be- 
tydningsløse Undtagelser nær saa at sige stavnsbundet til 
Vinetasagnet. Den, der indledede en hel ny Retning, for lange 
Tider flyttede Problemet over til Julin, var den allerede den- 
gang berømte tschechiske Lærde Paul Josef Schafarik med 
sin korte, temmelig ukritiske, men indholdsrige Afhandling 
»Namen und Lage der Stadt Wineta, auch Jumin, Julin, 
Jomsburg«. Leipzig 1846”. At Schafariks Opfattelse ogsaa 
fik en tilsyneladende solid arkæologisk Underbygning, gav 


materiale er overskuelig sammenstillet. Heraf fremgaar, at de ældre Kort 
fra 1550—1630 placerer Vinetarevet ved Koserow- eller Damerow, medens 
det efter den Tid indtil c. 1800 ansættes ved Nordenden af Usedom mod 
Øen Ruden. 

1 Denne Anskuelse er allerede fremsat af Langebek 1772 (Script. rer. 
Dan. I, 52 Note h): >»Et, ni fallor, lectio Jumne sive Jumneta mihi magis 
placet quam Vineta; facile enim ui pro iu legi potuit, simili modo, quo in 
Bedæ codicibus aliqui inscite uiti pro iuti legerunt«. 

? Særtryk af Jordans slawische Jahrbåcher. — Schafarik gaaer lige- 

den højt ansete Anthropolog R. Virchow Stødet til ved sin Op- 
dagelse af den store hidtil upaaagtede Gravplads paa Nord- 
siden af Galgenberg syd for Staden Wollin. Dette er ikke 
saaledes at forstaa, at Virchow drog uberettigede Slutninger 
af sine omfattende Gravundersøgelser her. Men i sin Ind- 
ledning til Referatet om disse Arbejder gaar ogsaa han uden 
videre ud fra den Forudsætning, at Julin var den samme By 
som Jumne?. De Arkæologer, der senere tog Arbejdet op, 
blandt dem Konservatoren ved Stettiner Museet A. Stuben- 
rauch, hævdede imidlertid indtil 1893 stadig den Anskuelse, 
at alle Gravene i dette Felt tilhørte den vendiske Kultur- 
periode”. Men nogle Aar efter vendte Bladet sig. 
Stubenrauch fik i 1897 paany Lejlighed til at underkaste 
Spørgsmaalet en grundig Undersøgelse, som han Aaret efter 
gjorde Rede for. Resultatet er mer end mærkeligt; thi skøndt 
han ved Undersøgelsen af 81 Grave udelukkende fandt ven- 
diske Sager, hvad han selv udtrykkelig anerkender, naaer 


som Steenstrup uden videre ud fra, at det, Adam beretter om Jumne, gæl- 
der Julin. 

Den samme Opfattelse, som hævdes af Schafarik, gøres Aaret efter 
(1847) med større Dygtighed gældende af R. Klempin i Baltische Studien 
(se ovenfor). 

1! Verhandlungen der Berliner Gesellschaft får Anthropologie (Tillæg 
til Zeitschrift fur Ethnologie, men med Særpaginering). 1872, S. 58—67. 

2 Ibid. 1891, 589 (Schumann, Slavisches Gråberfeld mit Skeletten und 
Leichenbrand auf dem Silberberg bei Wollin); ibid. p. 704 (Samme, Sla- 
vische Schådel vom Galgenberg und Silberberg bei Wollin); ibid. p. 708 
(Dr, Walter, Das Gråberfeld auf dem Galgenberge und slavische Grabfunde 
bei Wollin); ibid. 1892 p. 155 (Dr. Walter, Leichenbrand); ibid. p. 492 
(Schumann. Skeletgråber vom Galgenberg bei Wollin). — Disse Under- 
søgelser drejede sig saa godt som udelukkende om Gravpladsen paa Galgen- 
berg. Møntfundene paa Silberberg gjorde E. Friedel til Genstand for nær- 
mere Undersøgelse og kom derigennem mærkeligt nok til det Resultat, 
at Jomsborg havde ligget paa Silberberg (Verhandl. 1883 p. 111 fø.). 

1 Undersøgelsen af Gravpladsen paa Galgenberg deltog ogsaa Stuben- 
rauch (Balt. Studien, N. F. II, 71; 96—97) og kom i 1893 til den Anskuelse, 
at den tilhørte den vendiske Kulturperiode. 

3 Baltische Studien, 1898, p. 65—123. 

han dog til det Slutningsresultat, at de paagældende Grave 
er nordiske fra Vikingetiden. Grunden til denne lidt paro- 
diske arkæologiske Fiasko ligger lige for Haanden. Som 
Schuchhardt har vist, havde Stubenrauch intet ordentligt 
Kendskab hverken til vendisk eller til nordisk Gravskik fra 
Vikingetiden. Schuchhardt har i 1923 personlig undersøgt 
Gravpladsen ved Galgenberg omhyggeligt og ved Hjælp af de 
fra pommerske Gravundersøgelser vundne Erfaringer uimod- 
sigelig paavist, at baade Gravskik og Fund udelukkende er 
vendiske. De nordiske Grave ved Julin kan altsaa betragtes 
som en ren og skær arkæologisk Myte!” 

Ligesaa ringe Støtte finder Hypothesen Jumne—Julin i 
de talrige Fund af Sølvmønt, som Tid efter anden (1654, 1670, 
1740, 1755) er gjorte paa Højdedraget Silberberg nord for 
Wollin. Hovedmassen er arabiske Sølvmønter, men des- 
uden er der ogsaa frisiske, tyske og engelske, derimod ikke 
nordiske”, Arabisk Sølvmønt fra den Tid, da Handlen med 
Østen havde en af sine Hovedveje gennem Rusland, altsaa 
fra det 8., 9. og 10. Aarh. efter Christi, er i titusindvis komne 
for Dagen, fundne næsten overalt ide Lande ved Østersøens 
Kyster, som berørtes af denne Handel; særlig talrige er na- 
turligvis Fundene dér, hvor Hovedcentralerne laa (Gulland, 
Bornholm, Venderlandets Kyststæder). Af Sølvfundene paa 
Silberberg kan derfor absolut intet sluttes om Julins Iden- 
titet med Jumne og Jomsborg. Derimod giver disse Fund 


1 Stubenrauchs sidste Resultater refereredes af Olshausen i Verhandl. 
d. Berl. Gesellschaft får Anthropologie, 1899, p. 217. I sit Foredrag siger 
han god for dem; det ender med disse Ord, at »alle Umstånde zusammen- 
genommen scheinen mir zu genutgen, die Gråber den Wikingern zuzu- 
schreiben«. 

? En klar og ganske sønderknusende Kritik af Stubenrauchs Under- 
søgelser, hans Famlen overfor en Opgave, han ikke var voxen, giver Schuch- 
hardt I. 1. 184 ff. 

3 Mønternes Proveniens angives i Friedels ovenfor citerede Foredrag: 
Westphalen, Friesland, Franken, Bayern, Bohmen, Ungarn, England — 
men ingen nordiske. 

os formentlig et Vink om, at Julin allerede i Tiden omkring 
Aar 1000 — den Periode, fra hvilken Mønterne skriver sig — 
var en betydelig Handelsstad, som havde Forbindelse med 
Vesteuropas rige Lande, Frisland, England, Lothringen, men 
næppe væsentlig Handel med Norden, hvad dens Beliggen- 
hed ved Sydenden af den ufarbare Dievenowminde jo heller 
ikke giver nogen Anledning til at tro. 

Hele dette arkæologiske Materiale, der i den tyske viden- 
skabelige Verden lige til de sidste Aar havde givet Julin- 
Hypothesen en afgørende Støtte, viser sig altsaa at være galt 
fortolket. I mine Øje har man, især fra tysk Side, som alt 
ovenfor bemærket, gjort alt for meget Væsen af disse Grav- 
og Møntfund, overdrevet deres Betydning som Støtte for 
Hypothesen Jumne—Julin i en ganske utilladelig Grad. Skal 
der paa et arkæologisk Materiale bygges videregaaende histo- 
riske Slutninger, som her er gjort, saa maa det Svar, der kan 
aflokkes det, have en ganske anderledes afgørende og utve- 
tydig Karakter end det, Fundene paa Silberberg og Galgen- 
berg gav, naar de skulde opfattes som Beviser for Identiteten 
af Jumne og Julin. Akkurat lige saa ringe Betydning tillægger 
jeg forøvrigt et andet arkæologisk Bevis eller Indicium, der 
i den nyeste Tid er blevet gjort gældende som Støtte for den 
Opfattelse, at Jumne—Jomsborg skal søges yderst paa Grun- 
den Peeneminder Haken. Jeg er, som man af det fore- 
gaaende vil se, overbevist om, at den forsvundne Handels- 
stad og Fæstning laa lige i Nærheden af dette Punkt, dog 
ikke paa Fastlandet, men, som Adam udtrykkelig siger, paa 
en Ø i Flodmundingen. Jeg kan ogsaa indrømme, at Fundet 
af 8 store Guldringe fra Vikingetiden, der sikkert stammer 
fra Danmark, i den yderste nordlige Spids af Wolgaster Stadt- 
forst! ved Peeneminde, er et utvetydigt levende Vidnesbyrd 
om, at paa disse Steder færdedes danske Vikingehøvdinger 


1 Se om dette Fund, der i 1905 blev gjort af Skovrideren Schånherr, 
C. Schuchhardts Redegørelse 1. 1. S. 209 ff., hvor ogsaa Afbildninger af 
Ringene findes. 

i det 10. Aarh.; men lige saa lidt som den pragtfulde Guld- 
skat fra Hedinsø (Hiddensee), der kom for Dagen efter det 
store Gennembrud af Øen syd for Plogshagen ved Storm- 
floden i November 1872, vilde kunne anføres som Støtte for 
den Paastand, at der paa Hedinsø har ligget en dansk Fæst- 
ning eller Bebyggelse fra Vikingetiden, ja, at maaske Joms- 
borg skal søges her, ligesaa lidt indeholder Guldfundet fra 
Wolgaster Stadforst et Indicium for, hvor Jomsborg's Plads 
skal søges eller for Bebyggelse udenfor Stadens Porte. Vist- 
nok drejer det sig i begge Tilfælde enten om Depot- eller Of- 
ferfund af nordisk (dansk) Oprindelse fra 10. Aarhundrede, og 
Fund af den Art blev jo altid nedlagte paa øde og ensomme 
Steder, hvor de ikke var udsatte for at blive opdagede og 
røvede af Uvedkommende. 

Nej, Afgørelsen af Spørgsmaalet om Jomsborgs og Jumnes 
Beliggenhed beror paa de historiske Kilders Vidnesbyrd. Men 
her staar Udsagn mod Udsagn; Adams Stedfæstelse er i den 
skarpeste Modstrid med Saxo's og de andre danske Kilders 
Angivelse. Det er ikke nok at paavise, at meget taler for, at 
Adams Bestemmelse af Stadens Beliggenhed er den eneste 
rette, der maa ogsaa kunne anføres Kendsgerninger, som gør 
det forstaaeligt, at Saxo, Svend Aggesen og Knytlinga Sa- 
gaens danske Kilde tog fejl, og at de alle fejlede just paa den 
Maade, at Jumne— Jomsborg blev flyttet netop til Julin!. Man 
kan jo gaa ud fra, at de tre Forfattere, som her er Tale om, 
der alle var samtidige med og deltog personligt i de danske 
Togter til Venderlandet under Valdemar den første og Knud 
den sjette, ikke har stukket Hovederne sammen og aftalt 


1 En lignende Forklaring af Fejltagelsen som den, her gøres gældende, 
er tidligere fremsat af Konrad Miller, Das Råtsel von Vineta. 1909. Saa- 
vidt jeg kan se af det Citat, hvorfra mit Kendskab til Bogen stammer (R. 
Hennig, Von råthselhaften Låndern S. 252), bygger Muller sin Formod- 
ning paa en Beretning hos Edrisi, der aldeles intet har at gøre med dette 
Spørgsmaal. 

indbyrdes at forfalske Historien paa dette Punkt. Naar de 
enstemmigt gaar ud fra, at Julin er identisk med det gamle 
Jomsborg, gengiver de sikkert blot den gængse Mening i 
deres Samtid, og den kan kun stamme fra Venden, i sidste 
Instans naturligvis fra Kjøbmændene i Julin; thi i Datidens 
Danmark kunde umuligt en saadan Anskuelse spontant op- 
staa. Disse Juliner Kjøbmænd kendte derimod godt deres 
Lands og deres By's Historie; i Herbord's Vita Ottonis, 
hvori berettes om Biskop Otto af Bambergs Missionsrejser 
til Pommern og hans Besøg i Julin i August 1124, hedder 
det saaledes!: »De (3: Borgerne i Julin) sagde nemlig, at 
denne Stad (3: Stettin) var den ældste og mest ansete i 
Pomimeranernes Land, Moderstaden for de andre Byer, og 
det vilde være forkasteligt, om de selv tillod Indførelsen af 
en ny Trosskik hos sig, som hine ikke først havde anerkendt 
og billiget«. 

Fra Julins Indbyggere kan man derfor antage, at denne 
Tradition om Byens Fortid stammer, og dérfor turde den 
ikke være grebet hélt ud af Luften, en vis Sammenhæng 
maa der have været mellem den blomstrende Handelsstad 
ved Dievenow og den By paa Øen i Peeneminde, som Saxo's 
Samtidige Helmold fortæller paa hans Tid laa i Ruiner. Laa 
Staden dengang i Ruiner, saa kan den ikke være den samme 
som Saxo's Julin; men der er intet i Vejen for, at en stor 
Del af Julins Indbyggere paa Saxo's og Svend Aggesens Tid 
kunde nedstamme fra, være Sønner af Kjøbmænd, som i 
sin Tid havde forladt Jumne og nedsat sig i Julin. Heller 
ikke er der noget i Vejen for den Antagelse, selvom vi intet 
nærmere véd derom, at denne Indvandring var saa betyd- 
ningsfuld og stor, tilførte Julin saamegen Kjøbmandsdygtig- 
hed og Kapital, at Staden fra den Tid af fik et nyt Navn for- 
uden det, den havde haaret fra først af, altsaa Mand og Mand 
imellem kaldtes baade Jumne og Julin. Vi har nemlig fra 


1 Monum. Germ. hist. Script. XX, 737. 

hine Tider Exempler ikke blot paa Flytninger af lignende 
Årt, men ogsaa paa et dermed forbundet Navneskifte. 

Det bærende Element i disse Handelsstæder fra det 9.— 
10. Aarh., baade nordiske og vendiske, var de velstaaende 
Kjøbmænd, der, som vi af forskellige Angivelser kan slutte 
os til, for en stor Del var af fremmed Herkomst og svarede 
meget betydelige Afgifter til Landets Hersker for Retten til 
Ophold og Handel paa hans Territorium. Forsvandt de fra 
Byen af en eller anden Grund, som bevirkede, at fremtidigt 
Ophold dér umuliggjordes, saa var dermed Stadens Skæbne 
beseglet. Saadan gik det med den ovenfor! omtalte By Reric 
i Abodriternes Land Da den danske Konge Godfred saa sit 
Herredømme over Handelsvejen, der gik igennem den, truet 
af det fremtrængende Frankerrige og tvivlede om at kunne 
hævde sin tidligere Magtstilling dér, tilintetgjorde han Reric; 
men de fremmede Kjøbmænd førte han med sig og lod dem 
fæste Bo i Sliestorp bag Danevirkes Fæstningslinie. Kuben 
brænder han; men sine Arbejdsbier fører han med sig til 
den sikre Plads, der for Fremtiden skulde være den nordiske 
Omsætnings Hovedsæde. Herved rykkes for Danmarks Ved- 
kommende Handelsvejen mellem Vest og Øst et godt Stykke 
nordpaa, hvad der i den følgende Tid giver Anledning til 
megen Uro og voldsomme Brydninger i Grænselandet. Lands- 
byen Sliestorp, der for Fremtiden bliver Handelsby, skifter 
ved den Lejlighed ganske vist Navn og kommer fra nu af 
til at hedde Slesvig, men den bliver ikke opkaldt efter Reric, 
hvorfra Kjøbmændene var kommet. Dette Exempel viser 
altsaa kun, at Kjøbmandsbefolkningen i Datidens Handels- 
stæder, ligesom det formodentlig senere hen blev Tilfældet 
iJumne, pludselig af en eller anden Grund, vi naturligvis 
ikke altid er i Stand til at kontrollere, overføres fra en Stad 
til en anden, hvorved den By, som forlades, taber sin Betyd- 
ning og forsvinder. 

At et virkeligt Navneskifte kunde forbindes med en saa- 
dan Flytning, derpaa giver ligeledes en Begivenhed i Slesvigs 
Historie os et slaaende Exempel. 

Det er bekendt, at omkring 900 grundede en svensk 
Herskerslægt et Særherredømmei Landskabet mellem Dane- 
virke og Eideren, formodentlig fra først af i Forbund med en 
indfødt Stormandsslægt. Støttepunktet for denne Hersker- 
slægt, der til Tider søgte at udvide sin Magt over Dele af 
Frisernes Land!, og hvis militære Rygstød laa i Sverig (thi 
ikke blot mod Nord, men ogsaa mod Frankerlandet maatte 
den gøre Front), var Staden Hedeby og dens tætved liggende 
Borg, som begge forlængst er 'en Saga blot”. Pladsen, hvor By 
og Borg laa, har fhv. Museumsdirektør Sophus Miller med 
afgørende Sikkerhed paavist?; det er den Halvkredsvold ved 
Vestsiden af Haddebynor, der engang gik under Navn af Ol- 
denburg. Borgen laa paa et skovgroet Højdedrag lige nordfor. 
Et Blik paa Kortet viser, at denne Stad maa have været en 
ødelæggende, ja dødbringende Konkurrent til Slesvigs Han- 
del, fordi Byens sydlige Forbindelse med Handelsvejen mod 
Vest og Øst ved den blev overskaaret. Derfor bliver dette 
snævre Terrain Brændpunktet i Danmarks Historie gennem 
hele det 10., forøvrigt ogsaa en stor Del af det 9. Aarh. Her 
raser saa at sige altid hemmelig eller aabenlys Strid mellem 
Frankerrigets Kejsere, de danske Konger og Herskerne i 
Hedeby, bitre Kampe, som har sat deres Spor i et spejet 
Virvar af mægtige gamle Fæstningvolde, hvis Betydning og 
Forløb det nu er umaadelig vanskeligt at overse og bestemme. 
Det er Direktør Sophus Millers store Fortjeneste her, støttet 
af nuværende Museumsinspektør C. Neergaard, i alt væsent- 


! Widukind I, 40. 

? Nordiske Fortidsminder I, 227—244. — De tydske Udgravninger 
indenfor og udenfor Halvkredsvolden, hvis Resultater er af stor Betyd- 
ning for dette Tidsrum af Danmarks Historie, har paa en slaaende Maade 
bekræftet Mullers Stedfæstelse. Se Museumsdirektør Dr. Knorr, Schleswig 
und Haithabu i "Kunstkalender, Schleswig-Holsteinisches Jahrbuch' 1924. 
S. 29, Sp. 2. (Ogsaa med Titel 'Heimatbuch Schleswig'). 

ligt at have udredet Sammenhængen, bragt Lys i Mørket. 
Dette er saa meget mere beundringsværdigt, som den sikre 
historiske Overlevering, der skulde danne Baggrund og 
Støtte for den arkæologiske Tolkning, indskrænker sig til 
nogle faa, yderst spredte Data i fremmede Kilder; den hjem- 
lige Tradition har ingen andre samtidige Dokumenter at 
læne sit Hoved til end nogle enkelte faamælte Runemindes- 
mærker og et Par Skjaldevers affattede i den sædvanlige 
Orakelstil. Resten er Sagn, nogle optegnede tidligt, andre 
sent. Om alle disse kan man sige, at jo livfuldere og anskue- 
ligere Skildringen er, desmindre har den med Virkeligheden 
at gøre. 

Et staar imidlertid fast i al den taagede Usikkerhed, som 
præger Begivenhedernes Gang i dette Tidsrum: de danske 
Kongers energiske Kamp for at vinde Hedeby. Sidste Akt 
af dette bevægede historiske Drama foregaar under Kong 
Svend Tveskæg. Indholdet er Hedebys Dødskamp og Under- 
gang. Af en Runeindskrift funden i Nærheden ses, at denne 
Begivenhed falder efter et af Kongens Englandstogter", og der 
kan ikke være Tvivl om, at Indskriften sigter til Kong Svends 
Englandstogt før Aar 1000. Kongen tager ikke Kampen op 
mod Olaf Tryggvason, før han er Herre i sit eget Land. Des- 
uden var Angrebet paa Hedeby et sidste Opgør med den 
svenske Invasion, som under Erik Sejersæl havde været saa 
skæbnesvanger for Danmark?. Derfor maa dette Angreb 
ligge forud for Slaget ved Svoldr, hvor Kong Svend optræder 
i Forbund med Olaf Skotkonning. Den danske Konge har 
altsaa paa dette Tidspunkt ved Aar 1000 igen udsonet sig 
med Svenskerne. Af Efterretninger hos Adam af Bremen og 
Thietmar kan man slutte, at det svenske Indfald i det syd- 
lige Sønderjylland falder i 994 og det eller de nærmest fore- 


1 Se: Wimmer, Sønderjyllands historiske Runemindesmærker. 1892 
S, 46: Sven konge satte sten efter Skarde sin hjemfælle, som var draget 
vestpå (havde været på Englandstog), men nu døde ved Hedeby. 
? Se: Adami Gesta II, 32—33. 
Aarb. f. nord. Oldk. og Hist. 1927. 5 


66 JOMSBORG. 


gaaende Aar!, Kong Svend maa vige og søger med Resten af 
sine Stridskræfter til England (September 994) formodentlig 
for ved Plyndringer og Udskrivninger dér at forny sin ud- 
tømte Skat, hvad der ogsaa lykkes ham. I Forening med 
Olaf Tryggvason afpresser han, frasét det, Plyndringerne 
havde indbragt, den engelske Konge 16000 Pund i Godtgørelse 
foruden Underhold til Hæren mod at afstaa fra Plyndringer. 
Vinteren tilbragte han i England. Snart derpaa maa han 
være vendt tilbage til Danmark med en større Del af sin 
Flaade. Thi om hans personlige Nærværelse i England 
meldes intet før ved 1004, da han fornyer Angrebet med 
Plyndringen af Norwich?. 

I Aarene mellem hans Tilbagekomst fra England og 
Slaget ved Svoldr, rimeligvis 996, maa altsaa Angrebet paa 
Hedeby falde. Kampen var yderst haardnakket, som Rune- 
indskrifterne ogsaa antyder?. Det drejede sig for Kong Svend 


1 Adami Gesta II, 31; Thietmar IV, 16 (Mon. Germ. hist. Script. lII) 
sætter dette Vikingetog til 994 og oplyser, at Hæren bestod af svenske og 
danske Vikinger. Efter al Sandsynlighed er det da den svenske Invasions- 
hær i Forbindelse med Kong Svends oprørske Undersaatter (smign. Thiet- 
mar VII, 26), som efter Generobringen af det fordum svenske Særrige i 
Sydslesvig foretager et Fremstød, et ødelæggende Plyndringstog til Lan- 
dene omkring Elbens Munding. Antagelig var det ogsaa den samme svensk- 
danske Vikingehær, som ved denne Lejlighed plyndrede og ødelagde Bispe- 
staden Slesvig (ikke Hedeby). Slesvigs Ødelæggelse falder altsaa 993— 994, 
og det er sikkert den, Biskop Eckehard klager over paa Mødet i Ganders- 
heim Aar 1000 (Mon. Germ. hist. Script. IV, 768). 

? Før Aar 1000 har Kong Svend kun én Gang personlig ledet et An- 
grebs- og Plyndringstog mod England, nemlig i Efteraaret 994. Dette frem- 
gaar med uimodsigelig Sikkerhed af de engelske Krønikers Vidnesbyrd. 
(Anglosaxon Chronicle by Thorpe Vol I Original Texts. 1861 p. 240—41; 
Vol. IITranslations p.105; Florentii Wigorniensis Chron.s.a.994 i Monum. 
hist. Britt. 1, 581). De fantastiske Eventyr, Sagnet har knyttet til Skjalden 
borleifr Raudfeldarsons Liv og Død, er ubrugelige som kronologisk Holde- 
punkt; smign. Steenstrup, Danmarks Sydgrænse S. 78, som synes at fæste 
Lid til dem. 

: Wimmer l. I. S. 41: Torlv, Svens hjemfælle, rejste denne sten efter 
Erik sin fælle, som døde, da fapre mænd belejrede Hedeby; men han var 
styremand. en såre god mand. 

om at tilintetgøre de sidste Rester af et oprørsk Høvdinge- 
dømme af fremmed Oprindelse, som økonomisk og politisk 
havde voldt det danske Rige ubodelig Skade gennem mer 
end 100 Aar. Det drejede sig om at uskadeliggøre en Stad, 
som var en farlig, ja ødelæggende Konkurrent til Rigets for- 
nemste Handelsplads, og som vilde vedblive at være det, 
selv om den paany kom ind under Kongens eget Herre- 
dømme. Maåiller har da ogsaa kunnet paavise, at den gamle, 
stærkt befæstede Handelsstad er blevet taget med Storm; 
den store Bresche i Volden, Stormhullet, er endnu synlig!, 
og Pælene, som spærrede Indsejlingen til Noret, hvor Byens 
Havn var, skriver sig vel ogsaa fra det samme Tidspunkt”, 

Om Hedebys senere Skæbne er Millers Udtalelser meget 
reserverede; de historiske Vidnesbyrd, mener han, er her 
saa vaklende, at det ikke er muligt at naa til en sikker Slut- 
ning. Ødelæggelsen opstilles dog som en Mulighed: »Byen 
kan ganske vist være ødelagt af Svend Tveskjæg og Indbyg- 
gerne overførte til Slesvig«. 

Denne af Miller opstillede Mulighed mener jeg ubetinget 
svarer til, hvad der virkelig skete: Byen er blevet ødelagt af 
Svend Tveskæg, fuldstændig ødelagt, og Indbyggerne overførte 
til Slesvig. Om Stadens Ødelæggelse vidner noksomt den 
endnu aabne vældige Stormbresche i Volden og Pælene i 
Noret. Havde Staden faaet Lov til at fortsætte sit Liv og exi- 
stere videre som Handelsplads, vilde disse Skader ubetinget 
være blevet udbedrede. I den Retning forekommer det mig 
ogsaa, at de senere tyske Udgravninger indenfor Oldenburgs 
Vold peger; der er intet fundet, som med Sikkerhed viser 
ud over dette Tidspunkt". 


1 Maller Il. ]. S. 282—283. ? Maller 1. ]. S. 229. 2 Muller I. 1, S, 242 fø. 
41 den ovenfor citerede Afhandling 'Schleswig und Haithabu' har 
Museumsdirektør Dr. Knorr givet en Redegørelse for de yderst interes- 
sante Resultater af de tyske Udgravninger i Oldenburg. Det fremgaar 
heraf, at det gamle Hedeby efter Datidens Forhold ikke blot var en mægtig 
Handelsplads, men tillige en betydelig Fabriksby, et Industricentrum for 


5? 

Hvad dernæst de historiske Vidnesbyrd angaar, forstaar 
jeg saa godt, at de forekommer Miller uklare og vaklende. 
I Virkeligheden viser netop denne Vaklen, at Slesvig efter 
Hedebys Ødelæggelse fik et nyt Navn. Selv om dette Navne- 
skifte, som kun kan være foranlediget ved Overflytning af 
Beboerne fra den ødelagte Stad til Slesvig, intetsteds om- 
tales med rene Ord i vor Overlevering, vidner det dobbelte 
Faktum, at Hedeby er forsvundet, medens Slesvig Aarhun- 
dreder derefter bærer den tilintetgjorte Bys Navn, klart om, 
hvad der skete, taler saa tydeligt, at det ikke er til at tage 
fejl af. Usikkerheden opstaar kun, fordi tidligere Forskere, 
særlig vel den højtfortjente N. M. Petersen!, her blev stillede 
overfor et Problem, som ud fra den Viden, de sad inde med, 
i Virkeligheden var uløseligt. Om Hedebys Belejring og 
Undergang anede de intet; derfor var de henviste til at søge 
Gaadens Løsning ad Veje, der absolut ikke førte til Maalet. 
Nu, efter at Muller saa indlysende har lagt de arkæologiske 
Forhold til Rette, kan der ikke være Tvivl om, at da Hedebys 
Indbyggere efter Stadens Ødelæggelse overførtes til Slesvig 
ligesom i sin Tid Rerics Kjøbmænd til Sliestorp, saa kom 
Slesvig for Fremtiden Mand og Mand imellem til at bære et 
dobbelt Navn; den hed baade Slesvig og Hedeby. Slesvig 
var to Aar i Forvejen blevet totalt ødelagt af Svenskerne (se 


nordiske Varer (Bronze, Horn, Glasvarer) med en betydelig Afsætning 
baade mod Vest og mod Øst. Endvidere ses det af Fundene, at en stor 
Del af Befolkningen maa have været svensk. Om Fundenes Alder hedder 
det S. 29: >Die frihesten Funde gehåren dem 9. Jahrhundert an, wåhrend 
die schånsten Exemplare der auf den Wohnplåtzen und in den Gråbern 
gefundenen Schmucksticke in das 10. Jahrhundert zu setzen sind, einige 
Sticke sogar noch ins 11. Jahrhundert hinein zu gehen scheinen«. Enhver 
paa arkæologisk Grundlag given Tidsbestemmelse maa jo altid blive vag 
i Grænserne; de her i meget forsigtige Udtryk til Begyndelsen af 11. Aar- 
hundrede ansatte Fundstykker tilhører sikkert Tiden før Stadens Øde- 
læggelse, maa derfor antages at være blevet til kort før Aar 1000; thi 
inden dette Aar falder utvivlsomt Kong Svends Erobring af Staden, som 
betød den mægtige Handels- og Industribys fuldstændige Undergang. 
! Artiklerne Hedeby og Slesvig i Oldnordiske Sagaer Bd. 12. 

ovenfor S. 66 Note 1); Kongen havde derfor al mulig Grund 
til at befolke denne Stad med Kjøbmændene fra Hedeby. 
Denne sidste forsvandt fra Kortet; kun dens ødelagte Volde, 
Havn og Borg blev liggende som tause Vidner om dens Exi- 
stens. Men Navnet er bevaret baade i Noret, der engang var 
Byens Havn (smlgn. det i Nærheden liggende Vindeby Nor 
ved Vindeby), og i den Kirke, der er Sognekirke for det Om- 
raade (Kirchspiel), som fordum udgjordeStadens Tilliggende. 
Byen kaldes ganske vist i Almindelighed Hedeby (i Rune- 
indskrifter ogsaa Haibabu); men den lokale Udtale af Navnet 
dér paa Egnen var allerede i Middelalderen ikke Hedeby, 
men Hadeby?. 


Det dobbelte Navn for Byen Slesvig møder vi tidligst hos 
Adam af Bremen?, som aabenbart aldeles ingen Forestilling 


1 Formen Hadæboth — th 3: d kan kun opfattes som en orthografisk 
Krusedulle; et udlydende d hørtes allerede i det 13. Aarh. ikke i Udtalen — 
forekommer flere Gange i vor Middelalders danske og latinske Literatur, 
men kan overalt føres tilbage til Rydannalerne, saaledes i Compendium 
Saxonis fra 14. Aarh. (smlgn. Scriptores hist. Dan. min. ed. Gertz I, 347). I 
disse Annaler, der stammer fra et Cistercienserkloster i det nordlige An- 
gel, som oprindelig laa lige ved Byen Slesvig (Guldholm), møder vi denne 
Form for Byens Navn flere Gange, men aldrig den almindelige Form 
(Hedeby); smign. det saakaldte Erici chronicon i Script. rer. Dan. I, 157 
(Hadeboth) og Registret til Gammel danske Krøniker ved M. Lorenzen. 
Kbhvn. 1887—1913. Et Sted har disse Aarbøger optaget en Notits fra Ve- 
tus Chronica Sialandie (MCCLXVII: Obijt domina Ingæburgh in Hethæbu 
Script. hist. Dan. min. II, 69); men ogsaa hér er Navnet ændret til den i 
Egnen gængse Form: Item. Fru Ingeburg af Kallenburg (9: Esbern Snares 
Datter) døthæ i Hathæby. — Uden for den egentlige Literatur forekommer 
denne Navneform kun i en Fortegnelse over Slesvig Bispernes Tiende 
(Liber censualis Episcopi Slesvicensis fra 1436, trykt i Script. rer. Dan. 
VII), altsaa i et Aktstykke fra Egnen. Her hedder det S. 503: Sequentes 
ecclesiæ (Hadeby Kirke existerer endnu) debent annuatim solvere in capi- 
tulo ... Haddebu XXIII solidos. Der menes altsaa ikke Byen Hedeby, 
men Hadebys Kirke med dens Jordtilliggende. Derimod er det Hadeby 
Sogns (altsaa fordum Byens) Jordtilliggende, der sigtes til, naar det i Kong 
Valdemars Jordebog (Script. rer. Dan. VII, 530) angives, at 'De hethæby 
tres partes pertinent ad kunnungalef et quarta ad ducat.' 

? Fra Adam er det laant af den lærde Krønikeskriver Willelmus 
Malmesberiensis (c. 1080—1143) i hans Gesta regum Angl. (Script. rer. 

har om, hvorledes det er fremkommet, og anvender begge 
Navne i Flæng, saaledes at man tydelig kan se, at der menes 
Slesvig (II, 75). Et enkelt Sted hedder det (I, 59): apud Slias- 
wich, quae nunc Heidiba dicitur, regni terminos ponens, hvor 
det altsaa synes at foresvæve ham, at dette Dobbeltnavn er 
et nyere Fænomen, hvad det jo sikkert paa hans Tid var. 
Men at det ogsaa efter Adams Opfattelse maatte betragtes 
som et virkeligt Dobbeltnavn viser IV, 1: Apud Sliaswig, 
quae et Heidiba dicitur. Derfor betænker han sig heller ikke 
paa at vende Ordene om og sige (II, 34): apud Heidibam, 
quae Sliaswig dicitur. Hos Helmold møder vi ligeledes 
Dobbeltnavnet saaledes, at det er klart, at han opfatter det 


Britt. 90, II, 121): in oppido quod tunc Slaswic, nunc vero Haithebi appel- 
latur. De gale Former Slaswic og Haithebi, til hvilke tilsvarende findes i 
Adams Codices, viser ogsaa, hvorfra han har hentet sin Bemærkning. — 
En særlig Omtale fortjener Aethelweard (Ethelwardus), en saxisk Chronist 
af fornem Herkomst, Sønnesøns Søn af Kong Aelfreds Broder Aethelred 
og selv Jarl i Wessex (f c. 998). Hans latinske Kronik, der gaar til 975 og 
altsaa omhandler Forholdene før Aar 1000, er skrevet i et yderlig opstvltet 
latinsk Sprog; men han har gennemgaaende benyttet tilforladelige Kilder. 
som det dog ikke overalt er muligt med Sikkerhed at paavise, heller ikke 
for det Steds Vedkommende, hvorom det her drejer sig. Han omtaler 
nemlig i første Bog Slesvig og Hedeby paa en saadan Maade, at han aaben- 
bart forestiller sig, at det var samme Stad, kun med to forskellige Navne. 
Stedet lyder (Mon, hist. Britt. 1848, Lib. 1. p. 502d): >Porro Anglia Vetus 
(3: det sydøstlige Sønderjylland) sita est inter Saxones et Giotos (9: Iutos) 
habens oppidum capitale, quod sermone Saxonico Slesuuic nuncupatur, 
secundum vero Danos Haithaby«,. Det forekommer mig rimeligst, at Forf. 
selv indhentede den paagældende Oplysning under sin lange Embeds- 
virksomhed, der gav ham rig Lejlighed til Samkvem baade med Danske 
og Tyske. At Tyskerne, som havde deres Tilhold i Slesvig, hvor dengang 
Bispedømmet, som stod under Bremens Overhøjhed, laa, nævnede denne 
Stad som Hovedstaden i Anglia Vetus, synes ligesaa naturligt som, at de 
Danske betegnede det lige i Nærheden liggende Handels- og Industri- 
centrum Hedeby, der dengang hørte under de danske Konger, som Hoved- 
staden i det gamle Anglerland; som Omsætningsplads havde Hedeby 
rimeligvis dengang rent taget Luven fra Slesvig. En Fremmed som 
Aethelweard, der ikke af Selvsyn kendte Forholdene, maatte uvilkaarligt 
komme til den Anskuelse, at det drejede sig om den samme By, som af 
Danske og Tyske blot betegnedes med forskellige Navne. 

som et Dobbeltnavn (I, 5; 1, 8; I, 12; I, 24), og i Danmarks 
latinske Literatur fra Middelalderen betegner Hedeby, hvor 
det forekommer, udelukkende Byen Slesvig. Selv Saxo, som 
ellers aldrig anvender det, kender det godt som Betegnelse 
for Slesvig. Et Sted (454,30 ed. Holder) kalder han nemlig 
Indbyggerne Hethbyenses!. 

Ganske det samme, som her er sagt om den danske Lite- 
ratur, gælder den islandske og norske, forsaavidt den angaar 
Tiden efter Aar 1000, kun at det ny Navn for Staden dér 
anvendes saa godt som udelukkende. 

Et enkelt Sted i Beretningen om Abbed Nikolas” Rejse 
fra c. 1150 nævnes imidlertid Slesvikr og Heidabær som to 
forskellige Lokaliteter, og det, der sigtes til her, er utvivl- 
somt Staden Hedeby, ikke dens Landomraade, det endnu 
existerende Kirkesogn Hadehby, som omtales i Fortegnelsen 
over de slesvigske Bispers Tiender (se ovenfor); men ligesaa 
sikkert er det, at vedkommende Itinerars Kilde stammer fra 
en Tid, der ligger før Hedebys Ødelæggelse. Det drejer sig 
om en gammel geografisk Oversigt, der paa forskellige Steder 
henter sine Oplysninger fra langt ældre, vistnok oprindelig 
latinske Itinerarer. Som Forfatter angives i Haandskriftet 
(Cod. A. M. 194 89, skrevet 1387) en vis Nicholås abota, der 
snart identificeres med en Abbed Nicolaus i Pverå, f c. 1160, 
snart med en Abbed af samme Navn i Pingeyrar, der døde 
1159. Hvem af dem der er Forfatter til Skriftet, kan med 
Hensyn til det foreliggende Spørgsmaal være temmelig lige- 
gyldigt; thi Forfatteren udgiver ikke Rejseberetningens Op- 
lysninger for sine egne Erfaringer; han har dem fra sine 
Kilder. Saaledes hedder det i det foreliggende Sted (E. C. 
Werlauff, Symbolæ ad geographiam medii ævi, 1821 p. 15 & 
Alfrædi islenzk, ved K. Kålund, I (1908), 13): >»Sva telia Rom- 
ferlar at or Alaborg se II daga får til Vebiarga; på er vikufår 
til Heidabæiar, på er skamt til Slesvikr, bå (er) dagfør til 


1 Thraziger og Rantzau (i Theatrum urbium) beretter, at i det 16. Aarh. 
blev Slesvig af danske og frisiske Bønder endnu benævnt Hedebui. 


72 JOMSBORG. 


Ægisdyra«. Lidt ovenfor gives en anden Oplysning med 
disse Ord Sva er sagt. Saadanne Rejseberetninger, som her 
citeres, var tidligt i Omløb, ogsaa i Adam af Bremens geogra- 
fiske Skildringer saa vi jo Spor af dem; og der er ikke fjær- 
neste Grund til at tro, at Abbed Nikolaus” Itinerar skildrer 
Forholdene i Sønderjylland, som de var omkring 1150; gen- 
nem det taler tydeligt nok det 10. Aarhundrede. Forøvrigt 
fremgaar ogsaa af et andet Sted i dette Itinerar (Alfrædi 
Islenzk S. 23), at i Abbed Nikolaus” Kilde, som formodentlig 
var fra 10. Aarh., gik Rejsevejen fra Eider til Aalborg over 
Hedeby; medens den i Adams Kilde, som maa have været 
meget ældre, gaar over Slesvig; Hedeby nævnes ikke (Adami 
Gesta IV, 1). 

Man har endvidere til Støtte for Paastanden om, at Slesvig 
og Hedeby i det 12. Aarhundrede var to selvstændige Byer, 
beraabt sig paa Snorres Skildring af den norske Konge Sigurd 
Jorsalafar's Besøg i Danmark paa Hjemrejsen fra Byzans til 
Norge (Heimskr., ved Finnur Jønsson, III, 284). Det hedder 
her: »En er Sigurår konungr kom i Slésvik å Danmerk, på 
veitti Eilffr jarl honum dyrliga veizlu ; pat var um midsumars- 
skeid. I Heidaby fann hann Nikolås Danakonung, ok fagnadi 
hann honum afar-vel etc. 

Det er aabenbart en paalidelig samtidig Tradition om 
Kong Sigurds Hjemrejse, Snorri her har benyttet. Jeg slutter 
dette bl. a. af Navnet paa den sønderjyske Jarl (Eilifr), der 
gjorde Gæstebud for Kongen ved hans Ankomst til Slesvig 
(c. 1112). Det er nemlig den samme Mand, Saxo omtaler 
under Navnet Eliuus som Kong Niels” Jarl i Sønderjylland, 
der senere end disse Begivenheder lod sig bestikke til at spille 
Forræder mod sit Land, blev afsat fra sin Post og dømtes 
til at have sit Gods forbrudt (Saxo ed. Holder p. 412—4135). 

Den rette Sarmmenhæng er sikkert den, at da Sigurd ind- 
traf i Slesvig, var Kong Niels ikke tilstede i Staden. Derfor 
tilfaldt det Jarlen at beværte den kongelige Gæst; men selv- 
følgelig underrettede han sin Herre om det fyrstelige Besøg. 

Kong Niels kom tilstede, og saaledes traf Sigurd sammen 
med ham under sit Ophold dér (fann Nikolås konung). Den- 
gang hed Byen ligesom paa Adams Tid (c.1070) baade Slesvig 
og Hedeby, og dette dobbelte Navn satte Spor i den Tradi- 
tion, Snorri benyttede. Men paa dette Punkt misforstod han 
aabenbart sin Kilde; Snorri har troet, at det drejede sig om 
to forskellige Byer, Kong Sigurd besøgte paa Rejsen gennem 
Danmark, og denne Opfattelse fik paa en snurrig Maade 
Udtryk i hans Gengivelse af Fortællingen. Han synes over- 
hovedet ikke at have kendt Navnet Slesvig, som kun fore- 
kommer paa dette ene Sted i hans Værk. 

Det er altsaa givet, at Bispestaden Slésvig fra kort før Aar 
1000, utvivlsomt fordi Hedeby's Beboere efter Erobringen 
flyttedes derhen, bar fo Navne, som den bibeholdt længe. Paa 
samme Maade gik det formentlig Staden Julin, da den om- 
kring Aar 1100 optog Beboerne fra Jumne— Jomsborg. Paa 
denne Maade finder i alt Fald Uoverensstemmelsen mellem 
Adam og Helmold paa den ene Side, Saxo, Svend Aggesen 
og Knytlinga Sagaen paa den anden Side en rimelig For- 
klaring. Dermed er naturligvis ikke sagt, at Jumnes Beboere 
med Magt blev overførte til den ny Stad ligesom i sin Tid 
Rerics og Hedebys til Slesvig; Aarsagen laa formodentlig i 
ganske andre Forhold. 

Vi saa ovenfor, at de historiske Efterretninger tydede 
paa, at Gennemfarten østfra til Greifswalder Bodden i det 
12. Aarhundrede var spærret. Overføringen eller Overflyt- 
ningen af Jumne—Jomsborgs Beboere til Julin kan derfor 
næppe have fundet Sted senere end c. 1100. Herpaa tyder 
ogsaa de Efterretninger, vi har om Øen Wollin fra Begyn- 
delsen af det 12. Aarhundrede. Ved 1124—25 besøger Biskop 
Otto af Bamberg paa sin Missionsrejse disse Egne. Begiven- 
hederne i Julin former sig særdeles dramatisk, og det er 
aabenbart Biskoppens Hensigt at prædike Evangeliet i alle 
Pommerns betydeligste hedenske Stæder; men i Skildrin- 
gerne af hans to Ophold i Landet er der intetsteds Tale om 

Jumne eller Jomsborg; man faar det bestemte Indtryk, at 
dengang existerede denne Europas største Stad, som Adam 
kalder den, ikke længer. Jeg antager derfor, at omkring 
Aar 1100 er den Tilsanding eller Forstopning af Ost-Tief, 
ved hvilken Handelsstadens Forbindelser vestpaa blev af- 
brudte, sket. Hermed var dens Rolle som Omsætningsplads 
udspillet, og det er vel denne Omstændighed, der foranle- 
digede Byens Kjøbmænd til at udvandre til Julin, der efter 
denne Begivenhed som Sæde for de fordums Jomsborg Kjøb- 
mænd hyppigt kaldtes Jomsborg. Hænderne var Esaus, men 
Røsten Jacobs, og man kan ikke vente, at Mænd fra Norden, 
der ikke søgte did for at skaffe sig Oplysninger om Landets 
Historie, skulde undersøge Oprindelsen til dette Dobbelt- 
navn. Naar de hørte, at Beboerne af Julin var de samme 
som Indbyggerne i det gamle Jomsborg eller Sønner af dem, 
stammede fra den, saa laa det nær derfra at slutte, at saa var 
ogsaa Julin samme Stad som Jomsborg. 

Levningerne af den gamle Handelsplads og Borgen, som 
laa ligeved, var endnu til paa Helmolds Tid. Hvis Staden 
var blevet grundig ødelagt som Hedeby af Kong Svend og 
Julin senere af Valdemar d. første, vilde Byens Ruiner efter 
c. 70 Aars Forløb næppe have været synlige endnu. Ogsaa 
denne Omstændighed kunde da tyde paa, at Byen, frivilligt 
forladt af sine Beboere, laa hen som et smuldrende Fortids- 
minde paa en øde Kyst, indtil Havets Vælde udslettede ogsaa 
dette sidste Spor af fordums Herlighed. 


Il. HVAD VAR JOMSBORG? 
A. KILDERNE. a. Adam af Bremen. 


De samtidige Kilder til Danmarks Historie i det 9., 10., og 
Størstedelen af det 11. Aarh. er ingenlunde betydningsløse, 
tværtimod; men de er faamælte og yderst spredte, omfatter 
saa at sige kun løsrevne Enkeltheder. Tæller man dem op, 
bliverdetikketil meget: nogle Runeindskrifter, en Del Skjalde- 

vers og tilfældige Notitser i fremmede Krøniker om et Folk 
eller et Land, til hvilket vedkommende Forfatter saagodt som 
intet nøjere Kendskab havde. Den første literære Kilde, som 
forholdsvis udførligt behandler Danmarks og Nordens Hi- 
storie gennem disse tre Aarhundreder, den Periode, i hvilken 
Jumne og Jomsborgspiller en Hovedrolle, er Adam af Bremens 
Beretning om det hamborgske Ærkesæde fra dets første Be- 
gyndelse indtil Ærkebiskop Adalberts Død. Trods alle de 
løjnefaldende Mangler, dette Værk har, er det dog i dette Tids- 
rum den danske Histories Hovedhjørnesten; ogsaa af den 
Grund vil det da være naturligt at begynde Oversigten over 
vort Kildemateriale med Adam. 

Den bremiske Canonicus' Værk er, hvad Nordens Historie 
angaar, noget for sig. Forfatteren staar helt udenfor den norsk- 
islandske Kildekres, aldeles upaavirket af dens Syn og dens 
Traditioner. Denne Omstændighed giver naturligvis hans Be- 
retninger en ganske ejendommelig Betydning, frister til at 
betragte hans Arbejde som et Slags Kontrolapparat for de nor- 
diske Sagamænds levende, men ofte meget fantasifulde Skil- 
dringer af Tider og Forhold, om hvilke de i Virkeligheden 
vidste grumme lidt. Men skøndt Adams Værk indeholder 
saare mange overordentlig betydningsfulde og rigtige Efter- 
retninger, vilde det dog være ganske forfejlet at betragte det 
som et paalideligt Kildeskrift, fordi Adams Syn paa Tingene 
er farvet og énsidigt, hans Benyttelse af det til Raadighed 
staaende omfattende Materiale utilladelig sjusket og fuld af 
de groveste Misforstaaelser: han trænger selv i allerhøjeste 
Grad til Kontrol. 

On denne Forfatters Liv og Personligbed vides saare lidt 
udover det, man kan læse sig til mellem Linierne i hans Værk. 

I Aaret 1067 kom han — rimeligvis kaldet af Ærkebiskop 
Adalbert — som Kannik til Bremen. Hvor han tidligere havde 
været, véd vi ikke, muligvis i Bamberg". To Aar efter ud- 


1 Adami Gesta Ill, 4; jynfr. Schmeidlers Einleitung LII & LV. 

nævntes han til Magister scholae. Selv hævder han, at det 
var Ønsket om ogsaa at give sit Bidrag til Støtte og Hjælp for 
den betrængte Kirke, hvis Søn han saaledes var blevet, der 
lagde ham Pennen i Haanden!. Men alligevel er det ret sand- 
synligt, at hans egne Ønsker i saa Henseende faldt sammen 
med Ærkebispens Planer om endelig engang at faa Stiftets 
Historie, til hvilken saa mange berømmelige Minder knyttede 
sig, skrevet af en Mand, der var besjælet af dyb Interesse for 
dette Emne. 

Vist er det, at han strax efter sin Kaldelse til Bremen maa 
have taget denne Opgave op og grebet den an med Iver. Alle 
de Kilder, Bremerarkivet laa inde med, stilledes til hans 
Raadighed, ældre Fremstillinger af Rigets Historie (frankiske 
Krøniker og Annaler) blev gennemgaaede ligesom ogsaa de 
latinske klassiske Skribenter, der havde omtalt Norden; des- 
uden indhentedes mundtlige Oplysninger baade hos Ærke- 
bispen selv? og andre, som sad inde med saadanne, saaledes 
Missionsbiskoppen den yngre Adalward og dem, der havde 
ledsaget ham paa Rejsen i Sverig?, 

Under Stiftet laa jo ikke blot en stor Del af Venderlandet, 
men ogsaa hele den nordiske Mission (legatio praedicandi). 
Derfor var det en Nødvendighed for den, der skulde skrive 
dets Historie at være i Besiddelse af et indgaaende Kendskab 
til de samtidige Begivenheder og Forhold i de nordiske Riger, 
særlig Danmark og Sverig, hvor Evangeliet tidligst blev præ- 
diket. Hvad der herom kunde findes i Levnedsbeskrivelserne 
af Ansgar og Rimbert, frankiske Annaler, enkelte Breve fra 


1 Smign. Epilogen v. 14—15: 
Ecclesiae laudem canit hystoriamque Bremensem. 
Omne decus sponsi est, ubi fertur gloria sponsae. 

Endvidere v. 3—4 f. n.: 
Quae (3: Brema cum Hammaburg) diuturna sui flent tempora 
carceris ambae; 

Haec a paganis oppressa, haec clausa tyrannis. 

2? Adami Gesta IV, 39 og 40. 

8 Adami Gesta II, 31; Schol. 119; 131; 138. 

Ærkebiskopperne og i det Hele taget i tyske Kilder, var for- 
holdsvis lidt og tilfældigt. Derfor bestemte Adam sig, rime- 
ligvis paa Opfordring af Ærkebiskop Adalbert og med hans 
varmeste Anbefaling, til at opsøge Kong Svend Estridsøn i 
Danmark for hos hann at indhente tilforladelige Oplysninger 
om disse Ting. Selv kan han dengang næppe have siddet inde 
med nogen Viden om Existensen af denne levende Kilde til 
Kundskab om Nordens Fortid; thi hans Besøg i Danmark 
falder ganske kort efter hans Komme til Bremen, 1068 eller 
senest 1069!, 

Kong Svend levede rimeligvis endnu, da 1. Udg. af Vær- 
ket blev afsluttet; den er altsaa fuldendt før ”2/, 1074?, og vi 
kan da antage, at Adam løsteden Opgave, han selv havde valgt 
eller Ærkebiskoppen havde stillet ham, i Løbet af 6—7 Aar. 

For os har hans Arbejde en ganske uvurderlig Betydning 
formedelst det rige Stof, for hvilket han er vor eneste Kilde. 
Om hans Sandhedskærlighed kan der ikke rejses Tvivl; med 
sin gode Vilje har han ikke villet forvanske Historien. Naar 
jeg saa kraftigt betoner dette, saa er det ikke saameget i Lid 
til hans egen udtrykkelige Forsikring: 


Si bene non potui, certe veracia scripsi, 
Testibus his utens, quibus haec notissima res est, 


som fordi han har lagt denne Sandhedskærlighed for Dagen 
paa et afgørende Punkt, hvor vi er i Stand til at kontrollere 
hans Fremstilling. Den indgaaende, uhyggelige, øjensynlig 
træffende Skildring af hans høje Foresatte og Velynder, den 


1 Smilgn. Adami Gesta Ill, 53: »>Novissimis archiepiscopi temporibus 
(Ærkebispen døde 16. Marts 1072), cum ego Bremam venerim, audita eius- 
dem regis sapientia, mox ad eum venire disposui; a quo etiam clementis- 
sime susceptus, ut omnes, magnam huius libelli materiam ex eius ore 
collegi. Erat enim scientia literarum eruditus et liberalissimus in extra- 
neos cet«. 

2 Jvynfr. Aarb. for n. Oldk. 1899. S. 130 ff; J.Steenstrup, i Hist. Tidsskr. 
1899. S. 229. S. Larsen, ibid. S. 407—16; B. Schmeidler, Einleitung LA V— 
LXVI og nedenf. S. 136 ff. 

begavede, men utrolig forfængelige og fuldkommen sam vittig- 
hedsløse Ærkebiskop Adalbert vidner noksomt om, at han 
ikke ønsker at lægge Dølgsmaal paa noget, hvor tungt det end 
falder ham at sige Sandheden. Men en historisk Forfatters 
Tilforladelighed betinges jo af meget andet end hans person- 
lige Sandhedskærlighed, og det kan ikke nægtes, at Adam som 
Kildeskribent paa visse Punkter lader meget tilbage at ønske. 
Det vilde være taabeligt at bebrejde ham, at hans Fremstilling 
ganske er behersket, ja forblindet af Samtidens énsidige kirke- 
lige Syn og Opfattelse; man kan fornuftigvis ikke forekaste 
nogen, at han er stavnsbundet af den Tradition, hans Samtid 
anser for den eneste rette. Kun nogle faa ulykkelige blev det 
givet at være forud for deres Tid. Adams Fejl paa dette Punkt 
er altsaa en Fejl, han deler med de fleste andre historiske 
Skribenter; den betinger ganske vist et Minus i Troværdig- 
hed, men et Minus, der stiltiende maa fradrages ved enhver 
historisk Overlevering, før Facit kan blive rigtigt. 

Under et lignende Synspunkt maa ogsaa hans stærke, lidt 
naive Forkærlighed for Bremerkirken ses. Den var jo paa en 
vis Maade blevet hans Fædreland, og han følte sig som en af 
dens Sønner, hvad der naturligvis ganske uvilkaarligt paa- 
virker hans Dom og hans Syn paa Sagerne i betydelig Grad. 
Til hans Ros skal det siges, at han ikke skyer noget Arbejde 
for at tilvejebringe et fyldigt Kildemateriale; i den Henseende 
er han et godt Hestehoved forud for de fleste af sine Samtidige. 
Det er ogsaa denne Samlerflid, der giver hans Arbejde dets 
egentlige Værd. Det, der forringer det, er Mangler i hans 
personlige Evner, hans ringe kritiske Sans, der lægger sig for 
Dagen overalt, f. Ex. i en troskyldig Tillid til Bremerkirkens 
allerede i Datiden talrige Dokumentforfalskninger, om hvilke 
han aabenbart ingen Anelse har. 

Med Hensyn til disse Forfalskninger hævder jeg stadig 
den samme Opfattelse, som jeg tidligere har gjort gældende i 
disse »Aarbøger«,at deikke alle er af ældre Dato eller omtrent 
samtidige med de paagældende Begivenheder. En god Del 

stammer sandsynligvis fra Tiden kort efter Konkordatet i 
Worms (?/, 1122), da Ærkebiskop Friederich og efter hans 
Død (Jan. 1123) Adalbero traf omfattende Forberedelser til at 
slaa et afgørende Slag for at genvinde Bremens gamle Magt- 
stilling i Norden; andre derimod existerede allerede, dengang 
Adam skrev sit Værk, saaledes som det tydeligt fremgaar af 
Il, 3, hvor han citerer et notorisk falsk Dokument af ?8/6 965, 
hvis Ordlyd endnu er bevaret, og hvori Otto I giver de danske 
Biskopper vidtgaaende Privilegier. Falsk er sikkert ogsaa det 
andet Aktstykke, Adam ved denne Lejlighed (II, 3) citerer, en 
Pavebulle dat. 2. Januar 948, hvori Agapitus II tilstaar Ærke- 
biskop Adaldag adskillige Rettigheder særlig den paa sine 
Vegne at ordinere Biskopper til Danmark og Nordens øvrige 
Folk. Paa den Tid var Kong Harald endnu ikke gaaet over 
til Kristendommen, Landet var ligesom Sverig og Norge fuld- 
stændig hedensk, og der kunde alene af den Grund slet ikke 
blive Tale om at oprette Bispesæder dér — ligesaa lidt som i 
Maanen. 

Jeg har tidligere berørt Spørgsmaalet om Bremerkirkens 
Forfalskninger i nærværende Aarbøger for nord. Oldk., 1899 
S. 90 ff., hvor en Del af den ældre Literatur om dette Emne er 
anført. Efter den Tid er Undersøgelsen af disse Forfalskninger 
paany blevet taget op i en lang Række Publikationer, af hvilke 
en Del kun er mig bekendt igennem Referater; man vil finde 
dem nævnte eller citerede i det nedenfor omtalte Arbejde. Saa- 
vidt jeg kan se, er alle de paagældende Forskere fuldt ud enige i 
Erkendelsen af, at Størsteparten af de Dokumenter, der stam- 
mer fra Bremerarkivet, er ligefremme Forfalskninger. Natur- 
ligvis hersker der i dette Spørgsmaal som paa alle lignende 
Omraader Uenighed om mer eller mindre væsentlige Enkelt- 
heder (Forfalskningens Art og Omfang, Maaden, hvorpaa den 
er udført eller Tidspunktet, paa hvilket den opstod); men at 
der foreligger en lang Række ligefrem i System satte Forfalsk- 
ninger, det har der, som sagt, ingen Tvivl været om, før Pater 
Wilhelm M. Peitz S. J. i 1919 offentliggjorde sine Untersuch- 


80 JOMSBORG. 


ungen zu Urkundenfålschungen des Mittelalters. 1. Teil. Die 
Hamburgerfålschungen. 

Forfatteren raader over en imponerende Lærdom og en 
fænomenal Opfindsomhed i sin Argumentation. Aldrig er han 
raadvild overfor deVanskeligheder, der optaarner sig for ham; 
desuden føler han det som en Æressag at afvaske den Plet, 
som de grimme Beskyldninger for systematisk Dokument- 
forfalskning har sat paa saa mange af Middelalderens Kirke- 
høvdinger; men paa den anden Side er han ganske blottet 
for Evne til rationel Tænkning, særlig til at vurdere sine 
egne Bevisers og Formodningers Bærekraft. 

Han nægter ikke, at der i Bremen er foregaaet mærkelige 
Ting. De gamle Pavebuller indtil c. 1000 var altid skrevne 
paa Papyrus, men de saakaldte originale Dokumenter fra 
Bremen — en stor Del Aktstykker findes nu kun i senere 
Afskrifter — foreligger alle kun paa Pergament, de bevarede 
Buller (Pavesegl) er hængte under Dokumenter, hvortil de 
ikke oprindelig kan have hørt, og selve Aktstykkerne er ofte 
sammenstykkede af Bestanddele, der maa stamme andet- 
stedsfra. Det kan endvidere tilføjes, at Forfalskningerne 
ogsaa omfatter Dokumenter fra en Tid, da Pavebullerne ud- 
færdigedes paa Pergament. 

Hidtil har man altsaa betragtet disse og mange andre 
Misligheder som fyldestgørende Beviser for, at de paagæl- 
dende Aktstykker var forfalskede, og søgt at paavise Grunden 
til denne Fremfærd. Peist hævder derimod, at alle disse mis- 
tænkelige Ejendommeligheder simpelt og let kan forklares 
uden at kaste Skygge paa Bremerkirkens Mænd. Disse Akt- 
stykker, mener han, var Brugsgenstande, som hyppigt kom 
til Anvendelse ved Bevisførelser i Retssager og Ansøgninger 
til Pavehoffet. Derved ødelagdes hurtigt de skøre Papyrus- 
dokumenter, smuldrede hen, opløstes i Stumper og Stykker, 
og Skriften blev ulæselig. Skulde de nu bruges i de nævnte 
Anledninger, betænkte man sig ikke paa i god Tro at tage 
Kopier af de gamle Aktstykker, dvs. Hensigten var at tage 

Kopier: men da de, der skulde udføre Arbejdet, var ude af 
Stand til at sætte Stumperne sammen eller udfylde de ulæse- 
lige Steder paa rette Vis, opstod der et syndigt Virvar, der 
gav Anledning til de beklagelige Fejltagelser, som har bragt 
disse Dokumenter i et ufortjent Vanry (S. 205 ff.). 

Man spørger overfor denne mærkelige Forklaring med 
Undren, hvorfor det da aldrig nogensinde faldt Stiftets Sty- 
rere eller Embedsmænd ind at tage Pergamentskopier af 
disse kostbare, for Stiftet uundværlige Brugsgenstande, me- 
dens det endnu var Tid; man maa jo flere Gange have haft 
Lejlighed til at gøre bitre Erfaringer, og dette var dog den 
letteste Sag af Verden. Indtil Forfatteren præsterer fyldest- 
gørende Grunde for, hvorfor dette ikke skete eller over- 
hovedet ikke kunde lade sig gøre, stiller jeg mig absolut van- 
tro overfor den af ham foreslaaede Løsning paa Gaaden, 
tilmed da den ikke giver nogen rimelig Forklaring paa, hvor- 
for Pergamentsbuller og -breve fik samme Skæbne som de, 
der var skrevne paa det skøre Papyrus. 

Én Ting kan denne Løsning heller ikke give os Besked 
paa. Allerede i de ældste Bremerdokumenter nævnes baade 
Grønland og Island som hørende til Missionsomraadet, 
mange Åar før disse Øer blev opdagede og fik Navn af Nord- 
mænd og Islændere. Grunden hertil, mener Peist, er let at 
forklare. Disse Landstrækninger blev nemlig i Virkelig- 
heden opdagede langt tidligere, end man hidtil i Henhold 
til Are Frodes Vidnesbyrd har troet. Allerede under sit første 
Ophold i Sverig hørte Ansgar om disse Opdagelser og bragte 
Efterretningerne derom hjem til Frankerriget. Derfor blev 
ogsaa de medtagede ved Opregningen af Bremens Missions- 
omraade. (S. 94—112). 

Hvad man end vil kalde et Arbejde, der bygger paa saa- 
danne Forudsætninger — Videnskab er det i hvert Fald ikke. 
Man vil derfor forstaa, at jeg i nedenstaaende Redegørelse 
ikke har kunnet tage Hensyn til Peists Arbejde, hvor omfat- 


tende Lærdom Forfatteren end sidder inde med. 
Aarb. f. nord. Oldk. og Hist. 1927. 6 

At Agapitus II's Bulle til Adaldag i den nu foreliggende 
Form er forfalsket (Hamb. Urkundenbuch Nr. 35; Cursch- 
mann, Die åltere Papsturkunden des Erzbistums Hamburg. 
1909. Nr. 19) erkendes af de fleste. Den er tydeligt nok fa- 
brikeret paa Grundlag af, dvs. med Benyttelse af de rent for- 
melle Rammer i et ægte Pavebrev, hvis Ordlyd vi ikke 
kender, og denne bevarede falske Bulle kan ikke være iden- 
tisk med den Forfalskning deraf, som Adam citerer, saasom 
den Regest, han giver, ikke svarer til Indholdet af det Akt- 
stykke, som nu foreligger. 

Sammenhængen er sikkert den, at vedkommende Pave- 
brev blev forfalsket to Gange med faa Aars Mellemrum, men 
i forskellige Anledninger. Begge Forfalskninger forelaa uden 
Tvivl i Arkivet paa Adams Tid; men han anfører kun den, 
han her havde Brug for, da alene den indeholdt Pavens ud- 
trykkelige Bevilling til Adaldag, hvorved han tilstod ham 
»sua vice ius ordinandi episcopos tam in Daniam, quam in 
ceteros septentrionis populos apostolica auctoritate«. 

At denne Bevilling har været Hovedmotivet til Forfalsk- 
ningen, ser man ogsaa deraf, at denne Redaktion var ind- 
ledet med en højtidelig »congratulatio de salute gentium« (cf. 
Adam II, 3), der aabenbart skulde tjene til at begrunde Be- 
villingen ved Henvisning til Bremens og Adaldags store For- 
tjenester af Missionen. 

Det var uden Tvivl rent praktiske Interesser, som gav 
Anledning til denne pia fraus. Paa Synoden i Ingelheim 
mødte nemlig ”/6 948 tre bremiske Suffraganbisper fra Sles- 
vig, Ribe og Aarhus, som Adaldag pro forma havde udnævnt, 
formodentlig i den Hensigt at sikre sig et passende Antal 
Stemmer, da Synoden skulde fælde Dom, formelt om Retten 
til en Bispestol, men i Virkeligheden i et rent politisk Spørgs- 
maal (smilgn. Mon. G. hist. Constitut. I, 13; Adam II, 1: »Nec- 
dum autem Hammaburgensis cathedra habuit suffraganeos, 
quos huius Adaldagi studio recepit«). Agapitus” Bulle kan 
imidlertid umuligt være ægte, saaledes som den citeres af 

Adam, hvilket Schmeidler slaaende har paavist (Hamburg— 
Bremen und Nordost-Europa vom 9.-11.Jahrh.1918.S.159ff.). 
At Adams Citat, hvad Schmeidler henstiller som en Mulig- 
hed (1. 1. S. 201), skulde være frit opfundet af ham selv, synes 
mig — ogsaa efter dets Form — helt udelukket. Den rette 
Sammenhæng er sikkert den, at Adam »Formen und Fas- 
sungen von Papsturkunden hatte, die uns heute nicht vor- 
liegen. Echt kånnen diese nach alle bisherigen Erårterungen 
nicht sein ...« 

Men ligesaa sikker er dens Uægthed i den Skikkelse, vi 
kender (smign. Schmeidler I. 1.). Her er Pavens Congratulatio 
strøget, Bevillingen fremtræder ikke som en særlig i den 
nævnte Anledning tilstaaet Gunst, men nærmest som Bekræf- 
telse af ældre Rettigheder. Paven anerkender Ærkebispe- 
dømmets Ret til 'omnia que vestri antecessores suis labori- 
bus adquisiverunt vel etiam amore æterne patrig ibi a christi- 
colarum fidelibus largita sunt vel largiuntur, cum illis etiam, 
qui nunc tuo tempere, diuina protegente gratia, ad christi 
conversi sunt fidem, videlicet episcopis danorum, norweno- 
rum, sueonum necnon omnium septentrionalium partium. 

Til Gengæld indeholder denne Redaktion af Pavebrevet 
en Tilføjelse, som tydeligt viser os Grunden til, at Brevet 
maatte skifte Ham engang til, idet man brugte den samme 
Ramme 'formedelst ingen andens Havelse'. Det hedder nem- 
lig i denne Redaktion (Hamb. Urkundenbuch S. 44; Cursch- 
mann S. 41): »Deinceps vero nullum archiepiscopatum vel 
Coloniensem vel alium quemlibet in vestra dioecesi ullam 
sibi vendicare decernimus potestatem«. I Aaret 953 var 
nemlig Kong Otto's Broder Bruno blevet udnævnt til Ærke- 
biskop i Kåln, der i sin Tid havde maattet afstaa Bremen 
til Ærkebispedømmet Hamburg. Nu, paastod Bruno kort 
efter sin Tiltrædelse, var de Forudsætninger, under hvilke 
Overdragelsen fordum skete, ikke længer til Stede: Synoden 
i Ingelheim viste jo, at Hamburg havde faaet egne Suffra- 
ganbisper, og saa maatte Bremen gives tilbage (Adam II, 5). 

6 

Dette var naturligvis ikke Meningen med Udnævnelsen 
af Suffraganerne, og for at støtte Hamburg i den vanskelige 
Kamp mod Bruno lod Adaldag den ny Redaktion af dette 
Pavebrev udfærdige, saaledes som det ovenfor citerede 
Stykke klart viser. Desuden lod han i denne Redaktion Pa- 
ven tildele sig Pallium. Det hedder nemlig lige forud for det 
citerede Stykke: >»Pallium quoque et vsum eius in prenomi- 
natis a predicto papa (Nicolaus I) festis habendum tibi et 
omnibus successoribus tuis perpetuo decernimus«. 

Dette kaster Lys over en anden Forfalskning fra Adal- 
dags Tid, den Bulle hvori Leo VII tildeler Ærkebispen Pal- 
liet (Hamb. U. B. Nr. 33, Curschmann Nr. 15), der af Adam 
omtales (II, 2) som hørende til Tiden umiddelbart efter Adal- 
dags Tiltrædelse af Embedet (936). 

At denne Leo's Bulle, der er fabrikeret over Nikolaus Istes 
Bulle til Rimbert af December 865, var falsk, erkendtes længst 
fra alle Sider. Men hvilket Falskneri er ældst, Bullen fra 936 
eller den foreliggende fra 948, som ligeledes tilstaar Adaldag 
Palliet? Ældst er utvivlsomt den første, men den er skødes- 
løst udført og udelader nogle af de Dage, paa hvilke Nikolaus 
havde givet Rimbert Ret til at bære Palliet. En saadan me- 
ningsløs Indskrænkning i sin »Ret« vilde Adaldag ikke finde 
sig i. Derfor blev Palliumsbevillingen berigtiget her med den 
udtrykkelige Paaberaabelse af Nikolaus Istes Bulle, der inde- 
holdt den mere omfattende Bevilling. For disse Bullers Ved- 
kommende har Adam altsaa ladet sig føre bag Lyset af 
falske Diplomer. Men en Støtte for sin gode Tro fandt han 
i den nedenfor omtalte Skildring af Ærkebispedømmets Hi- 
storie, som vi kan slutte os til bl.a. af den Fabel, han beretter 
II, 5 Slutn. om Biskoppen i Ferden, Erp. Af Thietmar III, 4 
fremgaar nemlig, at Erp først blev Biskop i Ferden 976, alt- 
saa under Otto Ill. 

Otto den førstes Privilegium (7/6 965 Hamb. U. B. Nr. 41) 
udstedt paa Ærkebiskop Adaldags Tid til Gunst for de danske 
Bisper erkendes ialtfald af enkelte Lærde (Steenstrup, Dan- 

marks Sydgr. S.54 ff.;-W. Biereye, Beitr. z. G. Nordalbingiens 
im 10. Jahrh. S. 39) for uægte. Adam udtaler (II, 3), at Otto I 
dengang havde Overherredømmet over Danmark. Naar han 
af Dokumentet, som han anser for ægte, mener at kunne 
drage denne Slutning, har han ubetinget Ret. Men da det 
staar fast, at ingen Del af Danmarks Rige nogensinde har 
staaet under Otto den førstes Overherredømme, saa er dermed 
ogsaa givet, at Aktstykket er et Falsum. A. M. von Lilien- 
cron hævder (Zschr. d. Gesellschaft f. schlesw.- holst. Ge- 
schichte XLIV, 2—10), at Dokumentet er formelt uangribe- 
ligt. Muligvis. Men dermed er dets Ægthed ikke bevist. For 
Adaldag, Otto I's erfarne Kancelliembedsmand, var det en 
let Sag at give dette Brev den rette Teinte. 

Fremdeles maa det anses for utvivlsomt, at ingen gør 
sig den Ulejlighed at lave et falsk Dokument for Løjers 
Skyld. Motivet er altid Interesser, som skal hævdes, og som 
under de faktiske Forhold kun kan hævdes paa denne 
Maade. Derfor er Aktstykket, uagtet det maa betragtes som et 
Falsum, af overordentlig stor Betydning; der falder fra denne 
forræderske Lygtemand et lille Lysskær over de politiske 
Forhold i Datiden. Forudsætningen for Privilegiet maa jo 
være den, at de paagældende Bisper overhovedet besidder 
Ejendom i Danmark; ellers havde de i Privilegiet givne Ret- 
tigheder og Friheder kun en saare problematisk Værdi. Før 
Kong Haralds Overgang til Christendommen var det imid- 
lertid utænkeligt, at Bisper besad Gods i Danmark. Nu faldt 
Kongens Trosskifte efter Kildernes enstemmige Vidnesbyrd 
(Widukind III, 65 i M. G. h. Script. III, 462, Thietmar II, 9 
ibid. 747; Adam Schol. 21) c. 965. Dette har man sikkert og- 
saa i Bremen været paa det Rene med, og derfor er det næppe 
tilfældigt, at Aktstykket bærer just dette Aarstal. Længere til- 
bage i Tiden gik det ikke an at antedatere dette Falsum. Do- 
kumentet bliver altsaa et yderligere Vidnesbyrd om, at Kon- 
gens Trosskifte virkelig foregik paa dette Tidspunkt; man 
kan ikke dengang i Bremen have været uvidende om, naar 

dette betydningsfulde Omslag i Missionskirkens Stilling ind- 
traadte. 

Det næste Spørgsmaal bliver da: Var det til Nytte for 
Bisperne at faa et saadant Dokument udstedt, saa længe Otto 
ikke var Herre i Danmark? Nej, overfor den danske Konge 
og hans Mænd var det i saa Fald uden Værd. Kun under 
den Forudsætning, at visse Dele af Danmark til en bestemt 
Tid stod under tysk Herredømme, kan vedkommende Bisper 
have haft Mulighed for at gøre Falskneriet gældende, hævde 
Aktstykkets Retsvirkning under Stridigheder med tyske, 
kongelige eller kejserlige, verdslige Embedsmænd. 

Nu véd vi, at Otto II i Begyndelsen af sin Regering (974) 
angreb Danmark, stormede Danevirke og anlagde en Borg 
rimeligvis i Fæstningslinien. Saalangt imod Nord strakte sig 
altsaa hans Herredømme, dvs. over den for Transithandelen 
vigtige Landstrækning mellem Danevirke og Ejderfloden, en 
Egn, der i lange Tider havde været Sæde for det svenske 
Herredømme. Denne Erobring gik imidlertid tabt igen om- 
trent samtidig med Otto den andens Nederlag i Italien (982); 
smign. Thietmar III, 14. I dette Omraade besad uden Tvivl 
Slesvigbispen og rimeligvis Ribebispen Ejendomme. Det var 
sikkert med dem for Øje det falske Aktstykke blev lavet; dets 
Tilblivelse maa derfor sættes mellem 974 og 982, medens 
Tyskerne var Herrer i Landet mellem Danevirke og Ejder. 

Foruden uægte Buller og Breve indeholdt Arkivet tillige 
en Forfalskning af noget andet Art, der spiller en meget frem- 
trædende Rolle som Kilde for Adams Værk, og som han al- 
drig karakteriserer nøjere, men kun omtaler i meget vage 
Udtryk. Adam opfattede aabenbart Indholdet som samtidige 
eller dog næsten samtidige anonyme Optegnelser, Minder og 
Erindringer fra forskellige Tider, om Stiftets Ærkebisper. 
Han citerer Vers fra dette Arbejde paa tre Steder, men heller 
ikke dér angiver han klart, hvorfra Citaterne stammer. Det 


1 I, 40, 53 og 56. 

er givet, at denne Kilde, til hvilken Adam synes at have 
næret en urokkelig Tillid, satte dybe og meget uheldige Spor 
i hans Fremstilling; thi dens Skildring af Stiftets Historie 
gennem Tiderne var i hvert Fald for Perioden indtil 1015 
et frækt Falsum, for andre Partiers Vedkommende tenden- 
tiøst Opspind. 

Som det fremgaar af de tre Citater, var Indholdet af det 
paagældende Skrift de bremiske Ærkebispers Historie, For- 
men en versificeret Krønike. Adam har tydeligt nok i god 
Tro fra Ærkebiskop Unni's Tiltrædelse benyttet den som 
Ramme for sin egen Fremstilling. Naturligvis begyndte den 
ikke midt i, men tog fat fra Begyndelsen; for de ældre Tiders 
Vedkommende var den dog vistnok gennemgaaende ret kort- 
fattet. Forfatteren havde ikke saaledes som Adam gjort sig 
den Ulejlighed at ransage Arkivet og gennemgaa de ældre 
Kilder systematisk; enkelte mindre betydelige Ærkebisper 
som Hoger havde derfor blot faaet en flygtig Omtale i Til- 
knytning til temmelig ligegyldige Anekdoter af meget ringe 
historisk Værd, men som kunde give Forfatteren Anledning 
til at karakterisere Vedkommende med et eller andet Epi- 
theton ornans. Ud fra et saadant ret luftigt Grundlag var, 
efter hvad man kan slutte sig til af Adam I, 53, Hoger beteg- 
net som »sanctus« (J: retskaffen, redelig) og Unni som »prin- 
cipibus notus« (I, 56). 

Iøvrigt er der al Grund til at være yderst tilbageholden 
i Skønnet om dette ældste Parti af den kirkelige Stiftskrøni- 
ke; Adam har nemlig ikke benyttet den for de første Ærke- 
bispers Vedkommede, hvor han havde gode samtidige Kilder 
til sin Raadighed, som han ogsaa udtrykkelig citerer. Først 
fra Begyndelsen af det 10. Aarhundrede spiller den en stor 
Rolle i hans Fremstilling; thi omtrent fra dette Tidspunkt 
svigter ikke blot Levnedsbeskrivelserne af Ansgar og Rim- 
bert, men ogsaa de frankiske Annaler”, De første fremtræ- 


1 Smign. Adam I, 54: Hactenus etiam Francorum tendit Hystoria. Quae 
deinceps dicturi sumus in aliis et aliis repperimus libris non mendacibus. 

dende Spor af denne Kildes Indvirkning har vi i Adams Skil- 
dring af Ærkebiskop Unni. Om hans Missionsfærd til Sverig 
vidste den intet, har heller ikke meddelt noget desangaaende, 
saaledes som man tydelig kan se af Adams Fortælling. Til 
Gengæld tildigtede Krøniken ham, forud for Sverigsrejsen, 
en Missionsrejse i Danmark, der øjensynlig er Opspind fra 
Ende til anden. 

Missionsfærden til Selle: sluttede brat med hans Død i 
Birca, og herom vidnede en skriftlig Optegnelse, ifølge hvil- 
ken han endte sit Liv ved Midten af September Maaned 936!?. 
Aarsagen til, at denne nøjagtige Tidsangivelse forelaa, var vel 
den, at hans Ledsagere medbragte hans Hoved paa Hjem- 
færden fra Sverig og stedte det til Hvile i St. Peterskirke i 
Bremen nær Højalteret. Formodentlig indeholdt Kirkens 
Bøger en samtidig Optegnelse desangaaende. Havde der ved 
hans Død existeret en organiseret kristelig Menighed i Birca 
med Kirke, Kirkegaard osv., vilde han rimeligvis være blevet 
begravet dér; hans Ledsagere vilde i hvert Fald ikke have 
haft nogen Grund til at lemlæste hans Lig, jordfæste Krop- 
pen i Birca og føre Hovedet til Bremen. Ligeledes ser det 
mistænkeligt ud, at Bispens Følge strax opgiver Ævred og 
over Hals og Hoved returnerer til Bremen uden at træffe 
Foranstaltninger til Opretholdelse af den Menighed, han, efter 
hvad Adam fortæller, havde stiftet dér, og da Adalward et 
Aarhundrede efter besøger Birca, har han den største Van- 
skelighed med at finde Sporene af den forlængst ødelagte 
Stad. Meget tyder paa, forekommer det mig, at Adams pane- 
gyriske Beretning om Resultaterne af Unnis Missionsfærd er 
grebne ud af Luften. Det stemmer vistnok aldeles ikke med 
Virkeligheden, naar han siger: »Sueones igitur et Gothi a 
sancto Ansgario primum in fide plantati, iterumque ad pa- 
ganismum relapsi, a sancto patre Unni sunt revocati«. 


1 Adam I, 64: Obiit autem peracto bono certaminis cursu in Scitia, 
ut scribitur, anno dominicae incarnationis 936, indictione 9, circa me- 
dium Septembris. 

Om Unni er død en naturlig Død eller, som jeg formoder, 
blev dræbt af Hedningerne, kan vi med det foreliggende Ma- 
teriale naturligvis aldeles ikke afgøre; men at det Fremstød, 
Ærkebispen forsøgte i Sverig, blev fuldkommen resultatløst, 
derom kan der næppe være Tvivl, og den Rundrejse i Sverig, 
Adam fabler om, er kun et fantastisk Eventyr. 

Men hvorom alting er, saa staar det dog fast, at til Sverig 
drog han, hvilket end Resultatet blev af hans Rejse. Derimod 
er Adams Fortælling om hans Missionsfærd til Danmark, 
som sagt, det pure Opspind. Adam fortæller i 1,57, at paa 
den Tid, da Ungarerne gjorde deres hærgende Indfald i Eu- 
ropa, herskede i Danmark >» filius Hardecnudth Gorm, crude- 
lissimus, inquam, vermis et christianorum populis non me- 
diocriter infestus«?, Hans Mishandling af de Christne i Lan- 
det overgik al Beskrivelse. Den fromme Kong Henrik (5: Hen- 
rik Fuglefænger) tilintetgjorde først Ungarerne, vendte sig 
dernæst mod de Danske og slog Kong Gorm, som underka- 
stede sig og bad om Fred. Saavidt har Adam rimeligvis re- 
fereret Bispekrønikens Skildring af Begivenhederne. Han 
tilføjer, at en dansk Biskop (antagelig Biskop Wilhelm i Ros- 
kilde) havde fortalt ham, at Henrik tilegnede sig det danske 
Land indtil Slesvig; dér indsatte han en tysk Markgreve og 
grundede en saxisk Koloni. 

Heldigvis er der bevaret en samtidig Beretning om Hen- 
riks Togt; den skyldes den paalidelige saxiske Annalist Wi- 
dukind, hvis Værk er tilegnet Henriks egen Datter Mathilde, 
og den ser ganske anderledes ud. Under 934, et af Kong 


1 Adams codices afviger her i Navnet paa Kongen betydeligt ind- 
byrdes. I dette Stykke er intet af dem ældre end 13. Aarhundrede, 
og om deres indbyrdes Forhold samt den Paalidelighed, hvormed de 
gengiver Originalen, vides faktisk intet. Ikke destomindre har Lap- 
penberg og Schmeidler, hvis store Fortjenester af Adams Værk ikke 
maa søges i den Text, de byder, men i en omfattende Samling af Mate- 
rialet til en saadan, foretrukket et enkelt Hdskr., som de følger saa 
at sige gennem tykt og tyndt. Denne Codex har her den meningsløse 
Læsemaade Hardecnudth Wrm, et Navn der i denne Skikkelse er ganske 

Henriks sidste Regeringsaar — han døde 936 — fortæller 
han!, »at da Henrik havde underlagt sig alle de omboende 
Nationer, angreb han Danskerne, som paa Sørøvertogter 
hærgede Frisernes Land, besejrede dem, gjorde dem skatskyl- 
dige og tvang deres Konge Cnuba til at lade sig døbe«. 

Hvem denne Cnuba var, har Wimmer uimodsigeligt paa- 
vist?: det er den samme Hersker af svensk Æt i Landet mel- 
lem Danevirke og Slien, som Adam omtaler I, 50 efter Svend 
Estridsøns Vidnesbyrd, og den samme Gnupa, over hvem 
hans Hustru Asfrid rejste Sten. Det var altsaa slet ikke mod 
den danske Konge Gorm, Hardeknuds Søn, Kong Henriks Tog 
var rettet, men mod begges fælles Fjende, den svenske Konge 
i Hedeby, og Aarsagen til Fjendtlighederne var ikke den 
fromme Kong Henriks Kamp for Christendommens Sag mod 
de Vantro, men den svenske Herskers formodentlig vellyk- 
kede Forsøg paa at vinde Herredømmet over Friserne, hvis 
Land hørte til det tyske Rige og dannede et vigtigt Mellem- 
led i Transithandlen fra Vest til Øst over Hedeby. At Hen- 
rik har søgt at sikre sig Kong Gnupas Lydighed og den ham 
tilkommende Tribut ved at lægge en saxisk Besætning i 
Hedeby, det forekommer mig paa Grundlag af den danske 
Biskops Meddelelse til Adam saare rimeligt, kun at denne 
Markgreve og hans Folk naturligvis ikke, som Adam antager, 
havde Sæde i Slesvig, der dengang tilhørte den danske Konge, 
mod hvem Henrik ikke havde ført Krig, men rimeligvis i 
den ved Hedeby liggende faste Borg, hvis Plads man mener 


uforklarligt, og som har givet Professor Steenstrup Anledning til at 
fremsætte en Hypothese (Danmarks Sydgrænse S.39—41), som næppe 
burde være opstillet. Jeg kommer tilbage til den nedenfor, og skal her 
blot bemærke. at den fuldkommen korrekte Form af Navnet ikke er 
bevaret i noget af vore Haandskrifter, men i adskillige af de bedre 
finder man >filius Hardewigh Gorm«. At den rette Læsemaade først 
fremkommer ved Kombination af Læsemaaderne Hardecnudth W'rm og 
filius Hardewigh Gorm, forekommer mig indlysende. 

1 Mon. Germ, hist. Script. III, 435 (Widukind I, 40). 

? Sønderjyllands hist. Runemindesmærker S. 29 fø. 

at kunne paavise. Den Colonia Saxonum, som Henrik efter 
Bispens Meddelelse til Adam ligeledes lod nedsætte sig i He- 
deby, som paa Adams egen Tid var identisk med Slesvig, 
maa vel nærmest antages at have været saxiske Kjøbmænd, 
der paa denne Maade fik Adgang til at deltage i den fordel- 
agtige Transithandel, som Hedebys for største Delen svenske 
Indbyggere antagelig hidtil havde forsøgt at monopolisere. 

Paa Baggrund heraf maa Adams Beretning om Unnis 
Missionsfærd i Danmark ses; Ærkebiskoppen takker Gud 
for, at Troens Døre nu er blevet aabnede ved Guds Miskund- 
hed og Kong Henriks Tapperhed. Dernæst opsøger han 
Kong Gorm, der altsaa slet ikke blev besejret af Henrik, og 
prædiker dér, som venteligt, Evangeliet for døve Øren. Men 
hos Kongens Søn Harald, der vel at mærke først antager 
Troen omkring Aar 963, altsaa 30 Aar senere, finder han he- 
redvillig Hjælp og Støtte. Ja,han udvirker endog en Anbe- 
falingsskrivelse fra ham til den svenske Konge. Unni ind- 
sætter saa Præster i de forskellige Kirker i Danmark (!) og 
anbefaler de danske Christne til Haralds Beskyttelse, hvor- 
paa han fortsætter Rejsen til Sverig. 

Selvfølgelig er dette, som vi kan slutte os til af Widukind, 
usandfærdigt Snak fra Ende til anden; det er øjensynlig 
Bispekrønikens Skildring, vi her for første Gang møder i 
Adams Værk. Med bred og salvelsesfuld Pensel overmaler 
den uden videre det sande Billede af Fortiden og giver os 
et opbyggeligt Eventyr i Stedet for Livets strenge Virkelig- 
hed; ikke et Træk i Adams Skildring lader sig forlige med 
Widukinds Beretning. 

At det ikke var Unni selv, der gav Anledning til eller 
iscenesatte dette fromme Bedrag, er sikkert nok. Mænd, der 
som Ansgar og Unni sætter Livet ind for deres Overhevis- 
ning, indlader sig ikke paa at lyve for at narre Eftertiden; 
de kan tage fejl, men Bedragere er de ikke med deres gode 
Vilje. Dem finder vi først, naar vi kommer lidt længere ned 
i Tiden, til Adaldag og Libentius. 

Lidt ovenfor har jeg vist, at den første gentagne Gange i 
Kampen mod sine tyske Modstandere benyttede falske Bul- 
ler og Dokumenter, hvad der maaske i de Hofkrese, hvor 
han tilbragte sit Liv, ikke var ualmindeligt. Politik har jo 
stundom været en mærkelig Virksomhed, og kirkelige Doku- 
mentforfalskninger møder vi ogsaa andre Steder end i Bre- 
men. Mindre sædvanligt er det vistnok, naar man da ser 
bort fra Helgenlegender, som er ens allevegne, i en biogra- 
fisk Skildring, der snarest maa opfattes som en Slags Selv- 
biografi, at finde Sandheden i den Grad behandlet en canaille 
som her, thi som Selvbiografi kan man nok betragte Adams 
Fremstilling af Adaldags Liv, omend det ikke er Ærkebis- 
pen selv, men hans dertil betroede Redskab, der har ført 
Pennen, ligesom i de falske Aktstykker; Unnis Missionsfærd 
til Sverig havde dog fundet Sted: her var kun foretaget den 
smarte Ændring, at den fremstilles som omfattende og- 
saa Danmark og fra at være en total Fiasco udbasuneredes 
som en Triumf for Bremen. Falskneriet var endvidere ikke 
sket for at forherlige nogen Enkeltmands Eftermæle, men 
in majorem ecclesiæ Bremensis gloriam. 

Ved Adaldags Levnedsbeskrivelse er Forholdet et helt 
andet; her gaar Bestræbelsen, som vi skal se, udelukkende 
ud paa at flette en Berømmelsens Krans til Smykke for Ær- 
kebispen selv og hans høje kejserlige Patron Otto I. Den 
panegyriske Tone anslaas ogsaa strax 1 Begyndelsesordene 
afanden Bog: »Adaldagus archiepiscopus seditannos 53. Iste 
est qui nobis, ut dicitur, rem publicam restituit«, og den fort- 
sættes helt igennem til Enden. Forsynet saa i Naade til ham, 
og hvad andre havde saaet under Taarer, det fik han Lov til at 
høste i Glæde. Hele hans Sjæl var nemlig opfyldt af Længsel 
efter at gennemføre det, som han i sin fromme Higen atiraaede, 
at sætte Kronen paa den hellige Missionsopgave, der var 
tildelt hans Forgængere. Til Støtte 1 denne Opgave kunde 
han glæde sig ved Herskerens Gunst. Saa inderlig var han 
knyttet til Otto, at han kun sjældent kunde fjerne sig fra ham. 

Man kunde maaske formode, at denne permanente Hof- 
tjeneste ikke var til ubetinget Gavn for Varetagelsen af hans 
Pligter overfor Ærkebispedømmet og Missionen. Men nej, 
aldrig forsømte han sit Kirkeembedes Tarv eller tilsidesatte 
Omsorgen for Missionen blandt Hedningerne. Sagen var 
nemlig den, at han virkede kraftigst for begge Dele gennem 
Kongen. Saasnart derfor denne ved Himlens Bistand havde 
frigjort sig for sine Brødres Rænker og undertvunget alle de 
Lande, som efter Karl den Stores Død var faldne fra Riget (!), 
angreb han Danmark, slog Kong Harald og trængte med sin 
Hær helt op til Limfjorden. Paa Tilbagevejen mødte Harald 
ham paany ved Slesvig, men blev overvundet og maatte til- 
lige med sin Hustru Gunhild og sin Søn Svend lade sig døbe. 
Otto blev Svends Gudfader, og denne fik derfor i Daaben 
Navnet Svend Otto. Dernæst blev Jylland delt i tre Bispe- 
dømmer, og Otto tildelte Indehaverne af disse vidtgaaende 
Privilegier. Det falske Aktstykke, der sikrede disse, og som 
ovenfor er omtalt, anfører Adam udtrykkelig som sikkert 
Bevis for, at Kongen havde vundet Herredømmet over Dan- 
marks Rige. 

Hvornaar dette Krigstog efter Adams Opfattelse har fundet 
Sted, er der ingen Interesse ved at undersøge. Rimeligvis 
har han slet ikke tænkt nærmere over dette Spørgsmaal. 
Men sikkert er det, at den eneste Hjemmel, man har for 
denne mærkelige Efterretning, er Adams Beretning. Ingen 
anden tysk Kilde omtaler med en Stavelse dette Togt, og Efter- 
retningen lader sig aldeles ikke forene med, hvad vi ellers 
véd om Otto's Regering. Hos Saxo og i enkelte norrøne Kil- 
der træffer vi ganske vist det samme Eventyr som hos Adam, 
men det er lutter Gengangere fra hans Værk, som gennem 
Mellemled tidligt fandt vid Udbredelse og omsider havnede 
dér. Den eneste Kilde, der kan henvises til som Støtte for 
Adams Fortælling, er det falske Aktstykke, han selv paa- 
beraaber sig. Alle andre Steder, hvor der hos ældre tyske 
Skribenter berettes om Haralds Overgang til Kristendom- 

men, sættes denne Begivenhed i Forbindelse med Poppo's 
Jernbyrd!, ikke med et Indfald i Danmark, saa ogsaa paa 
dette Punkt staar Adam ganske ene. 

At han selv skulde have digtet dette mærkelige Stykke 
Historie, er grumme usandsynligt. Nej, han har utvivlsomt 
fulgt en Kilde, som ingen andre kendte, og som han selv satte 
stor Lidtil. Ellers vildedenne Efterretning, hvor falsk den end 
er, nok have sat sig Spor et eller andet Sted i den tyske Overle- 
vering. Endvidere gaar derigennem hans Beretning en udtalt 
Bestræbelse for at hæve Adaldag til Skyerne ikke blot ved 
Hjælp af rhetoriske Fraser, men ogsaa ved Fremhævelsen 
af, at det var efter hans Tilskyndelse den store og fromme 
Otto greb ind i Begivenhedernes Gang og skabte en ny Mor- 
genrøde for den bremiske Mission baade i Norden og i Ven- 
derlandet. 

Netop ved denne Fremhæven af den bremiske Ærke- 
biskops enestaaende Egenskaber som Menneske og over- 
ordentlige Fortjenester af Riget og Kirken peger dette Falsk- 
neri, som kun var kendt af den, der som Adam havde Adgang 
til Stiftets Arkiv, tydeligt paa det Sted, hvorfra det havde sit 
Udspring, nemlig Bremen, og naar vi af Adams Citat (I, 56) 
kan se, at den fuldstændig fordrejede Skildring af Unnis 
Missionsfærd var et Led af den versificerede Bispekrønike, 
saa er det en nærliggende og berettiget Slutning, at ogsaa 
denne falske Skildring af Adaldags Færd og Personlighed 
hører hjemme sammesteds. Da det endvidere er givet, at 
falske Breve og Buller er blevet fabrikerede paa Foranledning 
af denne Mand og for at dække hans Optræden ved forskel- 


12 Smlgn. Schol. 21 til Adami Gesta, som næppe hører til de Skolier, 
der gaar tilbage til Adam selv; Widukind (der var samtidig med disse 
Begivenheder) III, 65 (M.G. h. Script. III, 462—63); Thietmar fra Merse- 
burg II, 8 (M. G. h. Script. III, 747). — Den første, der overbevisende godt- 
gjorde, at Adams Fremstilling er forkert, var N. M. Petersen, Danm. 
Hist. i Hedenold II, 76 ff.; smign. ogsaa den lærde og udtømmende Rede- 
gørelse for det samme Synspunkt, som Dr. O. Grund har givet i Forsch- 
ungen zur deutschen Gesch. XI, 561 ff. 

lige Lejligheder, mener jeg man kan gaa ud fra, at den skam- 
rosende Beskrivelse af hans Færd, Adam her giver, og der- 
med ogsaa Anlæget af den bremiske Ærkebispekrønike skyl- 
des hans Initiativ. 

Men, vil man maaske sige, hvorfor ikke søge en anden 
"og for Adaldags Vedkommende mindre kriminel Forklaring? 
Hvorfor forkaste Lappenbergs eller Waitz” Antagelse?!, at 
Adam simpelthen her har begaaet en kronologisk Fejl og 
henført en Begivenhed, som i Virkeligheden foregik under 
Otto den anden, til Otto den førstes Regering? Hertil er at 
svare, at Lappenbergs eller Waitz's Forklaring, som iøvrigt 
stemmer med N. M. Petersens, Dr. O. Grunds og andres Syn 
paa Sagen, utvivlsomt er urigtig; den har aldeles ikke haft 
Øje for Tingenes rette Sammenhæng. Det er jo slet ikke 
Otto II's Tog mod Kong Harald, Adam beskriver i II, 3. Om 
dette har vi nemlig en Beretning hos Thietmar?, som gaar 
tilbage til en samtidig Deltager deri, og denne Beretning staar 
til Adams som Ild til Vand, de er aldeles uforenelige. Rime- 
ligvis har der i Stiftskrøniken netop været henvist til det 
falske Dokument, til de »privilegia Ottonis regis«, Adam ved 
denne Lejlighed omtaler (dat. 7/6 965), og heri finder jeg og- 
saa den efter min Formening naturlige Forklaring paa hele 
dette Afsnit om Otto I's Togt. Bispekrøniken er affattet efter 
Kongebrevet, og Togtet blev henført til Otto I just i den Hen- 
sigt at give Aktstykkets Ægthed en højst fornøden Støtte. 
Udnævnelsen af Bisperne i Slesvig, Ribe og Aarhus sætter 
Adam i Il, 4 til 948 under Henvisning til Agapitus II's for- 
falskede Bulle. Muligvis har da den paagældende Krønikes 
Forfatter villet antyde, at ogsaa Otto I's fingerede Danmarks- 
tog foregik i dette Aar. 

Et yderligere Bevis for, at Adam har taget sin dramatiske 
Skildring af Otto den I1stes Danmarkstog lige ud af den for- 
falskede Stiftskrønike, finder jeg deri, at den fuldkommen 


1 Adami Gesta ed. Lappenberg et Waitz (1876), Nota 2 ad II, 3. 
? Thietmar Ill, 4 (Mon. G. h. Script. III, 760). 

vildledende Beretning om Otto I's og Adaldags store og gode 
Gerninger ikkeindskrænker sig til denne Begivenhed og dens 
Følger for Bremerkirken, men er konsekvent gennemført for 
Adaldags Vedkommende, ja strækker sig et godt Stykke læn- 
gere ned i Tiden. Denne sidste Omstændighed leder, saa- 
ledes som jeg nedenfor skal vise, ind paa et Spor, som fører 
direkte til den Mand, der vel næppe tog Initiativet til disse 
Forfalskninger eller satte dem i Scene, men som er den 
eneste, hvem Fortællingen om Otto's andet Romertog (Adam 
II, 9 og 10) kan tilskrives, og som derfor ogsaa maa antages 
at være Forfatter til de her omhandlede kriminelle Partier 
af den versificerede Ærkebispekrønike. 

Den forvrængede Fremstilling af Begivenhederne standser 
altsaaikke med Fortællingen om Otto I's danske Bedrifter og 
de Følger, disse fik for Bremermissionen; strax i Kapitel 5 
af 2. Bog gaar Adam over til at omtale Otto's Undertvingelse 
af Venderlandet. Han siger her, at Venderne, »som hans 
Fader havde betvunget i en stor Krig, underkastede han sig 
lidt efter lidt med saa stor Tapperhed, at de med Glæde til- 
bød Sejrherren at betale Skat og antage Christendommen, 
naar de blot kunde beholde Livet og bevare deres Fædre- 
land, og saaledes blev hele Hedningefolket døbt«. Dette stem- 
mer aldeles ikke med Sandheden. I de tyve første Aar af sin 
lange Regering overlod Otto Kampen mod Venderne saagodt 
som ganske til de to saxiske Høvdinger, Markgreverne Her- 
man Billung og Gero. Disse kunde kun føre Krigen med Ven- 
derne som en for begge Parter yderst ødelæggende Grænse- 
strid. Det var ikke sjældent Saxerne, der trak det korteste 
Straa, og om nogen Undertvingelse af Venderfolket udover en- 
kelte Grænseegne kan der i Løbet af disse Aar ikke være Tale. 

Otto's første mislykkede Italienstog falder 9581—52; han 
maatte vende om uden at have forsøgt noget Angreb paa 
Rom formedelst meget farlige Uroligheder i Tyskland, der 
Aaret efter brød ud i aabent Oprør, som nær havde kostet 
ham hans Krone. I Somren 955 brød Ungarerne ødelæggende 

ind i Riget, men blev 10. Åug. næsten tilintetgjorte i Slaget 
ved Lech. Samme Åar rejste Slaverne mellem Elben og Oder 
sig til et stort Angreb. Denne Gang var Bevægelsen saa fare- 
truende, at Otto selv i Spidsen for en betydelig Hær maatte 
drage imod dem. Ved den lille Flod Rekenitz i Mecklenburg 
tilføjede han "/10 955 de forenede Venderstammer, til hvilke 
nogle saxiske Stormænd havde sluttet sig, et grundigt Neder- 
lag, og først fra dette Tidspunkt at regne stillede Forholdene 
sig saaledes. at der kunde blive Tale om at oprette Bispe- 
dømmer i Venderlandet. Den endelige Ordning af de sla- 
viske Bispedømmer kom vistnok i Stand efter Stiftelsen af 
Ærkesædet i Magdeburg 968". De to Aktstykker, ifølge hvil- 
ke Bispedømmet i Hevelberg blev grundet allerede 946 og 
i Brandenburg 948, er sikkert begge antedaterede; i Virkelig- 
heden skriver de sig nok fra den Periode, da Otto under 
stærk Modstand fra Mainz og Halberstadt søgte at gennem- 
føre en ny gejstlig Organisation af Venderlandet. Opspind 
er ligeledes Adams Fortælling om, at en vis Erp, der var 
Diakon hos Adaldag og havde staaet ham bi under Striden 
med Ærkebiskop Bruno om Bremen, af Otto I blev ophøjet 
til Biskop i Ferden (Udnævnelsen skete først 9762). I høj 
Grad utilforladelig er endelig Adams Meddelelse, »at andre 
Brødre, der ivrigt havde støttet Adaldag, da han prædikede 
Evangeliet blandt Danske og Slaver af Otto I for deres Ar- 
bejde blev belønnede med større Embede«. Hvis Stiftskrø- 
niken virkelig havde vidst noget om disse Belønninger af 
Adaldags Medhjælpere, vilde sikkert ogsaa de paagældendes 
Navne være blevet anførte. 

Denne sidste sikkert usandfærdige Efterretning indledes 
med den karakteristiske Tilføjelse: »Adhuc posteris in me- 


1 Adam sætter 11,13 Grundlæggelsen af Ærkebispedøommet i Mag- 
deburg til 971; men Ærkebiskop Adalbert blev indviet 968, smilgn. An- 
nales Hildesheimenses: »Et eodem anno Adalbertus archiepiscopus 
constitutus est in Magdaburg«. M. G. h. Script. III, 62, 

? Thietmar (Mon. Germ. hist. Script.) IN], 4. 

Aarb. f. nord. Oldk. og Hist. 1927. 7 

moria est«, hvortil jeg nedenfor kommer tilbage; de anførte 
Ord hører til den Type af Formler, hvormed Adam plejer 
at indlede Citater hentede fra den paagældende Kilde; de 
tyder paa, at ogsaa disse Fortællinger om Adaldags Missions- 
virksomhed i Venderlandet skyldes Stiftskrøniken. Den Va- 
riant af samme Type, hvormed Adam begynder det Afsnit 
(i Kap. 5), der omhandler Adaldags lykkelig tilendebragte Strid 
med Ærkebiskop Bruno om Bremen: »Invenimus adhuc in 
scriniis ecclesiae nostrae« viser, at Krøniken lige saavel som 
Aktstykkerne og de i forrige Afsnit omtalte geografiske Sam- 
linger hørte med til Bremerarkivels Bestand. 

Endnu skal jeg for Adaldags Vedkommende kortelig gen- 
nemgaa Beretningen om Otto's andet Italienstog, hvori Adal- 
dag deltog. Den danner et vigtigt Led i Kæden; ogsaa her 
møder vi nemlig de tydeligste Spor af et bevidst Falskneri. 
Man kunde ikke i Bremen blandt Ærkebispens Samtidige 
være uvidende om, hvad der virkelig var foregaaet i Italien, 
da Adaldag, som sagt, havde ledsaget Kejseren paa Toget 
og uden Tvivl personlig deltaget i de førte Forhandlinger!?. 
Begivenhedernes Gang, saaledes som vi kender den fra paa- 
lidelige tyske Kilder?, var følgende: I Slutningen af Aaret 
955 døde Pave Agapitus II og blev efterfulgt af Johannes XII, 
et ganske ungt Menneske, der blev valgt, fordi han var Søn 
af den Aaret i Forvejen afdøde Patricier Alberik, Roms vir- 
kelige Hersker og den almægtige Leder af Pavestolens Poli- 
tik; de under hans lange Styrelse fungerende Paver var kun 
Nikkedukker uden Spor af Indflydelse. Medens Alberik 
stadig havde holdt Otto borte fra Rom, var Johannes let- 
sindig nok til selv at hidkalde ham, trængt af sine Fjender, 
de norditalienske Fyrster Berengar og Adalbert. 

Otto brød op i Slutn. af 961 og stod allerede i Januar 


1 Smign. Adam 11,9: noster archiepiscopus cet. 

? En moderne, ikke altfor vidtløftig Fremstilling af dette indvik- 
lede Stykke Middelalderspolitik findes i Gregorovius, Gesch. Roms im 
Mittelalter Bd. III. 

962 foran Rom uden at møde nævneværdig Modstand. Den 
2. Febr. 962 blev han af Johannes, hvis udsvævende og let- 
sindige Færd han meget godt kendte, kronet til Kejser mod 
at afgive en Række edelige, traktatmæssig bekræftede Løfter 
til Sikring af Johannes' Herredømme over Rom og Ret til 
St. Peters Arv. Da Otto havde forladt Rom og i Norditalien 
optraadte paa en Maade, der stred mod hans Løfter, blev 
Forholdet til Paven meget spændt, og Johannes forbandt sig 
med hans Fjender, særlig den ovenfor nævnte Adalbert. Paa 
Efterretningen herom rykkede Otto mod Rom Novbr. 963. 
Johannes flygtede, og Romerne underkastede sig. Gennem 
Forhandlinger med dem sikrede Otto nu Kejsermagten en 
omfattende Indflydelse paa fremtidige Pavevalg. En Synode 
blev sammenkaldt, Johannes afsat formedelst slet Vandel, 
og Leo VIII, skøndt han tidligeré ikke var gejstlig, mod den 
kanoniske Rets Bestemmelser valgt til Pave. Indtil Begyn- 
delsen af 964 forblev Kejseren med en Del af sin Hær i Rom 
og undertrykte blodigt en romersk Opstand imod hans Herre- 
dømme. Efter at han var draget bort, fik Johannes endnu 
engang Overtaget, hævnede sig grusomt paa sine Modstan- 
dere, men døde pludseligt "/5 964. Hans Parti (Roms Stor- 
mænd) valgte saa til hans Efterfølger den fintdannede Bene- 
dict V, som, da Otto var draget mod Rom og efter en kort 
Belejring ved Sult havde tvunget Staden til Overgivelse, strax 
derpaa blev afsat af Kejseren, der genindsatte Leo. Saaledes 
kunde Otto I endelig i Begyndelsen af 965 vende tilbage til 
Tyskland, foreløbig i det mindste som Herre i Italien. Men 
allerede i 966 blev han af ny Uroligheder tvunget til atter at 
drage derned — dog de følgende Begivenheder skal jeg her 
ikke komme ind paa, da det for Bedømmelsen af Adams 
Fremstilling er unødvendigt. 

Vi gaar nu over til Adams Skildring. Efter at have om- 
talt, hvad der jo stemmer med Sandheden, at Otto blev kaldt 
til Italien af Johannes XII for at hjælpe ham mod hans Fjen- 
der (ad liberandum sedem apostolicam; II, 7), berettes i Cap. 

7+ 

IX de følgende Begivenheder med disse Ord: »Dér sammen- 
kaldte Kongen et Bispemøde og lod Pave Johannes, der den- 
gang bar Tilnavnet Octavianus!, og mod hvem der var rettet 
mange Beskyldninger, afsætte, skøndt han ikke var mødt; 
(thi ved Flugt havde han unddraget sig Domfældelse) og lod 
i hans Sted Protoscrinarien (Overkansleren) Leo indvie til 
Pave. Af ham blev han kort derpaa kronet til Kejser og 
hyldet af Romerfolket som Imperator og Augustus i sin Re- 
gerings 28. Aar, 153 Aar efter at Karulus var blevet kronet i 
Rom. Dengang dvælede Kejseren med sin Søn (3: Otto II) 
5 Aar i Italien”, undertvang Berengarius' Sønner og gengav 
Rom dens gamle Frihed. I disse Dage og i ligesaa mange 
Aar færdedes vor Ærkebisp, der spillede en Hovedrolle under 
alle Raadslagninger, ved Hoffet, ikke efter sit eget Ønske, 
hævder jeg, men fordi han stod i saa nøje Forhold til Kon- 
gerne«. 

Efter hvad der i det foregaaende er udviklet, lyder det 
næsten trivielt, naar jeg siger, at hele denne Fremstilling er 
Bluf fra Ende til anden; men saaledes forholder det sig. 
Dengang Otto sammenkaldte det nævnte Bispeconcilium, var 
han forlængst blevet kronet til Kejser netop af den samme 
Pave Johannes XII, og dengang forargedes han ikke over 
hans umoralske, vilde Liv, de samme Forseelser, som paa 
Conciliet gav tilstrækkelig Grund til at erklære ham for afsat. 
Det hele var med andre Ord en politisk Komedie med gejst- 
lig Farve, som der var saa mange af den Gang; men derfor 
bliver den ikke mere opbyggelig. Otto var paa dette Tids- 
punkt Kejser; naar Adams Kilde, Ærkebispekrøniken, kalder 
ham Konge, er det altsaa et bevidst Falsum. Det tog sig 
nemlig ikke godt ud, at denne fromme Kejser med Adaldags 
Billigelse lod den Pave, der havde opfordret ham til at kom- 
me til Rom og kronet ham dér, afsætte og dømme paa Grund 
af umoralsk Vandel. Derfor lader Forf. hele denne kedelige 


1 Octavianus var Johannes XIll's Døbenavn. 
2 I Virkeligheden kun fire. 

Episode udgaa og foregiver, at Kroningen blev foretaget af 
Leo VIII, to Aar senere end den virkelig foregik. Hvor nøje 
han trods sine Fortielser var inde i Forholdene, hvor megen 
special Viden han sad inde med, røber han ved at fortælle, 
at Johannes” Tilnavn dengang var Octavianus, og lidt neden- 
for i Cap. X ved en fuldkommen rigtig Beretning om Bene- 
dict V's Afsættelse. Forfatterens Skildring var altsaa tenden- 
tiøs, og han har villet fordølge Sandheden. Men for at kunne 
fordølge Sandheden maa man kende den. Med andre Ord: 
den forvanskede Beretning om Ottos Italiensfærd kan ikke 
skyldes Adam selv; han var ikke hjemme i alle disse italien- 
ske Intriger; den kan heller ikke skyldes andre os be- 
kendte samtidige Kilder; thi i dem finder vi en hel anden 
Fremstilling. Derfor maa Adam have taget sin Beretning 
desangaaende fra Bispekrøniken. 

Forf. har sikkert ogsaa nok vidst,at paa dette Tidspunkt 
var Otto II ikke med Faderen i Italien; han fulgte ham først 
paa det tredie Tog. Men det passede ham øjensynlig bedst 
at bryde af her, og Grunden var formodentlig den, at Adaldag 
paa dette Tidspunkt af Kejseren blev sendt hjem til Bremen 
med den afsatte Pave Benedict, hvis Vogter han var udset 
til at være. Kejserens og Tronarvingens samtidige Optræden 
i Italien var dog en altfor pyntelig Fjer i Ottonernes Prestige, 
til at denne ret enestaaende Konstellation helt kunde forbi- 
gaas i Taushed, og derfor blev Begivenheden uden videre 
antedateret. 

Jeg har nu gennem Analyse af enkelte Partier i Adams 
Levnedsskildring af Adaldag vist, at de mærkværdige Efter- 
retninger, vi møder her, ingenlunde kan betragtes som en 
Række historiske Fejltagelser; det er bevidst Opspind, som 
nødvendigvis maa gaa tilbage til Adaldags egen Tid; thi Ten- 
densen i alle disse Falsa er en Forherligelse af hans Virk- 
somhed, en panegyrisk Fremhævelse af de vidunderlige Re- 
sultater, han naaede ved den store og fromme Kejser Otto I's 
Støtte og Gunst. I nøje Sammenhæng med denne i de høje- 

ste Toner holdte Lovprisning af Ærkebispen staar en Del 
forfalskede Aktstykker, formodentlig de bevarede Levninger 
af en større Beholdning, og paa enkelte Punkter kan der kon- 
stateres et vist Sammenspil mellem Aktstykkerne og Levneds- 
skildringen. Af det, som ovenfor er sagt, fremgaar, at i hvert 
Fald Initiativet til Dokumentforfalskningerne maa skyldes 
Adaldag selv, medens han naturligvis benyttede en betroet 
og kyndig Medarbejder til at fabrikere Aktstykkerne. 

Hvem dette var, vil det vistnok være umuligt med Sik- 
kerhed at konstatere. Derimod er jeg overbevist om, at den 
Mand, der i nøjeste Kontakt med Ærkebispen forfattede den 
omtalte versificerede Krønike om Bremerkirken, af hvilken 
Adaldags Vita udgjorde en væsentlig Del, kan findes. Vi 
sidder inde med fire gode Indicier til Bestemmelse af denne 
Ubekendte: Han var Samtidig med Adaldag, nød i særlig 
Grad hans Fortrolighed, vidste god Besked med de Kampe 
og Intriger, som Otto den førstes Valg til romersk Kejser gav 
Anledning til. Endelig var det paagældende Værk, saavidt 
man kan slutte af Adams Citater, affattet i formelt ulastelige 
Hexametre uden Anvendelse af leoninske Rim; men i det 10. 
Aarhundrede, særlig dettes sidste Halvdel, vilde det næppe 
være faldet nogen Tysker ind at skrive en historisk Krønike 
i bunden Stil i Hexametre formede ganske efter klassisk Møn- 
ster!: han vilde efter sin Uddannelse rimeligvis ikke engang 
have været i Stand dertil. Karolingertidens tyske poetiske 
Renaissance var dengang forlængst skrinlagt, en Saga blot. 
Af disse to sidste Grunde ligger det nær at formode, at For- 
fatteren var en Mand fra Norditalien. Her fortsattes nemlig 
ogsaa i denne Periode indenfor den latinske Poesi Oldtidens 
literære Traditioner”, medens i Frankrig deres Blomstrings- 
tid falder noget senere. 


1 I alle tyske episke Digte fra denne Tid som Hrotsuithas Carmen 
de primordiis coenobii Gandershemiensis, samme Forfatterindes Carmen 
de gestis Oddonis og andre finder man det leoninske Vers gennemfort. 

2 Som norditalienske (lombardiske) Digte fra 10. Aarh. skrevne i 

Naar vi nu ser, at der i Kresen af Adaldags allernærme- 
ste Fortrolige netop var en højtdannet Italiener, som efter 
sin Stilling til den af Otto afsatte Pave Benedict V maatte 
være velkendt med alle de Kampe og politiske Intriger, Otto's 
Valg til Kejser foranledigede, saa forekommer det mig, at 
der er al Anledning til at mistænke netop ham for at være 
Forfatter til den versificerede bremiske Krønike om Ærke- 
bispernes Levned og Bedrifter indtil Adaldag incl. 

Den Mand, jeg her sigter til, hed Liavizo el. Liaevizo; 
saaledes benævnes han, saavidt jeg kan se, overalt undtagen 
af Adan1, der kalder ham Libentius. Thietmar VI, 53 beret- 
ter!, at hans Hjemstavn laa »in confinio Alpium et Suevo- 
rum« og det antages, at hans Fødestavn var Ticino. Han 
fulgte med den fangne Benedict V fra Italien til hans Forvis- 
ningssted Bremen, og da den afsatte Pave ledsagedes derhen 
af sin Fangevogter, Ærkebiskop Adaldag, er der egentlig ikke 
noget at indvende mod Adams Fremstilling, naar han siger, 
at Libentius fulgte med Adaldag fra Italien”, Benedict døde 
ikke ret længe efter Afsættelsen i Bremen, og fra den Tid af 
vandt den smidige og fint dannede Italiener — Adam kalder 
ham »vir litteratisssmus« — Ærkebispens Yndest, ja satte sig 
saa fast i hans Gunst, at han endog fik ham udnævnt til sin 
Efterfølger. 

Det literære Samarbejde mellem disse to Mænd, som for- 
modentlig blev den egentlige Anledning til Italienerens glim- 


Hexametre uden Rim kan jeg henvise til Panegyricus Berengarii, et 
Æredigt til den norditalienske Hersker Berengar, som 916 opnaaede 
Kejserværdigheden.  Affattelsestiden ligger mellem 916 og 924 (Mon. 
Germ. hist. Script. IV); endvidere til de talrige Vers (Hexametre), som 
den højtansete Liudprand efter Tidens Mode indstrøede i sit historiske 
Skrift om Kong Berengar, der bærer den betegnende Titel Antapodo- 
sis (3: Gengæld) Lib. 1-6 (Mon. Germ. hist. Script. II).  Affattelsestiden 
falder mellem 950—60, og den Berengar, der behandles i dette Nid- 
skrift, er ikke den samme som Kejser Berengar I. 

1 Mon. G. hist. Scriptores III, 831-832. 

2 II, 12: In quo ministerio fidelissimus extitit Libentius, quem se- 
cum duxit ab Italia pontifex; smign. II, 27. 

rende Carriére, er ovenfor omtalt. Her skal blot bemærkes, 
at den versificerede Krønike sikkert ikke blev fortsat i denne 
Form efter Adaldags Død. Fortsat er den dog bleven, som 
det tydeligt ses af Adams Værk, men utvivlsomt paa Prosa. 

Det maa nemlig have været en Samtidig, der gav den Skil- 
dring af Libentius, Adam har benyttet. Om hans Virksom- 
hed til Fremme af Bremens Storhed og Missionen var ikke 
meget andet at fortælle end Ulykker; alt ramlede sammen, 
hvad der møjsommeligt var bygget op i Danmark og Ven- 
derlandet, slaaet ned af den hedenske Reaktion. Paa dette 
Omraade kunde derfor hans Biograf ikke melde noget til 
hans Forherligelse; men den Skildring, som gives af hans 
Personlighed, viser, at han kendte ham nøje. Libentius maa 
have været i høj Grad uligevægtig og næppe helt normal. 
Snart sender han bønfaldende Gesandtskaber til Kong Svend 
med rige Gaver og anmoder ham samtidig om at standse 
Forfølgelserne mod de Christne, snart ordinerer han, som 
det synes rent paa Maa og Faa, en Række ny Bisper!; ja, i 
sin Fortvivlelse over Vikingernes Angreb søger han at standse 
dem ved sin Banstraale — det skulde nok hjælpe! Samtidig 
blev hans Fromhed formodentlig paa Grund af Ulykkerne 
mer og mer outreret. Adam fortæller, at han var saa kysk, 
at han kun sjældent viste sig for Kvinder(!), saa afholdende, 
at hans Aasyn ofte var blegt af Faste, og dertil saare beske- 
denide Ønsker og Anmodninger, han rettede til Curien. Det 
er meget muligt; men der foreligger rigtignok to falske Buller, 
hvori han lader Paven bevillige sig, hvad han paa det givne 
Tidspunkt havde Brug for? 


1 Udnævnelserne falder samtidig med Kong Svends Forfølgelser mod 
de Christne, som det fremgaar af Adam II, 44: »Interea noster archiepi- 
scopus de legatione sua in gentes sollicitus plures ordinavit episcopos. guo- 
rum nomina et sedes incertae sunt, quia tempus persecutionis incubuit«. 

? Se: Fr. Curschmann, Die åltesten Papsturkunden des Erzbistums 
Hamburg. 1909. S. 133. — Endvidere har han forfalsket eller ladet for- 
falske et Diplom udstedt af Kejser Otto I til Gunst for Bremerkirken; 
se Curschmann ibid. 

Ligesom sin Forgænger havde han selv udset sin Efter- 
følger, en vis Odda, og fik ogsaa Kapitlet til at vælge ham, 
men Kongen foretrak Unwan, som var meget rig, og Odda 
blev ikke Ærkebiskop. At det er fra denne Mand baade 
Thietmar og Forfatteren af Annales Quedlinburgenses har 
faaet den rørende Skildring af Libentius” sidste Dage og hans 
Arbejde for Odda's Valg til Ærkebisp, kan næppe betvivles 
— de stemmer saa unaturlig godt overens!, ogsaa deri, at 
begge hæver Oddas Fortjenester til Skyerne. Rimeligvis er 
det den samme Odda, der i Bispekrøniken skildrede sin Vel- 
ynders Episkopat. De senere Afsnit af denne, som kan for- 
følges helt ned til Ærkebiskop Alebrands Død, er der i denne 
Sammenhæng ingen Grund til at komme nærmere ind paa; 
det er aabenbart forskellige Mænd, der har ført Pennen og 
fremsat deres Mening om de afdøde Kirkehøvdinger. 

Derimod har det stor Interesse at se, hvorledes Adam ci- 
terer det paagældende Værk: thi herved faar vi et Vink om, 
hvilken Kilde vi i det givne Tilfælde har at gøre med. De 
Efterretninger og Skildringer, han henter herfra, fremstilles 
som øste af den blandt Bremerkirkens Mænd levende Tra- 
dition. Meget sjældent antydes i mer eller mindre forblom- 
mede Udtryk, at den forelaa skriftlig optegnet fra ældre Tid; 
for det meste anføres den paa en saadan Maade, at Læseren 
faar et urigligt Indtryk, maa tro, at Forfatteren har hørt den 
paagældende Beretning fortælle, og man naaer efterhaanden 
til den Opfattelse, at Adam angaaende denne vigtige Kilde 
med Vilje iagttager en forsigtig Tilbageholdenhed, aldrig taler 
rent ud af Posen — ligesaa lidt som, naar han citerer de i 
første Afsnit omtalte geografiske Samlinger, Bremerkirkens 
Arkiv laa inde med. 

Direkte Citater i Verseform møder vi kun tre Steder (1,40; 
53; 56), og for det ene af disse opgives udtrykkelig som Kilde 
»antiquiores ecclesiae libri«; desuden betegnes to Gange hans 


1 Thietmar IV, 12 (Mon. G. hist. Script. III, 772). Ann. Quedlin- 
burgenses under 1013 (M. G. h. Script. III, 81). 

Hjemmel med Udtryk, der kun kan sigte til et skrevet Værk 
(II, 5 ut scribitur; ibid. invenimus in scriniis ecclesiae); sjæl- 
dent karakteriseres ogsaa Krøniken klart og tydeligt som 
Bremerkirkens Tradition (11,10 sicut patres nostri narra- 
verunt nobis; II, 31 sicut antiqui meminerunt; II, 44 sicut 
patrum relatione cognovimus). I Almindelighed benytter 
Adam, hvor dens Beretning anføres, svævende Udtryk som 
ut sermo est (II, 31; 44; 60); ut-aiunt (1,60; 11,8; 11,9; 11,66); 
aiunt (11,33; 11,46); narratur (11,58); traditur (11,9; 11,34); 
ferunt (11,1; 11,29; 11,46); feruntur (11,75); hyppigst dicitur 
(1,61; 11,10; 11,12; 11,33; 11,46; 11,64) eller fertur (1,61; 11,5; 
11,7; 11,8; 11,27; 11,31; 11,33; 11,34; 11,57; 11,62; 11,74). At 
det overalt er samme Værk han tænker paa, fremgaar dels 
af Beretningernes Indhold, dels kan det ogsaa ses deraf, at 
for den ældre Tid, hvor han havde Ansgars og Rimberts 
Levnedsbeskrivelser samt de frankiske Annaler til sin Raadig- 
hed, møder vi ikke Citater af denne Art, og ligesaalidt i de 
to sidste Dele af hans Værk, som omfatter Adalberts Ponti- 
fikat og den geografiske Oversigt over Missionsomraadet ; 
her var nemlig hans Kilder af en hel anden Art. 

Da Adam opfatter dette Værk som et Udtryk for Bremer- 
kirkens Tradition, er det jo en Selvfølge, at han aldrig sætter 
noget bestemt Forfatternavn i Forbindelse dermed; han var 
sikkert selv paa det rene med,ather havde flere Penne været 
i Virksomhed til meget forskellig Tid. Vi kunde naturligvis 
have ønsket en langt klarere og mere bestemt Karakteristik 
af denne Krønike, der spiller en saa dominerende Rolle i 
hans egen Fremstilling; men for den Slags Forfatterpligter 
havde han sikkert meget ringe Følelse, og desuden synes han 
at have betragtet alt det Materiale, der stammede fra Arkivet 
som en samlet Helhed, for hvilken han ikke skyldte nogen 
Regnskab. 

Fraset de rent kirkelige Meddelelser (Bispeudnævnelser, 
Missionsberetninger o. 1.)indeholdt denne Stiftskrønike næp- 
pe synderlig meget, der kunde betegnes som nordisk Historie. 

Paa dette specielle Omraade ligger Adams store personlige 
Indsats. Han følte uvilkaarligt, at uden denne historiske 
Baggrund var Bremerkirkens Virksomhed og Udvikling ufor- 
staaelig; thi den var først og fremmest en Missionskirke, 
stiftet udelukkende med dette Formaal for Øje, og dens Be- 
tydning afhang af de Resultater, den kunde opvise i Norden 
og i Venderlandet. At Adam saa klart paa dette Omraade, 
fremgaar af talrige Udtalelser i hans Værk: Bremens legatio 
var ogsaa efter hans Opfattelse simpelthen Bremens Livs- 
nerve. Hvad der dengang ikke kunde øses af skriftlige Kil- 
der, skaffede den gamle Canonicus sig — sikkert med Støtte 
og Anbefaling af Ærkebiskoppen — Erstatning for gennem 
mundtlige Meddelelser fra de efter hans og Ærkebispens 
Skøn mest tilforladelige Hjemmelsmænd, blandt hvilke den 
kyndigste og troværdigste efter Adams Vidnesbyrd! ubetin- 
get var den danske Konge Svend Estridsøn, som han besøgte 
rimeligvis 1068 i Roskilde?, 

Det er vel værd at lægge Mærke, at dette er første, ja, man 
kan roligt sige den eneste Gang, vi møder ægte dansk Tra- 
dition, saa god som den overhovedet fandtes paa de Tider, 
benyttet som Kilde til Danmarks Historie i dens dunkleste 
Periode, Tiden fra c. 800—1100. Adams Oplysninger bliver 
os af denne Grund dobbelt værdifulde; thi den ægte danske 
Tradition er for dette Tidsrums Vedkommende meget tidligt 
forsvundet, ligefremt døet ud, før den blev forankret i den 
skrevne Literatur. Det eneste Mindesmærke af den Slags, vi 
ellers har tilbage, er Saxo's og Svend Aggesens yderst værdi- 
fulde Meddelelser om Knud den stores Vederlag”; men des- 
værre kaster de jo kun Lys over et enkelt meget specielt 
Punkt, og Ælnoths Legende om Knud den helliges Levned 
er et typisk Exempel paa de grove kirkelige Forvanskninger 


12 Adam I, 50: »Audivi autem ex ore veracissimi regis Danorum 
Suein cet«; ibid. II, 36: >Audivi ego a prudentissimo rege Danorum cet.« 

2? Smlgn. ovenfor S. 77 Anmk. 1. 

3 Se: Sofus Larsen, Saxo Grammaticus (Aarb. f. n. O. 1925) S. 260 fr. 

af denne Art, et Vrængbillede af historisk Tradition. Det 
Referat, Saxo og Svend Aggesen giver af dansk Tradition for 
denne Periodes Vedkommende, kommer jeg nedenfor tilbage 
til; det er, som vi skal se, i høj Grad mistænkeligt. I den 
Sammenhæng vil ogsaa den norrøne Gengivelse af vor natio- 
nale Overlevering blive undersøgt og vurderet. 

Under disse Omstændigheder er der al mulig Anledning 
til nøje at prøve Adams Referater af Svend Estridsøns Op- 
lysninger, og gaar vi lidt nærmere ind paa det, han efter eget 
Sigende har øst af denne Kilde, saa viser det sig, at den Tra- 
dition, som den historisk stærkt interesserede Konge sad 
inde med om den paagældende Periode, var taaget og højst 
usikker blot for lidt ældre Tiders Vedkommende; og dog 
var hans Moder en Datter af Kong Svend Tveskæg og Halv- 
søster til den store Knud, Englands berømte Hersker. Saa 
ringe Rolle spillede altsaa Slægtsoverleveringen dengang selv 
i Landets Kongeæt. 

Naturligvis maa det ved Bedømmelsen af Traditionens 
Usikkerhed tages i Betragtning, at det drejer sig om en Peri- 
ode fuld af mægtige aandelige Brydninger, hvor Sønnernes 
Syn paa Fortiden ofte var diametral modsat Fædrenes, og 
med Dommen over Fortiden maatte ogsaa den historiske 
Interesse for de svundne Tider og deres Mænd stige eller 
synke. Men alt dette forandrer jo ikke de faktiske Forhold, 
som vi kan slutte os til af Adams Text. Af den fremgaar, at 
Kong Svends Kundskab om det danske Riges Forhold og 
Stilling lidt over 100 Aar før hans egen Tid lod saare meget 
tilbage at ønske. 

Den svenske Erobrerslægt, der kort før 900 satte sig fast 
i Egnen omkring Hedehy og i Løbet af de følgende 100 Aar 
kom til at spille en Hovedrolle i Danmarks Historie, har han 
kun yderst uklare Forestillinger om. Herskernes Rækkefølge 
kender han nogenlunde, véd ogsaa, at de stammede fra Sverig; 
men han gør dem uden videre til Konger over hele Danmark, 
hvad de sikkert ingensinde har været. Vi ser det bedst ved 

at læse, hvad han fortalte Adam desangaaende!: »Af den 
yderst sandfærdige Danekonge Svends Mund hørte jeg, da 
han paa min Opfordring opregnede sine (!) Forfædre, følgende. 
Efter Nortmannernes Nederlag (ved Løven 891) har jeg erfaret, 
at Heiligo herskede, elsket af Folket formedelst hans Retfær- 
dighed og Redelighed. Ham fulgte Olaph, der kom fra Sve- 
rig og med Vaabenmagt tilrev sig Danmarks Rige. Han havde 
mange Sønner, af hvilke Chnob og Gurd fik Riget efter Fa- 
derens Død«. 

Om samme Emne hedder det lidt nedenfor I, 54: »Hvad 
jeg dernæst (3: efter at de frankiske Annaler standser) skal 
fortælle, har jeg fundet i adskillige tilforladelige Skrifter. Men 
noget har den berømte Danekonge paa min Anmodning med- 
melt mig omtrent saalydende: »Efter Olaph, sagde han, Sueo- 
nernes Fyrste, som herskede i Danmark tillige med sine 
Sønner, blev Sigerich indsat i hans Sted. Og da han havde 
hersket i kort Tid, berøvede Hardegon Sueins Søn”, der kom 
fra Normandiet”, ham Riget«. 

Hertil føjer saa Adam — om efter Kong Svends Medde- 
lelse eller som Udtryk for sin egen Opfattelse, skal jeg lade 
være usagt — følgende: »Om saamange Konger eller snarere 
Tyranner samtidigt have hersket i Danmark, eller den ene 
efter kort Tids Forløb fulgte efter den anden, det vides ikke 
med Sikkerhed «. 

Som man ser, er alt, hvad Adam fik at høre om denne 
svenske Kongeslægt og dens Stilling idet danske Rige, svøm- 
mende og uklart, paa et væsentligt Punkt urigtigt. Ved Hjælp 
af denne Tradition alene vilde ingen kunne danne sig en 


1 I, 50. 

? Som nedenfor skal blive vist, er denne Hardegon (Navnet øjen- 
synlig forvansket; der bør læses Hardecnut, saaledes som allerede Vedel 
formodede) ikke identisk med den 1,57 nævnte Hardecnudth Wrm 
(3: filius Hardecnudth Gorm). 

8 Nordmannia kan hos Adam betegne flere forskellige Lande; her 
tænker han uden Tvivl paa Normandiet ligesom i I, 52. 

fornuftig Mening om de virkelige Forhold, og hvad Gengi- 
velsen af Kongens Oplysning angaar, synes Adam her i alt 
væsentligt at have refereret hans Ord temmelig korrekt. Jeg 
skal nu tage et andet Exempel, hvor der heller ikke synes 
at kunne være Tvivl om, at Adam refererede sin Hjemmels- 
mands Udtalelse rigtigt, og hvor Indholdet af Kongens Med- 
delelser lægger to Ting klart for Dagen, at Kendskabet til 
hans Bedstefaders Færd og Skæbne selv inden for Konge- 
ættens Nærmeste var saare mangelfuldt, og at den Revolution 
i Tænkemaade, Trosskiftet havde medført, dengang lagde 
uoverstigelige Hindringer i Vejen for en nøgtern og retfærdig 
Bedømmelse af de Mænd, der havde deltaget i Brydningsti- 
dens Kampe; alt er set gennem Christendommens farvede. 
uendelig partiske Briller. 

Først beretter Adam i II, 25 ganske nøgternt om Åarsa- 
gerne til Opstanden mod den gamle Kong Harald: »Thi den- 
gang satte Suein Otto, den store Harold Danekonges Søn. 
mange Anslag i Værk imod sin Fader i den Hensigt at be- 
røve ham, som allerede var til Aars og temmelig svag, Riget: 
han lagde ogsaa Raad op med dem, som hans Fader mod 
deres Vilje havde tvunget til at antage Christendommen«. Kong 
Harold blev overvundet og dræbt, men Herrens retfærdige 
Straf udeblev ikke: »Thi da [Suein] begyndte Krig mod Ven- 
derne, blev han to Gange fangen ført til Venderlandet og 
ligesaa mange Gange løskøbt af Danerne for en stor Mængde 
Guld. Endnu vilde han dog ikke omvende sig til Herren, 
som han først havde forsyndet sig mod ved at volde sin Fa- 
ders Død, dernæst krænket ved at dræbe de Troende, og 
Herren blev grebet af bitter Harme mod ham og overgav 
ham i hans Fjenders Hænder, at han kunde lære ikke at 
haane Gud«. 

(K. 28.) »Dengang samlede den mægtige Konge over Sue- 
onerne, Hericus, en Hær utallig som Havets Sand og anfaldt 
Danmark. Suein, den gudforladte, mødte ham i taabelig Lid 
til sine Afguder. Mange Søkampe blev udfægtede dem imel- 

lem — thi saaledes fører disse Folkeslag deres Krige —, men 
Danernes Stridsmænd blev alle tilintetgjorte, Kong Hericus 
sejrede og bemægtigede sig Danmark. Suein blev forjaget 
fra sit Rige og fik af den nidkære Gud fortjent Straf for sine 
onde Gerninger. Denne Skæbne, fortalte den yngre Suein, 
havde ramt hans Morfader efter Herrens retfærdige Dom, 
efterdi han havde vendt den Gud Ryggen, som havde været 
hans Faders trygge Værn og Forsvar (!)«. 

I K.32 fortsætter Adam saa sin Beretning om Kong Svend 
paa følgende Vis: »Efter Straffen for de Forbrydelser, han 
havde begaaet mod Herrens Kirker og Christenfolket, maatte 
den overvundne Kong Suein, forraadt af sine egne (thi Her- 
ren havde slaaet Haanden af ham), flakke fra Land til Land 
og kom hjælpeløs til Nordmændene, hvor dengang Haccons 
Søn Thrucco (3: Trygve) herskede. Da han var Hedning, 
følte han ingen Medlidenhed med den Landflygtige(!). Saa 
sejlede denne ulykkelige, af hele Verden forstødte over til 
England, idet han forgæves søgte Trøst dér hos sine Uvenner. 
Dengang herskede Adelrad, Edgars Søn, over Britannerne. 
Han huskede de Ulykker, Danerne fra gammel Tid havde 
bragt over Anglerne, og afviste den landflygtige. Endelig 
modtog Scoternes Konge, som forbarmedes over Ulykken, 
ham venligt, og der levede Suein fo Gange syv Aar i Land- 
flygtighed lige til Hericus' Død. Disse Prøvelser, der blev hans 
Morfaders Lod, fordi han havde dræbt sin egen Fader, for- 
talte Kong Suein mig, som blev slagen af Forfærdelse ved 
at høre derom; dernæst vendte han Fortællingens Gang til 
den sejrrige Hericus«. 

Hele denne Beretning om Kong Svend Tveskægs Skæbne 
er et Væv af Misforstaaelser og Fejlsyn spundet om en Stump 
Virkelighed, som det ud fra denne Beretning alene vilde være 
saare vanskeligt at danne sig en fornuftig Forestilling om; 
det er Traditionen i Færd med at skifte Ham og forvandle 
sig til Sagn. Jeg skal nedenfor blot udhæve et Par faste 
Punkter, for at Læseren selv kan danne sig et Skøn om disse 

bevægede Tider i Danmarks Historie, som af hadefulde Mod- 
standere blev omdigtet til Kong Suends Poenitensedage, et 
Fejlsyn som dengang maa have været gængse i Danmark, 
thi ellers vilde Svend Estridsøn næppe have gjort det til sit. 

Dette hadefulde Fejlsyn var, formodentlig i langt højere 
Grad end svigtende Hukommelse, den virkelige Aarsag til 
Kong Svends og dermed Adams forkerte Forestillinger om 
Svend Tveskægs Skæbne og Person. Begge Dele blev stillede 
paa Hovedet i den historiske Overlevering, alene fordi han 
var den hensynsløse Fører for Hedenskabets Reaktion — 
her har vi med andre Ord Historien i Legendestil! En vel- 
kommen Anledning til yderligere at sværte hans Minde fandt 
man naturligvis i hans gamle Faders voldsomme Død, som 
notorisk var fremkaldt ved Svends Oprør. 

Den kirkelige Legende, der som et ødelæggende Enzvm 
trængte ind i Overleveringen og fuldstændig omformede Vir- 
keligheden, lød altsaa paa, at Herren til Gengætd for hans 
Ugudelighed og for Fadermordet havde straffet ham med 14 
(2 Gange 7) Aars Landflygtighed. Dette Tal 14 hørte Adam 
sikkert af Kong Svend, det er næppe en Opfindelse af ham selv. 
Det gentages nemlig nedenfor i Kap. 37: »Efter Hericus” længe 
ønskede Død, hedder det her, vendte Svend tilbage fra Land- 
flygtigheden og fik igen sine Fædres Rige i det 14. Aar, efter 
at han var blevet forjaget derfra eller havde været borte der- 
fra i fremmede Lande«. Jeg lægger naturligvis i denne Sam- 
menhæng ikke fjærneste Vægt paa, at denne Opgivelse er i 
vild Strid med, hvad vi sikkert véd fra engelske Kilder. Her, 
hvor det kun gælder at vinde Klarhed over, hvorledes Legen- 
den blev bygget op, undersøge, hvad Slags Tømmer den har 
brugt for at give sine forlorne Konstruktioner et falsk Skær af 
Virkelighed, spørger Læseren uvilkaarligt med Undren, hvor- 
ledes har Legenden dog faaet fat paa delte bestemte Tal? 
Der maa jo ligge en eller anden Kombination til Grund der- 
for? Det gør der ogsaa, og Fremgangsmaaden var ganske 
simpel og ligetil, et Subtraktionsstykke fra den lille Tabel: 

Aar 986 døde Kong Harald efter et Saar, han havde faaet i 
Kampen mod Sønnen, der stod i Spidsen for den hedenske 
Reaktion. Først fjorten Aar senere genvandt Kong Svend 
ved Ægteskabet med Sigrid Storraade efter Slaget ved Svol- 
der Aar 1000 sin Faders gamle Magtstilling. Om det forvir- 
rede og urolige Tidsrum, som skilte disse to Begivenheder, 
erindredes dengang saare lidt udover det, at Kong Svend 
efter en uheldig Kamp med Erik Sejrsæl var draget bort fra 
Riget til England. Her var altsaa et tomt Rum, stort nok til 
at give Plads for Herrens tunge Straffedom over den ugude- 
lige Hersker; her kunde den passende anbringes, 986 fra 1000 
det gav netop 14 Aar. Saalænge varede altsaa den Land- 
flygtighed, som den grumme Hedning blev idømt af Himlens 
vrede Herre. 

Den Opløsningsproces et saadant falsk Grundsyn frem- 
kalder i en Overlevering, lægger sig maaske grellest for Da- 
gen, virker mest overraskende og forvirrende ved den fuld- 
stændige Metamorphose, den skaber i de enkelte historiske 
Kendsgerninger, som for overhovedet at komme med i Tra- 
ditionen maa afpasses efter den ny Ramme. Her bliver Even- 
tyrets Ord: 


Hug en Hæl og klip en Taa, 
saa kan vi alle faa Guldskoen paa, 


hvor mærkeligt det end lyder, ganske af sig selv til Virke- 
lighed. 

Atdette forholder sig saaledes, vilman kunne se af neden- 
staaende Oversigt, der fremhæver enkelte Begivenheder i 
denne Periode af Kong Svends Liv til Kontrol af Adams 
ovenfor anførte Fremstilling. Hvad Adam videre meddeler 
(II, 37) om Kong Svend Tveskægs senere Skæbne, støtter sig 
næppe paa Svend Estridsøns Meddelelser; det er i hvert Fald 
det pure Opspind. 

At Kong Svend fangen blev ført til Jomsborg og senere 
udløst mod en høj Betaling, som gjorde Landet fattigt paa 

Aarb. f. nord. Oldk. og Hist. 1927. 8 

rørligt Gods, er sikkert nok. Hvormange Gange, vides ikke; 
Sandsynligheden taler for, at det kun er sket én Gang. Åt 
Erik Sejrsæl før 994 rettede et voldsomt Angreb mod Land- 
strækningen mellem Danevirke og Eider, erobrede og af- 
brændte Slesvig, maa ogsaa siges at staa fast. At han ved 
den Lejlighed skulde have underlagt sig det øvrige Danmark, 
er sikkert en Overdrivelse. Naar Kong Svend i Efteraaret 994 
hærgede og plyndrede paa England med sin Flaade, saa skete 
dette næppe, fordi han var bortjaget fra sit Rige af en frem- 
med Fjende; men fordi hans finansielle Resourcer under den 
lange Kamp mod hjemlige og fremmede Modstandere var 
fuldstændig udtømte; han maatte hurtigt skaffe Penge, og 
dette var under de givne Forhold kun muligt ved et Plyn- 
dringstog paa England. 

Saadanne Plyndringstog mod fremmede Lande eller sages- 
løse Kjøbmænd omtales ikke sjældent som en af Vikingeti- 
dens Fyrster med Held anvendt Udvej til under vanskelige 
Forhold i en Fart at tilvejebringe de fornødne Midler for at 
kunne lønne deres Folk og derved undgaa den Opløsning i 
Rækkerne, der var Pengemanglens og Nødens sikre Følge. 
Saaledes sejlede Erik Jarl efter Olaf Tryggvasons Erobring 
af Norge til Sverig, hvor han fandt Støtte hos Kongen. Der- 
fra iværksatte han et regulært Plyndringstog mod Gulland, 
som i Olaf Tryggvasons Saga skildres saaledes (Fornmanna 
sågur IT, 287-88): »Var Eirikr jarl i Svipjéd um vetrinn; 
bann vetr såtti til hans lid mikit, pat er landflåtta vard fur 
Olafi kontingi Tryggvasyni, tåk Eirikr på bat råd, at hann 
fækk sær skip ok for i hernat um sumarit at afla sér fjar ok 
lidi sino ; hann hålt furst lidi sino til Gotlands, ok lå bar lengi 
um sumarit, sætti hann kaupmånnum, er sigldu til land- 
sins, edr vikingum, stundum gækk hann up å land, ok her- 
jadi bar vida med sjånum. Sva segir i Bandadråpu cet.« 
Smign. ogsaa, hvad der i Fornmannasågur III, S. 17 fortælles 
om Erling Skjålgssons Færd, da han ved sin Svoger Kong 
Olafs Død havde mistet sine tidligere store Indtægter. 

I dette Øjemed forbandt Kong Svend sig altsaa i Efter- 
aaret 994 med Olaf Tryggvason, der netop dengang i Spidsen 
for en større Styrke hærgede Englands Kyster, et Forbund 
som dog hurtigt blev opløst og endte i bittert Fjendskab. 
At den landflygtige Kong Svend skulde have søgt Bistand i 
Norge hos en imaginær Konge ved Navn Tryggve Hakon- 
son, er simpelthen Opspind, ligeledes, at han skulde have 
anraabt den engelske Konge om at hjælpe sig. Tværtimod, 
Ethelred blev i 994 tvunget til at betale Svend og Olaf 16000 
Pund for at blive fri for deres Plyndringer: det er den rette 
Sammenhæng. I 995 vendte Kong Svend hjem, formodentlig 
fordi han nu havde faaet Penge nok til at fortsætte Kampen 
mod Svenskerne, hvis Magt syd for Danevirke kort efter 
blev knækket ved Erobringen og Ødelæggelsen af Hedeby!?. 

De Oplysninger, Adam indhentede hos Kong Svend om 
Danmarks ældre Historie, var altsaa sikkert baade mangel- 
fulde og upaalidelige; men lige saa vist er det, at de ikke har 
vundet ved at blive gengivet af Adam. Fejl i Opfattelsen af 
Navne og andre Enkeltheder maa man naturligvis her helt 
se bort fra. Under de givne Forhold var det kun, hvad man 
kunde vente, en hændelig Skade. For os er det desuden i 
de fleste Tilfælde ganske umuligt at konstatere, om Kong 
Svend har husket fejl, eller Adam hørt forkert. Der findes 
imidlertid blandt Adams Referater af Kong Svends Meddel- 
elser, ved Siden af uvurderlige Efterretninger, Oplysninger, 
om hvilke man uden Betænkning kan sige, at enten har Adam 
gjort sig skyldig ien grov Misforstaaelse af Kongens Ord eller 
ogsaa paa sin sædvanlige sjuskede Maade sammenblandet 
Svends Udtalelser med det, han selv i al Enfoldighed tænkte 
sig, eller med Efterretninger fra andre Kilder. 

Resultatet er naturligvis blevet Vrøvl, men saa let gen- 
nemskueligt Vrøvl, at man undrer sig over, at sligt virkelig 
har kunnet volde Forvirring blandt tænkende Mennesker. 


1 Smilgn. 1. Afsnit S. 65—67. 

Forøvrigt maa det siges, at de Forhold, hvorunder Adam 
indsamlede dette Stof, var saa vanskelige, at de i ikke ringe 
Grad — rent menneskelig set — disculperer ham. Besjælet af 
Partiskhed for Bremen og med ensidig kirkelig Fanatisme i 
sit Syn fik han en historisk Dommerplads, som han slet ikke 
var voxen, over for en Fortid med vældige Brydninger, der 
maatte fremkalde en Storm af løsslupne Lidenskaber. 
Under et længere Ophold hos Kong Svend, formodentlig 
i Roskilde, benyttede han Lejligheden til i Samtaler med 
Kongen at skaffe sig Kendskab til Nordens Fortid!. Kong 
Svend kunde, som vi kan slutte os til af Adams Ord (scientia 
litterarum eruditus), tale Latin, og paa dette Sprog maa Sam- 
talen være ført; men næppe alt det, Kongen fortalte den 
meget spørgende Kannik, kunde denne naa at faa optegnet 
med det samme. Adskilligt af det, han havde hørt, blev sik- 
kert først senere hen noteret op efter Hukommelsen. Herved 
kunde det saare let ske, at Adam, som i høj Grad var en 
Konfusionsmager, af og til refererede galt, sammenblandede 
med Kongens Oplysninger, hvad han havde hørt fra anden 
Side, indskød, som han desværre havde for Skik, egne Til- 
føjelser uden at sondre mellem disse og det, der var ham 
meddelt, endelig undertiden grundigt misforstod, hvad der 
var sagt — Adam stod jo i Virkeligheden her over for et Stof, 
han aldeles ikke ejede Forudsætningerne for at forstaa. 
Ogsaa ud fra dette Synspunkt kan vi da sige, at hvor 
vildfarende og uvederhæftig hine Tiders danske Tradition 
end kunde være, og hvor villigt det end skal indrømmes, at 
saavel Kong Svend som andre Danske ikke helt sjældent i 
god Tro gav Adam vrange og unøjagtige Oplysninger, fordi 
de ikke vidste bedre, saa kan dansk historisk Tradition i Da- 
tiden aldeles ikke bedømmes ud fra Adams Fremstilling. 


1 Smlgn. III, 53: »a quo etiam clementissime susceptus, ut omnes, 
magnam hutus libelli materiam ex eius ore collegi«. I Slutningen af 
samme Kapitel hedder det: »lgitur et ea quae diximus vel adhuc su- 
mus dicturi de barbaris, omnia relatu illius viri cognovimus«. 

Han har paa overmaade mange Punkter forringet og forvan- 
sket den i en ganske overordentlig Grad. Exemplerne er 
talrige og haandgribelige; jeg skal kun anføre nogle faa. Dog 
vil det for det meste være haabløst at forsøge paa at sondre 
mellem det, der skyldes Fejltagelse eller Fejlhuskning fra 
Adams Side, og de Oplysninger fra ganske upaalidelige Kil- 
der, særlig den ovenfor omtalte Stiftskrønike, som han sam- 
menblandede med Kong Svends egne Meddelelser til et for- 
virret Hele, der saa godt som intet har at gøre med Virkelig- 
heden. At han selv skulde have opdigtet disse Fabler, tror 
jeg ikke: han var nok lettroende, men bevidst Falskner var 
han ikke. 

I II, 37 hedder det om Svend Tveskæg: »Han fik til Hu- 
stru Hericus' efterladte Enke, Moder til Olaph (3: Skotkon- 
ning), der fødte ham Chnut«. At dette ikke er en tilfældig 
Forsnakkelse fra Adams Side ses af II, 50, hvor han siger: 
» Men da indgik Chnud ængstelig over den vanskelige Stilling, 
hvori han befandt sig, Forbund med sin Broder Olaph, Heri- 
cus' Søn, som herskede i Sverig«. Se denne Efterretning 
kan Adam umuligt have faaet af Kong Svend Estridsøn. 
Eriks Enke var jo Sigrid Storraade; hendes Søn med Erik 
Sejrsæl var ganske rigtig Olaf Skotkonning; men Knud den 
Store var Søn af Svend Tveskægs tidligere Hustru Gunhild, 
ikke af Sigrid. Han var altsaa ikke blot ikke Broder, men 
ikke engang Halvbroder til Olaf Skotkonning. Det eneste 
Barn af Ægteskabet mellem Kong Svend og Sigrid blev Estrid, 
Svend Estridsøns Moder. At han skulde have givet urigtige 
Oplysninger om sin Moders og sin egen allernærmeste Slægt, 
er aldeles utænkeligt. Ligesaa utænkeligt er det, at han i 
den foreliggende Form skulde have fortalt Adam det Galima- 
thias, denne beretter i II, 22 om Hakon Jarl eller Hakon 
Adelstensfostre — Gud maa vide, hvem der sigtes til. 

Heller ikke anser jeg det for tvivlsomt, at det ikke kan 
skyldes Oplysninger fra Kong Svend, naar Adam i Slutningen 
af II, 37 omdigter Fortsættelsen af Kong Svends Historie, 

saaledes at den lyder ganske fantastisk, men kommer til at 
passe fuldstændigt til Theorien om, at først den, der angrer 
og omvender sig, skænker Herren Lykke og Naade. 

En lignende Tilføjelse til en af Kong Svends Meddelelser, 
dog uden at Tilføjelsen betegnes som Adams egen Antagelse, 
møder vi i II, 38. Man finder her en længere Skildring af 
Olaf Tryggvasons Liv, som næppe kan være øst af anden 
Kilde end Kong Svends mundtlige Meddelelser og indeholder 
ret mærkværdige Oplysninger om hans Person, der ikke sy- 
nes kendte andetsteds fra. Adams Hjemmelsmand lader 
tydeligt forstaa, at det var Ting, han havde erfaret fra for- 
skelligt Hold (narrant aliqui — quidam — omnes). Frasét et 
Par Indskud af Referenten er der overhovedet intet, som 
vækker Anstød; Traditionen er gegnnemgaaende godt bevaret. 
De to Indskud, jeg sigter til, og som i dette Tilfælde vel nok 
kan betragtes som Adams eget Paafund,er hans Begrundelse 
af, at Olaf paafører Svend Krig: »Han mente nemlig, at 
Svend som forladt af Gud og saa ofte knækket af ham, let 
kunde slaas ned ogsaa af den Styrke, han raadede over«. 
Det er morsomt at se, at den rette Begrundelse for Angrebet, 
som sikkert dannede et Led af den oprindelige Meddelelse, 
nemlig at Olaf blev heftig forbitret paa Kong Svend, da han 
erfarede, at Kongerne havde sluttet Forbund — selvfølgelig 
fordi han vidste, at Forbundets Brod var rettet mod ham 
selv —, den meddeler han ganske rigtigt, men anser den 
aabenbart ikke for tilstrækkelig rammende og tilføjer derfor 
sin egen, som udsprang fra Forestillingen om, at Svend 
stadig var Herrens Fjende. 

Lidt længere nede berettes saa om Slaget ved Svolder, og 
her overrasker Adam Verden med den Oplysning, at »det 
fandt Sted mellem Skaane og Sjælland, hvor Kongerne pleje 
at holde Søslag med hverandre«. Her er en ganske kort Over- 
fart over det baltiske Hav ved Halsinburg, hvor man fra 
Skaane kan se over til Sjælland, et meget søgt Skjulested for 
Sørøvere«. Kong Svend Estridsøn var vel nok den danske 

Konge, som blandt sine Samtidige havde deltaget i de fleste 
og største Søkampe. I sin tidligste Ungdom havde han været 
Høvedsmand for Knud den Stores Flaade, som Mand havde 
han fægtet mangfoldige Gange baade mod Magnus og Harald, 
men aldrig i Øresund", Det kan altsaa ikke have været i 
hans Tid, man plejede at holde Søslag dér; forøvrigt heller 
ikke tidligere. Der kunde nemlig dengang overhovedet ikke 
eller kun daarligt kæmpes i Øresund med Flaader, dertil kræ- 
vedes i Datiden et ganske smult Farvand, en Vig eller en 
rolig Bugt. Man manøvrerede sig nemlig ikke til Sejren som 
i sin Tid Athenæerne. Hvert Skib var en lille Fæstning for 
sig, der maatte erobres og ryddes i Haandkamp; paa et i Sø- 
gang gyngende Fartøj var det derfor saagodt som umuligt 
at slaas. Det er næppe troligt, at Kong Svend skulde have 
været uvidende herom”. Tilføjelsen om Stedet, hvor Slaget 
ved Svolder blev udkæmpet, kan følgelig kun skrive sig fra 
Adam selv. Det er vel ogsaa hans personlige Erfaringer fra 
Sejlturen mellem Bremen og Roskilde, der kommer til Orde 
i Beskrivelsen af det smalle Stræde mellem Sjælland og Hel- 
singborg, hvor Sørøverne plejede at ligge paa Lur efter de 
forbisejlende Kjøbmænd. 


Skibe efter et Nederlag var søgt ind i det senere Kjøbenhavns Havn; 
her blev han overrasket af Magnus og flygtede efter en kort Modstand 
op paa Land. Men denne Kamp kan absolut ikke opfattes som et 
Søslag i Øresund. 

2 I Fagrskinna Kap. 191, S. 128 i Ungers Udg. beskrives udforligt 
det store Søslag mellem Svend og Harald i Låfufjord i Halland, hvor 
Svend med en overlegen Styrke overraskede Nordmændene. Man ser 
heraf, at dengang ligesom tidligere (smlgn. Skildringerne af Svolderslaget) 
blev under saadanne Forhold Skibene før Kampen fast forbundne ind- 
byrdes med Tove, hvorved Striden mellem Besætningerne fik en vis 
Lighed med Kampen paa Landjorden. Blev saa Tovene i Tilfælde af 
et tabt Slag overhuggede, drev Skibene for Strøm og Vind, fordi Aarerne 
ikke i Hast kunde lægges ud, Da Flaaderne altsaa under Slaget var 
hindrede i at manøvrere med Sejl eller Aarer, maatte Forudsætnin- 
gerne for, at en Kamp overhovedet kunde komme i Stand, være gun- 
stige Vindforhold og smult Vande. 

Til Slut skal jeg give et Exempel paa, hvorledes Adam 
uden at fremsætte egne Gisninger blander flere Kilders Med- 
delelser sammen til et spejet Væv, som det undertiden kan 
være svært nok at hitte Rede i. I II, 33 hedder det: » Hericus, 
sagde han (3: Kong Svend), fik Herredømmet i tvende Riger, 
Danernes og Sueonernes; han var selv. Hedning og meget 
fjendtlig sindet mod de Christne«. Hertil føjes saa umiddel- 
bart efter og uden nogen Overgang en ganske eventyrlig For- 
tælling om, at den bekendte Mirakelmand Poppo som Kej- 
serens og Hamburgerærkebispens Udsending(!) mødte hos 
Hericus med Fordring paa en Del af det danske Rige og med 
Krav om Fred for de Christne dér i Landet. Han støttede 
sit Krav med forskellige Mirakler, og, som det berettes i 
Kap. 36, blev »Hericus Suedorum rex« baade omvendt og 
døbt i Danmark, ja samme Kilde vidste endog at fortælle, at 
han havde været i Krig med Otto den III, men var bleven 
overvundet. Rigtigheden af disse sidste Oplysninger kunde 
Kong Svend dog ikke anerkende. Adam tilføjer meget be- 
tegnende »rex tacuit«. 

Selvfølgelig er denne Historie om Hedningen Erik Sejr- 
sæls Omvendelse i Danmark en ren Fabel, hvis ydre Apparat 
simpelthen er laant fra Sagnet om Kong Haralds Overgang til 
Christendommen, ved hvilken jo ligeledes Poppo's Mirakler 
skal have spillet en afgørende Rolle. Men hvorfra har Adam 
"hentet disse Oplysninger, som Kong Svend tog Afstand fra? 
Sikkert fra Stiftskrøniken; thi han anvender de samme Ver- 
ber ved Gengivelsen af disse Meddelelser, som han saa hyp- 
pigt bruger ved Citater fra dette Værk (fertur, aiunt), og Fab- 
lens Tendens er i den nøjeste Overensstemmelse med det 
øvrige Indhold af denne Krønike, der giver os et dybt, men 
lidet tiltalende Indblik i den Tænkemaade, som var den 
herskende blandt Datidens højere Gejstlighed. 

Alt ialt kan man da sige, at den Skæbne, som ramte den 
sidste Udløber af ægte dansk Tradition om den ældste Periode 
af vor Historie, var trist. Det blev dens Lod at bæres frem 

og bevares af en Mand, som ikke var Opgaven voxen, hvis 
Syn paa den var hildet af det kirkelige Milieu, han ifølge 
sin Opdragelse og Stilling var stavnsbundet til, og som med 
en for os ubegribelig Lettroenhed blindt fæstede Lid til alle 
de Fabler og Fordrejelser, Bremerkirken opfandt for at sætte 
den rette Couleur paa sin Missionsvirksomhed i Norden. 

Dog maa det bemærkes, at en Del af de Fejl og Selvmod- 
sigelser, vi møder i Adams Fremstilling, utvivlsomt har sin 
Grund i en mangelfuld Revision. 'Texten er øjensynlig slet 
ikke endelig gennemarbejdet. Hermed tænker jeg natur- 
ligvis ikke paa det mærkelig sønderhakkede og forvirrede 
Indtryk, man faar af Nordens og Venderlandets Historie i 
Adams Fremstilling. Det ligger simpelthen i, at alt, hvad 
der angaar disse Lande, i hans Værk kun fremtræder som 
Staffage og Baggrund til den alt dominerende Beretning om 
Bremerstiftets Missionsvirksomhed. 

Det, jeg har for Øje, er, at adskillige Enkeltheder frem- 
føres saa at sige hulter til bulter, uden indbyrdes Sammen- 
hæng, skøndt en flygtig Gennemlæsning strax gør det klart, 
at her var Ting adskilte, som burde være sammenarbejdede 
ordentligt. Olaf Tryggvasons Historie fortælles hovedsagelig 
i II, 38, til hvilket det forvirrede Scol. 27 slutter sig. I sam- 
me Kapitel berettes ogsaa om hans Hustru Thyres Død med 
den mærkelige Tilføjelse »ut digna erat«. Men lidt foran i 
Kapitel 34, hvor Fortællingen drejer sig om Adaldags fore- 
givne Missionsvirksomhed i Norden, hedder det: »at hans 
Missionærer trængte frem ogsaa i Norvegia og Suedia (!) og 
vandt mange Sjæle for Jesus Christus. Man fortæller ogsaa, 
at Olaph Trucco's Søn, som herskede over Nordmændene, 
blev døbt af dem, og at han var den første Christen af dette 
Folk. Olaph Trucco's Søn blev fordrevet fra Norvegia og 
kom til Anglia. Dér antog han Christendommen, som han 
selv først bragte til sit Fædreland, og han tog en Hustru fra 
Danmark, den stolte Thore, som hidsede ham til at paaføre 
Danerne Krig«. 

Man vil sikkert indrømme mig, at her skorter det i en 
ganske utilladelig Grad paa Orden og Sammenhæng. 

Endvidere træffer vi overalt i Adams Værk ikke blot et 
sjusket og uklart Sprog, som i høj Grad vanskeliggør den 
rette Forstaaelse, men ogsaa Meningsløsheder, som Forfat- 
teren sikkert ikke vilde have ladet blive staaende, hvis han 
havde haft Lejlighed til at gennemgaa Texten ordentlig, før 
Værket blev udsendt. I første Afsnit har jeg gjort opmærk- 
som paa en grov Textfejl i II, 19, som Udgiverne har ladet 
staa, men som bør rettes, endvidere paa Lakunen i IV, 38; 
men der er mange andre af lignende Art. Saaledes kunde 
man roligt udlove en Pris til den, der kan finde den rigtige 
Oversættelse af denne Sætning i II, 33: Ad eum fertur lega- 
tus fuisse caesaris ac Hammaburgensis episcopi quidam 
Poppo, vir sanctus et sapiens, et tunc ad Sliaswig ordinatus, 
de regno Danorum seu pace christianorum caesaris partes ex- 
postulans. Vanskeligheden ligger i de kursiverede Ord. Efter 
min Formening ligger Grunden, i hvert Fald til en Del af de 
slemme Pletter af den Art, man idelig stødes over under 
Læsningen af Adams Værk, i de ejendommelige Kaar, hans 
Text meget tidligt fik. 

Den første Udgave, som blev afsluttet efter Adalberts Død 
16/8 1072, men medens Svend Estridsøn endnu var i Live, alt- 
saa før 7/4 1074, slutter, som Lappenberg rigtigt gør opmærk- 
som paa (Note til S. 148), med III, 70. Inden sin Død havde 
Adam dog samlet et betydeligt Materiale til en ny Udgave, 
der hos Lappenberg og Schmeidler fremtræder dels som Til- 
føjelser til Texten indesluttede i Klammer, dels som Skolier 
med fortløbende Nummerering. Endvidere havde Forfatteren 
fuldført en fjerde Bog, af geografisk Indhold som et Supple- 
ment til Værket, et oplysende Bilag til Skildringen af Ham- 
burg—Bremen som Sæde for den nordiske og vendiske Mission. 
Endelig forelaa — efter al Sandsynlighed i Udkast — en Ind- 
ledning til fjerde Bog, som skulde vise Bilagets organiske 
Sammenhæng med Indholdet af tredie Bog (Ærkebiskop 

Adalberts Historie), idet der her gjordes udførlig Rede for 
Ærkebispens Stilling til og Fortjenester af den nordiske 
Mission. 

Ligesom ved anden og tredie Bog var ogsaa her Begyn- 
delsen af et nyt Afsnit angivet ikke ved et Tal, men ved et 
Hexameter, der lød: 

Si placet, haec quarti maneant primordia libri. 

I et enkelt af de bevarede Codices er Verset anbragt under 
den nuværende Titel paa 4. Bog, ligesom i Lappenbergs Ud- 
gave, i andre derimod over Udkastet til dens Fortale (Lap- 
penbergs Udgave S. 148). Om denne Vaklen skyldes For- 
fatteren, altsaa gaar tilbage til Adams eget Udkast, skal jeg 
lade være usagt. Jeg er tilbøjelig til at tro det. I saa Fald 
maa Indledningen (S. 148—153) være skrevet efter Affattel- 
sen af 4. Bog, og denne senere Tilføjelse har da formentlig 
givet Anledning til Versets Flytning. 

Om de ovenfor nævnte Tilføjelser samt Skolierne træffer 
Lappenbergs Antagelse sikkert det rette. Han hævder nem- 
lig, at Tilføjelserne samt en Del af Skolierne paaviseligt skri- 
ver sig fra Adams Haand, endvidere, at han sandsynligvis selv 
har affattet Størsteparten af Resten med Undtagelse af nogle 
faa, der maa være tilføjede af andre ikke ret lang Tid efter 
hans Død. 

Dette er i textkritisk Henseende af stor Betydning, fordi 
det vidner om, at Kladden til den anden Udgave af Værket 
endnu ved Adams Død slet ikke forelaa i en afsluttet Skikkelse, 
og at de Efterlevende — idetmindste en Tid lang — stadig ar- 
bejdede med Tilføjelser til Materialet, men endnu ikke var naaet 
frem til en endelig Redaktion deraf. Saaledes vilde vi ogsaa 
faa en rimelig Forklaring paa det mærkelige Faktum, at vor 
Overlevering, hvis ældste Repræsentanter, paa nær et mindre 
Brudstykke, er fra 13. Aarhundrede, giver et ligefrem forvirret 
Indtryk af Adams Text. At de skulde være Afskrifter i al- 
mindelig Forstand, kan der næppe være Tale om her, ja en- 
kelte Manuskripter synes ligefrem at være vilkaarligt om- 

redigerede. Endvidere har nogle Haandskrifter med Hensyn 
til Tilføjelser og Skolier tilsyneladende fulgt en eklektisk 
Fremgangsmaade, medtaget noget af Materialet og ladet an- 
det ligge, andre igen har, saavidt man kan se, skrabet Bun- 
den og medtaget alt, hvad Vedkommende kunde faa fat i. 

En lignende Uoverensstemmelse og tilsyneladende Vil- 
kaarlighed møder vi ogsaa ved Stoffets Inddeling i Bøger og 
Kapitler. Med andre Ord: de Haandskrifter, fra hvilke 
vore Codices stammer — thi Adams Værk blev spredt i vide 
Krese allerede ganske kort Tid efter Forfaiterens Død —, 
gaar alle tilbage til forskellige originale Bearbejdelser af en 
ufuldendt Archetyp, en Urkladde, der endnu kun forelaa som 
ubearbejdet Materialsamling. Dette ejendommelige Forhold 
maatte naturligvis sætte sit Præg paa Texien, dels volde For- 
skydninger i Anordningen af Stoffet, dels bevirke, at kun den 
Afskriver, der gjorde sig Ulejlighed med at gennemgaa alle 
de senere Tilføjelser, fik tilvejebragt en fuldstændig Samling 
af Forfatterens Materiale. Den Skæbne, der ramte 2. Udg. af 
Adams Værk, var altsaa til en vis Grad den samme, som over- 
gik en anden lidt yngre og i Middelalderen ligesaa berømt 
Krønikeskrivers Arbejde, Sigebertus Gemblacensis' Chro- 
nikon!. Den første Udgave besørgede Forfatteren selv 1103, 
og i sine sidste Aar samlede han Stof til en Fortsættelse, som 
han ikke naaede at afslutte; Døden indhentede ham 1112. 
Sigebert var imidlertid saa heldig, at en samvittighedsfuld 
Efterfølger, Anselmus, indskrænkede sig til blot at sup- 
plere hans Arbejde indtil Udgangen af 1111 og udgav det i 
denne Skikkelse, medens Adams Værk bærer Vidne om, at 
adskilligelidet kyndige Bearbejdere kludrede med hans Efter- 
ladenskaber uden at kunne bringe den paabegyndte Udgave 
til en virkelig Afslutning. Hvormeget Adams Gesta vilde 
have vundet, hvis han selv havde lagt sidste Haand derpaa, 
turde det være ørkesløst at drøfte. 


! Smign. M. G. h. Scriptores IV, 273. 

Den Opfattelse af Adams Værk, som her er gjort gældende, 
stemmer jo paa adskillige Punkter ikke med de Resultater, 
som den nyeste Udgiver af Bogen, Bernhard Schmeidler, er 
naaet til!. Schmeidlers grundige og samvittighedsfulde Ar- 
bejde med Adams saare genstridige Textmateriale vil sikkert 
for lange Tider af de fleste blive betragtet som afsluttende. 
I hvert Fald hviler hans Skøn paa et saa indgaaende Kend- 
skab til det overleverede Materiale, at ingen kommer uden 
om det, medmindre han solidt underbygger sit afvigende 
Syn paa Sagen. Jeg skal derfor søge at vise, hvorfor og paa 
hvilke Punkter min Anskuelse om Overleveringen er for- 
skellig fra denne betydelige Forskers. 

Schmeidler inddeler de talrige bevarede Haandskrift- 
repræsentanter (3: Collationer af eller Tryk efter tabte Co- 
dices og Haandskrifter, der ingenlunde alle omfatter hele 
Værket) i tre Grupper A, B, C. Den første af disse Hoved- 
grupper falder igen i tre Klasser A1, A2, As. Til A1 hører en 
Wienercodex fra c. 1200?, som indeholder alle fire Bøger 
samt Epilogen (3: den versificerede Dedikation til Ærkebiskop 
Liemar), men ikke Lib. III, cap. 72—78; endvidere A1,, et 
Vatikanerhaandskrift fra 1451, som kun er en Kopi af A1. 
A2 betegner et Leydnerhaandskrift fra c. 1100, der blot inde- 
holder et Excerpt af de geografiske Afsnit i II. Bog, dvs. Kap. 
16—22, samt IV. Bog; under Betegnelsen As sammenfattes 
to temmelig sene Haandskrifter og en Samling Læsemaader 
fra et tabt; alle tre indeholder kun IV. Bog. 

Af disse Codices har A1 og A1, overhovedet ingen Skolier 
(Randbemærkninger og Tilføjelser udenfor Texten), og Texten 
er gennemgaaende noget kortere end ideøvrige Manuskripter; 


1 Fremsatte dels i Indledningen til hans Udgave (Adam von Bremen, 
Hamburgische Kirchengeschichte. 3. Aufl. 1917) dels udførligere i Skriftet: 
Hamburg - Bremen und Nordost- Europa vom 9.—11. Jahrh. Leipzig. 
1918. S.1—107. 

? I alle Aldersbestemmelser af de paagældende Codices henholder jeg 
mig til Schmeidlers Skøn, som sikkert er velbegrundet. 

i de fleste Tilfælde fremkalder disse Udeladelser dog ikke 
nogen egentlig Meningsforstyrrelse, kan altsaa gennemgaa- 
ende ikke betragtes som Lakuner. Enkelte af de mere om- 
fattende Stykker findes forøvrigt i A2. Til Gengæld er A1's 
Text paa nogle faa Punkter mere omfattende end BC's; men 
det maa understreges, at tre af disse Tilføjelser genfindes 
som Skolier eller Dele deraf i B og C. Disse to Grupper be- 
staar hovedsagelig af yngre Afskrifter, hvis Originaler dog 
delvis kan paavises at være temmelig gamle. Flere gaar saa- 
ledes tilbage til den Sorø-Codex — rimeligvis fra Tiden om- 
kring 1200 —, der ligger til Grund for Vedels Udg. (B2). 

A2, A8, B og C er alle udstyrede med Skolier; nogle har 
talrige, andre færre. Af disse Skolier stammer en ikke ringe 
Del fra Adam selv, andre er derimod ubetinget senere Til- 
føjelser til Texten, de fleste dog ret tidlige. 

Schmeidler indrømmer beredvilligt,at det er saare vanske- 
ligt paa dette Grundlag at opbygge en nogenlunde sikker 
Texthistorie 2: vise, hvorledes alle disse i Virkeligheden 
sammenfiltrede Varianter er opstaaede, og hvor vi har Ret 
til at søge den Gengivelse, der bringer os nærmest til Adams 
Original; men et forholdsvis sikkert Resultat mener han dog 
at være naaet til. Efter hans Mening er nemlig A1 en ingen- 
lunde helt fejlfri, men alligevel ret tilforladelig Afskrift (dog 
ikke direkte) af den Text, Adam overleverede Liemar; af 
Schmeidler betegnes denne med Signaturen n. Den omhygge- 
ligtudarbejdede Kladdetil Rénskriften (A) beholdt Forfatteren 
naturligvis selv, og under Forberedelsen af en ny Udgave 
forsynede han dette oprindelige Udkast til Rénskriften dels 
med en Række væsentlig sproglige Rettelser dels med Til- 
føjelser tagne fra hans egne Optegnelser eller fra senere ind- 
hentede Oplysninger. Nogle af disse blev formodentlig lige- 
frem redigerede ind i Texten, andre blot indsatte som fore- 
løbig selvstændige Randnoter (Skolier). 

Fra denne Materialsamling X, der altsaa er Å + senere 
Tilføjelser, stammer Gruppe B og C, medens de Skolier og 

Tilføjelser, vi finder i A2 og As, stammer fra Kontamination. 
Allerede As's og As's formentlige Fælleskilde a havde nemlig 
optaget meget fra Adams eget Udkast, efter at dette havde 
faaet den Skikkelse, der af Schmeidler kaldes X (smlgn. Stam- 
træet over Codices i Indledningen S. XXXIV). 

Hertil skal jeg bemærke følgende. Schmeidler antager 
altsaa, og deri er jeg fuldstændig enig med ham, at der ved 
Adams Død forelaa et renskrevet Exemplar af Værket, som 
han i sin Tid havde overrakt Liemar; dertil hørte en ver- 
sificeret Dedikation (Epilogus), der, som Navnet viser, havde 
Plads ved Værkets Slutning. Endvidere et Kladdehaand- 
skrift til en ny Udgave, forsynet af ham seiv med talrige 
Rettelser, Tilføjelser og Randbemærkninger. 

Oprindelig maa naturligvis A og a have været saagodt 
som identiske. Men hvad indeholdt denne dobbelte Prototyp, 
der altsaa falder sammen med første Udg. af Værket? Schmeid- 
ler gaar udenvidere ud fra, at begge omfattede Bog 1—4 
samt Epilogen. Jeg tvivler stærkt paa,at denne Antagelse 
kan være rigtig. Der er nemlig flere Omstændigheder, som 
bestemt tyder paa, at disse Originaler begge fra først af kun 
indeholdt Bog 1—3 samt Epilogen, og at Bog 3 sluttede med 
cap. 71 i Schmeidlers Udgave. Dette Kapitel bærer ogsaa 
Præg af at være Forfatterens sidste højtidelige Henvendelse 
til Bogens Læsere og ligner aldeles ikke Slutningen af Bog 1 
og 2. 

Min Opfattelse finder ogsaa Støtte i Overleveringen. I den 
gamle nu forsvundne Sorø- Codex fra c. 1200, som ligger 
til Grund for Vedels Udg. af 1579 (B2), fulgte nemlig Epi- 
logen umiddelbart efter tredie Bog. Man vil maaske hævde, 
at dette Indicium ikke er afgørende; thi i de to andre Codi- 
ces, som har bevaret Epilogen, A1 og B1v, er dens Plads 
umiddelbart efter 4. Bog. Jeg tror nu ikke, man kan bygge 
synderligt paa disse to Vidnesbyrd. Det kan antages, som 
nedenfor skal vises, at alle vore Codices stammer fra Adams 
Kladdeexemplar til 2. Udg., hvori senere Tillæg opførtes enten 

i den Orden, de blev nedskrevne, naar det drejede sig om en 
Fortsættelse, eller som Tilføjelser og Randbemærkninger til 
det, der allerede var udarbejdet. Schmeidler mener imidler- 
tid, at A1 ikke gaar tilbage til Adams Kladdehaandskrift til 
anden Udg. Derfor ser jeg i denne Undersøgelse foreløbig 
bort fra A1 og holder mig alene til Bix og B2, de eneste 
hvori Epilogen findes foruden i A1. For Resultatet af Under- 
søgelsen bliver denne Begrænsning dog ligegyldig og lige saa 
afgørende med Hensyn til Schmeidlers Hypothese, som hvis 
A1 medtoges, forudsat, at det viser sig, at Epilogen i Kladde- 
haandskriftet havde Plads efter 3. Bog. 

Gaar man nemlig ud fra, at Bzog B1», saaledes som ogsaa 
Schmeidler antager, begge stammer fra Adams Kladdehaand- 
skrift X, saa maa man, som vi skal se, tillægge B2's Vidnes- 
byrd paa dette Punkt en langt, langt større Vægt end Bi v's. 
Man kan nemlig betragte det som givet, at, naar Redaktøren 
af B2 placerede Epilogen umiddelbart efter 3. Bog, saa var 
det, fordi han mekanisk fulgte den Orden, han forefandt i 
Originalen. Der kan jo overhovedet ikke tænkes nogen anden 
Bevæggrund til, at Epilogen er sat paa denne Plads, der i og 
for sig er aldeles umotiveret, undtagen den at Bog 4 ikke fra 
først af udgjorde en Del af X, men var tilføjet deri senere, bag 
efter Epilogen, saasnart Adam havde fuldført den. Adam 
selv har sikkert ikke tænkt sig, at den for bestandig skulde 
blive staaende dér. Det var kun en foreløbig Ordning for- 
anlediget af Kladdehaandskriftets Tilblivelsesmaade og efter- 
følgende Væxt. 

Derimod er det saare naturligt og rimeligt, at Redaktøren 
af Bi», som antagelig var en Mand med en vis Grad af Kom- 
binationsevne, lagde Mærke til, at Epilogen rettelig hørte 
hjemme ved Værkets Slutning, hvad Navnet jo ogsaa tydede 
paa, og uden videre i sin Afskrift anbragte den dér. Rime- 
ligvis har Epilogens mærkelige Plads ogsaa vakt Betænke- 
lighed hos de øvrige Redaktører af BC Gruppens Originaler, 
og dette er vel Grunden til, at de har hjulpet sig ud over 

Vanskeligheden ved det simple, men radikale Middel: at 
springe den over. 

Maaske vil man spørge: Er da Bog 4 et Tillæg til Adams 
Arbejde af en saadan Art, at det kan antages, at Forfatteren 
oprindelig havde tænkt sig Værket afsluttet med III, 71, og 
findes der ellers i Overleveringen noget Holdepunkt for en 
saadan Formodning? Ja, Adam havde i tredie Bog tilende- 
bragt Skildringen af Ærkestiftets Historie, ført den ned lige 
til sin egen Tid, Ærkebiskop Adalberts Død (1072). Fjerde 
Bog er øjensynlig fra først af anlagt som et ret selvstændigt 
Arbejde, netop som et Tillæg til hans Gesta. Den indeholder 
nemlig ikke en Fortsættelse af Bog 3, men en Beskrivelse 
saa fyldig, som Datiden formaaede at give den, af Bremer- 
kirkens Missionsomraade og de tilgrænsende Lande, altsaa 
et geografisk Supplement til de historiske Oplysninger om 
disse Lande, der var indflettet i Forfatterens Beretning om 
Ærkestiftets Skæbne gennem Tiderne. 

Hvad han i Bog 4 kunde fortælle om Adalberts Missions- 
virksomhed, er derimod kun forholdsvis lidt, et tyndt og 
spredt Islæt i den geografiske Skildring. Derfor var det heller 
ikke helt uberettiget, at Bogen fra først af fik Overskriften 
Descriptio insularum aquilonis; den svarer særdeles godt til 
Indholdet. I mine Øjne kan der heller ikke være Tvivl om, 
at Forfatteren efter at have skrevet dette Tillæg selv har 
indset, at Forbindelsen mellem dette og den tidligere Udg. 
af Værket (Lib. I—III, 71) var løs, og at han af den Grund 
gjorde et Forsøg paa at etablere en fastere Sammenhæng ved 
at tilføje Stykket III, 72—78, der efter sin Form maa opfattes 
som et foreløbigt Udkast, en senere supplerende Tilskrift. 
Dette Indskud er udelukkende bevaret i BC Haandskrifterne, 
som alle stammer fra Adams Kladde. I Bi1v er paa dette 
Sted tilføjet Ordene Incipit Liber Quartus; men Kapiteltallene 
mangler. 

Som Stykket nu er placeret i Haandskrifterne, vidner det 
om, at Adam ved dets Affattelse endnu ikke var helt klar 

Aarb. f. nord. Oldk. og Hist. 1927. 9 

over den endelige Ordning. Det kunde anbringes ved Slut- 
ningen af Lib. Ill; men saa maatte i hvert Fald den afslut- 
tende Henvendelse til Læseren i III, 71 omredigeres. I saa 
Fald kunde da Skildringen i III, 72—78, der udelukkende 
indeholder en kort Karakteristik af Adalberts Optræden og 
Virksomhed som Leder af Bremens Mission i Nordens Egne, 
gælde som et Supplement til Beskrivelsen af Mandens Vita i 
Lib. III. Men det samme Stykke kunde jo med ligesaa god 
Ret fremtræde som Indledning til den geografiske Skildring 
af Missionsomraadet. Ogsaa paa denne Vis virkede det som 
en Udfyldning af Hullet mellem Lib. III og IV. 

Imellem disse to Muligheder synes Forfatteren i Virke- 
ligheden at have vaklet. Haandskrifternes Vidnesbyrd af- 
viger paa dette Omraade, og denne Uoverensstemmelse for- 
klares rimeligvis ved, at Kladden selv indeholdt Angivelser, 
der paa forskellige Punkter differerede stærkt. Nogle Af- 
skrivere holdt sig til den ene, andre til den anden; deraf 
Forskellen. Disse Angivelser er efter min Formening netop 
et Udtryk for Forfatterens Vaklen og maa derfor omtales lidt 
nøjere. Inden Indskuddet, der kun findes i BC Gruppen, 
blev tilføjet og sandsynligvis strax efter Fuldendelsen af den 
nuværende Lib. IV, fik denne, ligesom Tilfældet var med 
Lib. II og III, til Overskrift, et Vers, der lyder saaledes: 


Si placet, hic quarti maneant primordia libri. 


I nogle Codices er dette Vers imidlertid flyttet hen foran 
IIT, 72", og denne Placering havde sikkert sin Grund i, at 
ogsaa paa dette Sted fandtes Verset i Kladden, formentlig 
anbragt her af Forf.; det er Adam selv, der har flyttet Verset, 
efter at Indskuddet III, 72—78 var skrevet. 

Hvorledes Autors endelige Afgørelse vilde være faldet ud, 
ved vi selvfølgelig intet om, og det kan lidet nytte at speku- 


1 Verset findes overhovedet kun i A1, Bia og C1; i de to sidste er det 
anbragt efter III, 71. 


JOMSBORG. 131 


lere over Løsningen af dette Problem; men vist er det, at 
gennem Slutningsordene i dette Indskud faar enhver uhildet 
Læser et bestemt Indtryk af, at Tærningerne i Virkeligheden 
var kastet, at dette Stykke i den ny paatænkte Udgave vilde 
blive indlemmet i fjerde Bog. Den paagældende Udtalelse 
lyder saaledes: »Quorum [3: episcoporum)] ordinationes vel 
sedes, quoniam huc usque detulimus, non incongruum videtur 
simul etiam de situ Daniae vel reliquarum, quae trans Da- 
niam sunt, regionum natura describere«. 

Ogsaa af anden Grund er denne Bemærkning vel værd 
at lægge Mærke til. Efter mit Skøn giver den os nemlig et 
fuldgyldigt Bevis for, at første Udgave sluttede med Lib. III, 
71 og Epilogen. Mer indeholdt den ikke; thi i modsat Fald 
kunde Forfatteren umuligt i denne Tilføjelse tilsin Kladde have 
skrevet, at han havde opsat Omtalen af disse Ordinationer og 
Beskrivelsen af Missionsomraadet indtil nu. Udgjorde fjerde 
Bog en Del af første Udgave, saa fandtes jo begge disse Par- 
tier allerede dér, var ikke opsatte indtil nu, som man let 
kunde overbevise sig om. 

Hermed synes det mig, at Schmeidlers Theori om de to 
væsentlig identiske Urcodices a og X, som begge indeholdt 
Lib. I—IV samt Epilogen, falder til Jorden, og med disse to 
Udgangspunkter vælter ogsaa Stamtræet over de bevarede 
Haandskrifter. 

For en Ordens Skyld —- thi det er rimeligst under ét at 
samle alt, hvad der kan tjene til Belysning af denne Side af 
Spørgsmaalet — skal jeg blot pege paa, at hvis Adam, da 
han skrev anden Bog, havde tænkt sig at samle Beskrivelsen 
af Missionsomraadet under ét, saaledes som han senere gjorde 
1 4. Bog, vilde han sikkert ikke — temmelig mal å propos — 
dér have anticiperet den store fyldige Beskrivelse af Vender- 
nes Land og Folk (II, 16—22), men have sat den i Forbin- 
delse med den samlede Redegørelse for Bremens Missions- 
omraade. Den oprindelige Disposition lod sig imidlertid 
under den senere Affattelse af fjerde Bog ikke godt ændre. 

9 

Paa den anden Side kunde han heller ikke her helt udelade 
Venderlandet, der udgjorde saa væsentlig en Del af det Bre- 
men underlagte Omraade. Resultatet blev derfor, at Vender- 
landet i den samlede Oversigt blev yderst stedmoderligt be- 
handlet (IV, 13 og 18), maatte nøjes med et kort Referat af det, 
han tidligere havde fortalt. 

Hermed er imidlertid ingenlunde alt det anført, som med 
Rette kan indvendes mod Schmeidlers Gruppedeling. Haand- 
skrifterne har ogsaa deres Vidnesbyrd at aflægge, Overleve- 
ringens Beskaffenhed taler nemlig stærkt imod den. 

Vort A: er jo efter Schmeidlers Opfattelse en Afskrift, om 
end ikke en direkte, af det Exemplar, Adam overgav Liemar 
(a); et andet ligelydende X beholdt Forfatteren selv som Grund- 
lag for sit videre Arbejde med Værket. Jeg ser bort fra, at 
der kan have været mindre Differencer mellem disse to samt, 
at der i den bevarede Afskrift af a, vort A1, ganske utvivl- 
somt yderligere maa have indsneget sig en lang Række Smaa- 
fejl, som sikkert ikke fandtes i Originalen, hvis denne da 
virkelig var Adams Rénskrift. Sligt er til Hobe Ligegyldig- 
heder, der aldeles ikke vejer til, hverken for eller imod. Men 
den Vanskelighed kommer Schmeidler ikke uden om, at der 
1 A1's Original var optaget og indarbejdet i Texten idetmindste 
tre større Tilføjelser, som oprindelig ikke fandtes i Adams eget 
Exemplar, men senere af Forfatteren eller Bearbejdere maa 
. være oplagne deri; de findes nemlig nu i BC som Skolier 
(smlgn. Schmeidlers Udg. S. 248, Notee; S. 263, Note % og 
266, Not +); den ene af disse Tilføjelser er endda kun Be- 
gyndelsen af et Skolie, Resten er ikke optaget. 

Gaar vi ud fra, og dette synes mig at være en nødvendig 
Konsekvens af Schmeidlers Hypothese, at alle Skolier ogsaa 
de, der rimeligvis skyldes Adam selv, er senere Tilføjelser i 
Haandexemplaret, bliver den Slutning tvingende, at Redak- 
tøren af A1 har optaget dem efter Adams senere supplerede 
Haandexemplar, hvilket jo tyder paa, at A1 ligesom alle andre 
Codices, en gunstig Skæbne har levnet os, samt de talrige 

tabte Afskrifter, der strax efter Forf.'-s Død kom i Omløb, 
maa være en, hvad Udvalget af det medtagede angaar, ret 
vilkaarlig Redaktion efter Materialsamlingen. 

Ganske i samme Retning peger en Del af de ikke faa Ude- 
ladelser af Sætningsdele eller Sætningskomplexer nødvendige 
for Forstaaelsen af Sammenhængen, som vi støder paa i A1. 
Det drejer sig ikke, som Schmeidler mener, om en enkelt 
saadan Udeladelse (S. 180 L. 8—12), men om flere. Jeg har 
noteret adskilligeTilfælde af den Art; her skal jeg kun pege paa 
følgende Exempler: S. 104 L. 7. Talen er om Vendernes Mis- 
handling af de Kristne, om hvilke det hedder: »Deinde ligatis 
post terga manibus confessores Dei per singulas civitates Sla- 
vorum tracti sunt (aut verbere aut alio modo vexati] usque- 
dum deficerent«. De i firkantet Parenthes satte Ord findes 
ikke i A1; alligevel har Schmeidler ligesom i de nedenfor an- 
førte Tilfælde optaget dem i Texten, hvor de heller ikke kan 
undværes. Det er jo tydeligt, at disse Kristne ikke kan have 
mistet Livet, alene fordi de slæbtes omkring til forskellige 
Steder; den Mishandling, de samtidigt blev udsatte for, var 
den virkelige Dødsaarsag. S.185 L.7—14 mangler i A1 et 
længere Stykke, som sikkert er oversprunget. Den 'obtestatio 
divini timoris”, der lige efter er Tale om, sigter øjensynlig paa 
de deri omtalte Varsler og paa Slutningsordene i det ude- 
ladte Stykke: »De quibus metuo ne impugnantes ecclesiam 
divinam incurrant ultionem«. 

S. 249 12 hedder det om Svenskere og Nordmænd 'qui 
proximi sunt (Danis)'. Dette sidste Ord kan ikke udelades 
uden at proximi bliver meningsløst, fordi ingen kan vide, 
hvorpaa det gaar. 

S. 273 L. 6—10. Det indklamrede Stykke maa være over- 
sprunget, saaledes som det klart fremgaar af den umiddel- 
bart efter følgende Sætning: »Itaque petentibus illis ordinavit 
quendam sanctissimum virum nomine Isleph«. Grunden til, 
at han udenvidere indviede Isleifr til Biskop, var nemlig an- 
givet lige forud i det omklamrede Stykke, at Islænderne i 

deres Tro og Ritus ikke afveg synderlig meget fra den i Bre- 
men herskende Sæd, og dertil sigter netop Ordet Itaque.? 

Mig forekommer det lidet troligt, at Adam, der dog maa 
antages at have korrigeret det Ærkebispen overrakte Exem- 
plar med særlig Omhu, paa alle disse Steder — og rimeligvis 
mange flere — skulde have overset, at her var oversprunget 
noget, som ikke kunde undværes. Derfor taler ogsaa disse 
Mangler deres tydelige Sprog, vidner om, at A1 ikke kan 
være en Afskrift, direkte eller indirekte, af Dedikations- 
exemplaret. 

Dette er altsaa de Grunde, som i mine Øjne tvinger til at 
tage Afstand fra Schmeidlers Hypothese. Men hvorledes op- 
stod da vore indbyrdes saa daarligt stemmende Codices? 
Min Anskuelse desangaaende har jeg allerede fremsat i det 
foregaaende (S,. 122 ff.): Originalerne til de bevarede Manu- 
skripter blev alle redigerede med større eller mindre Vilkaar- 
lighed navnlig i Stofvalget (>: Omfanget af det, der medtoges) 
paa Grundlag af Adams efterladte, for alle andre end For- 
fatteren temmelig uoverskuelige Materialsamling til den paa- 
tænkte ny Udgave af Værket. Redaktøren af A1 nøjedes med 
at afskrive Texten til Bog 1—4 samt Epilogen, som han 
flyttede hen til Slutningen, fordi han saa, at dér hørte den til. 
Arbejdet blev formentlig udført temmelig flygtigt, navnlig 
ikke saa lidt oversprunget. Skolierne udelodes principielt; 
kun ganske enkelte medtoges, dog ikke i Form af Skolier, 
men indredigerede i Texten. 

Efter min Opfattelse er altsaa A1 meget langtfra at være 
en samvittighedsfuld Afskrift. Tværtimod, det er en ret vil- 
kaarlig Redaktion, som hvad Egenmægtighed i Ændring af 
Overleveringen angaar staar paa Højde med C (= Lappen- 
berg Nr. 4; Gl. kgl. Saml. Nr. 229b), der ligeledes skriver sig 
fra c. 1200. Dets Ophavsmand saa aabenbart sin Hovedop- 


1 Udeladelsen i IV, 38 af 8 Linier Text forstyrrer ganske vist ikke 
Sammenhængen, men bevirker dog, at Beretningen synes meget abrupt. 

gave i at levere en læselig, flydende og forholdsvis pyntelig 
Text. Den Afstandstagen overfor Skolierne, vi træffer hos 
ham, skyldes formentlig ikke andet Motiv end Bestræbelsen 
for at undgaa de irriterende Afbrydelser, som saadanne uor- 
ganiske Tilføjelser altid forvolder ved Læsningen af en sam- 
menhængende Text. Disse Skolier minder om løse Sedler 
fra en uordnet Materialsamling, der er stukket ind i en Bog; 
vi finder da ogsaa Eksempel paa, at samme Fremgangsmaade 
er fulgt i en anden Codex. Paa lignende Vis gik nemlig Af- 
skriveren af Lappenberg Nr. 10 (= Schmeidler B4) til Værks. 
Som Schmeidler viser, er denne Codex afskrevet efter en med 
Skolier udstyret Original; men disse blev paa faa Undtagelser 
nær alle udeladte. Hvorfor? Ja, det er naturligvis for os 
umuligt at sige. Men sandsynligst forekommer det mig, at 
Afskriverens Motiver var noget nær de samme som dem, der 
formentlig gjorde sig gældende hos Redaktøren af A1. 

Om de øvrige af Schmeidler til A Gruppen henregnede 
Codices kun dette: A2 er det ældste existerende Haand- 
skrift af Adam (fra c. 1100). Det er udstyret med talrige 
Skolier, men omfatter kun II, 16—22 samt Lib. IV, er alt- 
saa kun et forholdsvis lille Udsnit af hele Værket. Modsat 
de fleste andre af vore Codices, hvor det turde være saagodt 
som umuligt at fastslaa de Principer, hvorefter Stofvalget er 
sket, er det ikke svært at gætte sig til, hvorfor dette Haand- 
skrift ikke medtog mere af Værket. Den, som lod det ud- 
føre, havde aabenbart kun Interesse for de geografiske Oplys- 
ninger, Adams Værk indeholdt. Det samme gælder tydeligt 
nok Ophavsmanden til Gruppen As. Disse to Grupper har 
derfor i Texthistorien en særlig Betydning som tilforladelige 
Vidnesbyrd om, /hwor vilkaarligt Afskriverne allerede tidligt 
foretog deres Udvalg af den i Adams Materialsamling fore- 
liggende Stofmasse. 

Ud fra det her hævdede Synspunkt taber jo ikke blot A1, 
men hele A Gruppen en betydelig Del af den textkritiske Værdi, 
Schmeidler tillægger den, kommer paa Linie med BC, dvs. 

Betydningen af det, den byder os, kommeri de fleste Tilfælde 
til at afhænge af et Skøn. 

Paa den Vis glider vi altsaa ved Behandlingen af Adams 
Text ud i det gamle Chaos. Ja, paa en vis Maade. Jeg an- 
tager nemlig ikke, at nogen fremtidig Forsker, ligesaa lidt 
som Schmeidler har formaaet det, vil være i Stand til at skille 
Vandene og sætte Tingene paa Plads. Det blev nu engang 
ikke Menneskers Lod at forvandle Chaos til Kosmos. Men 
den derved fremkomne Situation opfordrer ikke til Jammer 
og Klage. Det, vi mister, er kun en falsk Ledestjerne; det, vi 
vinder, er, at fremtidige Forskere staar frit i deres Skøn over- 
for Texten indenfor Overleveringens Grænser. De kan efter 
Evne selv dømme, kombinere og om muligt finde, hvori 
Fejlen stikker. I hvert Fald slipper vi forhaabentlig for saa- 
danne Uhyrligheder som det danske Kongenavn Hardecnudth 
Wrm (Schm. 1,55; Lappenberg 1,57), der som meget andet 
af lignende Art kun gennem A's Autoritet er kommet ind i 
Texten; ogsaa Lappenberg tillagde nemlig dette Haandskrift 
stort Værd. Man undgaar forhaabentlig ogsaa den Plage og 
Ulejlighed, der altid er forbundet med paa hveranden Side 
møjsommeligt at fiske den rette Læsemaade frem af de kri- 
tiske Noter, hvis Læseren da overhovedet er i Stand til selv 
at udføre dette Arbejde, som jo rettelig paahviler Udgiveren. 

De Indvendinger, jeg ovenfor har rejst mod Schmeidlers 
Udgave, er udelukkende af principiel Art. Den Omhygge- 
lighed, med hvilken denne betydelige Forsker iøvrigt har til- 
rettelagt det saare vanskelige Materiale, vidner noksom baade 
om hans Kundskabsrigdom og hans fremragende Dygtighed. 
Han har overait villet give det bedste, og paa flere Punkter 
er det ogsaa fuldt ud lykkedes for ham. 

I Smaating er der under saadanne Forhold aldeles ingen 
Grund til at hænge sig. Jeg har selv for adskillige Aar siden 
paatværs af en blandt danske Historikere almindelig udbredt 
Vildfarelse hævdet, at Svend Estridsen døde %/, 1074. Det 
er mig derfor en virkelig Glæde at se, at en anden Forsker 

uden at kende mine Undersøgelser selvstændig er naaet til 
samme Resultat, hvad der i mine Øjne kun kan bestyrke 
Troen paa dets Rigtighed; og jeg skulde overhovedet ikke 
have berørt denne Ubetydelighed, hvisikkeSchmeidler havde 
ment at kunne benytte Kong Svends Dødsaar som Middel 
til at fixere Tidspunktet for Tilblivelsen af Adams Værk!?. 
Han bygger her paa en Fortolkning af Forfatterens Ord, 
som næppe holder Stik. 

De Steder, Schmeidler inddrager i sin Undersøgelse, er 
II, 26 (24), hvor Adam om Kong Svend siger: »qui hodieque 
superest« 3: som endnu den Dag i Dag er i Live. Endvidere 
II, 28 (26), hvor det om den samme hedder: »qui nunc in 
Dania regnat« : som nu hersker i Danmark; fremdeles II, 
43 (41), hvor Adam udtaler sig saaledes om en Efterretning, 
han har faaet af Kongen: »Narravit nobis din memorandus 
rex Danorum et qui omnes barbarorum gestas res in memoria 
tenuit, ac si scriptae essent ...« 2: Danernes Konge, hvem jeg 
længe vil huske”, og som i sin Erindring bevarede Mindet 
om alle Begivenheder i Barbarernes Historie, som om de var 
skrevne, fortalte mig cet. Endelig IV, 25, hvor han kalder 
Kongen »sæpe recolendus« 3: hvem jeg ofte vil mindes. 


1 Adam von Bremen, Hamburgische Kirchengeschichte. 3. Ausg. 
von Bernhard Schmeidler, 1917, S. LX&V—LXVI. Udførligt begrundes 
Forfatterens Mening i B. Schmeidler, Hamburg-Bremen und Nordost- 
Europa, 1918, S. 288—303. 

2 Schmeidler oversætter »diu memorandus« urigtigt; han gaar nemlig 
ud fra,at Gerundivformen memorandus hører til det klassiske Verbum 
memorare 3: ved Omtale bringe i Erindring; men her er det utvivlsomt 
Gerundivformen af det i Middelalderen almindelige deponente Verbum 
memorari, der betyder at tænke paa, huske, mindes. Den samme Betyd- 
ning (9: recordari) har Verbet recolere hyppigt i middelalderligt Latin. og 
selv i Sølvalderens Latin anvendes det undertiden saaledes; smign. Ovidii 
Heroides V, 113: 

hoc tua — nam recolo — quondam germana canehat, 
sic mihi diffusis vaticinata comis. 

3 Meningen af disse Ord er: Hans Meddelelser om disse Ting faldt 
saa let og sikkert, som om han læste dem op af en skreven Bog. Den 

Paa Grundlag heraf mener han, man har Ret til at slutte, 
at Kong Svend døde, medens Adam var i Færd med at ud- 
arbejde anden Bog af sit Værk. Denne Slutning tror jeg ikke 
lader sig opretholde; Schmeidler læser mer ud af de to sidst 
anførte Steder, end de i Virkeligheden siger. Naar Adam II, 
43 bruger Præteritum (tenuit), behøver det slet ikke at be- 
tegne, at dengang var Kongen død. Tenuit kan meget velsigte 
til det Tidspunkt, da Ådam opholdt sig ved Kong Svends 
Hof og af hans Mund hørte disse Meddelelser. Heller ikke 
fordi han kalder ham »diu memorandus« eller »sæpe reco- 
lendus«, er der nogen Grund til at tro, at han dermed vil an- 
tyde, at Kongen var død. Der er intet i Vejen for at sige 
om en Personlighed, at man længe vil huske ham og ofte 
mindes ham, hvad enten nu Vedkommende befinder sig i 
de levendes Tal eller forlængst er vandret heden. Disse to 
Udtryk kan derfor ikke bruges som Støttepunkter for en 
Tidsfæstelse; de bør snarest betragtes som almindelige Epi- 
theta ornantia i Lighed med »scientissimus rex Danorum«, 
en Betegnelse Adam i IV,21 ligeledes anvender om Kong Svend. 

Heller ikke kan man af Adams Udtalelse (III, 51) om 
Venderfyrsten Gottschalks Sønner, Butue og Henrik »magno 
uterque excidio Sclavis genitus« slutte, at Forf. herved bl. a. 
tænkte paa Massacren i Plune %/s 1074 (smlgn. Helmold 1, 26). 
I saa Fald maatte disse Ord jo være skrevne efter &/s 1074: 
Adams Værk kunde altsaa dengang endnu ikke være afsluttet. 
Hvilke Begivenheder Adam havde for Øje, véd vi ikke; men 
til Massacren i Plune kan de ikke sigte, da denne udelukkende 
ramte Butues tyske Hjælpetropper. 


samme Tankegang, men lidt bedre udtrykt, møder vi i Elverfruens Vers 
til Hr. Tønne af Alsø: 
Jek vil dek give et godt Guldband; 
dér ligger i Roner dreven, 
at (3: saa at) hver din Ord, du tale skalt, 
de falder, som de var skreven. 
Idéen er ægte middelalderlig. 


FLATEYJARBOK. 


AF 


FINNUR JONSSON. 


I. 


lateyjarbåk, dette det vældigste islandske håndskrift, der 

findes, er aldrig blevet gjort til genstand for en udførlig 
undersøgelse, hvilket det tilvisse fortjæner. Det tilhører Det 
kgl. bibliotek som nr. 1005 fol. i Gml. kgl. samling og er nu 
indbundet i 2 bind, men har oprindelig sikkert udgjort ét. 
Det består af 225 blade og er 42,5 cm håjt, 29 cm bredt. På 
hver side er der to brede spalter. I senere tid er spaltetal til- 
fojede, men med nogle fejl. 

Får midten af det 17. årh. ejedes håndskriftet af bonden 
Jon Finnsson i Flatey (deraf bogens navn), der selv har 
skrevet en påtegning, som — i oversættelse — lyder: »Denne 
bog tilhører mig Jøén Finnsson som en gave af min sal. far- 
fader Jén Bjornsson, således som der vil findes beviser for; 
den blev til mig selv personlig af min sal. fader Finnur Jøns- 
son afleveret og i den mening som ejendom givet. Til bevis 
mit navn herunder«,. 

Jøn Finnsson forærede bogen til biskop Brynjålfur Sveins- 
son efter sigende sommeren 1647; da visiterede biskoppen 
på Vestlandet og kom bl. a. til Flatø. Biskoppen siges tid- 
ligere at have ønsket bogen tilkøbs, men ejeren vilde ikke 
sælge den. Da Jøn i det nævnte år fulgte bispen til skibet, 
forærede han ham bogen, og det formenes, at bispen har 
lonnet den tilfulde!, Biskop Brynjolfur forærede den senere 


REE 


1 Is]. forns. IN] s. XIX. 

til kong Frederik III 1656", Ejendommeligt nok havde bogen 
været (til låns) i nogle år i Skalholt. Biskop Oddur Einarsson 
anfører den mellem andre bøger, han havde 1612 (se Årbåk 
hins isl. fornl. fjel. 1886 s. 66); den havde været dér i »nogle 
år«, og »den skal, hedder det, redelig komme til ham (Finnur 
Jønsson) igen, når han ikke vil, at den skal være her længer«. 
Rimeligvis er bogen tilbagesendt ikke længe efter. Heraf, 
om ikke af andet, kan biskop Brynjålf have kendt bogens 
tilværelse. 

I Jon Finnssons familje havde bogen været et arvekleno- 
die. En notits i bogen selv — som senere skal udførlig be- 
handles — er sikkert at forstå således, at bogen er skreven 
for og bekostet af håvdingen Jéån Håkonarson på Vididals- 
tunga (Hunavatnssyssel). Ifg. Flatøbogens annaler er han 
født 1350, ved år 1394 nævnes han som deltager i en færd 
med håvdingen Bjårn Einarsson. 1398 siges han” at være 
bleven såret, som det synes på Østlandet, hvis det er ham, 
der menes. Rimeligst er det ialfald at tænke sig ham som 
boende i det nævnte syssel. Dette bestyrkes ved en dom af 
10. juli 1384, 1 Vididalstunga, i en sag mellem Jén Håko- 
narson og en Snorre Steinsson. 1385 køber Jén Vididals- 
tunga med flere gårde”. Ikke mindre klart er det, at han 
derefter har bot på denne gård, af et brev af 19. jan. 14165 om 
det arvekrav til Vididalstunga, som hans born stillede. 1416 
er Jon Håkonarson altså død. Jons slægt er opregnet i slut- 
ningen af Pordar saga hredu i Vatshyrna&, et håndskrift, som 
Jøn også havde ladet istandbringe. Mellem Jén Håkonarson 
og Jøn Finnsson er det nu let at få en forbindelse istand. 
Jén Håkonarson havde søsteren Gudny; hun blev gift med 
Årni Einarsson; deres sån var Porleifr (d. 1433), der var gift 


1 Se herom Kålunds katalog over Det kgl. biblioteks håndskrifter 
s. XLI — XLIII. 2 Isl. ann. s. 285 (Lågm. ann.). 38 Dipl. Isl. II, 377. 
4 Sst. 382 f. Jfr. en måldage sst. 538—9 af 1394; her nævnes både 
hans fader Håkon og farfader Gissur i forhold til kirken. Jfr. også sst. 593. 
5 Sst. IV, s. 243 f. 6 Nord. oldskr. XXVII, 104. 

med Vatsfjardar-Kristin; fra dem går rækken ubrudt og lige 
ned til Jon Finnsson (Bjårn d. rige, hirdstyrer d. 1467 — 
Pborleifr hirdstyrer d. 1484 — Bjårn på Reykholar, i live 
o. 1540 — Jén, o. 1600 — Finnr—J6n). Der er næppe nogen 
tvivl om, at Gudny Håkonardåttir på en eller anden måde — 
snarest ved arv — er kommen i besiddelse af bogen, og at 
den så er gået fra led til led i slægten; denne var en af Islands 
anseteste i det 15. årh. 

På bagsiden af bogens fårste blad findes en enestående 
oplysning om dens istandbringelse. .Denne oplysning er 
skreven, med ret store bogstaver, af præsten Magnus Por- 
hallsson. Hvad der her kommer i betragtning er, i oversæt- 
telse, følgende: »Denne bog ejer Jon Håkonssån .... Jon 
præst Thordssån har skrevet [fortællingen] om Erik vidfårle 
og bægge Olafssagaerne, men Magnus præst Thorhallsséån 
har skrevet resten og det, der står foran (3: foran Erik vid- 
fårle), og han har illumineret den hele bog«. Det er let at 
skælne mellem bægge hænder. Magnus har skrevet: spalte 
1—10 (udg. I. s. 1—292), sp. 535 (sidste linje) — 754 (udg. Il, 
434—II1, -248) og sp. 847—905 (udg. III, 445—583), — Jon 
har skrevet: sp. 11—535 (— sidste linje) (udg. I, 29—1, 434). 
Desuden har Magnus, som anført, illumineret det hele. 

Når er nu håndskriftet skrevet? Forst og fremmest kan 
det siges, at Magnus holdt op med at skrive 1394, det sidste 
år i bogens sidste del (annalerne), og fårst efter 5. sept., ti i det 
sidste stykke nævnes såndagen får »Mariamesse den sidste« 
(8. sept.). Efter 1390 er der efterladt ubeskrevne linjer til 
senere udfyldning, hvoraf man tår slutte, at i det mindste 
år 1391—94 er skrevne efterhånden i løbet af disse 4 år. Til 
og med 1390 er alt skrevet uden afbrydelse. I fortalen til 
udg. s. II gåres der opmærksom på, at under år 1380 hedder 
det: »og nu er Christi år 1380«. Dette er blevet forstået som 
»og nu, når jeg skriver dette, er der ledne 1380 år fra Kristi 
fødsel«. Derefter skulde altså hele bogen — indtil dette 
sted — være afsluttet i det nævnte år. Dette synes at kunne 

være slående; så aldeles sikkert er det alligevel ikke. Ordene 
kan også betyde: »og nu, 9: da disse begivenheder forefaldt, 
var året 1380«. Lige foran står meddelelsen om kong Håkons 
død og om at Olaf d. unge blev taget til konge. Nu døde 
Håkon efter al sandsynlighed fårst i septembermåned! — 
det er da håjst tvivlsomt, at efterretningen om hans død er 
nået til Island forend sommeren efter. Dette sidste må be- 
tegnes som overvejende sandsynligt. Efter dette behøver 
man ikke at antage, at bogen er afsluttet får 1390 eller så. 
Dette bekræftes ved Magnus” egen bemærkning (udg. I, 28): 
»han (3: Olaf d. unge) var da konge, da denne bog blev 
skreven; da var der gået fra vor herre Jesu Christi fødsel 
1387 år«. Kort efter hedder det: »Året efter det sidstnævnte 
årstal forsvandt kong Olaf Håkonssån«, altså 1388. Det fore- 
kommer mig, at dette ret kraftig taler for, at bogen fårst er 
afsluttet i det ovf. nævnte år, 1390. Yderligere bestyrkes dette 
ved, at Magnus, i forbindelse med det sagte, udtaler, at Mar- 
grete blev regerende dronning over Norge og Danmark, »efter 
at hun havde ladet Albrikt fange«, men han blev »fanget« i 
februar 1389. Spérgsmålet om, når bogen er påbegyndt, kan 
ikke besvares. Der er intet til hinder for, at den er skreven 
på gården Vididalstunga, som Jon Håkonssån købte 13$5. 
Mere end 5 år til at afskrive en sådan bog behøvedes ikke. 
Il 5 år er 0. 1825 dage. Ved blot at skrive 1 side daglig — og 
det kunde man magelig — kunde afskrivningen foregå i 
mindre end en fjærdedel af den tid, med andre ord: ved at 
skrive én side daglig kunde man udføre værket i løbet af 
13!/s måned! Det er således klart, at mere end 2 år behø- 
vedes der ikke. 

Det står nu ikke udtrykkelig, at Jon Håkonssån har ladet 
bogen skrive, d. v. s. bekostet den, men det er dog det sand- 
synligste. Rimeligst er det da også at antage, at den er 
skreven under hans tilsyn på gården Vididalstunga. Det er 


1 Se herom P. A. Munchs Nfh. 

også klart, at præsten Magnus må have været dér (hvor 
bogen var) til 1394. Mærkeligt nok finder vi Magnus — at 
det er den samme kan ikke være tvivlsomt — 1397 som 
vidne i et jordekøbsbrev 2/4! i Helgafellsegnen (Snefjælds- 
næs). Det er rimeligst at slutte, at han i 1395 er bleven præst 
dér. Om Jon Tordssån vides ellers så godt som intet. Sikkert 
må han antages at være identisk med den Jøn Pårdarson 
(uagtet denne ikke kaldes præst), der nævnes som vidne i 
brev af 9/7 1384?, udfærdiget netop i Vididalstunga. Rime- 
ligvis er han også identisk med den præst Jén Pårdarson, 
som Magnus nævner ved år 1394; han vendte nu hjem efter 
at have været 6 år i Norge. Han er altså rejst derhen 1388. 
Da har han været færdig med sit arbejde, og Magnus' ligger 
således mellem 1388 og 1394, hvilket passer fortræffelig. 
Mere vides ikke om Jén. Der nævnes ved denne tid flere 
af det navn, men nogen sikkerhed for identificering er ikke 
mulig, da navnet var så almindeligt. 

I det foranstående er sp. 755—843 (46) ikke blevet omtalt; 
det er udg. III, 2531—441. Det forholder sig bermed på føl- 
gende måde. 

I den tidligere omtalte oplysning af Magnus giver han en 
oversigt over bogens indhold: »Der er fårst digte (3: Geisli, 
Olåfsrima, Hyndlulj6d), dernæst om hvorledes Norge blev 
bebygget (der er her flere småstykker, der ikke nævnes), 
derpå om Erik vidfårle, dernæst (sagaen) om kong Olaf med 
alle sine afsnit (Pættir), så kommer sagaen om kong Olaf d. 
hellige Haraldssån med alle sine afsnit og dermed (derunder) 
Orknøjarlernes saga. Så kommer Sverrissaga, dernæst Håkon 
d. gamles saga tilligemed hans sån kong Magnus” saga. Så 
kommer Einars påttr Sokkasonar fra Gronland, derpå om 
Helge og Ulf d. onde; så tager en annal ved fra verdens til- 
blivelse, og går så langt ned som verden nu er«. Her er der 
også nogen unåjagtighed, idet de »småir articuli«, der er 


1 Dipl. Isl. VI, 33. ? Dipl. Isl. NI, 377. 

tillæg til Olaf d. helliges saga (udg. III, 237—48), ikke nævnes; 
det samme gælder Nåregs konungatal og Edvard d. helliges 
saga (udg. III, 463—72). Disse små undjagtigheder i opreg- 
ningen kan man godt forstå, men det vilde være uforståeligt, 
at Magnus havde ladet være med at nævne den store saga 
om Magnus d. gode og Harald hårdråde, hvis den fra forst 
af havde hørt til bogen. Men det er netop det, den ikke har 
gjort. De 27/s læg, som den udgår, er skrevet med en langt 
yngre hånd, formentlig 100 år yngre, men ialfald for 1498, da 
AM 309,49 blev skrevet efter Flat., og da var den udvidet. 
Men det er klart, at hensigten fra fårst af var, at disse læg i 
bogen skulde tilhøre den, da bladene har samme stårrelse 
og det hele er indrettet som bogen selv. Det er ikke godt at 
sige, hvad grunden har været til, at denne saga blev ind- 
skudt; det er dog ikke noget sammenhængende hele af norsk 
kongehistorie, der fremkommer derved. Man kunde nu tænke 
sig, at det var enten Bjårn d. rige eller hans sån Torleif (se 
slægtregistret ovf.), der havde ladet sagaen afskrive og ind- 
sætte i bogen. Afskriveren har arbejdet i sine forgængeres 
ånd f. eks. ved til sagaen om Harald hårdråde at fåje nogle 
bættir, hvori Harald spillede en rolle, og desuden et par uden 
denne tilknytning. Det skal bemærkes, at af det 7. blad i 
det sidste læg er kun den fårste halve spalte på forsiden 
beskreven. 

Udgavens tekst fordeler sig således på de forskellige 
skrivere: Jéån Pérdarson skrev I, 29—583, II, 3—434, ialt o. 
987 sider, — Magnus skrev I, 1—29, II, 434—701, III, 1-—248, 
4415—583, ialt 0. 681 sider, — 3. hånd skrev III, 251—441, 
talt 0. 191 sider. 

De to præsters arbejdsmåde vil fremgå af undersøgelsen 
af de enkelte bestanddele. 


Il. FLATØBOGENS ENKELTE BESTANDDELE. 


A. De første blade er, som det formentlig fremgår af det 
ovf. omtalte, det sidst skrevne af hele bogen. Indholdet er 

en ret mærkelig blanding af ligt og uligt, og dog må der være 
grund til, at de enkelte stykker er bleven optagne her. De 
skal her gennemgås enkeltvis. 

1. Geisli. Dette er, som bekendt, et digt af hovedskjalden 
i 12. årh. Einarr Skulason og fremsagt i Kristkirken i Nidaros 
1153", Det er let at se, at digtet skal være et tillæg til Olaf 
den helliges saga. At det — og den følgende rima — er an- 
bragt i spidsen, er let forståeligt. Digtet findes ellers hoved- 
sagelig i Bergsbåk (Stockh. mbr. 1 fol.) og her fuldstændigere, 
idet en stevbolk (v. 31—33) er i F? ved uagtsomhed over- 
sprungen. Teksten er i flere henseender bedre i F; til gen- 
gæld har Bergsb. mange steder den rette tekst. Herom kan 
henvises til udgaven i Skjaldedigtn. 

2. Olåfsrfma. Denne rima findes kun her; den tillægges 
det 14. årh.s hovedskjald, Einarr Gilsson?, og er vel digtet 
blot en 10—20 år får den blev nedskreven i F. Teksten er 
også næsten fejlfri. Da rimen handlede om Olafs fald ved 
Stiklestad, var den også et passende tillæg til sagaen. 

3. Hyndlulj6d. Dette gamle digt, der også kun findes 
her, er af en helt anden art. Grunden til, at det er optaget 
her, er dog klar. Det er de deri indeholdte slægtregistre, der 
har foranlediget Magnus til at afskrive digtet. Det er etslags 
indledning til Hversu Nåregr byggådiz og de følgende stykker. 
Teksten er meget fordærvet, og et helt stykke af et andet digt 
(Voluspå hin skamma) er bleven puttet ind i digtet. Uden 
tvivl har Magnus ikke foretaget nogen vilkårlig behandling 
af digtet, men afskrevet det i den form, som den af ham 
modtagne original havde. Det udelukker ikke, at enkelte 
skrivefejl hidrører fra ham. løvrigt skal man ikke komme 
nærmere ind på digtet her. 

4. Herpå følger et stykke uden anden overskrift end Capi- 
tulum, men det begynder med disse ord: »Svå segir i Ham- 


1 Herom se min. litt. hist.” II, 65 f. 
2 Sål. betegnes Flatøbogen herefter. 3 Jfr. litt. hist. III, 13 f. 
Aarb. f. nord. Oldk. og Hist. 1927. 10 

borgar ystoria«, hvilket vil sige det samme som, at det, der 
meddeles, findes i eller er hæntet fra Adam af Bremens bog. 
Her findes også hele indholdet, som sædvanlig i en noget 
fri, delvis dog ordret, gengivelse; alt i 2. bog kap. 3, 4, 25, 
27, 28, 30, 33, 38, 35, 38, 39, 40 (slutningen kan jævnføres 
med 41). Det synes, som om et håndskrift af B-klassen af 
Adam er benyttet. Der findes enkelte mindre sætninger hist 
og her, der ikke hidrører fra Adam, men fra oversætteren; 
således de 3 første linjer, bemærkningen »i hans riges 12. år«, 
om, hvorledes Henrik og Gorm havde delt landene, om at 
kong Sven havde været hærtagen to gange af Venderne, om 
at Hakon jarl efter Vellekla havde deltaget i krigen, om at 
Sigrid storråde havde ægget til kampen mod Olaf Tryggva- 
son — alt beroende på hjemlig viden. Det er nu ikke Mag- 
nus, der har lavet dette uddrag af Adam, ti det genfindes i 
et ældre håndskrift, AM 415, 49, fra beg. af 14. årh., hvorefter 
det er trykt i Fornmannasågur XI. Teksten er så at sige fuld- 
stændig overensstemmende. I slutningen har F »krakalegg 
eda krakabein«, hvor 415 kun har »krakabein« (= Adam); 
her er det vist Magnus, der ved uagtsomhed fårst har skrevet 
»krakalegg« og rettet sig selv ved tilféjelsen. Så forkorter 
Magnus åbenbart 1 slutningen 415s bemærkning om Olafs 
kamp og fald og sammenfatter det således: »som de siden 
gjorde«. Hvorvidt 415 er Fs direkte original er vanskeligt 
at sige, men der kan påpeges, at den ejendommelige skrive- 
måde »Vellhekla« findes i bægge. 

Grunden til, at Magnus optog dette stykke, er åbenbart 
den beråring, som indholdet har med Olaf Tryggvasons saga. 

5. Påttr af Sigurdi konungi slefu. Denne pbåttr fin- 
des kun i F. Efter sit indhold og stil kan den ikke være ret 
gammel. Meget historisk er der heller ikke i den. Hoved- 
motivet i den, (Sigurds erotik og i forbindelse dermed) sen- 
delsen af Torkel klypp for at kræve skat hos Englands konge, 
er fuldstændigt digt. Helt uhistorisk er fortællingen på den 
anden side næppe. Her kan det imidlertid ikke være for- 

målet at undersøge de enkelte stykkers historiske værd. Om 
båttren må henvises til afhandlinger af R.C. Boer i Arkiv 
XVIII og XXVI og modbemærkninger dertil af Jøn Jønsson 
sst. XXVI og XXVII. Den sidstes opfattelse forekommer 
mig at være langt sandsynligere end Boers. Påttren kan — 
efter sproget især at ddmme — ikke være meget yngre end 
fra 0. 1300. Men hvorfor er den optaget her i F? I Olaf 
Tryggvasons saga kap. 42 fortælles ganske kort det samme, 
men tildels anderledes. Magnus har været opmærksom herpå 
og ment, at den fyldigere fremstilling, som han har fået fat i, 
var så meget værd som variant, at den også burde optages. 
Anden grund er det næppe muligt at finde. 

6. Hversu Nåregr byggdiz. Dette er overskriften til 
en mytisk-sagnagtig fremstilling af, hvorledes Norge blev 
bebygget, og dette er så en indledning til de mange ættetal 
(slægtregistre), der følger efter, men som alle vedrører de 
norske konger; dels fører de slægten ned til Harald hårfagre, 
dels fra ham nedefter til skriverens samtid. Det hele ind- 
ledes med en kort bemærkning af Magnus: »Nu skal der 
fortælles om, hvorledes Norge fra fårst af blev bebygget 
eller hvorledes kongeslægter opstod dér eller i andre lande”, 
eller hvorfor de kaldes Skjoldunger, Budlunger, Bragninger, 
Odlinger, Vålsunger, eller Niflunger, hvorfra kongeslægterne 
stammer«. Derefter begynder den egenlige fremstilling med 
Fornjåtr og hans æt. Hans efterkommer Torre — der her- 
skede over Gotland, Kånland (3: Kvenland) og Finland — 
havde 3 bårn, NOrr og Gårr og datteren Gåé; denne forsvandt, 
og brødrene tog afsted for at finde hende. De kom da til det 
ubeboede land, som efter Når blev kaldt Nåregr. Deres efter- 
kommere bebyggede og underkastede sig hele landet. Heraf 
gives der en udførlig fremstilling, der tillige bliver en geogra- 
fisk beskrivelse af Norge. Nårs sån hed Raumr (d. gamle); 
han havde 4 sånner: Gudrødr, Hødr (hds.s Haukr, udg. 246 


! Der sigtes til Danmark, Saksland osv. 
10” 

er åbenbart skrivefejl), Haddingr og Hringr. For disses efter- 
kommere gåres der rede; men især er det Hringr, der er 
hovedpersonen; hans sån var Halfdan d. gamle med sine 
18 sånner; fra ham nedstammede Harald hårfagre på flere 
måder. Udgs. 21, 1.7 fra neden til 266, er ét sammenhæn- 
gende stykke, der i hds. ved uforstand er tvedelt, det sidste 
stykke med en urigtig overskrift (udgs. Ættartdlur er her 
ilde anvendt). Hertil slutter sig et mindre kapitel også med 
slægtrække til kong Harald fra kong Alf d. gamle. Derpå 
følger i to kapitler ættetal fra Odin til kong Harald gennem 
hans sånner Freyr — det er Ynglingerne -— og Skjold — det 
er Skjoldungerne. — I det fårste begyndes der med Burri og 
hans sån Burs(!), hvis sån var Odin, fader til Freyr, fader 
til Njord, fader til Freyr o.s. v. Der findes her nogle af- 
vigelser fra Ares ynglingatal samt nogle ellers ukendte enkelt- 
heder som at Jorund egenlig hed Jårmunfrode, at Dyggve 
også kaldtes Tryggve. Iøvrigt slutter navnene og navnefølgen 
sig til Snorre. Skjoldungerne beror vel på Skjoldungasaga 
(jfr. Arngrim Jonssons uddrag deraf; i Hauksb. 504 findes det 
samme ættetal, dog med et par afvigelser. Jfr. også ættetallet 
i AM le$ (SnE. III, LXXIII f.))!. Hvor gamle disse ættetal 
er, er det ikke muligt at sige, men sikkert er de meget ældre 
end F. 

Herefter følger så det lange ættetal (langfedgatal) helt fra 
Adam til Harald hårfagre. Et sådant ættetal er sammen- 
stykket af forskellige bestanddele, dels hentede fra bibelen, 
dels fra angelsaksiske kilder, dels endelig fra gamle hjemlige 
overleveringer. Denne sammenstykning er ret gammel, en 
del af den findes allerede hos Snorre, i fortalen til Edda. Det 
samme langfedgatal findes i AM 415,49, i Uppsalaedda, i 1e2 
samt i Hauksbåk. Endelig findes det også i prologen til 
Sverrissaga, netop i F, skrevet af Magnus selv. Man skulde 
da tro, at her var det en ligefrem afskrift af det fårst skrevne, 


1 Fridleifs (udg. 26, sidste linje) er uden tvivl skrivefejl for Herleifs. 

men således er det ikke, ti der findes enkelte mindre afvigelser. 
Der findes også sådanne i 1e8, Hauksb. og Uppsalaedda, så 
at det er klart, at Fs tekst ikke er afskrevet efter noget af 
disse. Det samme gælder også det langfedgatal, der findes i 
AM. 415; dette begynder med Noah og Seth, og ender med 
Ynglingerne. Magnus har således haft (måske fået efter af- 
skriften af Sverriss.) et særligt eksemplar af dette langfed- 
gatal. Utvivlsomt findes deri nogle fejl, f. eks. når det hedder 
>»Cretus eller Celius«; 1 alle andre er Celius Cretus' sån. 
Darius, der iøvrigt også findes i 415, er vel fejl for de andres 
Dardanus; Troeg (i 415: Troes) f. Ereas o.s. v. 

De følgende to kapitler er egenlig identiske, idet de inde- 
holder den norske kongerække fra Harald hårfagre til Olaf 
Håkonsson (d. 1387), med den forskel, at der i det fårste be- 
gyndes med Harald, og i det sidste med Olaf (omvendt række- 
følge). I det sidste er der dog nævnet flere, »der har styret 
Norge« — hvorimod der i det fårste kun nævnes de konger, 
der har hersket. Der nævnes altså endel flere personer i det 
sidste (også jarler). Det er også hele forskellen. Man kunde 
godt tro, at disse kapitler var forfattede af Magnus selv. 

Til allersidst findes et lille kapitel (på godt 4 linjer i udg.) 
om Olaf Håkonssån og hans forsvinden — sikkert af Magnus 
selv. 

Hermed er de af Magnus tilfåjede stykker gennemgåede. 
Det er vanskeligt på grundlag af dem at danne sig et billede 
af Magnus som forfatter; der er kun tale om et samlerarbejde, 
der ikke vidner om nogen særlig kritisk sans. Det allermeste 
er kun afskrifter. 

Det oprindelige håndskrift begyndte med en håttr eller 
saga, som den ligefrem kaldes, om Erik den vidfårle. Det 
vilde være fuldkommen ubegribeligt for os, hvorfor en sådan 
saga stilledes i spidsen, hvis ikke skriveren, Jon Pårdarson, 
selv ved sagaens slutning gav os grunden til dens optagelse. 
Han siger: »Men af den grund satte den, der skrev denne 

bog, dette æventyr forrest deri, fordi han vil, at enhver skal 
vide, at der ingen pålidelig hjælp er uden fra gud; ti uagtet 
hedenske mænd får stor berådmmelse ved deres bedrifter, så 
er der en stor forskel, når de ender dette jordiske liv, at de 
da har taget deres lån for deres dygtighed i menneskers ros, 
men kan dog vænte straf for deres brøde og vantro, fordi de 
ikke kendte deres skaber, men de, der har elsket gud og 
stolet på ham og kæmpet for den hellige kristenheds frihed, 
har dog af de viseste mænd fået stårre ros, og desuden det, 
der er mest værd, at når de er gået ud ad dødens alminde- 
lige dår, som intet kød kan undgå, har de fået deres lån, 
nemlig det evige rige uden ende hos den almægtige gud, 
ligesom denne Erik, hvorom der nu blev fortalt«. Dette er 
Jons betragtningsmåde. Han skriver disse ord i tanken om 
Olaferne, særlig Olaf d. hellige. Det er, ligesom dette æventyr 
i forbindelse med Jons betragtninger skulde danne etslags 
religiøs indledning til sagaerne om de to Olafer. Æventyret 
findes også i AM 657c, 4? og i 2845, 4? i den gml. kgl. saml., 
samt i en papirafskrift AM 179, fol. Efter det fårste er det 
trykt i Fas. III med nogle varianter fra de andre. Teksten er 
gennemgående den samme, men der er stilistiske afvigelser. 
Nogen direkte forbindelse er der ikke mellem F og 657 (de 
andre er uden betydning). De må bægge gå tilbage til et 
fælles grundlag. Æventyret er ret ungt; Elucidarius er åben- 
bart benyttet deri. 


B. OLAF TRYGGVASONS SAGA. 


Når vi nu skal undersøge den fårste hovedbestanddel af 
Flatøbogen, sagaen om Olaf Tryggvason, skal det bemærkes, 
at der ikke her er tale om at undersøge sagaen som sådan, 
dens tilblivelse eller historie, men kun den behandling, der 
foreligger i F, altså dens forhold til andre eksisterende hånd- 
skrifter, for at se, hvorledes skriveren, Jén Pårdarson, har 
båret sig ad med sin kompilation, ti således kan hans redak- 
tion på forhånd kaldes. Da gælder det ikke de enkelte sæt- 

ningers form eller stilistiske vendinger, eller afvigelser i så 
henseender fra andre håndskrifter, ti da Jéns originaler selv 
ikke haves, er det umuligt at vide, om en afvigelse fra andre 
eksisterende håndskrifter hidrører fra hans originaler eller 
fra ham selv. 

Til sammenligning er naturligvis fårst og fremmest den 
store Olafssaga, en kompilation fra 0. 1300, der hovedsagelig 
foreligger i 3 håndskrifter, AM 61, 53, 54 fol., de to sidste 
med store lakuner; efter 61 er sagaværket trykt i Fornman- 
nasågur I—IIL. Denne saga danner grundlaget for F. Der 
er endnu et håndskrift, som for F har en overmåde stor 
betydning, nemlig 62, hvis tekst og tekstordning kommer F 
nærmest. Der er ingen tvivl om, at der ligger en fælles tekst 
til grund for 62 og F, men det er af mange grunde klart, at 
det ene ikke er afskrevet efter det andet. Det er stor skade, 
at variantsamlingen i udgaven i Fms. er så ufuldstændig 
som den er, og endnu værre er det, at 62 endnu ikke er ud- 
givet i sin helhed. Her er håndskriftet selv benyttet helt 
igennem. Det er navnlig dette håndskrift, der kan vise os, 
hvad der mulig stammer fra Jén Pårdarson selv. Det kan 
a priori siges, at sætninger eller stykker, der hverken findes 
i Fms. (61) eller 62, er hans tilfåjelser. Havde man ikke 62, 
vilde man sikkert tillægge ham meget mere, end der til- 
kommer ham. Derfor må man være meget forsigtig, hvad 
dette punkt angår. Det må erindres, at 62 også er ufuld- 
stændig opbevaret. 

K. 1—35. 37 svarer nåje til Fms. 1—36. En enkelt sæt- 
ning findes tilfåjet i k. 6 om Olaf d. hellige og hans fader; 
det er vist Jon, der har tilfåjet den med hensyn til Olaf d. 
helliges saga. I slutningen af k. 23 mangler et vers, der findes 
1 Fms., men det kunde jo være, at verset var tilfojet i det 
sidste. Det samme gælder slutn. af k. 27, hvor Fms. har et 
vers mere. Hele stykket i Frms. k. 30 om Glumr og hans 
vers (3) mangler i F k. 29, ligeledes et lille stykke 1 k. 32 
(F k. 31 slutn.), en beskrivelse af Gunnhildséånnerne med et 


152 FLATEYJARBOK. 


halvvers af samme Glåmr. Fremdeles hele det sidste afsnit 
af Fms. k. 31 med Eyvinds (4) vers (F k. 30), og endelig alle 
versene af Vellekla i Fms. k. 35 (F 34). Alt dette er så ens- 
artet, at man må antage, at disse stykker er senere tilfåjelser 
i Fms.-teksten og at Fs forlæg for såvidt har stået på et 
ældre trin end den tekst, der ligger til grund for 61 o.s.v. I 
modsætning hertil har F i slutn. af k. 33 (Fms. 34) de 2 vers 
af Eyvinds »Håleygjadråpa«; hvorfra de er tagne, er det ikke 
let at sige; mulig fra Heimskr. direkte eller indirekte. 

I k. 37 findes en udvidelse af teksten i Fms., nemlig 
stykket om de to Torder (F s. 67, 1. 2—15, hvortil I. 19—23 
slutter sig); dette er så godt som ordret hæntet fra Odd 
munks Olafssaga i Stockholmshåndskr.; Jén har således 
haft dette håndskrift eller magen dertil. Det tilfåjede er ikke 
dårligt fældet ind i teksten. ' 

K. 36 mangler i Fms. Det handler om Erik på Oprostad 
og hans familje, datteren Astrids giftermål med Tryggve, 
Olafs fader; altså et kapitel af et absolut passende indbold. 
Astrid nævnes (anderledes) i Fms. fårst i k.43. I dette kap. 
findes et så uklassisk udtryk som fyrrnefndr Eirekr; deraf 
at slutte, at kap. er lavet af Jon, er vistnok ikke helt beret- 
tiget (ti senere findes det samme både i F og 62). Det hid- 
rører snarest fra Jéns forlæg. 

K. 38—67 svarer til Fms. 37—59 med nogle mindre af- 
vigelser. K. 40 (Fms. 38, sidste del) er en lille smule om- 
redigeret og har fået en selvstændig slutning, de sidste 4 
linjer, der efter al sandsynlighed er Jøns egen tilfåjelse (om 
Olaf d. helliges forældre). I k. 41 (Fms. 39) findes en be- 
skrivelse af Hakon Jarl (s. 69, I. 1—9); den er noget svulstig. 
Den genfindes ikke andre steder, men næppe kan man tiltro 
Jån den. I k. 42 mangler stykket om Haralds Bjarmelands- 
rejse med Glåms vers (Fms. 40). Om det er udeladt i F eller 
senere tilfåjet i Fms., er vanskeligt at sige; snarest måske det 
sidste, jfr. ovf. om lignende vers af Glåmr; stykket er vist 
hæntet fra Hkr. Det samme gælder verset fra Vellekla i 

Fmrs. 41; det mangler i F. I k. 44 mangler, slutn. (s. 70, Il. 5 
f. n.—71, 1. 2) om uårene i Gunnhildssånnernes tid. Det er 
næppe tilfåjet af Jén. Indholdsmæssigt minder det om Ågrip 
k. 8, sp. 19—20, jfr. også Hkr., Har. gråf. k. 16. I k. 45 er to 
små stykker tilfåjet (71, 1. 7—10 og 14—17) foruden ordene 
sem fyrr segir. De stammer næppe fra Jon. I k.46 er sætn. 
(vatni pvi) er Rend heitir — der mangler i Fms. — taget fra 
Odd munk. Et par mindre sætninger er tilfåjede (af vi 
vard — staddir; sva lengi sem — barnburd). I k. 48 (s. 74) 
findes et par sætninger, der ikke står i Fms., (1. 4—6 og 
15—18). Den sidste findes også i 62 (herefter betegnet med S), 
der begynder her il. 17. I k. 49 (s. 76) findes et par plus- 
sætninger, Il. 5—10 og 3—4 f. n.; den sidste findes også i S, 
den fårste derimod ikke; stilen er dog næppe Jåns. S.77 
findes også enkelte ord og en sætning (1. 6—8) mere end i 
Fmrs.; det står alt i S. I kap.s næstsidste. Il. mangler et ord; 
udg. indsætter farar, S$ har ferdir. I k.50 er der mindre til- 
fåjelser (f. eks. 1. 5—7, 11—13), alle også i S. I k. 51, 1. 2—6 
står en sætn., også i S, der mangler Fms. Kaps. sidste sætning 
(Å einu o0.s.v.) mangler i Fms.; er i S; her står Eathgeirsson 
efter konungr og hann efter eptir. K.52 begynder med en 
sætning, der mangler både i Fms.og $S; den hidrører utvivl- 
somt fra Jon. I k. 53 har F burdugu .. barni; S har virdu- 
ligu; det uklassiske burdugr er vist Jons. I slutn. af kap. 
findes en plus-sætn. (vel virdr—verit); også i S. S tilføjer 
sidst i kap. ok honum varu på samtida uppi. I k. 56 (s. 82, 
l. 10—11 f. n.) mangler en sætning både i F og S, hvilket 
klart viser et fælles forlæg; en overspringelse på grund af 
homæoteleuton (/ata—lata) kan ikke vise, at S er skre- 
vet efter F eller omvendt, da der ellers findes sådanne 
uoverensstemmelser — hvorpå eksempler allerede er an- 
ført —, at derom kan der ikke være tale. I beg. af k. 58, 
hvor F har rigtigt Haraldr gråfeldr, har S Hakon gamli(!). 
I k. 59 (s. 84—85) findes en sætning (ok er — vel fram), der 
mangler både i Fms. og S; den hidrører dog næppe fra Jon. 

I k. 61 har Frs. et vers mere, vist taget fra Hkr.; det samme 
gælder k. 63; her har Fms. flere vers, der udelades i F; de 
er vist senere tilfåjede i Fms., alle fra Vellekla. 

K.63 er ret ejendommeligt. Den fårste del deraf genfindes 
i Fms., men udvidet med (3) vers af Vellekla. Den sidste 
del (Pessi frasøgn 0.s.v.) falder igen i to dele; den fårste 
til ordene: mikinn hernad) findes tillige i S, resten derimod 
kun i F. I den fårste del bestrides udtrykkelig den opfat- 
telse, at den til Sverrig sendte Hakon var Hakon jarl, medens 
den sidste del ligefrem går ud fra identiteten, indeholder 
altså en stærk modsigelse, der viser Jons ringe kritiske sans 
og hans ubehændighed, ti at det er ham, der har tilfåjet den, 
kan næppe være tvivlsomt. Denne sidste del er dog ikke 
hans eget påfund, men den er lige udskreven af Oddr 
(Sthhds. k. 4, udg. s. 7). I k. 64 findes to småsætninger (s. 89, 
l. 21—24 og slutn. fra en po 1.5 f. n.), der står i S, men er 
udeladte i Frs. 

K. 68 mangler helt i Fms., men stilen er ikke Jåns og 
kapitlet findes i S. 

K. 69—70 (beg.) genfindes i Fms. (k. 60 og 61 beg.). Her 
findes (s. 95 i F) et mandsnavn Herdr, også i S, men Fmrs. 
har Haraldr. Navnet beror således på en fejllæsning af en 
forkortelse i en tekst, der var ældre end F. Når F derimod 
har (sst.) Hergeirr, er det vist Jøns fejl, ti S har Aringr lige- 
som Fms. Beg. af k. 70 er kortere end i Fms. Den Gormr, 
der i Fms. kaldes hinn heimski, nævnes hinn barnlausi i F. 
Her fortsættes der i Fms. (k. 61—63) med Gorm, Knud d. 
fundne og Tyre; dette har Jon vraget og i steden derfor 
(k. 70 — beg. —78) ligefrem indsat k.1—5 afJomsvikinga- 
saga i den redaktion, der findes i AM 291, dog med nogle 
få mindre ændringer efter Fms.; i k. 71 er hele den sidste 
del (fra hann helt riki) tilfåjet efter Frms., dog ikke ordret. 
Navnet Myrkvidr (s. 97) er taget fra Fms., det mangler i 
Jomsv. 

K. 79—93 er Fms. 64—79. Her er k.64 forkortet og nød- 

vendigvis ændret, da fortællingen om Knuds død, der følger 
her umiddelbart efter, er i forvejen udførlig fortalt i F, I 
k. 80 er den sidste del (fra en pat hafdi) taget fra Jåmsv. 
k.7; da den også mangler i S, er den vist Jåns egen tilfåjelse. 
Ligeledes er den sidste bemærkning i k. 82 (er vidfrægt 0.s.v.) 
hæntet fra Jomsv.; den mangler også i S. I k. 83 er et stort 
stykke (s. 108 1. 3 f.n. til 109 I. 2 f. n.) atter taget fra Jomsv. ; 
også det mangler i S; det er klart, at det er Jon, der her ind- 
fletter disse stykker. I k.84 er begyndelsen lidt ændret; i 
Fmrs. findes her (3) vers af Vellekla, sekundært tilféjede. I 
k. 85 findes en lille plus-sætning (s. 111, 1. 4—6 f. n.), der er 
meget efterklassisk i stil; også i S. En plus-sætning findes 
også s. 112,1. 5—9 f. n. K. 86 beg. (Sva--Dani og er par 
—mdlisnjallr) findes ikke i Fms., men der fortsættes med Fms. 
s. 129. I dette stykke citeres saga Jomsvikinga og Cronica 
Bremensium, >: Adams Gesta (II, 26); da det også findes i S, 
er det ikke Jons tilfåjelse. S. 113, 1. 4 f. n. udelades en be- 
mærkning om Svens dåb. I k.87 er den sidste halvdel af 
Fms. k. 71 (med vers) og i k. 91 det sidste vers i Fms. (k. 77) 
udeladt. Endelig er slutningen af k. 93 meget karakteristisk; 
den taler ikke til fordel for Jons kritik og historiske viden. 
Han ændrer her Adalrads, som Fms. og S har, til Adalsteins 
og tilfåjer er fostradi Hakon, uden at ane, hvilken tidsstri- 
dighed han her begik. I forbindelse hermed står vel også 
fejlen 543 (!) f. 993, hvor dog 5 (fim) uden tvivl beror på fejl- 
skrift. 

Herefter følger et af de store indskud i sagaen, begyndel- 
sen til Færeyingasaga, k.94—117. I Fms. findes den langt 
senere, nemlig i k. 177—86. IS står den hele saga samlet, 
men også langt senere. Det foranstående, 3: F kap. 93, står 
i S i forste sp. på bl. 10, medens Færey. s. findes fårst på 
bl. 33b. I Frms.-håndskrifterne og S er teksten meget af- 
vigende fra Fs., dog ikke hvad hovedindholdet angår, men 
i udstrækning, idet teksten i Fms-S er stærkt sammendraget ; 
den er blevet til et udtog. Herom og om sagaen i det hele 

må henvises til den nye udgave. Det er klart, at Jon har 
haft et eksemplar af hele sagaen og optaget den uden afkort- 
" ning ganske som Jomsv.; dog har han beholdt de kapitler, 
der findes i Hkr., uforandrede, men de var også en afskrift 
af den oprindelige saga. Her vil vi ikke komme nærmere 
ind på en sammenligning af F og Fms-S, det er der ingen 
grund til. Jøén har sikkert ikke foretaget nævneværdige 
ændringer eller forkortelser i sit forlæg. Men den saga- 
tekst, han havde, var allerede udvidet, således som det nær- 
mere er blevet påvist i udgaven. At Jén indskyder dette 
fårste afsnit af sagaen, har sine kronologiske grunde, der 
udtrykkes ved slutningsordene i k.117; her berettes om 
Sigmunds ankomst til Hakon jarl, altså får Olafs ankomst 
til Norge, og får Jomsvikingeslaget (hvori Sigmund skulde 
have deltaget, jf. k. 153, 155, Frms. k. 186, hvad der dog er 
ganske uhistorisk). For så vidt er ordningen i F bedre end 
i Fms. Bortset fra de nævnte hentydninger til Sigmund i 
Jomsvikingeslaget findes et andet hovedafsnit om ham, d.v.s. 
et afsnit af Færeyingasaga, i k. 294, 295—300, Fmrss. 187, 
189—91, 205—07, og endelig det 3. og sidste i k. 435—42 
(findes ikke i Fms.), for at fortsættes i Olaf d. helliges saga, 
hvorom senere. Alt dette er kun en afskrift af originalen 
uden nogen bearbejdelse fra Jøns side. 

K. 118—21 svarer til Fms. 80—83. I k. 118 slutn. har S 
hennar ligesom F, hvor Fms. har det vistnok rigtigere hans. 
K. 121 handler om Harald blåtands krigstog til Norge og 
hans påtænkte tog til Island (på grund af nidet), men kapitlet 
er et kort udtog af Fms. og henviser til »båk Nåregs konunga« 
(således også S). 

K. 122—65 (der indbød svarer til Fms. 81—90) 
er direkte hæntet fra Jéomsv. k.7 (her ikke ordret og ud- 
dragsvis) og 14—52 (d. v. s. til sagaens slutning). Det lille 
stykke (s. 153) genfindes i S (dog lidt ændret), er altså ikke 
af Jon, hvad man ellers mulig havde kunnet tro. S har 
lakune for k.123—65 og mere, til og med k. 214. 1k.123 

er et stykke udeladt (Fms. Il, 45, I. 15—29). K.127 er ander- 
ledes m.h.t. Saumæsa og hendes færd; her stemmer teksten 
i det hele med den i 510 (J6msv.) og slutningen lidt ændret 
(forkortet), også stemmende med 510. I k. 148 (1. 2—6) findes 
et lille plus-stykke, der kan hidrøre fra Jon selv, men her er S 
ikke til vejledning. I k. 152 findes Vigfus” vers ikke i Jomsv. 
(291), men derimod i 510. Hvad der i k. 155 siges om Sig- 
mund, findes ikke i Jomsv. Det har Jøn taget fra Færey. s. 
(jfr. ovf.). Slutn. (petta er sogn o.s. v.) findes heller ikke i 
Jéåmsv., men må vel også være taget fra Færey. s., hvis det 
ikke hidrører fra en bearbejder. I k. 158 (s. 195—96) findes 
en plus-sætning, der næppe hidrører fra Jon. Endelig er 
k. 162 slutn. tilfåjelse fra Færey. s. (om Sigmund). 

K. 166—67 er atter den egenlige Olafssaga og svarer til 
Fms. 91—92. 

K.168—74 er Porleifs båttr jarlsskålds, der ikke står 
i nogen Olafssaga ellers. Den findes i et par papirsafskrifter, 
der ikke synes at stamme fra F. Teksten er den samme, 
bortset fra enkelte stilistiske vendinger (se min udgave i fsl. 
forns. II). Den indledning, som F har, findes ikke dér; den 
er vistnok, eller kan være, lavet af Jén. Grunden til, at båttren 
overhovedet er optagen, antydes i de fårste ord: »Nu skal 
det æventyr fortælles, der foregik i Hakon Ladejarls sidste 
dage«. Det er med andre ord kronologiske grunde, der har 
voldt, at »æventyret« anbringes her, og da det er meget ufor- 
delagtigt for Hakon jarl (»den onde«), har Jon ikke kunnet 
nægte sig den fornåjelse at optage det (måske for at pege på 
modsætningen mellem ham og Olaf). 

K. 175, Fms. 93—94, er af den egenlige Olafssaga. 

Med k. 176 kommer man til et nyt afsnit. I Fms. svarer |. 
hertil k. 99—97, der handler om Orknøerne. Dette udtog 
har Jon, sit princip tro, vraget, da han åbenbart havde et 
eksemplar af den fuldstændige Orkneyingasaga (Jarla- 
saga). Ligesom ved Færey. s. optager han hele værket. Af den 
oprindelige saga haves flere brudstykker, men for mange par- 

tiers vedkommende haves kun F (jfr. Nordals udgave). Be- 
gyndelsen haves kun i F, men at den er oprindelig ses af 
den gamle danske oversættelse. Slutn.af k.2 til henimod 
slutn. af k. 8 findes i AM 332, der her haves til sammenlig- 
ning. Det er heraf klart, at F som sædvanlig gengiver origi- 
" nalen uden ændringer (bortset fra mulige stilistiske æn- 
dringer, som afskrivere altid kunde gåre sig skyldige i). I 
k.183, 1.5 er vist en lille sætning oversprungen ved homæo- 
teleuton (Orkn. s. 11, I. 4—6), ligesom også et vers (Ey mun 
ek 0.s.v.) er udeladt. Sagaen fortsættes med k. 444—4; 
(Orkn. k. 12—15 fårste del). Sagaens fårste afsnits optagelse 
er foranlediget ved Olafs ankomst til Orknøerne og hvad der 
fortælles om ham dér. 

K. 187—99 er lig med Fms. 98—112. I k. 187 er stykket 
s. 228, I. 11 f. n. — 229, I. 7 et plus-stykke, men sikkert hid- 
rører det ikke fra Jon. Kapitlets sidste sætning (Lifdi o.s v.) 
findes ikke i Fms., men er taget fra Orkn. s. K. 188 er ud- 
videt med et langt stykke (s. 231, I. 5 — 232, I. 21) om Olafs 
rådspårgen af Finnen efter hans ankomst til Norge. Denne 
ganske uhistoriske beretning har måske stået i den oprinde 
lige Olafssaga, og er udeladt i 61 0.s.v., fordi man har ment, 
at den ikke var til fordel for Olafs eftermæle (den er iøvrigt 
i god samklang med Adams beskrivelse af Olaf). I k. 195 
beg. findes en plus-sætning om de to Torder; den er hæntet 
fra Oddr. Samme kapitels slutning (ok a vi) findes ikke i 
Fmrs. og er mulig Jøns egen tilfåjelse. Oplysningen om Sun- 
nivas overførelse til Bergen og Thomas Beckets død stemmer 
ikke med Fs. annaler, ti her henføres de to begivenheder til 
to forskellige år; hvad det er for en »annal«, der citeres, er 
ikke godt at vide. I Acta sanctorum in Selio findes kun års- 
tallet (1170) for overførelsen af relikvierne til Bergen. I k. 1% 
findes atter en plus-sætning (s. 246, 1. 18—23), der vidner om 
selvsyn. Det vilde være fristende at antage, at Jon tidligere 
havde været i Bergen. Så vilde man også lettere kunne forstå 
den efterretning (se ovf.), at han fra 1388—94 var præst dér. 

eftersom han da i forvejen var kendt af de derværende gejst- 
lige autoriteter. I k. 197 findes en plus-sætning (s. 246, 1. 5 
f. n».—247, 1. 7) om Olafs riges udstrækning. Den er hæntet 
fra Oddr (Sth.hds., udg.s.22); hvis det erJon,der har ændret 
ordene med miklum krapti til med miklu herradæmi ok hofd- 
ingskap ok guddrottins krapti, så har man deri et fingerpeg 
med hensyn til Jons udtryksmåde; mærk særlig et ord som 
herradæmi og den forlydsrimende forbindelse. K. 199, der 
svarer til Fms. 113—15, er stærkt forkortet og noget ændret 
(Fms. 112 findes ikke i F). Om k. 200, der svarer til endel 
af Fms. 116, gælder noget lignende. Det ser ud, som om Jån 
med vilje har kortet disse kapitler om Islands fårste land- 
namsmænd. 

Herefter indskydes Porsteins påttr uxafåts, k. 201— 
14. K.201 er dog egenlig denne påttr ganske uvedkommende; 
det er det kendte kapitel om Tord skegge og Ulfljåtr og 
dennes lovgivning (»de hedenske loves ophav«). Kapitlet 
slutter med at omtale landnamsmændene Bodvarr fra Voss 
og Tore den håje, »der tog land i Krossavik nord for Reydar- 
fjord. Fra ham stammer Krossvikingerne« (stedet er taget 
fra en Landnåmatekst). Det er dette Krossavik, der fører 
over til påttren: »Torkel hed en mand, som boede i Krossa- 
vik«, men samleren (Jon?) har ikke vidst, at disse to Krossa- 
vik'er er helt forskellige(!). Påttren findes ellers kun i papirs- 
afskrifter, der meget lidet afviger fra F, Man er således ude 
af stand til at bedåmme Jons behandling, men, som ellers, 
er der vel kun tale om en afskrift. At båttren er optagen her, 
skyldes kronologiske grunde. Torstein skal være falden i 
Svolderslaget. 

At båttren dog er ubehændigt indsat her ses af, at både 
foran og efter er der tale om Ingolf, landnamsmanden. Nu . 
fortsættes der med en del kapitler, 215—24, der handler om 
de fårste kristne i Island og andre landnamsmænd. De svarer 
til Fms. 117, 119 fin.—25, 127—28, 130—34 og 137. Men 
Jén — og her er det utvivlsomt ham — har foretaget nogle 

ændringer og forkortelser. Her haves atter S til sammen- 
ligning. Der findes nogle mindre plus-sætninger (f. eks. i 
k. 217), men de står også i S. Oplysende for Jons ukritiske 
virkemåde er her gentagelsen af sætningen margir vaåru beir 
adrir menn, er skirdir komu ut hingat ok byggdu hér landit. 
Den fandtes også i k. 215, 1. 9—10, men dér står ok namu 
hér land (og dette har Fms. s. 244). Sætningen følger i Fms. 
umiddelbart ovenpå fortællingen om Patrek, men hører ikke 
direkte til den. På det sidste sted i F flyder denne sætning 
altså med; men dens slutning er en lille smule ændret. Da 
den også findes i S, er det ikke Jon, der har begået fejlen. 
K. 222 er noget ændret og især udvidet med stykket om 
Haldér og Asolfs ben; dette er ikke taget fra Melabdk af 
Landn. (se udg. 1925 s. 35—36 u. t.). K. 223 er stærkt for- 
kortet (alt udeladt om Kodrån), men S er = F. 

K. 225 (jfr. Fms. 138) om Olaf og Torvald vidfårle og 
dennes endeligt mangler helt i Fms., men findes i S. Haves 
ikke andre steder. 

K. 226 genfindes i Frms. 138, slutn. 

K. 227 er Fms. 140. 

Herefter følger et nyt indskud, nemlig Seorlabåttr, k. 228 
— 36, der ikke findes i S. Det må betragtes som givet, at det 
er Jon, der er mand for optagelsen, og denne skyldes krono- 
logien; mærk begyndelsen til k. 236: »I Olafs fårste rege- 
ringsår siges han« o.s.v.; her, og kun her, ligger tilknyt- 
ningen til Olaf. Påttren findes ikke andre steder; dens ind- 
hold kan således ikke kontrolleres. 

K. 237—81 svarer til Fms. 141, 139, 142—50, 155, 151— 
54, 156—75, 219. I dette lange afsnit er der sket nogle æn- 
dringer og omflytninger. K.237 er = Fms. 141 (Olafs for- 
kyndelse). K.238—40 handler om Stefnir = Fms. 139 og 
142. Det er her stillet sammen, som hører sammen. K.241— 
49 er = Frss. 1413—50 og 155, idet k. 249 (= Fms. 155) er 
flyttet herhen for sammenhængens skyld. Herefter følger k. 
230—56 og 266, Hallfredarsaga (1. del). Dertil svarer i 

Fmrs. 151, 152, 154, 152 (en del af kapitlet), 153, 154 (en del 
af kap.) og 165!. Rækkefølgen er en anden. S forkorter tek- 
sten ret stærkt. F går tilbage til et håndskrift af sagaen, som 
var nærbeslægtet med den særskilte saga, der haves. Men 
en del, særlig slutningen af dette afsnit, synes at bero på 
Fmrs.-teksten. Fortsættelsen findes i k. 272—74 = Fmrs. 170 
—72. Teksten er omtrent ens i bægge. Dog findes bemærk- 
ningen om, at Ottar og Kalv (k. 273) tildels stammede fra 
Hålogaland, kun i F. Det 3. afsnit findes i k. 280—81 = 
Fmrs. 175 og 219; i F er disse 2 kapitler rykket sammen, 
således som tilfældet er i særsagaen. Fortsættelsen af sagaen 
kommer i k. 353 = Fms. 232, og her må særsagaen være 
udskreven, ialfald tildels, ti F har alle de samme vers som 
denne, medens Fms. udelader nogle. Fortsættelsen findes 
i F k. 388—90 —= Fms. 264. Om den kan det samme siges. 
Det er atter særsagaen, der er udskreven. Slutningen af 
sagaen findes endelig i k. 422—24; den haves ikke i Fms. og 
beror naturligvis på særsagaen. De enkelte stykker er an- 
bragte dér, hvor de findes, af kronologiske grunde. Vi går 
nu tilbage til k. 257—65 og 279 = Fmrs. 156—64 og 174, det 
er afsnittet om Kjartan hos Olaf. Beg. af 156 er noget for- 
kortet; ligeledes et stykke senere i kapitlet. Iøvrigt er tek- 
sten ens. K.267—71 = Fms. 165"—69. Her findes i k. 268 
(s. 320, I. 3—321 1. 7 f. n.) i Fog S et længere plus-stykke, om 
Torsbilledet m. m. Hvorfra dette stykke er taget, kan ikke 
nu bestemmes; dets stil kunde ligne Gunnlaugs. Atter i 
k. 269 findes et par plus-stykker (s. 323, 1. 15—324, 1. 1 og 
I. 15—27), alt talesvulst, måske fra Gunnlaugr. K.275—78 
er Ogmundar håttr dytts = Fms. 173—74. 

K.282—92 er Nornagestspåttr, der ikke findes i Fms. 
(61), men i S og 54. Den er indsat her i tilknytning til k. 269, 
kong Olafs ophold i Trondhjem. En nåjagtig kronologisk 
bestemmelse var her naturligvis umulig; det hele er jo et 
æventyr. F har en indledning (9 linjer), der ikke findes i S, 
og rimeligvis er lavet af Jon. Påttren er nåjagtig udgiven af 

Aarb. f. nord. Oldk. og Hist. 1927, 11 

S. Bugge i Norråne sagaer. Teksten i F er den samme som 
i S, men med de sædvanlige stilistiske afvigelser. 

I F følger et kapitel, 293, påttr Helga Pårissonar, 
der også findes i 62 og AM 309, 4, men her er den kun en 
afskrift af F. Iøvrigt kendes den ikke andetsteds fra. 

I S er her 2 sider og en halv spalte åbne, hvorefter Fær- 
eyingasaga er skreven. 

K. 294, 296—300 er får omtalte (Færeyingas.). K.295 = 
Fmrs. 188 handler om kong Olaf og Tangbrand. 

K. 301—06 = Fms. 194—98. Henimod slutningen af 
k. 301 (efter hefdi at fundit) er der et blads lakune i S. I 
k. 302 findes i F et plus-stykke (s. 370, I. 8 f£. 1.—371, 1. 11), 
en tale af Olaf om den nydøbte Olaf Haraldsson, der næppe 
er af Jon (af Gunnlaugs saga om Olaf?). Længere henne 
(s. 371, I 1—13 f. n.) er der atter et plus-stykke, også en tale 
af Olaf. 

K. 307 er et lille kapitel, en sagaredaktårs bemærkning 
om de mange indskud. Det genfindes i Fms. (og S) 176, her 
lige foran Færey. s. 

K. 308 (med urigtig overskrift) = Frms. 199. 

K. 309—10, om Porvaldr tasaldi, = Fms. 200. Herefter 
følger i Fms. Sveins påttr ok Finns ([k. 313 f). 

K. 311 = Fms. 204. K. 312 = Fms. 208. 

K. 313—15 = Fms. 201—03, Sveins hb. ok Finns. Sidst i 
k. 315 er der en lille tillægssætning (s. 392—93). K.316 — 
Fis. 209. 

K. 317—21 = Fms. 210—13. 

K. 322—26 har i Fras. intet tilsvarende. Disse kapitler 
handler om Olafs færd i Trondhjem og forhold til Freyr, om 
Islændingen Torarin og Olaf, og om Torkel dyrdil og Olaf 
(bukken fyldt med sølv; Torgerd-billedet). Det fårste, om 
Freyr, findes, men ganske kortfattet, hos Oddr, Sth. hds. 
k. 34 slutn. Mulig er alle disse kapitler hæntede fra Gunn- 
laugs Olafssaga. 

K. 327—31 er Hråmundar båttr halta; findes ikke 

i1S; det er vist Jon selv, der har optaget den, og grunden 
dertil er blot den, at Hrémunds sån Håsteinn (her Hallsteinn) 
siges at være falden på Ormen lange (jfr. Porsteinn uxafåtr). 
I Landn. 216 (udg. 1925) findes det samme, men langt mere 
kortfattet (og flere vers). Det kunde se ud, som Landn.-tek- 
sten var et uddrag af den oprindelige påttr, der vel vistnok 
uforandret er optaget i F. 

K. 332 = Fms. 224. 

K. 333, Porsteins p.skelks, findes ikke i S eller Fms. 
og ikke andre steder. Det er en ganske kuriøs påttr, knyttet 
til kong Olaf; Porsteinn, en sånnesån af Åsgeirr ædikollr, op- 
holder sig hos ham en tid. 

I modsætning til denne lille påttr står F 334—35, bidranda 
båttr, for så vidt som den også findes i Fms. 214—215. Tek- 
sten er i beg. af k. 334 forkortet. 

K. 336—39 = Fmrs. 216—18, Tangbrands forkyndelse på 
Island. Sidst i k. 338 (427, 1.4) er en stårre lakune i S (til 
s. 499, I. 3). 

K. 310—41 = Fmrs. 220—21 handler om Erik d. røde og 
Leifr hepne og hans dåb, her indsat af kronologiske grunde 
1 Olafssagaen. Erik d.rødes saga citeres. Kapitel 340 stemmer 
også med k.2 i Eirikssaga, men det er i F udvidet med et 
stykke fra Landn., slutn. af k. 139, 140 og 142 (-- den fårste 
sætning i udg. 1925). Hertil sluttersig k. 342, der helt mangler 
i Fms. Det handler om Bårdr Herjålfsson og hans rejse til 
»Vinland« og Grånland og hører til Grænlendinga båttr. 
En fortsættelse heraf er k. 427—33, der åbenbart er en ren 
afskrift af det forlæg, Jén havde. 

K. 343—44 — Fmrs. 222—23. I k. 344 er et stort (legen- 
darisk) stykke, om Ormens køltræ, kapitlets 1. 7—434, I. 21, 
Indsat. Hvorfra det er taget, kan ikke vides, men Jån har 
sikkert ikke lavet det. At det er taget fra en anden kilde end 
Jons direkte forlæg, ses klart af, at den sidste sætning får 
indskudet ved uagtsomhed gentages ved dets slutning. 

Herefter følger 4 kapitler, om Svade og Arnorr o.s.v. (på 

ii" 

Island), der næsten ingen berøring har med Olaf, men hører 
sammen med kristendomsforkyndelsen på Island, k. 345— 
48 = Frs. 225—27. Så kommer Gizurr og Hjaltes kristen- 
domsforkyndelse k. 249—51 = Frms. 228—29, samt et kapitel 
om Olaf og Tyre, 352 = Fms. 230—31. 

K. 353 er af Hallfredars., se ovf. 

K. 354 mangler i Fms.; det er udskrevet efter Oddr, Sth. 
hds. k. 42. 

K. 355—71 = Fmrs. 233—42. Slutningen af k. 364 er lidt 
anderledes end i Fms., men i realiteten er de identiske. Der- 
imod er den fårste del af k.358 udvidelse af det tilsvarende 
(korte) stykke i Fms. (234); næppe hidrører den fra Jån. 

K. 372—87 = Fmrs. 244—57 (k. 243 = F 407). Beg. til 
k. 373 (Sva-Sigridi) mangler i Fms. Noget tilsvarende, men 
ikke ordret, findes i k. 243 (= F 407, hvor dette er udeladt). 
Her foreligger sikkert en redaktionsændring, men næppe 
ved Jon. Verset i Fms. 245 slutn. findes ikke i F, og det for- 
anstående er (derfor) lidt anderledes. Mulig foreligger der 
her en sekundær tilfåjelse i Fms. I k. 376 mangler et halv- 
vers (det andet s. 479) i Fms. K. 377 slutn. om de Islændinger, 
der var på Jærnbarden, mangler i Fms. Mulig er tilfåjelsen 
af Jon; her nævnes den uhistoriske Illugi tagldarbani (!). 
Ligéledes er slutningen af k. 381 (3 linjer) en tilfåjelse, sikkert 
ikke af Jon. Dog findes åbenbart et stykke af den i Fms. 
k. 254 beg. Der har fundet en redaktionel ændring sted af 
det oprindelige. I k. 386 mangler flere vers, som Fmrs. har. 
De er måske udeladte af Jon. 

Efter k. 387 følger i Fms. 408—09 (om Erik jarl og hunden 
Vige). 

K. 388—90 er af Hallfredars., se ovf. 

K. 391 (= 425) svarer til Fms. 261, men kun begyndelsen. 
Kapitlet er udvidet med den sidste sætning (Niu vetrum o.s.v.). 
Kapitlet findes i S. 

K. 392'= Fmrs. 263, k. 393—94 = Fms. 267—69. I k. 393 
(øverst s. 501) er en sætning udeladt (Astrids fortælling), men 

det er klart, at det er sket ved vanvare (homæoteleuton, getit 
(1 Jons forlæg) — getit). 

K. 395 —96 = Fmrs. 283; den fårste sætning i k. 395 findes 
ikke i Fms., men i S; den lyder: »nu skal de ting fortælles, 
som jeg har lært af kyndige mænd, siger den, som har kom- 
poneret sagaen«; denne er sikkert Gunnlaugr. 

K. 397 svarer til Fms. 285 og begyndelsen af 286; slut- 
ningen af dette kapitel findes som selvstændigt kapitel, nem- 
lig 404, hvilket vist er mindre oprindeligt, da S er = Fms. 

K. 3988—403, der handler om Haldor Snorrason og kong 
Harald hårdråde og om biskop Sigurd, findes ikke i Fms. 
De er etslags tillæg til Olafssagaen, men denne kun lidet ved- 
kommende. I det første afsnit fortæller Einar tambeskælver 
om kampen på Ormen og Olafs mystiske forsvinden (jfr. 
tillægget til Harald hårdrådes saga, hvor den samme fortæl- 
ling findes,jfr. nedenfor); det sidste fortæller om Olafs biskop 
Sigurd og dennes skæbne. De findes i S (og i den ret unge 
afskrift i AM 54). Efter k. 399 har S endnu en fortælling om 
Einar. Disse kapitler om Sigurd stammer fra Gunnlaugr, 
der citeres. Slutn. af k. 402 (s. 515, 1. 4 0. s. v.) genfindes i 
AM 310, k. 80 (76; Groths udg.). 

K. 404 = Fmrs. 286 sidste del, se ovf. 

K.405—06 findes ikke i Fms. De hidrører fra Gunnlaugr, 
der citeres i beg. af k. 405. Slutningen (de 3 sidste linjer) 
mangler også i S, og stammer altså vel fra Jon selv. I k. 406 
nævnes de to, der har fortalt mest om Olaf, Gunnlaugr og 
Oddr, og deres hjemmelsmænd. Dermed slutter S. Resten 
af kapitlet (Fyrir vald o.s. v.) er vel Jons egen tilfåjelse, og 
kapitlet ender med »Amen«. Her er således den egenlige 
saga om Olaf, efter Jons mening, sluttet. Hvad der følger, 
er efterslæt og supplementer. 

K. 407 kaldes Eireks påttr Håkonarsonar, det er k. 243 i 
Fms. Af en eller anden grund har Jén ment at kunne ude- 
lade kapitlet, men hagefter indført det her. K.408 (også om 
Eirekr) = Fms. 258 og 409 (om hunden Vige) = Fms. 239. 

Dette sidste går tilbage til Oddr k. 63 (ikke ordret efter Sth. 
hds.; heller ikke efter AM 310). 

K.410—20 er Orms båttrStårålfssonar. Den findes 
kun her, men er sikkert ældre end F; se herom min litt. hist. 
Nogen bearbejdelse fra Jons side kan ikke mærkes. Tilknyt- 
ningen til Olafs saga er meget tynd. I k.417 omtales Olafs 
ankomst til Norge, og 3 år efter skal det være sket, som påt- 
tren fortæller (Orms udenlandsrejse). Iøvrigt kommer Orm 
ikke i nogen forbindelse med Olaf, men med Erik jarl efter 
Svolderslaget. 

K. 421 = Fmrss. 260, om jarlerne. Jfr. k. 407, hvortil dette 
slutter sig, for så vidt som det handler om Erik jarl. 

K.422—724 er af Hallfredars., se ovf. 

K. 425 = 391, Fms. 261 fårste del, se ovf. K.426 = Fmrs. 
261, sidste del. 

K. 427—33 er Grænlendinga påttr, se ovf. 

K. 434 = Fms. 262; det handler om Erik jarl og Einar 
tambeskælver. 

K. 435—42 er Færevingasaga. Det er fortsættelsen af 
k. 300. 

K. 443, et lille kapitel om Erik jarl (og Sven jarl). Hertil 
svarer intet bestemt kapitel i Fms., men i 266 findes bemærk- 
ningen om Eriks to berånite kampe. 

K. 444—-47 er af Orkneyingas., se ovf. 

K. 41418 = Fms. 266 handler om Erik jarls død og slutter 
sig til de andre kapitler om Erik jarl. At alle disse kapitler 
er adskilte, har sin grund i kronologien, og at de er optagne 
kommer af, hvilken betydning Erik havde for kong Olafs 
skæbne. 

Så er der det lille kap. 449 om Erlings giftermål med 
Sven jarls datter, dette vistnok med henblik på den rolle, 
Erling kom til at spille i Olaf d. helliges saga. 

Til sidst kommer så 3 afsnit, hvis man regner Hålf- 
danarpåttr og Upphaf rikis Haralds hårfagra som 
ét. Om disse afsnit se min litt. hist. De, k. 450—64, er uden 

tvivl ældre end Jon, og han har kun afskrevet sine forlæg; 
andet kan i hvert fald ikke konstateres. Egenlig danner de 
eller skal de danne etslags indledning til Olafssagaen; Olaf 
Tryggvasons saga begynder jo med Harald. Denne indled- 
ning kommer da som en efterskrift. Man kunde tænke sig, at 
Jåøn havde fået originalen, efter at afskriften af Olafssagaen 
var begyndt. Jons egne tilfåjelser er vistnok kun henvis- 
ningen til 2. kap. i Olafssaga (i k. 459) og slutningen af 464 
(En så er 0.s.v.), atter med henvisning til sagaens begyndelse. 

Herefter følger Hauks påttr håbråkar, k. 465—69, 
der er etslags supplement til det foregående. Se min litt. hist. 
om pbåttren selv. Det sidste kap. handler særlig om Harald 
hårfagre (hans død og forhold til Snæfrid). Heller ikke her 
mærkes nogen anden virksomhed fra Jån end afskriverens. 

Det allersidste kapitel, 470, bærer titlen Konungatal i NO- 
regi. Det er den norske kongerække, en samlende oversigt, 
fra og med Halfdan svarte til jarlerne Erik og Sven og deres 
efterfølger Olaf d. hellige sem sidarr mun sagt verda. Denne 
sidste bemærkning hidrører ialfald fra Jon. Kapitlet er på 
engang afslutning af alt det foregående og tillige en overgang 
og indledning til Olaf d. helliges saga. Det er naturligvis 
ikke umuligt, at Jon har forfattet kapitlet. De enkelte her- 
skeres styreår anføres; Jon synes særlig at have givet sig af 
med tidsregningen. 

Når vi nu ser over hele sagaen om Olaf, er forholdet ret 
simpelt. Jon har haft en afskrift af den udvidede saga fra 
o. 1300 og lagt den til grund for sin afskrift, men han går 
endnu videre end sin forgænger, hvis eksempel han iøvrigt 
følger. Han har til sin rådighed haft en hel sagalitteratur 
(håndskrifter) af den forskelligste art. Det er hans princip, 
at tage hele sagaværker op i sin afskrift; hvor de gik ud over 
Olaf Tryggvasons saga, fortsætter han dem i Olaf d. helliges 
saga, som vi senere vil se. Derfor ombytter han også de 
uddrag af sagaer, der fandtes i hans forlæg, med selve origi- 
nalsagaen (f. eks. Jomsvikingasaga , Færeyingas. 0.s.v.). Kun 

nogle få gange forkortede han sit forlæg, når han svntes, at 
æmnet var uvedkommende. Han udskyder nogle kapitler 
om Erik jarl (og Sven) og Erling Skjalgsson og Einar tambe- 
skælver, fordi de kronologisk passede bedre imellem sagaerne 
om de to Olafer end inde i den fårste (dog hører k. 407 ikke 
egenlig herunder). 

De sagaer og bættir, som Jon har haft fuldstændige og 
optaget eller delvis benyttet, er: 

Jomsvikingasaga, samme bearbejdelse som den, der fin- 
des i AM 291, 49 


Færeyingasaga Hrémundarpåttr 

Porleifs påttr jarlsskålds . Porsteins påttr skelks 
Orkneyingasaga Hallfredarsaga 

Porsteins påttr uxafåts Orms påttr Storålfssonar 
Landnåmabåk Grænlendingapåttr 
Sorlapåttr Hålfdanar påttr svarta og 
Nornagestspåttr Upphaf 
Helga påttr Porissonar Hauks påttr håbråkar, 


hvortil kommer Odds Olåfssaga i samme bearbejdelse som i 
Stockholmshåndskriftet, og rimeligvis også Gunnlaugs Olåfs- 
saga, som han nogle gange har benyttet til udfyldning; den 
var allerede stærkt benyttet i den til grund liggende saga (i 
61 0.s.v.). Spårger man nu, hvorfra Jon har fået alle disse 
originaler, er det vist ikke for djærvt at pege på Pingeyra- 
kloster. Det er formentlig dette litterære klosters skatte, der 
her er nyttede og hvorom vi her således får oplysninger. 

Som vi mener at have fastslået, er der ikke meget, der 
kan siges at hidrøre fra Jon selv. Hist og her nogle mindre 
bemærkninger, tildels overgangssætninger. De er i et efter- 
klassisk sprog, holdte i en noget håjtravende og, hvor æmnet 
indbød dertil, gudelig tone og med forlydsrimende forbin- 
delser; jfr, f£. eks. bemærkningen efter Erik vidfårle-æven- 
tyret. Dér har man Jåns stil. Hans originalitet ligger på det 
kronologiske område. 

Af særlig interesse er de enkelte kapitler, der ikke findes 
i Fms. Det er k. 36, 68, 225, 322 —26, 354, 398—403, 405 —06, 
443 (jævnfør dog bemærkningen dertil). Alt dette hidrører 
vistnok fra Jons forlæg. 354 har han taget fra Oddr. De op- 
lyser således lidet eller intet. 


C. OLAF DEN HELLIGES SAGA M.M. 

Her er forholdet i visse henseender måske noget simplere 
end i Olaf Tryggvasons saga. 

Kilderne til Olafssagaen er de tidligere fremstillinger af 
Olafs liv, den ældste saga, Styrmers saga og den dermed nær- 
beslægtede legendariske saga". I AM 61 fol. haves en stårre 
samlingssaga, og det er denne, som kommer sagaen i F nær- 
mest. En ting skal straks påpeges, og det er, at Fs skriver(e) 
åbenbart har haft et eksemplar af Styrmers bog; det viser 
stykket i Flat. III, 237 ff., hvortil vi senere kommer. 

Begyndelsen af sagaen er ret besynderlig. Den indledes 
med navnet »Cecilia«, der skal have været kong Gudrød 
Bjéornssons hustru, hvis slægt her føres op til kong Braut- 
Onundr. En særlig bemærkning helliges Olåfr trételgja, vist- 
nok fordi hans navn gik i arv. Cecilia skulde altså have 
været Olaf d. helliges farmoder. Navnet er imidlertid umuligt 
i Norge i det 10. årh., og det findes ellers ikke i nogen kilde. 
Det er ikke godt at vide, hvorfra det stammer (fra Styrmer). 

Iøvrigt beror k. 1—2 på Fmrs. k. 11 (men er kun et for- 
kortet uddrag). Hertil slutter sig k. 3, der genfindes i Fms. 
k.14. På k.13 (og 12 fin.) beror stykket Eirekr—gofugs manns 
(. 3—10). Men fremstillingen er delvis lidt anderledes end i 
Fms. og åbenbart rettet eller ændret efter en tekst som den, 
der findes i legend.saga. Om denne sammenstøbning er fore- 
taget af Jon, er dog ikke helt sikkert. Mulig er det ligefrem 
Styrmers egen fremstilling, der her er afskrevet. K.4 er iden- 
tisk med Fmrss. 13. 


1! Om forholdet mellem disse og de ældste håndskrifter henvises til 
S. Nordals bog. 

K. 5—8 er Olåfs påttr Geirstadaålfs. K.7—8 har 
noget tilsvarende i Fms. 16—17. Iøvrigt er påttren nærbe- 
slægtet med legend. s. k. 2—4 og hidrører måske ligefrem fra 
Styrmer (teksten i Bæjarbåk er beslægtet, men nogen indre 
forbindelse mellem den og F er der ikke tale om). Om for- 
holdet kan henvises til Nordal s. 115. Han mener også, at 
båttren hidrører fra Styrmer, men er ændret i de forskellige 
håndskrifter, hvor den findes. 

Med det stykke, der står lige foran k. 9 (udg. s. 10) og som 
i udg. burde have været k. 9, begynder den egenlige saga. 
Det handler om Olafs fødselsår, 993 år efter Kristi fødsel, 
59 år efter Harald hårfagres død (der altså skulde sættes til 
943!), Olaf Tryggvasons 1. styreår. Iøvrigt er kapitlet en svul- 
stig lovprisning af Olaf med forlydsrimende forbindelser. 
Rimeligst er det at antage, at stykket er af Jon selv; således 
også S. Nordal s. 74. Mærk den kronologiske bestemmelse, 
der synes at være et udslag af hans særlige interesser. K.9 
beg. beror på Frs. 18 fin. og 20, men er udvidet med noget 
fra Styrmer, jfr. leg. s. (drengens udbrud »lys, lys, lys«). Re- 
sten er Olaf Tryggvasons tale ved dåben og betragtninger. 
Skulde dette ikke have stået i Gunnlaugs Olafssaga? 

K. 10—11 er = Fmrs. 19 og 20 sidste del. Men slutn. af 
k. 11 står 1 enkelte udtryk leg. s. nær. K.12—13 — Fms. 23 
—24 (med enkelte mindre afvigelser). K. 14 er Fms. 21 og 25. 
Rækkefølgen er altså lidt anderledes. 

Vi er nu kommen til Olafs krigstog, der omhandles i k. 15 
—31,Fms.26—44+4. K.15 — Fmrs. 26 er udvidet med et stykke 
(Pat vil ek — gaf Ølafi) og delvis ændret i den sidste del 
(kampen med Sote; hertil har leg. s. intet tilsvarende). K. 16 
—17 =: Fms. 26—27. K. 18—19 = Fmrss. 31—34. K. 20—21, 
om Olafs erobring af Londonbroerne og forhold til kong 
Knud, har noget tilsvarende i Fms. 30 og i leg. s. k. 9—10, 
men ordret overensstemmelse er her ikke. Et fælles grund- 
lag er der, og det er sikkert Styrmers, hvis tekst F har 
bevaret, vistnok i alt væsenligt. K., 22 = Fmrs. 29, leg. s. 13, 

sikkert fra Styrmer. K. 23—24 = Fr. 35—36; i F er teksten 
vidtløftigere. Den er rimeligvis forkortet i Fms. At den hid- 
rører fra Styrmer, er næppe tvivlsomt. Det er vist ham, der 
menes med sumir menn segja i leg. s. 14 slutn. K. 25 fårste 
del genfindes i Fms. 37 sidste del og 38 beg. Den sidste del 
genfindes i Fms. 28, jfr. leg. s. 18, sikkert fra Styrmer, Man 
lægge mærke til, ati F, Fms. og leg. s. foretager Olaf tog fra 
England til Østerleden, inden han kommer til Norge, hvilket 
er ganske uhistorisk. I det hele er der i disse kilder ikke 
ringe forvirring til stede med hensyn til rækkefølgen af Olafs 
bedrifter. I tilslutning til det foranstående fortælles i k. 26 
om Olafs tog til Sverrig til Målaren (Konungssund osv.), dette 
genfindes — dog ikke ordret — i leg. s., k. 15—16, jfr. Fms. 
26 (her i en bedre sammenhæng). Sidste del af k. 26 gen- 
findes i Fms. 41, jfr. leg. s. k. 17. K. 27, Olafs dråm, findes 
i Frmss. 37 beg. (i leg. s. svarer hertil en spådom i k. 19). Be- 
gyndelsen, bemærkningen om de 2 skibe, findes i 42. K. 283 
= Fms. 38. K. 29 og 30 = Fmrs. 40, sidste del og 42 (+ beg.). 

Når man ser tilbage over hele dette afsnit, er der ingen 
tvivl om, at det er en sammensmæltning af den historiske 
tekst hos Snorre og stykker af Styrmers saga; denne har 
været, som man kunde vente det, forvirret i sin fremstilling 
af begivenhedernes rækkefølge (denne mærkes også i Fms., 
2: AM 61). Jøn har ikke været i stand til at råde bod på den 
og har afskrevet sit forlæg som sædvanlig. Det er ikke mu- 
ligt at påvise nogen anden virksomhed fra hans side”. Iøvrigt 
kan vi ikke her komme nærmere ind på forholdet til de an- 
dre bearbejdelser, så interessant som det kunde være. Kun 
kan bemærkes, at så unaturlig Olafs rejserute er i leg. s. 
(Målaren-toget efter Karlså-toget), er den endnu unaturligere 
1F,ti denne lader Olaf komme to gange til Sverrig (til Logrinn 
og til Marr!), to gange til Fetlafjordr, og to gange angribe 
Londons-broer, fårst sammen med Adelråd, anden gang 


mm 


1 I Nordals bog s. 91 f. vil man finde de her gennemgåede kapitler an- 
førte med henvisning til Fms. og leg. s. 

med kong Knud (hvilket sidste er ganske uhistorisk). Dette 
viser bedst Jons mangel på kritisk sans. 

K. 31—34 = Fmrs. 44, 46—48, om Olaf og Hakon og Olafs 
ankomst til Sigurd syr og Asta". K.4å i Fms. er udeladt, da 
det samme stod i k. 449 i Olaf Tr.s saga. I Fms.44 findes et 
stykke, der mangler i F (og i »de andre« efter noten dertil i 
Fmrs.). Frss. 49 mangler i F (også i leg. s.). 

K. 35—40 = Fms. 50—55, om Oplandskongerne og 
Næsseslaget. I k. 36 findes i Fms. (53: 61) et plus-stykke om, 
hvorledes Sigvatr blev digter. Dette findes imidlertid i F 
blandt Styrmers »artikler« (F III, 243). Beg. af k. 38 (En er — 
i land med) mangler i Fms., men dertil svarer en i F udeladt 
sætning i Fms. 54 beg. Af k. 39 er den sidste halvdel (fra en 
er 1.4 f. n.) en tilfåjelse, en samtale mellem Sveinn og Einarr. 
Dette har sikkert stået hos Styrmer, ti en antydning deraf 
findes i leg. s. 19. Beg. af k. 40 er lidt anderledes end i 
Fms. og svarer til leg. s. (1. c.). I Fms. er et vers mere af 
Sigvatr (Teitr 0.s.v.). 

K. 41—43 = Fmrs. 56—59. I k. 41 beg. findes et par plus- 
stykker i F, men tilsvarende læses i leg. s. k. 28; de stammer 
fra Styrmer. K. 60 i Fms. handler om Bjårn hildélakappe. 
Det mangler i F, og hidrører næppe fra Styrmer. 

K. 44—49 — Fris. 61—65. I k. 47 findes i Fms. et plus- 
stykke om Olaf ved Geirstad — dette genfindes dog i F k. 106 
sidste del — og om hans biskopper. Slutningen af k. 49 
(hafdiz Eyvindr o.s.v.) er en tilfåjelse, der sikkert stammer 
fra Jon; der findes her en henvisning til Orkn. s. 

K.50 —53= Fms. 66—72, om forholdet til Olaf d. svenske, 
Hjalte Skeggjason o.s.v. Slutningen af k. 51 (Pa var 0.s.v.) 
findes ikke her i Fms., men i k. 70. Det samme gælder også 
versene s. 58, de findes i Fms. 70. Lige foran disse vers er 
der iøvrigt en slem fejl i F, idet ordene i vitid pat vist o.s.x. 


1 ] beg. af F findes en mærkelig fejl: er hann kom sudr yfir fjallit 
(på en sejlas!); leg. s. har fiarduna (3: Firdafylkil; man kommer til at 
tænke på, om ikke /jallit er fejl for Fjalir. 

her lægges Hjalte i munden, hvad der er meningsløst; det er 
kongen, der har udtalt dem. 

K. 56—59 = Fms. 73—75. I k. 57 (s. 67) er et plus-stykke 
i F (1. 6—22)"; her anføres ligefrem Styrmer frode som hjem- 
melsmand; s. 68,1. 2—7 findes også et plus-stykke, og atter 
citeres Styrmer. 

K. 60—66. Styrbjarnarpåttr med Hr6apåttr findes 
ikke i Fms. Dette afsnit vedrører Sverrigs historie og er ikke 
uden interesse. Sproget er ikke Jøns, og afsnittet er sikkert 
en afskrift af et ældre forlæg. Optaget er det vistnok alene, 
fordi lagmanden Torgny, der spiller en så stor rolle i Olafs 
saga, også her er en hovedperson; det er hans datter, Hråi 
bliver gift med. 

K. 67—73 = Frs. 76—82. 

K. 74—87 er 1.delaf Fåstbrædrasaga. Mangler helt i 
Fms. Indledningen, k.74, er umiskendelig Jøns eget produkt. 
Det er en svulstig lovprisning af kong Olaf, med forlydsrim. 
Olaf, siger Jon, elskede meget sine hirdmænd, og derfor er det 
passende her at indsætte en pbåttr om to af hans hirdmænd, 
Torgeir Håvarsson og Tormod kolbruneskjald, uagtet de ikke 
til stadighed omtales i selve »sagaen«. Dette afsnit svarer til 
sagaens k. 1—8 (s. 5118) i den nye udgave. Sagaen er uden 
tvivl skrevet efter et forlæg uden ændringer af Jon, men 
teksten er tidligere blevet stærkt udvidet, især med fraser 
(jfr. min litt. hist.” II, 458—59). Slutningsbemærkningen i 
k. 87 viser Jons velkendte interesse for det kronologiske. 

K. 88—91 = Fras. 83—83. 

K. 92, om Sigvatr og kongen, findes ikke i Fms. Men det 
genfindes i Styrmers »artikler« (nr. 5, Flat. III, 240). Det 
sidste stykke om Sigvats datters dåb, med verset, findes også 
i leg. s. Teksten er ikke enslydende. Dette kan kun for- 
klares ved, som S$S. Nordal har udtalt (s. 75—76), at Jon har 


1 I k. 56, s. 64 øverst står i F ordene um vetrinn efter veizlum; de er 
udeladte i udg.; men det er klart, at dette er en dittografti; parallelteksten 
viser, at der skal læses: um Upplond. 

benyttet et håndskrift, der' havde dette kapitel fra Styrmer i 
den ændrede og omarbejdede form. Jøn har således ikke 
haft et eksemplar af Styrmers egen bog — hvad også andre 
ting viser. 

K. 93—94 = Fmrs. 86—88. S. 115 efter versene findes i 
Fms. et stykke, der svarer til stykket foran verset Bra hilmis 
0.S.V.; en omflytning har således fundet sted. Ordningeni F 
synes fuldt så naturlig. I Frms. er der et stort plus-stykke 
efter Åstridi s. 116, 1. 6 f. n. med et vers om Astrid. Dette er 
åbenbart et indskud i Fms. Verset findes iøvrigt i F (udg. 
s. 341), men skal efter teksten dér være om Ingigerd. S. 117 
er sætn. på giptiz — fylgdi (1. 3—5 f. n.) ikke i Fms. 

K. 94—105 er Eymundar båttr, som Jon indfåjer her; 
findes ikkei Fms. Påttren, der foregår i Rusland, vedkommer 
Olafs saga meget lidet ellersletikke. Om denne påttr se min litt. 
hist. II, 779 f. At der kun foreligger en afskrift, tår anses for 
givet. Det forste kapitel er uddrag af Olafs saga,menikkeafJån. 

K. 106, om Olaf og Odin, findes ikke i Fms. Det hidrører 
uden tvivl fra Styrmer. Kapitlets sidste del, om Olaf på 
Geirstad, haves 1 Fms. 63 (s. 121 f.). Slutningsordene er mu- 
lig af Jon selv. 

Herefter følger i F k. 107, om Toke Tokessån, etslags 
Nornagest (og sidestykke til denne i Olaf Tr. s.). Det ser 
ikke ud til, at denne lille påttr hidrører fra Styrmer, da den 
er ellers ukendt. K.108—09 handler om en Sigurår Åkason. 
Stykket genfindes i leg. s. k. 56 (findes også i Témåsskinna) 
og hidrører utvivlsomt fra Styrmer. K. 110 handler om (bi- 
skop) Isleifr, der på sin hjemrejse fra Saksland skal have 
truffet kong Olaf i Norge. Der fortælles videre om ham og 
hans giftermål. K.111—13 er Egils båttr ok Tofa, hvori Olaf 
spiller en noget stårre rolle end ellers. Denne påttr genfindes 
omtrent ens i leg. s. 53—55, stammer altså fra Styrmer, Jfr. 
S. Nordal s. 124—235. 

K. 114—24 er 2. delaf Féøstbrædrasaga (ny udg. k. 9— 
18). Den første sætning er uden tvivl Jons. 

Herefter optages den egenlige Olafs saga igen. K. 125— 
27 = Fris. 89—90. 

K. 128 handler om to drenge, den ene dansk, den anden 
norsk, hos kong Knud. Det findes i Bergsbåk, Bæjarbåk og 
Tomåssk., og stammer efter alt at dåmme fra Styrmer!?. 

Herefter følger et stykke af Orkn. s. k. 129—33 = Fms. 
92 (s. 217 nederst) —98. [Orkn. s. k. 26, udg. s. 26, 1. 23, 
—19]. K. 129 begynder med en gentagelse af, hvad der stod 
i slutn. af k. 73 (Ulfreksfjordkampen). Versene i k. 133 
mangler i Fms. 

K. 134—43 = Fms. 99—110. 

K. 144—46 er den lille påttr om Eindridi og Sigridr. 
Disse kapitler, med et vers af Eindridi, findes ikke andre 
steder. Det er således meget tvivlsomt, hvorvidt den hid- 
rører fra Styrmer. S. Nordal regner dem ikke til de afsnit, 
der skulde stamme fra ham. 

K. 147 = Fmrs. 111. Slutningsbemærkningen er naturlig- 
visJéns. Herefter følger igen et afsnit af Fostbrædrasaga, 
indledet med en kort bemærkning af Jén, k. 148—68 (ny 
udg. k. 18 (s. 128) 0.s.v.). 

K. 169 hidrører vistnok fra Jon selv (således også S. Nor- 
dal s. 74). Det indeholder en forklaring af, at så mange ting 
er optagne, som synes at have en ringe forbindelse med Olafs 
saga; de går det dog til sidst, ti de hniga ok hallaz gll til 
vegs ok virdingar for den hellige Olaf (mærk her forlyds- 
rimene). Iøvrigt henvises til skjaldene som kilder. Her næv- 
nes også Einarr Skulason (hentydning til Geisli). 

K. 170—80 = Fmrs. 112—23. 

K. 181—86 = Fmrs. 124. 131. 132 beg. 138. 139. Teksten 
er således i Fms. splittet ad, medens Jån vel afskriver den 
oprindelige saga, hvor alt var sammenhængende. Slutnings- 
bemærkningen i k. 186 sem enn mun sagt verda stammer 
vist fra Jon. Fortsættelsen kommer senere. K. 187 er en 


1 Jfr. S. Nordal s. 103. 

fortsættelse, men det har ikke stået i den oprindelige Olafs- 
saga, og findes ikke i Fms. Det er også klart, at slutningen 
af k. 186 danner afsnittets afslutning. 

K. 188—97 = Fms. 1235. 126 beg. 127—30. 132 fortsæt- 
telsen. 

K. 198—205 = Fmrs. 133—37. Begyndelsen af 198 er atter 
en indledende bemærkning om kong Olafs egenskaber af 
Jon selv (således også S. Nordal s. 74); den er svulstig og 
forlydsrimende. Den slutter med sem enn mun liyjsaz sidar i 
sogunni. [Fms. 138—39 af Færey. s., se lige ovf.). 

K. 206—23 = Frs. 140—57. 

K. 224—26 findes ikke i Fms. De handler om en fisker 
og kong Olaf, samt om Bjårn staller (efterat han havde mod- 
taget bestikkelser) og kongen. De er uden tvivl hæntede fra 
Styrmer. Leg. s. har i k. 76 fortællingen om Bjårn i noget 
forkortet form. Det fårste stykke om fiskeren findes kun i F. 

K. 227 = Fmrs. 158. 

Herefter følger RaudbiIfs påttr, k. 228—31 (jfr. Fms. 
160). Herom kan henvises til S. Nordal (s. 86 f.), der ikke 
mener, at båttren stammer fra Styrmer. 

K. 232 = Fmrs. 161. K. 233 mangler i Fms., men genfindes 
i leg. s. 75 — altså fra Styrmer. 

K.234—55 = Fmrs. 162—81. K.241 indledes med et stykke 
(6 linjer), der mangler i Frs.; et lignende stykke findes i leg. 
s.71 (dog noget forskelligt); vistnok oprindelig fra Stvrmer. 
K. 253 findes ikke i Fms., men i Hkr.og andre håndskrifter 
af sagaen. Rimeligvis hidrører det fra Styrmer, uagtet det 
ikke findes i leg. s. Kapitlet har sikkert stået i Jons forlæg. 

K. 235?—64 = Fms. 182—90. Beg. af k. 255? (til s. 325, 
1.10) er bestemt Jons tilfåjelse; en svulstig og forlydsrimende, 
sproglig efterklassisk lovprisning af kong Olaf, I k. 258 
mangler et længere stykke (en par er — Svipbjod ok Noreg» i 
Fms.; leg. s. har heller intet tilsvarende; dog hidrører det 
uden tvivl fra Styrmer. K.263 mangler i Fms.; det fortæller 
om et — håjst unaturligt — møde med Kalv Arnason. En 


FLATEYJARBOK. 177 


ganske kort fremstilling findes i leg. s.82; kapitlet er sikkert 
Styrmers. | 

Herefter følger k.265—66, Volsabåttr, indsat på et håjst 
mærkeligt sted. Denne fortælling haves ikke andre steder; 
den hidrører næppe fra Styrmers bog. Der kan heller ikke 
være tale om, at det er Jon, der har sat den sammen. 

K. 267 mangler i Fms., men har noget tilsvarende i leg. 
s. 83; det er af Styrmers bog. 

K. 268—69 = Fmrs. 191. 

K. 270 mangler i Fms.; Olafs tilskadekomne hest, for- 
vandlingen af vand til vin. Det findes i leg. s. 84 og stammer 
fra Styrmer. 

K. 271 = Frs. 192. Herefter følger et kap. indsat på en 
håjst unaturlig måde, et par vers af Olaf om Ingigerd i Garde- 
rige. K. 2722"; hvorfra dette er hæntet, er ikke let at sige, 
næppe fra Styrmer. 

K. 272?—78 = Fmrs. 193—201. K.272? er udvidet med 
stykket om Olafs mænds skrifte og Gaukapårir og Hafra- 
fasti (jfr. leg. s. 89). Det samme er tilfældet med k.273 (stykket 
Ss. 343, 1. 17—32)) jfr. leg. s. 88. Slutn. af k. 277 findes ikke i 
Fms., men i leg. s. 90. Alle disse ting er uden tvivl Styrmers. 
Ligeledes den lille enetale, Årnljot holder med sig selv, F 
s. 347, I. 1—6 f. n. 

K. 279—93 = Fms. 202—217 med nogle afvigelser. De 
forste 3 linjer af k.279 er Jéns egne, betydningsløse svulstige 
og forlydsrimende indledningsord til det sidste afsnit »om 
kong Olafs fald«. K. 283 beg. (3 linjer, om den blinde Kale) 
mangler i Fms.; haves i leg. s. 82 slutn. (lidt anderledes). I 
k.285 findes flere stykker, der ikke står i Fms. (s. 353, 1. 3—4, 
13—20, 25 til slutn.); jfr. leg. s. 90. K. 288 og 289 til s. 359, 
l. 13 har intet tilsvarende i Fms., eller rettere sagt, det hele 
er udvidelse af, hvad der står i Fms. 212. K.291 har intet til- 
svarende i Fms. Af k.292 findes kun begyndelsen til og med 


1 | udg. har to kapitler nr. 272. 
Aarb. f. nord. Oldk. og Hist. 1927. 12 

verset i Fms., men har noget tilsvarende i leg. s. 95. K. 294 
fortsætter 293, findes ikke i Fms., men jfr. leg. s. 96—97. I 
det hele findes her flere mindre afvigelser og plus-stykker, 
nr. 84—95 hos S. Nordal (s. 94); til flere af dem findes side- 
stykker i leg. s. 91, 94, 95—98, hvilket viser, at det meste 
eller alt hidrører fra Styrmer. 

K. 295—303 = Frs. 220—27. Hele stykket om Sigvatr 
og Berse findes ikke her i Fms., men i k.238. Af k. 302 findes 
kun slutningen i Fms. 239; uagtet den fårste del ikke findes 
i leg. s., må den efter hele sit indhold (Tores helbredelse ved 
Olafs blod) tillægges Styrmer (således også S. Nordal). 

K. 304 fårste del genfindes som sidste del af Fms. 328, 
dog lidt ændret. Den sidste del, om Olafs styreår og alder, 
er Fms. 232. 

Beg. af k. 305 er Jéns indledning til det følgende, skreven 
med hans sædvanlige svulst, forlydsrim og efterklassiske 
sprog (fremmedord: formeradi). Derefter følger Frs. 228. 
K. 306—07 = Fmrs. 229—30. K. 308 = Fmrs. 237. 

Med k. 309 begynder Olafs jærtegn. K.309—12 = Fmrs. 
249—52. K.313—20 = Fmrs. 254—61. K. 317 indledes i 
Fms. med en bemærkning om Magnus barfod (hans fald! 
og hans sånner, der er ganske umotiveret, da indholdet er 
uden al betydning for det følgende jærtegn. Med k. 21 
slutter sagaen i Fms. 

K. 321—26 indeholder jærtegn. Om Olafs jærtegn kan 
henvises til S. Nordals bog, 7. afsnit. Alle de her skrevne 
6 jærtegn findes i leg. s. (k. 111, 116, 117, 120—22). Der kan 
vel ingen tvivl være om, at de hidrører fra Styrmer. 

K. 327—283 er etslags efterslæt. Det første kapitel gen- 
findes i leg. s.101—02. Det sidste, om Sigvats død, i et par 
håndskrifter (Tåmåssk. og Bergsbåk). S. Nordal henfører 
disse kapitler til Styrmer, vistnok med rette. 

Hermed er Olafssagaen i F afsluttet. Det er formentlig 
klart, at den er skreven efter et forlæg, der i hovedsagen var 
en sammenstøbning af den »historiske« saga (som den hos 

Snorre) og Styrmers bog, der var opfyldt af uhistoriske og 
legendariske fortællinger og episoder. Ved at udskille disse — 
og de er mange — vil man i det hele og store, kan man vist- 
nok sige, få Styrmers værk frem. 

Som efterslæt til sagaen har Fs anden skriver Magnus 
Porhallsson efter Hakon d. gamles saga indfåjet 11 kapitler, 
som han kalder »små artikler« og som stod »i den hellige 
kong Olafs livshistorie, den samme som Styrmer præst den 
frode har sammensat, uagtet de ikke får så fuldstændig er 
skrevne her i bogen« (Magnus” indledningsbemærkning). 
Om disse artikler kan henvises til S. Nordals bog s. 69 ff. 
Nogle af disse »artikler« genfindes i leg. s., nemlig nr. 2, 3, 
5 sidste halvdel, 7 [i udg. er 6-tallet oversprunget), 9 tildels, 
(92 og 9?; i udg. findes tallet 9 to gange], 11. Der er ingen 
grund til her at komme ind på afvigelserne i leg. s., da det 
må betragtes som sikkert, at Magnus har gengivet sit forlæg 
rigtigt. Hvorvidt han selv har gjort nogle tilfåjelser, er van- 
skeligt at sige. Man kunde tænke sig, at han havde tilfåjet 
den sidste del (efter versene) i art. 2, slutningsbemærkningen 
1 art. 4 og slutningen af det hele i art. 11. Men det kan alt 
ligeså godt hidrøre fra Styrmer, og det ek, der findes i slut- 
ningen, tyder mere på en forfatter end på en afskriver. 

Men hvorledes hænger det nu sammen med dette efterslæt 
idet hele? At Jon Pårdarson selv har udskudt disse stykker, 
er der ingen grund til at antage. Han har kun afskrevet sine 
forlæg, og havde disse stykker stået i dem, havde han sikkert 
taget dem med. Jeg tror, at forklaringen er følgende. Jon 
har ikke haft Styrmers egen bog (eller en afskrift af denne). 
Men Magnus har senere fået et eksemplar deraf. Ved en 
sammenligning med Jåns afskrift har han opdaget, hvad der 
manglede, og så, for fuldstændighedens skyld, tilføjet dette. 
Havde Jon haft dette eksemplar, vilde Magnus naturligvis 
også have haft det fra forst af. Og det havde då været rime- 
ligere, at han havde skrevet »artiklerne« straks efter k. 453 
(eller k. 451; han begynder sin afskrift med k. 374, udg. s. 


192F 

434), medmindre han fårst har opdaget udeladelserne, efter 
at han havde skrevet Håkonarsaga. Men dette forefalder 
mindre rimeligt. 

Efter afslutningen af Olafs saga fortsætter Jon afskriv- 
ningen af de sagaværker, hvoraf han tidligere havde af- 
skrevet stykker. Det er da hovedsagelig de to sagaværker, 
Færeyingasaga og Orkneyingasaga. 

Færeyingasaga fortsættes og afsluttes med k.329—38. 
Dette afsnit haves ingen andre steder. Nogen bearbejdelse 
af Jon spores ikke. 

Orkneyingasaga fortsættes og afsluttes med k. 339— 
451. Det er k. 20 i udgaven af Orkn. s., hvortil der i det hele 
kan henvises. For flere delvis lange stykkers vedkommende 
er F eneste originaltekst. Jon har sikkert ingen bearbejdelse 
foretaget. Som allerede bemærket er det med k. 374, at Magnus 
begynder sit afskriverarbejde (udg. s. 434), naturligvis uden 
nogen antydning af overgangen fra den ene til den anden. 

Herefter følger så digtet Nåregs konunga tal. Dette, 
der kun findes her, er som en afslutning på alt det fore- 
gående, idet det anfører hele kongerækken ned til Sverre. 
Om digtet kan henvises til min litt. hist. II, 110ff. I F findes 
flere læse- eller skrivefejl. 

Endelig følger et lille kapitel (453) om »biskop Adams 
indebrænding«. Det er et tillæg til Orkn. s. Sidst i k. 451 
nævnes Jån jarl, og det er ham, der spiller en rolle i kapitlet. 
Hvorfra det er taget, er uvist. 


D. SVERRISSAGAÅ. 


Der kan ikke være tale om her at komme nærmere ind 
på sagaens tilblivelse eller de spårgsmål, der er knyttede til 
forfatterskab, men kun hvilken stilling sagaen i F indtager 
over for de øvrige håndskrifter, der haves af den. Det må 
betragtes som sikkert (jfr, nu G. Indrebås redegårelse i ind- 
ledningen til udgaven af AM 327, 49%), at de 3 hovedhånd- 
skrifter, 327, F og AM 81, fol. (udg. af A. Kjær) står sammen 

som nærmest beslægtede imod det 4. håndskrift, Eirspennill. 
F står, siger Indrebd, 327 nærmest. Det hindrer, som sæd- 
vanlig, ikke, at F kan have læsemåder, der står de andre 
håndskrifter nærmere. Det beror på vilkårlige afskriver- 
ændringer. Skriveren, Magnus, giver os i fortalen ret nåj- - 
agtige oplysninger om sit forlæg. Han siger, at efter den bog, 
som abbed Karl Jønsson skrev, skrev Styrmer præst den 
frode, »men denne Sverres-saga skrev efter den bog Magnus 
præst Thorhallssån«. I 327 findes en kort fortale, der i alt 
væsenligt genfindes i den — længere — fortale i F. Begyn- 
delsen til denne, hvortil det anførte hører, hidrører åbenbart 
fra Magnus. Derefter følger den lange genealogi helt op til 
Adam (jfr. ovf. 148—49). Om denne stammer fra Magnus eller 
snarere fra Styrmer, er ikke ganske sikkert. Bortset fra 
den nævnte begyndelse af Magnus og mulig slutningen (af 
samme?), er det meget fristende at antage, at alt det øvrige 
er af Styrmer. Det ligner ham overmåde meget. Spårges 
der ellers om, hvad Styrmer har gjort ved sagaen, må det 
vistnok siges, at han ikke har kunnet fåje ret meget til den 
oprindelige saga. Denne var i det hele så udførlig, at Styrmer 
simpelthen intet havde at tilfoje, intet eller lidet vidste ud- 
over det, der var i forvejen. Enkelte sætninger og småstykker 
formenes dog at kunne påvises, der skulde hidrøre fra ham, 
f. eks. stykket i k.50 om Sverres sang (messen), k. 97 skulde 
være noget udvidet, k. 134, sammenligningen mellem Sverre 
og hans fader o. s. v. (jfr. Indreb&d s. XXXVIII, og min litt. 
hist.? II, 382 med hensyn til andre mindre stykker). I alle 
enkeltheder at påvise dette er dog næppe muligt. Så meget 
kan siges, for at gentage det, at Styrmers bearbejdervirk- 
somhed i dette tilfælde må have været meget ringe. Magnus" 
virksomhed er kun afskrivervirksomhed. Der kan ikke på- 
vises et eneste punkt, hvor han skulde have foretaget nogen 
selvstændig bearbejdelse eller redaktion (bortset fra fortalen). 
Heller ikke ved slutningen af sagaen findes en subjektiv ud- 
talelse af ham. 

E. HÅKONAR SAGA GAMLA. 

Sagaen er helt igennem en ren afskrift af et enkelt hånd- 
skrift, uden at nogen bearbejdervirksomhed fra Magnus' side 
spores. De fårste ord: Hér hefr upp sogu Hakonar gamla å 
bann hatt at hidrører dog fra ham. Desværre haves endnu 
ikke nogen kritisk udgave af sagaen med fuldstændigt 
variantapparat. Men af udgaven i Fmrs. er det dog klart, 
at teksten i det hele er meget god og mere oprindelig end i 
Frisbåk især, og den falder på mange punkter sammen med 
den i AM 81 a, fol. (jfr. Sverrissaga), hvad man kan se af va- 
rianterne i versene (se udg. i Skjaldedigtningen). 

Herefter følger de får omtalte tillæg (»artikler«) til Olafs- 
saga. 

Så kommer de langt yngre 3 læg med sagaen (sagaerne) 
om Magnus d. gode og Harald hårdråde m. m. Dem gemmer 
vi til sidst for at fortsætte med Magnus” virksomhed. 

F. Der er da fårst Grænlendingapåttr (udg. s. 445— 
54). Denne påttr, der handler om, hvorledes den grånlandske 
bispestol i Gardar blev oprettet, og om forskellige begiven- 
heder (af blodig art), som knyttede sig dertil (i årene 1125 
og følg.), står ikke i nogen som helst organisk forbindelse 
med nogen af de tidligere skrevne sagaer. Den står helt for 
sig selv. Det må dog erindres, at Gronland spillede en rolle 
i Olaf Tryggvasons saga, hvorfor en anden Grænlendingapåttr 
blev optaget. Da påttrens sprog er klassisk, er det klart, at 
den ikke er af Magnus og heller ikke er bearbejdet af ham. 
Forlægget går sikkert langt tilbage, og påttren må betragtes 
i alt væsenligt som historisk. 

Som tilgift til det forangående har Magnus skrevet den 
grønlandske bisperække. Den sidste biskop, der nævnes, er 
Pbårådr, der blev viet 1288 og som døde 1314. Listen er vistnok 
lavet, medens han levede, altså omkr. 1300. Derefter følger 
en fortegnelse over kirkerne og deres beliggenhed 1 bægge 
bygder — et meget vigtigt dokument. 

G. Herefter er den ubetydelige påttr om Helge og Ulfr 

hinn illi skreven. Dens indhold er knyttet til Orknøerne, er 
altså etslags tillæg til Orkneyingasaga. Det deri fortalte fore- 
går i Sigurd jarls tid, altså omkr. 1000. Påttren er en religiøs 
omvendelseshistorie, og det er vel denne omstændighed, der 
har bevirket, at den blev optaget. I det hele er den meget 
ubetydelig, for ikke at tale om alt det urimelige deri (apostlen 
Peders tilsynekomst i en betlers skikkelse m. m.). Men båt- 
tren er åbenbart betydelig ældre end Magnus; dens sprog 
er i det hele meget godt. 

H. Den sidste saga, som Magnus skrev, er Edvardar 
saga hins helga. Se om denne min litt. hist.” II, s.875—76. 
Sagaen findes også i et Stockholm-håndskrift, 5 fol., mbr., 
og er derefter udmærket udgiven i Annaler f. nord. oldkh. 
1852 med varianter fra F. Af disse fremgår, at sagaen er ældre 
end F, men fra 14. årh. Sproget er mange steder efterklassisk. 
At der her blot foreligger en afskrift uden bearbejdelse fra 
skriverens side, er klart. Grunden til, at denne saga optoges, 
er vel blot dens religiøse karakter i det hele. 

Når man nu ser tilbage over Magnus' arbejde, får man 
det bestemte indtryk, at hans selvstændige virksomhed i at 
kombinere kilder er langt mindre end Jéns. Han havde vel 
heller ikke så megen lejlighed eller grund dertil. Han fort- 
sætter ellers sin forgænger. Som retskaffen afskriver står han 
ikke tilbage for sin værkfælle. Tilsammen viser de og deres 
kolossale bog, hvilken mængde forlæg de må have haft, og 
det er da, som ovf. udtalt, Tingøre kloster, man fæster sit 
blik på. Her havde jo Oddr munk og Gunnlaugr og abbed 
Karl Jøånsson levet og skrevet. Her havde Laurenzius Kålfsson 
100 år efter opholdt sig, og han var litterært interesseret. Da 
de to præster, skriverne, levede og da F blev skreven, var 
Gunnsteinn abbed 1363—85 og Sveinbjårn Sveinsson efter 
ham 1385—1402. Men deres litterære interesser er ellers 
ukendte. 

I. Tilbage står nu det annalværk, som bogen ender med. 
Overskriften lyder: » Her begynder en annal fra verdens ophav 

og præsten Hieronymus' tidsregning«. Annalen går ned til 
1394; fra og med 1390 er begivenhederne skrevne efterhånden 
år for år med åbne mellemrum for at tilfåje, hvad man mulig 
senere erfarede. Dette sidste stykke er således Magnus eget 
tillæg, hvorimod alt det foregående kun er en afskrift. 

Annalen indledes med nogle kapitler; det fårste handler 
om verdens skabelse; det andet giver Bedas og Josephus' 
tidsregning, det tredje de forskellige verdensperioder, det 
4. Hieronymus" »tælling« ned til den hellig ånds sendelse. 
Det 5. og sidste handler om Julius Cæsar og Roms alder. 
Derpå begynder annalen, der er indrettet som ellers med 
den sædvanlige betegnelse af årene ved bogstaver. Den be- 
gynder med J. Cæsar. 

Om de islandske annaler kan henvises til G. Storms udgave 
med den fortrinlige indledning og min litt. hist. II og III, 68 før. 

Magnus har haft et annaleksemplar, der var mest be- 
slægtet med Annales regii, hvis latinske tekst dog her findes 
oversat. Af de nævnte indledningsstykker findes i Ann. reg. 
det andet (— de 3 fårste linjer), tredje og det fjærde (de fårste 
11 linjer). Det fårste stykke er taget fra Rimbeygla (Larssons 
udg. s. 1—2, I. 5), men om det er Magnus selv, der har hæntet 
det derfra, bliver uvist. Den sidste del af det 4. stykke gen- 
findes i Alfrædi isl. II, 44, 1. 9ff. Det er således sikkert ikke 
lavet af Magnus. Iøvrigt har Magnus kun afskrevet sit forlæg. 
Men for det 14. årh.s vedkommende har han, ifg. G. Storm, 
dermed kombineret forskellige lån fra den såkaldte Log- 
mannsannåll, forfattet af præsten Einar Haflidason til Breida- 
bålstadur, ikke langt fra Vididalstunga. Han har med let- 
hed kunnet få Einars annal til låns. De sidste 4 år er af 
Magnus selv. De er meget righoldige, men skrevne fuld- 
stændig i den sædvanlige annalform. Sproget er i det hele 
meget godt uden mange fremmedord. Der findes flere åbne 
pladser (flere eller færre linjer), som han har villet udfylde, 
men som han ikke har fået tid eller lejlighed til. Forst efter 
den 5. (8.) september (jfr. ovf.) har Magnus afsluttet sit værk. 

III. SAGA MAGNUSS GODA OK HARALDS HARDRÅDA. 


Med hvad der hidtil er blevet behandlet og undersøgt, er 
man færdig med den oprindelige bog, skreven af præsterne 
Jén og Magnus. Som ovf. anført er den omtr. 100 år senere 
bleven forøget med næsten fuldskrevne 23 blade, der er bleven 
indsatte efter tillæggene til Olaf d. helliges saga (Styrmers 
»artikler«), og foran Grænlendingapåttr. På disse blade er 
sagaen om Magnus den gode og Harald hårdråde, altså fort- 
sættelsen af Olaf d. helliges saga, skreven. Til at undersøge 
og kontrollere denne sagatekst har man et fortrinligt middel, 
nemlig Morkinskinna (bortset fra dennes lakuner), hvis tekst 
står Fs nærmest. Det vil da vise sig, at teksten i bægge er 
i det hele den selvsamme. Afvigelser i ordlyd er ringe; der 
mangler hist og her i Mork. nogle sætninger, som findes i F; 
de er næppe tilféjede her. Blot et par eksempler skal nævnes. 
Straks i begyndelsen mangler sætningen: konungrinn — gjgra, 
s. 252, I. 3—5: Hun — hana, sst. 1. 7—8 f. n.: lézt — honum 
o.s. v. Fejl findes også i F (på grund af fejllæsning) — som 
f. eks. priar f. begar s. 253, 1. 19, bakkana f. bukana s. 304, 
I. 22, um sjo ok lend f. um Sjolend s. 307,1. 17. Der findes 
fælles fejl, som f. eks. Pjodolfr skald f. Porleikr fagri s. 341. 
Som det var at vænte, er sproget på flere steder noget moder- 
niseret i F, ældre og måske mindre forståelige udtryk er 
ændrede i F, som når f.eks. fyrfit er ændret til purrast s.299, 
1.7 o.s.v. Hvor der i øvrigt er afvigelser, enten noget mere 
(udvidet) eller noget udeladt (f. eks. vers), er det umuligt at 
sige, om der foreligger en ændring i Mork. eller i F, Man 
får i det hele del bestemte indtryk, at F aldeles ikke har ude- 
ladt noget i sit forlæg. Vi vil straks komme tilbage til dette 
under behandlingen af de stårre stykker, der mangler i F. 
I det hele vil man dog være mere tilbåjelig til at antage, at 
det er Morkinskinna, der udvider sit forlæg ved optagelse 
af vers (og forskellige afsnit); jfr. min litt. historie? IE, 621. 

Følgende afsnit, bættir, mangler i sagaen i F: Hreidars 

b. heimska s. 326 (Mork. 35—44), Haldårs p. Snorrasonar, 
Audunar påttr vestfirdings s. 351 (Mork. s. 61—635), Brands 
b. orva s. 3535 (Mork. s. 69—70), Skemtun Islendings s. 357 
(Mork. 72—73), Sneglu- Halla p. s. 377 (Mork. s. 93—101). 
Men af disse findes Audunar p. og Sneglu-Hallap. senere op- 
tagne. Dem vil vi komme til. 

Efter Jons og Magnus' eksempel har den ukendte af- 
skriver til sagaen fåjet nogle stykker, der mere eller mindre 
berørte sagaen om Magnus og Harald. Han begynder da 
med en påttr om Hemingr Åslåksson, kong Haralds fjende. 
Om denne påttr se min litt. hist. ? II, 770—71. 

Påttren er i det hele uhistorisk, bortset fra det stof deri, 
der er taget fra den historiske saga. Men her gælder det ikke 
båttrens historiske værd eller kilder. Mærkeligt nok har af- 
skriveren ikke haft hpåttren i dens fulde udstrækning; slut- 
ningen mangler, og skriveren har ladet en plads, 1!;» spalte, 
stå åben, for dér at skrive slutningen, men han har aldrig 
fået et fuldstændigere eksemplar. Begyndelsen viser, at der 
er tale om en selvstændig påttr. Den haves også i andre 
håndskrifter som AM 65, fol. og Hauksbåk, men her findes 
kun den sidste del deraf, der ikke eri F. Teksten iF er 
overmåde nærbeslægtet med den i udgaven i Icel. sagas efter 
65, men synes i F at være mere oprindelig. Teksten når til 
henimod slutningen af k. 9 (s. 359) i udg. Den er i det hele i 
et godt sprog, og forfattet ikke senere end o. 1300, da den 
fandtes (og findes)i Hauksbåk. Efter den(uhistoriske)legende, 
at Heming skulde blive kong Haralds virkelige banemand, 
er det let at se, hvad grunden var til at afskrive båttren lige 
efter sagaen om Harald. Dens anbringelse dér var så naturlig, 
som den kunde være. Forlægget er sikkert meget tro afskrevet. 

Audunarpåttr. En sammenligning med teksten i Mork. 
går det klart, at F har påttren i en mere oprindelig skikkelse 
end Mork. Der er flere enkeltheder, som F har udover Mork., 
som det er utænkeligt, at en afskriver ved år 1500 havde 
kunnet tilfoje. Det er også umiddelbart klart, at f. eks. be- 

gyndelsen i Mork. er en forkortelse af, hvad F har. På den 
anden side er der intet, som man kunde tillægge afskriveren 
(bortset måske fra enkelte ord eller konstruktioner, som det 
er vanskeligt eller umuligt at påvise). Auduns sammentræf 
med og forhold til kong Harald forklarer dens optagelse i F. 

Sneglu-Halla båttr. Findes også i Mork. Det er åben- 
bart, at båttren i denne er forkortet og det ret stærkt, men 
forlægget har, efter alt at domme, været det samme som det, 
der gengives i F. Dog er det vel muligt, at det stilistisk er 
blevet noget ændret i tiden mellem Mork. og F. For det 
forste mangler Fs indledning, der ubetinget er ældre end 
skriveren. Iøvrigt skal vi ikke her komme ind på en detal- 
jeret sammenligning mellem bægge tekster. Det er ikke nød- 
vendigt. En forskel er dog værd at anføre, nemlig at versene 
s.417 står i Mork.i omvendt orden. Hvad der er oprindeligst, 
er umuligt at sige — og det er også ret ligegyldigt. Men hoved- 
forskellen er den, at slutningen af båttren, omtr. fra F s.426, 
1.9 f. n. helt mangler i Mork., altså en stærk forkortelse. At 
denne slutning er ægte, er hævet over al tvivl. Om Mork. 
har udeladt den på grund af indholdet, er uvist, men muligt. 
Om de sidste ord: »Her slutter jeg sagaen om Sneglu-Halle« 
er afskriverens eller ej, er ikke muligt at afgåre. Forholdet 
til sagaen om Harald er så åbenlyst, at derom behøves 
ingen ord. 

Herefter følger et stykke (båttr) om HaldårrSnorrason 
hos Einar tambeskælver (drabet på Gyllingar-Kale og Einars 
fortælling om kampen på Ormen). Denne fortælling er iden- 
tisk med den, der findes i Olaf Tryggvasons saga k.398—99, 
men det har skriveren ikke vidst eller husket. Den er her 
skrevet efter et andet forlæg, og teksten er her langt kortere. 
Ikke desto mindre er fortællingen identisk bægge steder. 
Begyndelsen indeholder berøringer med sagaen om Harald 
og dermed grunden til, at den blev optagen her. 

Én fortælling om Porsteinn forvitni er kun ét kapitel. 
Denne mand var en fattig Islænder, der engang kom til kong 

Harald, og medens denne var i bad, af nysgærrighed under- 
søgte kongens klæder og kikkede i hans pung; til straf på- 
lagde kongen ham en farefuld sendelse, som det lykkedes 
ham at udføre. Det hele er blot et æventyr, der ikke kendes 
i ældre kilder. 

båttr af Porsteini tjaldstæding. Til indholdet svarer 
Landn. k.20 (udg. 1925). Der forudsættes en selvstændig påttr, 
der i Landn. findes i uddrag, medens Fs fremstilling sikkert 
er nærmere originalen, der altså er meget gammel. Hvorfor 
denne påttr er optaget her, er fuldkommen uforklarligt. Den 
har ikke den fjærneste berøring med sagaen om Magnus og 
Harald. Den eneste mulighed at forklare dens optagelse på 
er at antage, at afskriveren har været så uvidende, at han 
har blandet Harald hårfagre (der jo nævnes i påttren) sammen 
med Harald hårdråde. 

Endelig er der Blbédegils påttr. Denne genfindes som 
k. 33—40 i Knytlingasaga og kan siges at være en ren af- 
skrift efter et håndskrift af sagaen, der har tilhørt A-gruppen, 
men dog med forskellige læsemåder, der genfindes i B. Se 
herom den nye udgave af Knytl. s. XÅI og variantsamlingen 
i de pågældende kapitler. Det fremgår heraf, at skriveren 
er blot en afskriver. Hvorfor skriveren har optaget denne 
»båttr«, er lidet begribeligt. Den haringen som helst berøring 
med sagaen om Magnus og Harald, og overhovedet ikke med 
Norge, undtagen for så vidt som det i k. 76 (efter udgavens 
tælling) hedder, at der »i den tid rådede for Norge Olaf kyrre, 
son af kong Harald Sigurdsson. Han var gift med Ingirid, 
en datter af kong Sven Ulfssén, en søster til kong Knud«, 
hvorefter der fortælles om et norsk skibs forsvinden (det 
var Blodegil, der havde taget det). Men denne tråd er rigtig- 
nok meget tynd. 

Synderlig håje meninger får man herefter ikke om denne 
ukendte afskriver. 

Hvor denne forøgelse af det oprindelige håndskrift er 
foretagen, er ikke let at sige. Men er det Torleif eller hans 

sån Bjérn, der har ladet den foretage, er det sandsynligst, at 
de tilféjede læg er skrevne på Vestlandet (i Vatnsfjord eller 
på Reykjahålar) og da af en vestlænding. Af de ovenomtalte 
tillæg til Magnus” og Haralds saga kan egenlig intet sluttes 
med hensyn til særvestfjordske interesser. 


IV. Om håndskriftets benyttelse ved vi meget lidet. AM 
309,49! er ifølge skriverens egen oplysning skrevet 1498 og 
efter en bog, der sikkert er Flatøbogen, ti det hedder: »han 
(>: Olaf Margretes sån) var da konge, dengang den bog blev 
skreven, hvorefter denne er skreven; da var der gået fra 
Kristi fødsel 1387 år, men nu, da denne bog blev skreven, 
er der 1498 år (siden)«”, Dette er en enestående oplysning. 
Håndskriftet, der også indeholder (brudstykker af) Laxdæla, 
Eyrbyggja og Njåla, er sikkert skrevet på Vestlandet, rime- 
ligvis i nærheden af Reykjahålar. Det var dette håndskrift, 
som AÅrngrimur Jønsson benyttede. Efter at biskop Bryn- 
joålfur havde erhværvet Flatøbogen, har han ladet sin be- 
kendte skriver Jén Erlendsson afskrive stårre og mindre 
stykker af den. Mange af disse afskrifter findes i den Årna- 
magn. samling, således i 34, 49, 56—57, 64, 65, 83, 101—2 
245 a, b, fol., 334, 414, 4? og vistnok flere. Meni tiden mellem 
1498 og 0. 1650 kendes intet til nogen sådan benyttelse. 
Nogle afskrifter af bogen eller dele af den fra dens ophold 
i Skalholt i begyndelsen af 17. årh. (se foran) er ukendte. 


Flatøbogen er, som det fremgår af foranstående rede- 
gårelse, ikke noget originalt værk, men en samling af tid- 
ligere arbejder; dens hovedfortjæneste er righoldighed og 
retskaffent forhold til originalerne. Den vidner først og frem- 
mest om de levende litterære interesser hos en islandsk stor- 
mand i det 14. årh., ti man kan betragte det som givet, at 


1! Om hds. kan henvises til Njåla II, 685 ff. 
? Notitsen er aftrykt både i F s. V—VI u. t. og i Kålunds katalog. 

Jøén Håkonarson har selv været med til at bestemme, hvad 
der skulde optages. Det er vist ikke for meget sagt, at det 
er hans storsind, vi kan takke for, at bogen kom istand i 
den skikkelse, den (oprindelig) havde. Samtidig må det ikke 
glemmes, at de følgende slægtled, der ejede bogen, har med 
nænsom omhu våget over bogen, hvis store betydning de 
har vidst at vurdere. Ikke ét blad af bogen er gået tabt, i 
modsætning til hvad der er sket ved de fleste andre gamle 
håndskrifter. 


OM ANGERSFRAGMENTET AF SAXO. 


AF 


HANS BRIX. 


H" siden den store Grundlægger af Saxoforskningen, 
Stephan Stephanius' Dage har det været iagttaget, at 
der i »Gesta Danorum«s Tekst punktvis fandtes Antydnin- 
ger af, at Tekstens Formulering ikke helt igennem var 
endelig. Man har i vor Tid haft Opmærksomheden ind- 
trængende rettet mod dette Forhold, og Forskere som E. 
Knabe, Jørgen Olrik, P. Herrmann har fremsat Udtalelser 
om Sagen. Saaledes bemærker Jørgen Olrik (Historisk Tskr. 
VIII 2 S. 2355): »Det er uomtvisteligt, at Sakse i særlig 
ringe Grad har gennemarbejdet dette Afsnit af sit Værk! 
i stilistisk Henseende ..... Det vil da ikke synes under- 
ligt, at man kan paapege adskillige Mangler og Modsigel- 
ser i Sakses Beretninger, samt ogsaa hist og her kan ud- 
skille nogle enkelte Stykker som senere Indskud i Teksten, 
og at Sakse ikke altid synes at have været heldig i Ret- 
ning af at faa disse sine senere Tilføjelser anbragte paa 
rette Plads eller samstemte med den foreliggende Skildring. « 

P. Herrmann ytrer i Erlåuchterungen zu Saxo II (1924) 
S. 464 om Ingjaldskvadets sidste Afsnit: »Irgend jemand, 
der Saxos noch nicht ganz abgeschlossenen Nachlass in 
die Hand bekam, fand, dass diese Bruchsticke? alle in 
einem Zusammenhange mit der Starkadsage standen ... 
deshalb ordnete er sie zunåchst so, dass er einigermassen 


1 Nemlig Absalonspartiet. ? 3: Ingjaldskvadets sidste Del. 

einen Zusammenhang zu gewinnen glaubte, nachdem er 
das långste und beste an die Spitze gestellt hatte.« 

I Herrmanns Indledning S. 4—5 hedder det endvidere: 
»Das Angers-Fragment ist also eine Reinschrift des Gesta 
Danorum, von einem Schreiber angefertigt ... Die Ånde- 
rungen hat Saxo selbst vornehmen lassen, indem er sie 
dem Schreiber zu verschiedenen Zeiten diktierte . .. Der 
sagensgeschichtliche Teil liegt nicht in abschliessender Re- 
daktion von Saxo vor, vermutlich auch nicht der rein ge- 
schichtliche.« 

I det følgende skal foretages en Analyse af Angersfrag- 
mentet, idet Formaalet er at kaste Lys over dette mærke- 
lige Stykkes indre Forhold og derved over Krønikens hele 
Tilstand. 

Der er, siden Angersfragmentet for halvtredsindstyve 
Aar siden efter Aarhundreders Ophold i det Fremmede 
førtes tilbage til Danmark, forfattet en hel lille Litteratur 
om disse fire Manuskriptblade. Grundlaget for Undersø- 
gelserne var usikkert, saa længe Chr. Bruuns Anskuelse, 
at Teksten udviste tre forskellige Skriverhænder, stod urok- 
ket. Et Vendepunkt betegner derfor Prof. Finnur Jénssons 
Afhandling i Aarbøger f. nord. Oldk. 1918, hvori det paa- 
vistes, at hele Haandskriftet, baade Hovedtekst, Tilføjelser 
og Varianter, skyldes den samme Haand. 

Om Skriftspørgsmaalet skal endnu bemærkes, at man 
med Prof. Jonsson vistnok maa mene, at den Antagelse, 
at Saxo selv skulde have ført Angersmanuskriptets Tekst 
i Pennen, er uholdbar. 

Det Argument, som Overbibliotekar Dr. Sofus Larsen! 
fremfører for den nævnte Anskuelse, nemlig at en Skriver 
ikke efter Diktat vilde kunne føre de til Hovedteksten 
knyttede Varianter 1 Pennen, synes ikke overbevisende 
at godtgøre, at Fragmentet skulde være Forfatteroriginal. 


t »SaxoGrammaticus«, i Aarb. f. nord. Oldkynd. og Hist. 1925. S. 44 fr. 

Det er i Haandskriftets Tilføjelser ikke muligt at finde noget 
Stykke, som en øvet og agtsom Skriver ikke af sig selv 
vilde kunne indføre saaledes som gjort, med Tegn og Af- 
kortninger, i Manuskriptet efter Diktat af den i hans 
Nærhed siddende Forfatter. Til Gengæld er Prof. Jénssons 
Argumenter for, at Angershaandskriftet skyldes en Skriver, 
stærke. Navnlig er Fejlskrivningerne mdolis for indolis og 
rogi for regi overbevisende, ligesom Fejlen ingugne for in- 
pugne næppe kan tænkes begaaet af Forfatteren selv. 

Hertil kan endvidere føjes, at paa Blad 2" Kong Sig- 
tryg's Navn er skrevet saaledes: »regis sigtru gi«. Til dette 
Sted findes en over Linien tilføjet Variant, og her skrives 
paa samme Maade »rege sictru gx«. Denne paafaldende 
Skrivemaade ses at være fremkaldt ved, at der i Manu- 
skriptet er udraderet et Bogstav efter »sigtru« (»sictru«). 
Endvidere er i »sigtru« g'et fremkommet ved Rettelse fra 
»C«. Oprindeligt har altsaa Navnet Sigtryg været stavet 
forkert i Teksten. Og denne forkerte Stavemaade er af 
Skriveren overført til Varianten. Nu kan man ganske vist 
nok tænke sig Saxo af Vanvare skrivende Navnet fejl i sit 
Haandskrift. Men at han skulde kopiere den gale Stave- 
maade i sin Variant er næppe tænkeligt. 

Navnet forekommer en Gang senere i Fragmentet (Blad 
3"), og her er det stavet paa almindelig Maade: >»Sigtrug«. 

Som Indledning til den følgende Undersøgelse hidsæt- 
tes en Oversættelse af Skjold-Afsnittet i Angersfragmentets 
Grundtekst. Som bekendt mangler i Haandskriftet de første 
Linjer af det nævnte Stykke. 


. »I en Alder af femten Aar frembød han ved sin usædvan- 
lige Legemsvækst et Mønster paa Mandskraft, og saa storladne 
var hans Aands Ytringer, at efter ham Danernes Konger under 
eet kaldes for Skjoldunger. 

Skjold overgik altsaa ved sin Sjæls Modenhed sine Kræfters 
Vækst, og han bestod Dyster, som han ifølge Alderen knapt 
skulde kunne være Øjenvidne ved. I denne Aarenes og Evner- 
nes Fremgang kæmpede han, der henreven af hendes Skønhed 

Aarb. f. nord, Oldk. og Hist. 1927. 13 


194 OM ANGERSFRAGMENTET AF SAXO. 


begærede Sakserkongens Datter Alvilde,i den tyske og den danske 
Hærs Paasyn efter Udfordring med Allemannernes Hertug Skate, 
der var hans Medbejler til Jomfruens Haand, og efter at have 
dræbt ham tvang han hele det allemanniske Folk ved dets Høv- 
dings Fald til Skattepligt. Den Jomfru, for hvis Skyld han havde 
yppet Striden, hjemførte han,efter at være befriet for sin skrappe 
Medbejler, som Sejrens Løn og tog hende til Ægte. Kort Tid 
efter fik han med hende Sønnen Gram. Dennes udmærkede An- 
læg var i den Grad en Gentagelse af Faderens Fortrin, at han 
øjensynligt ganske traadte i dennes Fodspor. Udstyret med de 
ypperligste Sjælens og Legemets Gaver . . .« 

Skjold er dermed ude af Sammenhængen, og Gram 
traadt i hans Sted. 

Man vil, naar man prøver dette Stykke Fortælling Led 
for Led, kunne iagttage, hvorledes Sammenhængen over- 
alt er fuldkommen. For den første Tredjedels Vedkom- 
mende er Maalet at fremstille Skjolds ypperlige Legems- 
kraft og endnu ypperligere Sjælsegenskaber. Dette Emne 
fastholdes endnu ved Overgangen til anden Del i Ordene 
om AÅAarenes og Evnernes Trivsel, i Forbindelse med hvilke 
følger Kampen med Skate om Alvilde. Den vundne Sejr 
bringer ham to Frugter, nemlig Tyskernes Skatskyldighed 
og Alvildes Haand. Om Ægteskabet og Sønnen handler 
sidste Tredjedel. 

Som man ser, den ene Del af Skildringen kædes om- 
hyggeligt til den anden, og der er ikke noget Steds et 
Mellemrum at øjne. Hvad her er sagt om Skjold-Afsnittet, 
gælder iøvrigt for hele Angersfragmentets Tekst. Den er 
baade for Versenes og for Prosaens Vedkommende bragt 
i fuldkommen Stil. Det er overfor et færdigt Arbejde, en 
Renskrift af en omhyggelig gennemformet Tekst, vi er 
stillet. 

Alligevel har Forfatteren ikke kunnet beslutte sig til 
at levere sin Krønike fra sig 1 denne Stand. Renskriften 
afsætter rundelig Plads mellem Linjerne og i Marginen. 
Om dette betyder, at Haandskriftet fra først af har været 
beregnet som Arbejdsmanuskript, kan dog næppe bestemt 

siges. Den Mulighed foreligger, at Haandskriftet var bereg- 
net som Mæcenatseksemplar til Ærkebispen eller Kongen. 

Vist er det i hvert Fald, at Forfatteren har indrettet 
Haandskriftet til Arbejdsmanuskript. Til Trods for, at 
Fremstillingen var udarbejdet med en Omhu, der lod hvert 
Led være kædet fast til det foregaaende, har han bestemt 
sig for dels at tilvejebringe en Mængde Variationsmulig- 
heder rundt om i Teksten (i Versene dog kun i to Tilfælde), 
dels har han ønsket at gøre nye Indskud i Teksten; og 
ikke blot smaa Udvidelser, der indgik i den syntaktiske 
Sammenhæng — af saadanne findes tre —, har han ønsket 
at foretage, men ogsaa et større Stykke har han planlagt 
at indføje i sin Skildring. Dette større Stykke — det store 
Indskud — er affattet i en anden Form end den øvrige 
Beretning. Det er et Stykke Lovtale, en Almenskildring, der 
tilsigter at give en Fremstilling af Skjold, ikke paa et en- 
kelt Punkt af hans Bane, men sammenfattet til en hel, 
typisk Figur. Den historiske Fremadskriden, der er det 
oprindelige Skjold-Stykkes Form, afløses altsaa for Ind- 
skuddets Vedkommende af en almen Sammenfatning, en 
Generaloversigt. 

Den naturlige Plads for et saadant almindeligt Billede 
vilde være at finde efter Heltens Ægteskab og Tronfølge- 
rens Fødsel. Men paa dette Punkt føres Beretningen om 
Skjold umiddelbart over i Sønnens Historie, og denne 
træder med en hastig stilistisk Overgang som Hovedfigur 
ind i Faderens Sted: | 

>»Ex qua paruo post tempore Gram filium sustulit 
Cuius mirifica indoles ita palernas uirtutes redoluit, ut« osv. 

Her, imellem sustulit og Cuius er Stedet, hvor den al- 
mindelige Omtale af Skjolds Dyder bedst kunde være ind- 
arbejdet, nemlig som en afsluttende, summarisk Oversigt 
over hans Natur og Væsen. 

Ved Nedskriften i Marginen og Indvisningstegnet i Teksten 
anbringes imidlertid det omtalte Stykke paa et andet og tid- 

ligere Sted i Angershaandskriftet, nemlig mellem pacieba- 
tur og In quo annorum uirtutisque procursu. Man maa 
give Dr. Sofus Larsen! Ret i, at en Indføjelse af Stykket 
paa dette Sted ikke ret vel lader sig praktisere. 

Forfatteren har anlagt sin Skildring af Ynglingen, der 
er kommet til Skels Aar og Alder, paa en forherligende 
Sidestilling af hans legemlige og sjælelige Egenskaber. Den 
har paa det paagældende Sted af den oprindelige Tekst 
fundet et tredobbelt Udtryk. Først hedder det om den 
femtenaarige Konge saaledes : 

»inusitato corporis incremento perfectissimum humani 
roboris specimen preferebat, tantaque indolis eius experi- 
menta fuere, ut . ..« 

Derpaa gentages, blot med en retorisk Differentiering 
af de to Led, Lovtalen saaledes : 

» Precurrebat igitur Scioldus uirium complementum animi 
maturitate conflictusque gessit quorum eum uix spectato- 
rem etas esse paciebatur« 
idet »vires« og »animus« modstilles hinanden. Endelig ud- 
trykkes Forherligelsen ved et Biled med syntaktisk Tilknyt- 
ning til denne Periode: 

»In quo annorum uirtutisque procursu ob aluildam saxo- 
num regis filiam ...« 
idet den retoriske Variation, der sprogligt udtryktes gen- 
nem Verbet »precurrebat«, nu atter opgives til Fordel for 
simpel Sidestilling af det Ydre og det Indre (»anni« og 
»virtus«), hvis fælles Fremgang udtrykkes med Ordet »pro- 
cursus«. 

Saa stærk er Forbindelsen mellem disse Led, at der 
synes at hidføres en formelig Sprængning ved Indføjelsen 
af det store Indskud paa Pladsen foran det sidste af de 
tre Led. Vi faar nemlig derved efter Fortællingen om den 
femtenaarige Yngling et Billede af Skjolds Kongedyder, der 


1 Aarb. f. n. O. 1925. S. 37. 

ender med Ordene om, at han skaffede de Trængende Un- 
derstøttelse og de Lidende Lægemidler. Og herefter følger 
saa disse Ord, der atter omhandler hans Overgangsaar: »In 
quo annorum uirtutisque procursu«. » Under denne Forfrem- 
melse i Aar og Dygtighed —.« 

Naar man overvejer, med hvilken Omhu Forfatteren 
har udført den foreløbige Redaktion af Sammenhængen, 
kan man næppe tvivle om, at den Tekst, der er tilveje- 
bragt ved en saadan Voldshandling som Indførelsen af det 
store Indskud, kun har været opfattet som et rent fore- 
løbigt Udtryk for Emnet, og at Fremstillingen ikke har 
været beregnet paa at skulle forelægges Læserne i denne 
Form. 

Endnu skal bemærkes, at den i Marginen tilskrevne 
Variering af den Periode, der gaar forud for den til Ind- 
skuddet markerede Plads, ombygger denne saaledes, at der 
af Hovedsætningen dannes en Forsætning (>Da Aandens 
Modenhed hos ham endog overgik Kræfternes Blomstring«), 
hvortil dernæst er føjet en Eftersætning med et nyt Ind- 
hold: »eciam fulgore suo finitimos occupavit —«: »— tildrog 
han sig ogsaa Naboernes Opmærksomhed ved sine straa- 
lende Egenskaber.« Umiddelbart herefter tænkes aaben- 
bart Episoden med Naboerne, Alvilde og den alleman- 
niske Høvding Skate at skulle følge. Det er tydeligt, at 
det nye Udtryk er indsat paa denne Plads i det Øjemed 
ved Siden af den stilistiske Tilknytning ogsaa at tilveje- 
bringe en real, en stoflig Forbindelse mellem Skildringen 
af Skjolds tidlige Modenhed og Mellemværendet med den 
allemanniske Hertug og den saksiske Prinsesse. Ogsaa 
dette Baand sprænges imidlertid ved Indvisningen af det 
nye Afsnit. 

Ved hele det her beskrevne Forhold frembyder dette 
Sted af Forfatterens Tekst det øjensynlige Udseende af en 
omhyggeligt udført og færdigdannet Skildring, der atter er 
brudt sønder, idet en ny og mere omfattende Skildring 

har været planlagt af Forfatteren til Afløsning af den kor- 
tere Fortælling. 

Vi gaar dernæst over til Undersøgelsen af det store Ind- 
skuds indre Tilstand, som det er nødvendigt at underkaste 
en Analyse. 

Da Sven Aggesen forfattede sin Danmarkskrønike, ind- 
ledede han den med følgende Ord om Kongehusets Stifter: 

»Skiold Danis didici primum præfuisse; et ut ejus allu- 
damus vocabulo, idcirco tali functus est nomine, quia 
universos regni terminos regiæ defensionis patrocinio af- 
fatim egregie tuebatur.« 

For den Forfatter, der blev Sven Aggesens Efterfølger, 
var Sagen mindre let end for denne. Han kendte to Rigs- 
grundlæggere og ønskede at anføre dem begge. Problemet 
løstes af ham paa den Maade, at han efter den første 
Grundlægger Dan lod følge en Spreder, Lother, hvorefter 
dennes Søn Skjold kunde optræde som Rigets anden Grund- 
lægger. 

Ogsaa paa andre Steder i Danmarkskrøniken er der for 
at forhøje Glansen af en fremragende Konge blevet lagt 
Skygge over hans Forgænger, saaledes over Harald Hen 
til Ære for Knud Helgen. 

Til Fremstillingen af Skjolds Historie raadede Krønike- 
skriveren over et yderst spinkelt Stof. Han henfører til 
ham Fortællingen om en Bjørnekamp, han som Dreng 
skulde have bestaaet, og en vistnøk frit opfundet Strid 
med to Kæmper, ÅAttalus og Scatus. Af denne Strid ud- 
ledes atter Tvekampen med den allemanniske Hertug Scatus, 
der vel har Tilsætning af en Mindelse fra Uffes Tvekamp. 
Da Kongen maa have en Dronning, gør Forfatteren Alvilde 
til Kampens Pris, hvorved han opnaar at sikre Tronføl- 
gen for Riget. 

Imidlertid har dette ikke syntes at afgive en fyldest- 
gørende Beretning om en saa betydningsfuld Hersker: det 
var ønskeligt, om der kunde gives en fyldigere Skildring 

af Dynastiets Opstaaen. Derfor affattes endnu det Stykke, 
der, som vi af Angersfragmentet erfarer, er blevet indføjet 
i den oprindelige Udførelse af Skjolds Historie. 

Vi skal nu foretage en Undersøgelse af dette Stykke, 
af hvilket en dansk Gengivelse hidsættes. 


ANGERSFRAGMENTETS STORE INDSKUD. 


Ikke blot ved Krige, men ogsaa ved Omsorg for Fædrelandet 
indlagde denne sig aabenlys Fortjeneste. Thi han afskaffede for- 
kastelige Love, udstedte andre heldbringende i Stedet og varetog 
med største Omhu alt vedrørende Fædrelandets Velfærd. Ved sin 
Dygtighed genvandt han derfor Riget, der var gaaet tabt ved hans 
Faders Uduelighed. Han tilvejebragte først en ny Lov om Frigi- 
velsers Tilbagekaldelse, idet han var blevet lumskelig efterstræbt 
af en Træl, som han engang havde skænket Friheden. Han til- 
stod Stormændene ikke blot Fordele hjemme i Riget, men ogsaa 
Byttet, der toges fra Fjenden, idet han udtalte, at Pengene var 
Soldaternes, Æren derimod Høvdingens. For dem alle betalte 
han deres Gæld af sin Privatkasse, og ved denne saa rundhaan- 
dede Gavmildhed kappedes han med den Tapperhed, som ud- 
vistes af andre Konger. At skaffe de Trængende Hjælp og for- 
syne de af Sygdom haardt ramte med Lægemidler ... (Slutnin- 
gen mangler.) 


Til Udvidelse af Skjold-Skildringen er altsaa indføjet 
ovenstaaende Stykke, der omhandler Kongens fredelige 
Gerninger og ialt omfatter syv smaa Afsnit, hvis Indhold 
er følgende: 

1 (Indledning): Han var i Fred lige saa dygtig som i 

Krigen. 

: Han forbedrede Lovgivningen. 

: Han genvandt Riget. 

: Han udstedte en Lov mod onde Frigivne. 

: Han tilstod sine Mænd Krigsbyttet. 

: Han betalte deres Gæld. 

: Han udførte barmhjertige Handlinger mod fattige og 
syge. 

Inden vi gaar ind paa disse syv Punkter, skal først 
hemærkes, at den oprindelige Skjold-Skildring paa et en- 

kelt Punkt viser Tilknytning til et Forbillede. Naar det 
nemlig hedder om Skjold saaledes?: . 

»Præcurrebat igitur Skioldus virium complementum 
animi maturitate, conflictusque gessit, gquorum vix spec- 
tator ob teneritudinem esse poterat«. — Endvidere: »tantaque 
indolis ejus experimenta fuere«. — Endelig fra Fragmen- 
tets Varianter: »qui cum ætatis stabilimentum clarissimis 
indolis experimentis præcurreret« — stemmer hermed verbalt 
Ordene om Knud den Hellige som Prins (i 11. Bog): »re- 
rumque quarum ob infirmam adhuc ætatem viæx spectator esse 
potuit, auctor haberi præsumpsit.« — Endvidere: »qui... 
magno cum indolis experimento ætatem animo præcucurrit.« 

Som man vil se, modsvarer dette sidste Udtryk en af 
Varianterne i Fragmentet, mens det andet svarer til Hoved- 
teksten. Overensstemmelsen kan udlægges paa forskellig 
Maade. Men det sandsynligste er, at Teksten i 11. Bog 
har modtaget en lignende Overarbejdelse som Skjold- 
Stykket efter, at denne sidste var foretaget. Herfor taler 
nemlig Udtrykket om den ikke Voksnes Bedrifter, der har 
særlig Hentydning til Drengen Skjolds Kamp med Bjørnen. 

Vender vi os nu til det store Indskud og betragter dets 
enkelte Dele, viser der sig følgende Forhold: efter Indled- 
ningen (1), hvis Indhold er selvfølgeligt, kommer vi til 
Lovgivningen (2). 

Sidestykke til Udtrykket: »Siquidem impias leges abro- 
gavit, salutares tulit« findes paa samme Sted som ovenfor 
omtalt?, nemlig i 11. Bogs Skildring af Kongevalget efter 
Svend Estridsens Død. Det hedder her om Harald Hens 
Løfter: »impias se leges abrogaturum, blandas placidas- 
que . .. laturum.« 

Til Loven om Frigivne (4) er Stoffet hentet fra Valerius 
Maximus, Forfatterens klassiske Hovedkilde. Det hedder 


1 efr. J. Olrik i Hist. Tskr. VIII 2 S. 261. 
? cefr. J. Olrik i Hist. Tskr. VIII 2 S. 261. 

her (II6): »Age, quid illud institutum Athenarum, quod con- 
victus a patrono libertus ingratus jure libertatis exuitur ... 
abi igitur et cito servus, quoniam liber esse nescisti.« 

Endvidere i det følgende Kapitel (II7): »Idem Massili- 
enses quoque ad hoc tempus usurpant, disciplina gravitate, 
prisci moris observantia caritate populi Romani præcipue 
conspicui. Qui tres in eodem manumissiones rescindere per- 
mittunt.« 

Hertil svarer i det store Indskud: 

»Primus rescindendarum manumissionum legem edidit.« 

Om Krigsbyttet, der afstaas til Kongens Mænd (5), er 
Udtrykket ligeledes hentet fra Valerius Maximus!, der om 
ÆMmilius Paulus siger (IV,3,8): »præclare secum actum exi- 
stimabat, quod ex illa victoria alii pecuniam, ipse gloriam 
occupasset.« og om Scipio Æmilianus: »operum suorum 
ad se laudem, manubias ad patriam redundare maluit.« 

Udtrykket er, som ligeledes fremhævet af P., E. Miller, 
anvendt ved Skildringen af Absalon (16. Bog): ». .. gloriam 
ad se, spolia ad milites redundare speciosum ducendo.« 
Dette ligger ganske nær ved Udtrykket i (5): pecuniam ad 
milites, gloriam ad ducem redundare debere.« — En beslæg- 
tet Ros udtaler Bjarke om Rolv i Bjarkemaalet: 


Cui nil tam pulchrum ... 
Aut carum, quod non sociis daret, æra favillis 
Assimilans, famaque annos, non fænore mensus. 


Om Mændenes Gæld, som Kongen betaler (6), kan op- 
lyses, hvad hidtil er overset, at dette Punkt ogsaa er hen- 
tet fra klassisk Litteratur, nemlig fra Justinns' Bearbejdelse 
af Pompeius Trogus. Her berettes nemlig om Alexander 
den Store følgende: »Tunc ad contionem exercitum vocat 
et promittit se æs alienum propria inpensa soluturum, ut 
prædam præmiaque integra domos ferant.« 


1 Saxo ved P. E. Muller & Velschow S. 24. 

Hertil svarer i Indskuddet: »Omnium æs alienum e fisco 
suo solvebat.« 

Af Vigtighed er det at bemærke, at Forklaringen paa 
Gaven hos Justinus: at Alexanders Mænd skal kunne føre 
deres Bytte og Belønninger ubeskaarne hjem, ogsaa er til- 
stede i den danske Tekst. I (5) er nemlig talt om Byttets 
Fordeling. Naar her i (6) siges »omniuin æs alienum«, 
er Udtrykket ordret hentet fra Justinus, og man maa alt- 
saa opfatte Udtrykket »enhvers Gæld« som henvisende til 
Skjolds i forrige Paragraf nævnte Mænd (»proceres«); det 
er dem, der faar deres Gæld betalt. De to Paragraffer 
hører sammen. 

I det sidste af de smaa Afsnit (7) tales om Barmhjer- 
tighedsgerninger. Nogen direkte Kilde til Udtrykket kan 
ikke anføres, men man kan med Formelen: »Egentes fo- 
mentis prosequi remediaque graviter affectis providere« 
sammenstille for Eksempel dette Udtryk fra Sankt Knud 
Konges Passion (»Vitae Sanctorum Dan.« v. Gertz S. 73): 
»Sustentabat inopes et refovebat debiles. « 

Som det vil ses, er det store Indskud stærkt præget af 
rigelige Ligheder med Almensteder allevegne fra, der paa 
Forhaand var Forfatteren kendte. Stykket gør derfor gen- 
nemgaaende et noget upersonligt og splittet Indtryk. De 
enkelte Træk er alene indsamlede efter den Synsimaade, 
der angives i den indledende Sætning: at Skjold ikke blot 
udmærkede sig i Striden, men ogsaa ved sin Omsorg for 
Fædrelandet. Det synes, som om Forfatteren, idet han 
paa denne Maade skaffer sin Fremstilling af Kongen Fylde, 
har fulgt og videre udført Sven Aggesens Tanke: at Kongen 
bar Navnet Skjold såa at sige af symbolske Grunde, fordi 
han værnede saa vel om Landet. 

— Vi skal dernæst gaa over til Prøvelsen af det store 
Indskuds Indhold, idet vi først vender os mod Punkt 3: 
Generhvervelsen af Riget, det eneste af de seks Punkter, 
der ikke har Karakteren af erindret Almindelighed. 

Skjold-Afsnittet i Gesta Danorum begynder med en Skil- 
dring af Kongesønnens Barndom. Han har arvet sin Bedste- 
fader Dan's Dyder. Han er endnu i sine omhyggelige Op- 
drageres Hænder, da han oplever Eventyret med Bjørnen. 
Det er paa samme Tid, at han bestaar Kampen med Åtta- 
lus og Scatus. 

Ved det Tidspunkt, til hvilket disse Begivenheder hen- 
føres, lever Skjolds Fader, Kongen Lotherus, endnu. Dette 
fremgaar af, at der udtrykkelig ved Bjørneeventyret ud- 
tales, at Drengen ledsager sin Faders Betjente paa Jagten: 

»Hujus adolescentia inter paternos venatores immanis 
belluæ subactione insignis extitit.« 

Først efter dette Tidspunkt tænker Forfatteren sig alt- 
saa den Begivenhed indtræffende, som han i det foregaa- 
ende har berettet, og hvorved Riget hefries for den slette 
Kong Lotherus: 

»Nec diu scelerum imponitus, patriæ consternatione 
perimitur, eadem spiritum eripiente, quæ regnum largita 
fuerat. « ' 

I den oprindelige Affattelse af Skjold-Afsnittet findes der 
i det følgende ikke nogen som helst Angivelse af, hvor- 
naar og hvorledes Skjold bliver Konge. Det berettes blot, 
at han femten Aar gammel er fuldvoksen og har herlige 
Kræfter, men endnu herligere Aandsevner, saa at alle senere 
Konger efter ham kaldes Skjoldunger. Derefter følger Kam- 
pen om ÅAlvilde og Sønnen Grams Fødsel, hvorefter For- 
tællingen vender sig mod denne. 

Efter at have anlagt en Renskrift, der ved sin Rigelig- 
hed af ledig Plads byder Mulighed for en Omdannelse til 
Årbejdsmanuskript, lader Forfatteren dernæst den Tilføjelse 
i Randen foretage, der er betegnet som det store Indskud. 
Hensigten er at udvide Skildringen af Skjold for at give 
ham en til hans Berømmelse og Betydning svarende Vidt- 
løftighed i Omtalen. Den er som fremhævet baseret paa 
Sven Aggesens Fortolkning af Navnet Skjold som symbolsk. 

Naar man nu fastholder, at Tronskiftet ikke tidligere har 
været omtalt, men aabenbart først her i det nye Stykke 
Tekst bliver markeret paa passende Maade, vil det let kunne 
ses, at Opstillingen af de syv Punkter i det store Indskud 
dels er præget af en Ordenens Tilfældighed, der virker 
ubehageligt, og dels af en Knaphed i Udtrykket, som ellers 
ikke er Forfatterens Sag. Naar han vil berige sin Konge- 
skildring med Træk, der stemmer med Navnet Skjold, er 
det ganske naturligt, at han begynder med Fredens Værk 
og her atter med Lovgivningen. Men derefter tager han 
saa under Punkt 3 med eet en Sag frem, som han havde 
ladet ligge under den oprindelige Affattelse, nemlig Spørgs- 
maalet om, hvorledes Skjold fik Kongemagten i sine Hæn- 
der, efter at den var frataget hans Fader. Han hensætter 
imidlertid kun ganske kort den Forklaring, der saa at 
sige former sig selv: at dette skete formedelst hans Dyder; 
for derefter at fremføre — meget hovedkuls — Bemærk- 
ningen om den Lov om Trællene, som Krønikeskriveren 
ud fra sit godsejerlige Standpunkt heller end gerne vil til- 
lægge Kongefaderen, men som en frommere Natur senere 
i en tilføjet Bemærkning om, at det var uværdigt at straffe 
alle for en Enkelts Brøde, har kritiseret skarpt — den 
nævnte Tilføjer har dog misforstaaet Sammenhængen, idet 
han aabenbart tænker sig, at alle Frigivne ved Lov blev 
gjort til Trælle paany?. 

Derefter følger i Indskuddet Punkt fem og seks, der, 
efter Justinus, tillægger Skjold den samme sjældne Grad 
af Gavmildhed overfor sine Mænd som Alexander den 
Stores overfor hans, hvorefter han slutter med Punkt syv, 
der paafaldende nok giver Skjold Æren for Udførelsen af 
de Gerninger, der plejede at øves af Hospitalsbrødre og 
andre barmhjertige Gejstlige; en Samaritervirksomhed, der 


7? »tanquam in omnium libertorum poenam unius crimen redun- 
dare par esset.« — Stephanius har opfattet Skavanken, P, E. Muller der- 
imod ikke. 

ligger Forfatterens almindelige Kongebillede saare fjern, 
men som man kan betegne som den yderste Konsekvens 
af Navnet Skjolds Idé, ligesom man muligvis kan sammen- 
stille den med den Kendsgerning, at Diktatet af Indskuddet 
bliver at henføre til Saxos seneste Dage. 

Af de syv Punkter i Indskuddet omhandler to Enkelt- 
begivenheder, nemlig Nr. 3: Kongemagtens Erhvervelse, og 
Nr. 4: Trælleloven. De andre Punkter er ikke knyttet til 
nogen enkelt Begivenhed, men giver Besked om Kongens 
almindelige Handlemaade og har altsaa Gyldighed for hele 
hans Regeringstid. Det er Lovenes Forbedring (2), Krigs- 
byttets Bortgivelse (5), Gældens Betaling (6), Syge- og Fattig- 
plejen (7). Intet af disse Punkter har nogen berettiget Plads 
i Omegnen af Skjolds Tiltrædelse af Magten ved hans fyldte 
femten Aar. De danner tilsammen Billedet af Fyrstens 
Eftermæle. 

Overvejer man nu hele denne Sammenhæng, og føjer 
man dertil det Indtryk af Improvisation, som Indskriftens 
tre Udprikninger af Ord og tre under selve Tekstens Til- 
vejebringelse indføjede Varianter meddeler, tør det vistnok 
være aabenbart, at dette indføjede Stykkes Tilstand be- 
høver en Forklaring. Og denne Forklaring maa gaa ud 
paa, at hele dets Indhold kun er en Opstilling af syv 
Punkter til senere Udarbejdelse og Indarbejdelse. Der er 
mellem Punkterne ganske vist paa et Par Steder en For- 
bindelse, saaledes mellem Indledningen (1) og Lovforbed- 
ringen (2), ligeledes mellem (5) og (6). Men paa den anden 
Side kommer Notatet om, hvorledes Skjold blev Konge (3), 
helt uforberedt, ligesom det er uden Fortsættelse, og det 
fremsætter sit Emne i en Korthed, der umuligt kan have 
været beregnet paa at indgaa uforandret i det færdige Værk, 
ligesom ogsaa de oprindelige indledende Ord »Sed et« (»lige- 
ledes«)! giver dette Punkt en ganske mærkværdig tilfældig 


1 »Sed et« forekommer ligeledes ca. 20 Linjer højere oppe i Pariser- 
teksten: »Sed et complures spectatæ fortitudinis pugiles« osv. 

Karakter. Forresten gør Varianten »itaque« ikke Sagen bedre. 
Skjold kan jo ikke lovgive, før Kongemagten er blevet ham 
overdraget. 

Ogsaa den følgende Paragraf (4), Trælleloven, staar uden 
Forberedelse og uden Efterfølgelse, som et Notat, hvoraf 
en paa en fornuftig Plads indføjet Episode, for Eksempel i 
Tilknytning til en Udvidelse af Punkt 2, den almindelige 
Lovforbedring, kunde udvikles. 

Paa disse forskellige Enkelttræk vil det være den mest 
nærliggende Forklaring, der kan fremsættes, at det store 
Indskud ikke er et Stykke færdigformet Tekst, men blot 
et Udkast, der meddeler Elementerne til en Skildring, en 
Slags foreløbig Disposition, hvor navnlig Punkterne 3 (Konge- 
magten) og 4 (Trælleloven) danner Episodekim, der synes 
at forudsætte en videre Udførelse og en mere passende Ån- 
bringelse. 

Yderligere skal nu undersøges Forholdet mellem An- 
gersfragmentets Tekst og Pariserteksten, mellem hvilke der 
findes adskillig Uoverensstemmelse. 

I Stykket om de Frigivnes Afstraffelse har Pariserteksten 
en Udvidelse, der af alle erkendes som uægte. Den ud- 
videde Tekst lyder saaledes: 

»Primus rescindendarum manumissionum legem edidit. 
Servi, quem libertate donaverat, clandestinis insidiis petitus 
acrem poenam exegit, tanquam in omnium libertorum 
poenam unius crimen redundare par esset. « 

Den Forandring, der er indført, bestaar i, at der er sat 
Punktum efter »edidit«, hvorved den syntaktiske Sammen- 
hæng bliver en anden. Dette medfører atter, at Ordene 
»acrem poenam exegit« maa tilføjes efter »petitus«, for at 
der kan blive en Hovedsætning ud af det afklippede Stykke. 
Endvidere er til Stedet blevet knyttet den ovenfor omtalte, 
frisindede, misforstaaede Beklagelse af den haarde Frem- 
færd mod alle Frigivne, der formentlig maatte lide under 
den Enkeltes Brøde. 

lagttager man denne Sammenhæng møjere, viser det sig, 
at Tilføjelsen til den oprindelige Tekst i Angersfragmentet 
maa være sket i to Afdelinger. Ordene »tanquam in om- 
nium libertorum poenam unius crimen redundare par esset« 
kan nemlig ikke være hæftet til den nye Slutning »acrem 
poenam exegit«, idet de staar.i en absolut Modsætning til 
denne Sætnings Indhold. Interpolatoren kan ikke have 
villet sige, at der tildeltes den onde Slave en haard Straf, 
»som om der var Mening i at vende den Enkeltes Brøde 
til Alles Straf«. Man maa derfor antage, at Ordene »acrem 
poenam exegit« tillige med Punktum efter »edidit« er en 
senere Tilføjelse af en, der ikke opfattede Sætningskon- 
struktionen, og at Udtrykkets udvidede Form før denne 
Ændring har været følgende: 

»Primus rescindendarum manumissionum legem edidit 
servi quem libertate donaverat clandestinis insidiis petitus, 
tanquam in omnium libertorum poenam unius crimen re- 
dundare par esset.« 

Denne Sammenhæng giver, under Forudsætning af, at 
Lovens Omfang opfattes som gældende alle Frigivelser — 
hvilket dog sikkert ikke var Forfatterens Tanke — god 
Mening. — 

Endvidere er Tilføjelse muligvis sket i Stykket om Kong 
Skjolds Syge- og Fattigforsorg: 

»Egros vel egentes fomentis prosequi remediaque gra- 
uiter affectis prouid[ere] . . .« 

Prof. Jonsson vil i denne Periode ikke opfatte »egenties« 
som Ændringsforslag til »ægros«, men regner her »vel« 
som hørende til Teksten. 

Herved er dog at bemærke, at man i saa Fald skulde 
vente, at »vel« var skrevet med Bogstaver, ikke med Teg- 
net +, der, hvor det forekommer, allid betegner Variant- 
forslag. Tekstredaktøren har da ogsaa opfattet det saaledes, 
eftersom han stryger »vel egentes«. Desuden betegner Or- 
dene »graviter affectis« jo de Syge, der forsynes med Me- 

dicamenter, og det ligger derfor nær at opfatte Sammen- 
hængen saaledes, at »ægros« kasseres for »egentes«, idet 
fattige og syge jo er den staaende Forbindelse. 

Endnu maa man fæste Opmærksomheden ved, at Teks- 
ten har undergaaet en Ændring. Medens Angersfragmentet 
slutter med Ordet »prouid[ere)«, idet Resten af Sætningen 
er bortskaaret, har Pariserteksten derimod »benignius ex- 
hibere solebat«, hvortil der føjes: »se non sui sed patriæ 
curam suscepisse testatus.« 

Man maatte, hvis denne Sætning skulde hidrøre fra 
Angersfragmentets Tekst, slutte, at den bortskaarne Del 
skulde have set ud som følger: »(prouid)ere vel benignius 
exhibere solebat« osv. Men Tekstredaktøren har jo i de 
to andre Tilfælde anvendt den første af Varianterne og 
bortkastet den sidste. 

Det maa derfor opstilles som en anden Mulighed, at A kun 
har haft ». .. providere solebat«, og at Redaktøren, der 
havde foretrukket »ægros« for det neutrale »egentes« og 
derved havde etableret en Stigning til »grauiter effectis« 
fra »ægros«, følte Trang til en tilsvarende forstærket Ud- 
gang og derfor indførte »benignius exhibere«, samt tildig- 
tede den ekstravagante Slutningspassage om, at Kongen 
ikke beholdt Medicinen for sig selv, men undte sine Under- 
saatter at faa den, hvilket er en Travesti paa Omtalen 
af Krigsbyttets Overgivelse til Soldaterne. Der rundes da 
af med Ordet festatus, som er hentet fra Indskuddets forud- 
gaaende Tekst, ganske som Ordet »redundare« i den anden 
Interpolation i Indskuddet, der ovenfor vistes at være ældre 
end en anden, udvidende Tilføjelse og efter al Sandsvyn- 
lighed ligeledes skyldes Tekstredaktionen. 

Hertil kommer endnu en tredje Tilføjelse til Teksten, 
der ligesom de to ovenfor omtalte Udvidelser er gjort i 
tydelig Overensstemmelse med Saxos Udtryksmaade. Den 
har sin Plads forud for det store Indskud, idet den følger 

umiddelbart efter Skildringen af Skjolds ENDS SÉ Anlæg. 
Den lyder saaledes: 

»Idem perditam et enervam vitam agentes continenti- 
amque luxu labefacere solitos ad capessendam virtutem 
rerum agitatione sedulus excitabat. « | 

Dr. Sofus Larsen har i sin Afhandling om Saxo 1925 
(S. 80) villet flytte dette Stykke hen til Slutningen af det 
store Indskud, idet det skulde være blevet skaaret bort ved 
Pergamentets Beklipning. . Da imidlertid Teksten vitterlig 
andre Steder er blevet interpoleret under Redaktionen, er 
det rimeligere at antage, at det samme er Tilfældet her. 
Det er nemlig ikke forklarligt, hvorledes Stykket skulde 
være skilt fra det store Indskud, med hvilket det harmo- 
nerer, hvis det havde haft sin Plads indenfor dets Ramme. 
Det har samme almene Karakter som dettes Hovedpart 
og havde rettest været at henføre sammen med dette til 
Slutningen af Skjold-Skildringen. Iøvrigt har det, hvor det 
staar, faaet en ret fornuftig Plads, bedre i hvert Fald end 
den, som er blevet det store Indskud til Del. 

Ideen til dette Stykke synes at være hentet fra Fortalen!, 
hvori det om Andreas Sunesøn hedder: 

»Præterea lascivioris vitæ studiosos intemperantiæque 
plus æquo viribus indulgentes saluberrimæ exhortationis 
perseverantia ac splendidissimis frugalitatis exemplis ad 
honestiorem mentis habitum ab enervi mollitudine revo- 
catos dictisne an factis magis instruxeris, dubium reliquisti. « 

Det er udført i saxonisk Stil og slutter sig i Indholdet 
nær til det store Indskud, idet det som af Dr. Sofus Larsen 
paapeget danner et Slags Sidestykke til Paragraf 7 om 
Sygepleje: ved Siden af Samaritergerningen tillægges der 
ogsaa Kongen Udøvelsen af en aandelig og moralsk Hel- 
bredervirksomhed. 

Stykket er sikkert affattet i Tilknytning til det store 


! cfr. Knabe's Bemærkning herom i Einleitung zu einer neuen Åus- 
gabe des Saxo S. 23. 


Aarb. f. nord. Oldk. og Hist. 1927. 14 

Indskuds Indhold og har altsaa danngt et ottende Punkt, 
men har næppe haft sin Plads paa det vedkommende Blad 
af Angersfragmentet. Det er maaske af Krønikens Redak- 
tør hentet fra et Tillægsstof til Krøniken (cfr. S. 191 Herr- 
mann om Ingjaldskvadet), der har været nedskrevet paa 
særskilte Blade. Det er af Redaktøren blevet indsat skøns- 
mæssigt og paa det efter Forholdene fornuftigste Sted, — 
naar han ikke var opmærksom paa Sammenhørigheden 
med det store Indskuds Paragraffer. 

Endnu er at bemærke, at af de 7 Punkter i det store 
Indskud de tre sidste har skiftet Plads i Pariserteksten: 
her anføres først Gældsbetalingen for Krigerne (6); derefter 
Sygeplejen (7); tilsidst Byttets Overgivelse til Krigerne (5). 

Denne Opstilling af Punkterne maa imidlertid efter det 
ovenfor udviklede betegnes som forkert. Gældsbetalingen 
er ifølge Mønsteret hos Justinus et Tillæg til Bytteuddelingen 
og maa altsaa staa sammen med og følge umiddelbart efter 
den nævnte Uddeling. 

I denne Sammenhæng kan endelig gøres Bemærkning 
om et andet Punkt vedrørende Tekstens Forhold. 

Langt henne i Kong Grams Historie dukker hans Fa- 
der Skjold endnu engang op, nemlig i disse Linjer: 

»Hans Fader, der nu var højt bedaget, skænkede ham 
for hans udmærkede Bedrifter Del i Magten og fandt det 
bedre og bekvemmere at give sin Efterkommer Del i Riget 
end at styre alene i sin høje Alderdom.« 

Denne Passage kommer meget overraskende, da man 
har troet Skjold forlængst afløst af Gram. I det foregaa- 
ende har denne endogsaa fældet Svenskekongen Sigtryg og 
bemægtiget sig Sverrigs Krone. Hermed harmonerer det 
kun slet, at hans Udnævnelse til Medkonge ophidser en 
sjællandsk Høvding Ring til at paastaa Gram ude af Stand 
til at herske, fordi han er for barnlig og svag, — han, som 
paa denne Tid allerede havde været gift to Gange, nemlig 
første Gang med sin Fosterfaders Datter, anden Gang med 

Prinsesse Gro, og som i Vaabendyst havde fældet Høv- 
dingen Svarin og hans seksten Sønner! 

Maaske er derfor ogsaa dette Stykke (P. E. Miller S. 32 
»Hunc pater — — existimari debere«) at opfatte som en 
Udvidelse til Teksten!. Figuren Ring er, som vist af Knabe, 
overført hertil fra 9. Bogs Begyndelse. Men Hovedsagen, 
Grams Udnævnelse til Faderens Medkonge, er sikkert at 
opfatte som en Genspejling af Knud VI's Kroning til Valde- 
mar den Stores Medkonge i Aar 1170, og maaske ogsaa af 
Valdemar Valdemarsøns Kroning til Valdemar Sejrs Med- 
konge i Aar 1215. | 

At Forfatteren med Indføjelsen af saadanne Træk skulde 
tilsigte en foregribende Forherligelse af Kong Valdemar, sy- 
nes at være en Opfattelse, der forudsætter en altfor udspeku- 
leret Tankegang hos Forfatteren. Han har uden glorierende 
Hensigter fra sin egen naturlige Bevidsthedskreds overført 
de Træk af sin Samtid, som han behøvede — som Inge- 
mann Frederik den Sjettes Tidsalder i de historiske Roma- 
ner. Hvorledes skulde han kunne forlade sin Atmosfære 
og dog kunne aande? 

Som allerede foran sagt, Materialet til en ny, udvidet 
Beretning om Skjold foreligger efter det store Indskuds 
Indsættelse i Kladden A. Hvad nu? Herom maa vi søge 
Oplysning i Pariserteksten. Det viser sig da, at den ud- 
videde, gegnnemkomponerede Skjold-Skildring ikke er blevet 
udført. Alt, hvad der er sket, er blot dette, at det store Ind- 
skud i ubearbejdet Tilstand er blevet indsat paa en anden 
Plads end den i Fragmentet anviste, nemlig efter Ordene 
»tributaria ditione perdomuit«, 

Vedrørende denne nye Anbringelse er der af Holder- 
Egger (i Neues Archiv XIV S. 150) fremsat den Forklaring, 
at den skulde skyldes en fejlagtig Opfattelse af den store 


1 Herrmann (Heldensagen S. 81 Anm. 2) og Knabe foreslaar at fjerne 
Stykket. idet det efter deres Anskuelse hører hjemme i 9. Bog. Dette er 
dog sikkert fejlagtigt. 

14” 

Skelstreg mellem Tekst og Margen, som Indvisningslinje. 
Man maa imidlertid give Dr. Sofus Larsen (»>Saxo« S. 77) 
Ret i, at denne Forklaring ikke lader sig godkende. Ind- 
visningsmærket (<=) for Indskuddet efter »paciebatur« er saa 
iøjnefaldende, at man ikke ret vel kan gaa ind paa, at det 
skulde være overset. Man maa formode, at Tekst-Redaktø- 
ren har fundet den anden Plads mere passende. Selv om 
den ved Indskydningen fremkaldte stilistiske Uorden ikke 
skulde gøre Indtryk paa ham, vilde en Omtale af Skjolds 
Kongegerninger og kongelige Egenskaber her, hvor han 
knap er kommen ud over Barneaarene (»In quo annorum 
uirtutisque procursu«), nok kunne synes ham forhastet, 
hvorfor det maa anses for naturligt, at han ønsker at for- 
flytte den længere nedefter. 

Imidlertid er, som allerede fremhævet, Tekstens Sam- 
menhæng saa ubrydelig, at ogsaa den endelige Redaktions- 
Anbringelse af Indskuddet afstedkommer en Sprængning. 
Det indføjes nemlig midt i Omtalen af de Sejrens Frugter, 
der tilfalder Skjold efter Kampen med Skate. Det er her 
fremstillet, hvorledes han fælder sin Medbejler hos den sak- 
siske Kongedatter, Allemannernes Hertug, og derved tillige 
betvinger den allemanniske Armé. Herved tilfalder ham 
Herredømmet dels over Allemannerne, dels ogsaa over 
Prinsessen. Dette udtrykkes saaledes: »[Allemanorum gen- 
tem] tributaria ditione perdomuit. || Puellam cuius pociende 
gracia conflictum ediderat in pugne premium recepit.« 
Disse to Led hører logisk nøje sammen. Men midt imellem 
dem er i P det lange Indskud anbragt, hvorved Ordene 
om Pigen, der er den ene Halvdel af hans Sejrsudbytte, 
kommer helt bort fra deres Forbindelse med Tyskernes 
Skatskyldighed. At hun da i den endelige Tekst her ikke 
nævnes ved Navn, »Aluildam Saxonum regis filiam«, men 
kun omtales som »puellam«, er meget paafaldende, mens 
det indenfor den løbende Fortælling, hvori dette Udtryk 
oprindelig stod, forekom ganske naturligt. 


OM ANGERSFRAGMENTET AF SAXO. 213 


Det maa saaledes hævdes, at baade den oprindelige Pla- 
cering af Indskuddet og den for dette senere fundne Plads 
begge er lidet passende, idet der ogsaa paa det sidstnævnte 
Sted vilde behøves en helt ny Redaktion af Teksten, hvis 
denne skulde kunne gøre Fyldest, — baade forud for Ind- 
skuddet,idet Jomfruens Overgivelse til Sejrherren her maatte 
nævnes, og efter dette, hvor Fortællingens Løb maatte 
sættes i Gang paa ny. Som den nu er overleveret os, har 
den hele Sazmmenhæng lidt en Overlast, som ikke er bleven 
bødet. 

Vi maa derefter endnu kaste et Blik paa de Varianter, 
der paa ialt 23 Steder (cfr. Prof. Finnur Jønssons Lister 
i Aarb. f. n. Oldk. 1918) er tilføjet. Der viser sig da føl- 
gende Forhold: I de 16 af disse Tilfælde har den Redak- 
tion, der fremtræder i Pariserteksten, foretrukket at blive 
staaende ved det oprindelige, uagtet der ofte findes flere 
Forslag til Ændring ved samme Sted, og uagtet adskillige 
af de anførte Ændringer maatte friste. 

Med Hensyn til de syv Tilfælde, i hvilke der er taget 
Hensyn til de foreslaaede Ændringer, er et Forhold at be- 
mærke, der vil fremgaa af nedenstaaende Gennemgang 
(A = Angersfragmentets Grundtekst, P = Pariserudgaven). 
For Angersfragmentet henvises til Afbildningerne i Dr. Sofus 
Larsens Afhandling i Aarb. f. n. Oldk. 1925, S. 60—67. 

1) (Blad 1 A L. 6): A quorum eum uix spectatorem 
etas esse paciebatur. — P quorum vix spectator ob tene- 
ritudinem esse poterat. 

2) (Blad 1 A L. 15): A tributo adegit. — P tributaria di- 
tione perdomuit. 

3) (Blad 2 A L. 9): A quem cum bellicorum operum so- 
cium haberet. — P quo bellicorum operum socio fretus. 

4) (Blad 2 A L. 14): A cognosset tam indigne condicio- 
nis uinculum execratus. — P cognosceret tam indignam 
regio sanguine copulam execratus. 

5) (Blad 2 BL. 9): A que tam insoliti cultus horrore. 

— P quæ sponsum adesse rata simulque tam insoliti cultus 
horrore. 

6) (Blad 2 B L. 10): A mota.-— P territa. 

7) (Blad 4 B L. 9): A immitatus. — P emulatus. 

(Der forefindes endnu Afvigelser i enkelte Ord mellem 
Fragmentets Varianter og P, men de er af ingen Betyd- 
ning for nærværende Undersøgelse.) 

Som det vil ses af Facsimilerne, udmærker de antagne Va- 
rianter sig alle ved at være angivne klart og uforkortet; de 
staar lige over eller under den rettede Urtekst og altid kun 
i een Linje, medens den vragede Grundtekst i samtlige Til- 
fælde (paa nær Nummer seks og syv, hvor Talen kun er 
om Indsættelse af et enkelt, overskrevet Ord) gaar fra een 
Linje over i den næste. (Et Tilfælde, S. 1 B øverst, hvor en 
Variant vistnok er bortskaaret, lades ude af Betragtning.) 

Dette synes at vise, at der ikke ved den endelige Fast- 
sættelse af Teksten har fundet nogen som helst egentlig 
Vurdering Sted af de opstillede Varieringsmuligheder. Kun 
hvor Tekstens Redaktør gled lige over (se saaledes Nr. eet 
og to) i den sig tilbydende Læsemaade, der modsat Hoved- 
teksten førte Sammenhængen til Ende i samme Linje, har 
denne undertiden fundet Naade for den Kopierendes Øjne. 
Alle de svært udredelige Ændringsforslag er kasseret un- 
der eet. 

Det vil vistnok være rimeligt at antage, at den, der 
foretog den endelige Fastsæltelse af Teksten paa denne 
Maade, ikke har været den samme, der med saa megen 
Færdighed og Stilsans varierede Udtrykkene, for at et rigt 
Udvalg kunde være forhaanden. 

I samme Retning taler Behandlingen af det store Ind- 
skuds Tekst. Her er mindst to Gange Varianter anført i 
den løbende Tekst: »Sed [et] vel itaque.« »affirmare solitus 
vel dicens.« I disse Tilfælde? er den sidste Variant, eftersom 


1 efr. ogsaa »egros vel egentes«. 

den indskydes i den løbende Tekst, at betragte som et 
aktivt Ønske om Ændring. »itaque« istedetfor »sed et« er 
snarere at opfatte som en Rettelse end som en Variant. 
Ikke des mindre har Tekstredaktøren i begge Tilfælde be- 
nyttet den første den nærmeste Læsemaade. 

I det foregaaende er der fremført Argumenter for: 


1) at det store Indskud i Skjold-Beretningen er indvist 
paa en Plads, hvor det gør Brud paa en klar og omhyg- 
gelig formet Sammenhæng, 

2) og at det i den offentliggjorte Gesta Danorum — 
Pariserteksten — er henflyttet til et andet Sted, hvor det 
afstedkommer mindst lige saa megen Uorden, 

3) at det store Indskud bestaar af en Række delvis til- 
fældigt sammenførte, uordentligt opregnede Punkter, der sy- 
nes foreløbigt hensatte til senere Udførelse, 

4) hvilken Udførelse dog aldrig er blevet foretaget, idet 
blot en enkelt eller et Par — forringende — Tilføjelser er 
blevet gjort, samtidig med at Rækkefølgen. af Punkterne 
forandres, hvorved en Sammenhæng brydes, 

5) at der af det rige Variantstof er gjort en aabenbart 
overfladisk og punktvis Anvendelse, nemlig kun, hvor dets 
Sammenhæng var ligetil og let læselig. 


Af de anførte Grunde skønnes det at maatte antages — 
under Henvisning til de Undersøgelser og Betragtninger, 
som er fremsat af Jørgen Olrik og Paul Herrmann—, at Gesta 
Danorums Tekst — i hvert Fald for saa vidt angaar Ud- 
strækningen af det Arbejdsmanuskript, hvoraf Angersfrag- 
mentet danner en bevaret Rest — er udført paa Grundlag af 
et Haandskrift, der er tilvejebragt ved en Skrivers Kopie- 
ring af et ældre Grundlag og ved Tilføjelsen af en Række 
dikterede Varianter, Udvidelser og Tilsætninger, af en Mand, 
til hvem Hvervet paa et eller andet Tidspunkt efter For- 
fatterens Bortgang blev overdraget, og som med beskeden 
Evne og Indsigt frembragte den Læsetekst, som er os over- 

leveret i Pariserudgaven, af den geniale Krønikeskrivers i 
ufuldført Tilstand efterladte Værk. 

Angersfragmentet plejer at blive betegnet som en Klade. 
Hvis man derved forstaar en af Rettelser præget, i det væ- 
sentlige færdig Tekst, er Udtrykket for Gram- Afsnittets 
Vedkommende træffende, men ikke for Skjold - Afsnittets. 
Dette sidste er et Stykke Arbejdsmanuskript, hvori en 
færdig Sammenhæng ses at være opgivet, medens en Del 
nye Punkter opstilles i Materie, saaledes at en gennem- 
gribende Omskrivning forudsættes. 

Der findes, som paavist af J. Olrik, E. Knabe og P. Herr- 
mann, fordelt i alle Egne af Gesta Danorum adskillige 
større og mindre Stykker, der peger i samme Retning som 
Angersfragmentets Forhold. 

Endvidere synes en Analyse af Fortællingen om Balder 
og Hother (i 3. Bog) at betinge en lignende Opfattelse. 

Ogsaa ved den Maade, hvorpaa Afslutningen paa hele 
Gesta Danorum er formet, faar vi Indtrykket af et ufuld- 
bragt Værk. Den langt mindre højtidelige Krønike, som 
Sven Aggesen affattede, ender dog i Feststemning og med 
smukke Ønsker: 

>Quo peracto cum ingenti exultatione remeavimus. Cu- 
jus finem cunctorum gubernator in sua pace disponat!« 

Gesta Danorum fortsætter efter den bekendte Skildring 
af Søslaget ved Riigen 1184 — som i Forbigaaende bemær- 
ket er beskrevet paa en besynderlig fantastisk og uvirkelig 
Maade, der kommer Værkets opdigtede Slagskildringer nær 
og ikke synes at kunne være bygget paa nogen som helst 
real Beretning om Begivenheden — med Omtalen af Her- 
tug Bugislav og de paa Dødslejet trufne Bestemmelser, hvor- 
ved han stolede paa Danernes Ordholdenhed : 

»Succurrebat enim illustri viro, quantos fructus Rugianis 
constantis erga Danos amicitiæ custodia peperisset.« 

Saa mange ere Ordene. Man kan dog umuligt tvivle 
om, at Forfatteren havde undt sin Krønike en festligere 

Udgang, om han havde oplevet Værkets Afslutning. Sam- 
menligner vi med Knytlinga, der afslutter overensstemmende 
med Gesta Danorum og nøjagtigt paa samme Punkt, ser vi 
da ogsaa, at Forfatteren her for egen Regning danner en 
smuk lille Finale til Ære for Knud og navnlig for Absalon, 
idet han runder af med disse Ord om Ærkebispen : 

Pviat hann hefir mestr hermadr verit nåliga ok barda- 
gamadr hingat å Nordrlend. 

Nu lijkr hér at segja fra Danakongum. 

At Gesta Danorum i fuldført Stand vilde være blevet 
afsluttet paa værdig Vis, tør man være berettiget til at tro. 

Det synes altsaa, som Angersfragmentet stiller os et 
Billede af den Tilstand for Øje, i hvilken Gesta Danorum 
befandt sig, da Værkets Forfatter maatte slippe dets Blade 
af sine Hænder. Fortalen med Tilegnelsen var affattet, 
det var altsaa den sidste Gennemgang af Værket, der var 
begyndt. — Men ogsaa i selve Tilegnelsen synes at være 
Spor af lignende Misforstaaelser fra Tekstens Redaktørs 
Side som dem, man finder andetsteds i Værket. Den Helgen- 
Avus til Valdemar II, som man skulde tro var Bedste- 
faderen Knud Hertug, er sikkert efter Redaktørens Opfat- 
telse Knud Konge, om hvem det i Krøniken fortælles, at 
han krigede paa Østersøens Kyster, saaledes ogsaa paa 
Estland (»Sembicis atque Esthonicis illustrem trophæis 
adolescentiam egit.«) Naar der i Fortalen siges, at hans 
Hellighed nu straaler paa de samme Steder, hvor han i 
sin Tid kæmpede (>Nunc sanctitatis fulgore præstringit, 
quos olim victoriis acquisivit«), sigtes sikkert til Korstogene 
til Estland og formodentlig særlig til Toget 1219, efter hvil- 
ket Missionen fik fast Fod og den danske Helgen altsaa 
kunde indføres. 

Medens denne Bemærknings Indhold sandsynligvis skvl- 
des Tekstredaktionen, bliver den Vildfarelse, der skjuler sig 
i Udtrykket »Elbens skiftende Vande« (»Albiæ reciprocos 
fluctus«) muligvis at henføre til Forfatteren. Der er ingen 

Tvivl om, at der med »skiftende« hentydes til Ebbe og Flod. 
Det er øjensynligt, at Elben her er blevet opfattet ikke som 
et Vandløb, men som en Havarm. Tilsvarende Tilfælde ken- 
des fra Middelalderen baade for Rhinens, Nilens og Evfrats 
Vedkommende! 

Det stiller sig altsaa med Gesta Danorum paa samme 
Maade som med Vergils Æneide: Forfatteren har maattet 
slippe sit Værk af Hænde, inden dets Indhold havde faaet 
den Form, som han ønskede at give det. Men selv i den 
Stand, hvori de blev overgivet til Efterverdenen, opvejer 
ufuldbragte Kæmpeværker som disse lettelig mangfoldige 
Skrifter, hvis Form og Fuldendelse ikke vilde kunne give 
Stof til nogen kritisk Analyse. 


1 Naar i Krøniken oftere tales om Hellespont og Hellespontiere i For- 
bindelse med Østersøtogter, skyldes det vel dels Adam af Bremens Udta- 
lelseom,at man fra Østersøen kan sejle til Sortehavet ; men dels formodent- 
lig ogsaa en Udtydning af Navnet Hela, Egnen ved Danzig. 


SENROMANSKE TRÆSKÆRERARBEJDER I 
RINGSTED KIRKE. 


AF 


MOGENS CLEMMENSEN. 


Ringsted Kirkes Kor findes bevaret en væsenlig Del af de 

middelalderlige Munkestole af Egetræ, den ene Række 
langs den nordre, den anden langs den søndre Væg, med 
13 Siddepladser i hver. De ligner i deres Udskæringer i den 
Grad de tilsvarende Korstole i Roskilde Domkirke, at man 
kan gå ud fra, at de er udførte af samme Billedskærer. Især 
Relieffremstillingerne foroven, forestillende Scener af det 
gamle og nye Testamente, er Billed for Billed næsten de 
samme i begge Kirker. I Modsætning til hvad der er Til- 
fældet i Ringsted, er det øverste Pandebrædt med udskåret 
Indskrift bevaret i Domkirken, hvoraf fremgår, at dennes 
Korstole er opsatte på Foranstaltning af Biskop Jens Ander- 
sen Jernskæg i Året 1420", På omtrent samme Tid må Kor- 
stolene i Ringsted være udførte. 

Det er ikke Meningen her at behandle de gotiske Træ- 
skærerarbejder på Ringsted-Stolene, de bør engang publice- 
res sammen med de øvrige af Landets middelalderlige Kor- 
stole, da de i mange Henseender er af stor Betydning for 
vor Gotiks Kunsthistorie; kun skal der ved denne Lejlighed 
peges på, at Sædeklapperne i Ringsted Klosterkirkes Munke- 
stole har særlig Interesse ved, at de er Rester af det ældre 


1 J.B. Løffler og Jul. Lange: Reliefferne over Korstolene i Roskilde 
Domkirke. Kbhvn. 1880. S. 13. 

Sæt fra 13. Århundrede, et Forhold der hidtil ikke synes at 
have været bemærket. 

Medens Stolesæderne i Roskilde på Undersiden er for- 
synede med en lille profileret Konsol som Hjælpesæde (Mi- 
sericordia) til Støtte for Kannikerne, når de under Gudstjene- 
sten skulde stå oprejst, er Misericordierne i Ringsted for- 
skelligt formede og prydede med udskårne Ornamenter af 
romansk Karakter (Fig. 1). Af de 26 Sæder er 2 i Nordsiden 
og 3 i Sydsiden fornyede med helt glatte Egeplanker uden 
Hjælpesæde og uden nogen Udskæring; desuden er selve 
Sædebræddet nyt i to Stole, men med de gamle Misericordier 
påsat. Selve Sæderne er 56—61 cm brede, 36—40 cm dybe 
og 2,5—3 cm tykke. For Oversigtens Skyld vil Sæderne i 
det følgende blive nummererede fra Vest til Øst, særskilt for 
Nord- og Sydside. 

Til de ældste Typer hører S9 og S6, idet både Orna- 
mentikken og Misericordiets Form adskiller sig fra de øvrige. 

Selve Hjælpesædet på S 9 er formet som et 5,2 cm tykt, 
segmentformet Fremspring, der rager 7 cm ud fra Sæde- 
klappen, i begge Sider forlænget i et fladt Bånd af samme 
Bredde og forsynet med indskårne Linier, der danner et 
Fletværksmønster (Fig. 2). Under Misericordiet er udskåret 
en halv, stjerneformet Roset, der delvis dækker ned over et 
Ornament, bestaaende af en Ringkæde af flade Cirkelbånd 
lagt halvt over hinanden og med et vandret Bånd flettet gen- 
nem Ringene, skiftevis over og under dem. Skæringen er 
djærvt udført med skarpe Konturer; Ringenes Relief er 
ca. 3 mm, Rosettens 7 mm. Ved Sidekanterne ses Ornamen- 
tiken tydeligt at være beskåret, ved Sædets Tilpasning til 
dets nuværende Plads. Ornamentet er et Motiv, der kendes 
fra Døbefonte fra 12.Århundrede, særligt norske! og svenske?, 


1 N. Nicolaysen: Kunst og Håndværk fra Norges Fortid. Kristiania 
1881—91. Pl. II, 3 og 5. 

? Udstållningen af åldre kyrklig konst i Stringnås 1910. Stockholm 
1913. Fig. 11. 


Fig: 1; 


Det synes næppe at kunne være fra 13. Århundredes sid- 
ste Halvdel, medens det godt kan være en Del ældre. Et 
lignende findes udskåret på et af de fundne Hammerbånd 
fra Vånga Stavkirke i Våstergåtland, hvis Opførelsestid 
Eckhoff sætter til 12. Århundrede, måske før Midten af 

dette!. Ringkæder med gennemstukket vandret Bånd findes 
ligeledes på jernbeslåede Kirkedøre i Ostergåtland fra. Ti- 
den omkr. 1200 eller kort før”, samt i Udskæring på den 
norske Raudlandstue (fra Opdal i Numedal), hvis Runeind- 


Fig. 2. 


skrift sæltes til før 1300”, Af samme Karakter, omend i 
noget anden Form er et Ornament på det jydske Odder-Re- 
tabel" der af Nørlund sættes til Perioden 1150—75. Disse i 
Flæng valgte Eksempler viser, at Udskæringerne på Sædet 
fra Ringsted meget vel kan være ældre end År 1200, til hvil- 
ken Tid Fletværksmønsteret foroven på Grund af sin Primi- 
tivitet også snarest kan henføres. 

Vanskeligere at tidsfæste er Skæringerne på Stolesædet 
S 6, hvis Misericordie imidlertid er formet på samme Måde 


1 Emil Ekhoff: Svenska Stavkyrkor. Stockholm 1914 — 16. S. 255, 
Fig. 287. 

?2 Otto Janse: Medeltidsminnen från Ostergåtland. Stockholm 1907. 
Fig. 9 og 135. 

3 N, Nikolaysen: Kunst og Håndværk fra Norges Fortid, Pl. VII, 

£ Poul Nørlund: Gyldne Altre. Kbhvn. 1926. Fig. 16. 

som ovennævnte, men omdannet til en Slags Fisk med Ho- 
ved og fjerprydet Hale (Fig.3). Fremspringet, der rager 5,5 cm 
udad og er 4,5 cm tykt, har på den buede Forside, ligesom 
det førnævnte, to Perlerækker indskåret langs Kanterne, og 


under det er anbragt en lodret Konsol,5 cm bred, med skarpe 
Profillinier langs Kanten og en 2,9 cm bred rund Tap stukket 
op i Hjælpesædet, medens den er fæstnet til Sædebræddet 
med to storhovede Jernspiger. 

I Modsætning til disse to Misericordier er alle de øvrige 
19 dannede i Form af en på langs gennemskåret Båd, idet 
de er flade på Oversiden, bådformet buede på Undersiden; 
Fremspringet varierer fra 6 til 9 cm; de tre er nu afbrækkede. 

Særligt romansk prægede er de Palmetblade, der er an- 
bragte for hver Ende af Misericordiet S 7 (Fig. 4). Hvert Blad 
er sammensat af tre Flige, adskilte ved Perlelinier, og buede 
således, at den inderste Flig er krøllet i en Halvcirkel. Under 
Fremspringet er udskåret et fuglehalelignende Ornament af 
tilsvarende Form som Fiskehalen på S 6. Bladenes Relief er 
6 mm, Halens noget fladere. Udskæringerne såvelsom hele 


224 TRÆSKÆRERARBEJDER I RINGSTED KIRKE. 


Fig. 4. 


Træoverfladen er meget omhyggeligt og sirligt udført, næsten 
så glat som var Træet efterpudset. Dette gælder forøvrigt 
alle de følgende Sæder. — Bladformen er et velkendt Motiv 
fra den tidlige Middelalders Ornamentik, den er således an- 
vendt i den norske middelalderlige Træskærerkunst både på 
Profanbygninger og Stavkirkeportaler; men dels holder Stil- 
formerne sig langt op i Tiden i de ofte afsides norske Fjeld- 
dale, dels er der stadig Tvivl om den nøjere Datering af 
disse norske Træbygninger. Herhjemme kendes dette stili- 
serede Blad fra vore romanske Granitskulpturer, som Døbe- 
fonter og Kapitæler, særligt fra jydske Kirker, og det er 
i denne Forbindelse værd at fremhæve Granitkapitæler 
fra Ribe og Viborg Domkirker!, hvor Bladformer af denne 
Art i Forbindelse med Perlelinier kommer Palmetbladene 
på Misericordiet S 7 overordentlig nær. Viborg-Kirken var 
antagelig fuldført kort efter Midten af 12. Århundrede, og 
på denne Tid har de omtalte Bladornamenter og Perlerækker 


! Se f. Eks. H. Storck: Jydske Granitkirker. Kbhvn. 1903. Pl. 60. 


Fig. 5. 


ofte været benyttede her i Landet. Et lignende Resultat 
kommer man til ved Betragtning af de kobberdrevne jydske 
Frontaler og Retabler fra Lisbjerg, Odder og Sindbjerg, samt 
Broddetorp Kirke i Vestergåtland, der af Nørlund alle sættes 
til Tiden 1175—1200?,. Imidlertid holdt Ornamentet sig her- 
hjemme til op mod År 1300. I et af de få danske Træskærer- 
arbejder fra denne Periode finder vi Blade af meget lignende 
Type på de fra et Lektorium stammende Trærelieffer (1 Hy- 
rup Kirke i Sønderjylland), som af Hertzsprung antages at 
" stamme fra Tiden 1200—1250?, 

Misericordiet S 2 har lignende, men mere degenererede 
Palmetblade og er forøvrigt prydet med Perlelinier også på 
den runde Stav, der støtter Fremspringet (Fig. 5). 

Oprindeligere i Formen er Bladene med fire glatte Flige 
på Misericordiet N 11, under hvilket der er anbragt et Våben- 
skjold, trekantet med buede Sider og ved Perlelinier delt i 


! Poul Nørlund: Gyldne Altre. Fig. 19, 27, 59, 92, 93, 106 og 131. 


2 Ivar Hertzsprung: Et Par sønderjydske Træskjærerarbejder fra 
13. Århundrede. Aarb. f. nord. Oldk. og Hist. 1901. S. 1 ff. 


Aarb. f. nord. Oldk. og Hist. 1927. 15 

fem Bælter, hvoraf tre er forsynede med skråtstillede Perle- 
streger (Fig. 6). Denne Skjoldform giver os et Holdepunkt 
for Dateringen, idet den først optræder efter Midten af 13. År- 
hundrede med spidse Hjørner, hvorimod den før den Tid 

har afrundede Hjørner foroven. Siderne buer svagt indad 
på Skjoldets øvre Del, som dette bliver mere almindeligt op 
mod År 1300 og derefter. Våbnet tilhører Slægten Galen- 
Litle, Skjalm Hvides Efterkommere. 

Misericordiet N 9 (Fig.7) har for Enderne langstilkede 
Blade, knækkede bagud og bestående af tre i Enderne brede 
og afrundede Flige. Foørneden er skåret et Våben med to og 
en halv Spids fra Skjoldsiden, angivet med Perlelinier; det 
må tilskrives Familien Grubbe. 

Særlig interessant er N 8 (Fig. 8), på hvilket der hænger 
en Klokke af tidlig middelalderlig Form for hver Ende af 
Misericordiet, i fladt Relief på 4 mm og med to Perlebånd 
på tværs. Underneden findes også her et Skjold, med Perle- 

" Henry Petersen og A. Thiset: Danske kongelige Sigiller. Kbhvn. 


1917. Skjold med spidse Hjørner f. Eks. på Hertug Eriks Segl, 1264, 
Tavle 16, 126 a og b og Svantepolks Segl, 1253, Tavle 19, 158. 

linier langs Randene og angivende en Klokke på tværs i 
Våbnet, der tilhører Familien Udsøn. 

Misericordiet S 5 (Fig. 9) er uden Ornamentik, kun med 
en enkelt Perlelinie øverst på langs som ved de foregående. 


Fig. 7. 


Derunder er anbragt et hidtil ukendt Våben med Perler 
langs Randen samt en Plejl, en Høtyv og en Træskuffe ind- 
skårne med enkle Linier. Øverst på den ene Skjoldside er 
anbragt en mærkelig Genstand med Perler langs Rundin- 
gen og tre Dobbeltlinier løbende sammen i en Spids, og 
som er vanskelig at forklare; muligvis skal den forestille en 
Saddel. 

En noget lignende saddelformet Genstand er anbragt un- 
der Misericordiet S 11, der desuden er forsynet med firfligede 
stive Bladornamenter for Enderne. 

N 12 har under Hjælpesædet en Blomsterroset med tre 
Kredse hjærteformede Blade (Fig. 10), medens det i Enderne 
har en lille cirkelrund Skive, hvorfra der udgår to Flige som 
et åbent Næb. 

Fire Misericordier er forsynede med Dyrehoveder. Mærke- 
ligst er N 4 (Fig. 11), hvis Ender løber ud i lange, nedhæn- 

Fig. 8. 


gende Fuglehalse med Hoveder, hvor Øjne og Næb er tyde- 
ligt angivne, medens der under det afbrækkede Hjælpesæde 
findes udskåret to mod hinanden stillede, dragelignende Fa- 
beldyr med Ører, to Ben og lange Haler, der runder sig 
langs hinanden, således at Dyrene tilsammen danner et 
næsten cirkelrundt Ornament. Sådanne Drager træffes ofte 
i den ældre Middelalders Dekoration, både i Skulptur og 
Maleri. 

Ganske lignende, også med en Perlelinie prydede, lange 
Fuglehalse findes krummede ind under Misericordiet S 8, 
således at deres halvåbne Næb napper i dets buede Under- 
side (Fig. 12), medens N 5 og 6 blot er forsynede med kort- 
halsede Dyrehoveder, det førstnævnte af Fugle, det andet af 
et mere ubestemmeligt Dyr med lange takkede, halvåbne 
Kæber og Tunge. 

Endelig er der under to Misericordier, N 7 og S 10, an- 
bragt cirkelrunde flade Skiver prydede med Perlelinier, på 
den sidste dannende en geometrisk Udsmykning, der minder 
om vor Tids Kompasroser; Misericordiet på dette Sæde er 
afbrækket, men er uden Ornamenter ved Enderne, medens 
N7 her i hver Side er forsynet med en flad, rund Skive, 

Fig. 9. 


meget mindre end den store forneden, og kun prydet med 
en Perlekreds. 

S 4 er ganske enkelt, uden Perlelinier med vifteformede 
Prydelser for Enderne, bestående af 8—9 Flige, kløftede i 
den yderste Ende. Forneden støttes Misericordiet af en 
rund Stav, hvori er indskåret en blødt formet, snoet Hulstav. 

Mere i Overgangstidens Stil er S 1, der er anbragt på et 
nyt Sædebrædt og noget defekt. I den højre Ende er Rester 
af et lille, mere naturalistisk formet »Vinblad« med rundede 
Tunger, der minder meget om Bladornamenterne, der er 
malede i Kirkens Korsskæringshvælving (ca. 1300); til venstre 
er det tilsvarende afhugget. Under Misericordiet sidder et 
fladt, firkantet Blad med en lang Stilk foroven, radialt ud- 
strålende Ribbelinier og spidstakkede Tunger. 

De tre sidste Misericordier er ganske enkle, uden finere 
Ornamenter, kun med en Perlelinie på langs. N3 har for 
hver Ende en lille, rund Kugle, N 10 støttes af en rund, lod- 
ret Stav med Perlerække på langs, og N 13, anbragt på et 
nyt Sædebrædt, er formet som en Båd, uden opstående 

Stævne, men med lodrette Dobbeltlinier, der angiver Plan- 
kernes Sammenstød, som det ses på samtidige Skibsfrem- 


stillinger; også den er støttet af en lodret, forneden til- 


spidset Stav med en Perlelinie på langs. 

Som det vil bemærkes, er alle 21 Misericordier forskel- 
ligt ornerede, medens Hovedformen er den samme for de 
19 sidstnævnte. Karakteristiske er de på næsten alle fore- 
kommende Perlelinier og de flade Ornamenter, der er typiske 
for den ældre middelalderlige Træskærerkunst. Sammen- 
ligner man dem med de få fra 13. Århundrede bevarede Stole- 
sæder i Nordeuropa, vil man f. Eks. på de engelske se, at 
de ældste har ret tynde, segmentformede Misericordier, lige- 
ledes med udskårne Prydelser i Enderne og under Frem- 
springet, således i Exeter (1255—1279), i Chichester Hospital 
(1290), i Hemmingborough og Christchurch, hvor Ornamen- 
tiken dog er i en mere udviklet Form i Overgangstidens Stil, 
livligere i Bevægelserne, kraftigere i Relieffet og stærkt un- 


1 Francis Bond: Wood carvings in english churches. I. Misericords. 
London 1910. Exempler fra Exeter S. 77. 81 og 197, fra Hemmingborough 
og Christchurch S. 203. 

formet, men mangekantet og gotisk profileret i Kanten. Gan- 
ske Mage til Misericordierne i Ringsted findes vistnok ingen 
publicerede, og disses Stilpræg synes at være de ældste kendte. 
Rester af Stolegavle fra 13. Århundrede findes i St. Johannes- 


Fig. 11. 


kirken i Slesvig (Tegninger i Nationalmuseets Arkiv), med 
Bladornamenter, der noget ligner dem fra Ringsted-Kirken", 

Skal man nærmere bestemme Alderen på Misericordierne 
i St. Bendts Kirke, bliver Skjoldformerne de afgørende, idet 
de som foran fremført ikke kan være ældre end ca. 1260 
(Hertug Eriks Segl), medens Bladornamenterne og Cirkel- 
kæden på Fig. 2 kan være tidligere. Nu må man gå ud fra, 
at ældre Former i Træskæringskunsten har holdt sig længe 
her i Landet, særligt i den profane Kunst, som det så af- 
gjort er Tilfældet for Norges og Islands Vedkommende. I 
Danmark er kun så lidet bevaret af Træ fra den ældre 
Middelalder, og Sammenligningsmaterialet er yderst spar- 
somt i et Tilfælde som dette. Da Ringsted-Kirkens Østparti 
blev indviet 1170, må der på det Tidspunkt naturligvis have 


1 Hjalmar Ohman: Medeltidens Korstolar i Tyskland, Skandinavien 
och Finland. Helsingfors 1900. Pl. I1, Fig. 3. 

Fig. 12. 


været Korstole af en eller anden Art; men 1241 brændte 
Klosteret og Kirken, der indtil da havde Træloft eller åbent 
Tagværk over Kor, Skib og Korsfløje, så det må antages, al 
dens Inventar af Træ ved denne Lejlighed er gået til Grunde. 
Restaureringen stod længe på, og først 1268 blev Kirken gen- 
indviet efter at være blevet overhvælvet. Med Undtagelse af 
en usikker Beretning om en Brand Aar 1300, der næppe kan 
have ødelagt Kirkens Indre, vides der intet om Brande efter 
den Tid før langt senere, ligesom intet tyder på større Æn- 
dringer af Kirken, førend Munkekoret omkr. 1420 blev for- 
længet ud i Korsskæringen og samtidig fik de nuværende 
gotiske Korstole, hvortil de ældre Stolesæder altså blev be- 
nyltede. Disse må derfor efter al Sandsynlighed stamme fra 
de Korstole, som blev opstillede i Anledning af Kirkens Ind- 
vielse 1268. Dette bekræftes af de foran omtalte Skjoldfor- 
mer, der ikke kan være mange År ældre, og af de romansk- 
prægede Ornamenter, som i dette Tilfælde næppe kan være 
yngre. 

Med Hensyn til de tre Våbenmærker, kan disse henføres 

til Slægter, der vides at have besiddet Ejendomme i Midt- 
sjælland i 13. og 14. Århundrede, og som vel har fået deres 
Våbner anbragt på Korstolene (Fig. 6, 7 og 8), fordi de har 
været med til at bekoste disse eller på anden Måde har givet 
Gaver til Ringsted Kirke. Således nævnes 1280 en Johannes 
Grubbe, hvis Søn i hvert Fald synes at have været bosid- 
dende på Sjælland, og i den følgende Tid ejede Grubberne 
Gods i Tersløse, Vedby, Thorslunde, Dråby, Harrested og 
" Horsetofte, samt Hovedgården Tolstrup, de to sidstnævnte 
i Ringsted Herred, de øvrige alle i Midtsjælland. Slægten 
Galen-Litle hørte til Skjalm Hvides Efterkommere og var 
således nært knyttet til Sjælland; en Johannes Litle nævnes 
1251—62, men selvfølgelig kan det være mange andre sam- 
tidige Medlemmer af Familien, der har givet Midler til Ring- 
sted- Kirkens Istandsættelse og Udsmykning. Af Slægten 
Udsøn kendes en Esbern Vovensøn!, der bl. a. skænkede 
Gods i Stevns til St. Klare Kloster i Roskilde, muligvis iden- 
tisk med den Esbern Vognsen, der var gift med Margrethe 
Erlandsdatter af Slægten Galen-Litle. Han nævnes 1268, 
netop det År, da Genindvielsen af Ringsted Kirke fandt 
Sted, og det er således ikke umuligt, at det er hans og Hu- 
struens Våbner (Fig. 8 og 7), der er anbragte på Korstolenes 
Sæder i denne Kirke. 

Der er, som det fremgår af det foran bemærkede, al mu- 
lig Grund til at antage, at de udskårne Stolesæder er 
udførte i Årene kort før 1268; men udelukket er det 
ikke, at de to med det ældste Præg (Fig. 2 og 3) ifølge deres 
Ornamentik og særlige Udformning kan være endnu ældre 
og muligvis have overlevet Branden 1241; i så Fald må de 
stamme fra det Sæt Korstole, som blev udført kort før 1170, 
da Kong Valdemar den Store lod Østpartiet af den nuvæ- 
rende Kirke indvie. Men dels står Misericordiet Fig. 3 med 
sine Perlelinier og hele håndværksmæssige Udførelse de øv- 


! Erslev: Rep. dipl. 384. 

rige Udskæringer ret nær, og dels skal man være varsom 
med at datere alene på Grundlag af en Ornamentik, der, 
selv om den har et gammelt Præg, meget vel kan være ud- 
ført i en langt senere Tid end den, hvori den blev almin- 
deligt brugt. Dette synes i særlig Grad at gælde Træskæ- 
ringskunsten, som i den ældre Middelalder sikkert har haft 
sit største Virkefelt på profant Område, på Bygninger og 
Husgeråd, hvor de fra Oldtiden nedarvede Former holdt sig 
ganske anderledes sejgt end i den kirkelige Kunst, der af 
mange Grunde var mere modtagelig for nye og fremmede På- 
virkninger. Det er jo et velkendt Forhold, at Træskærerorna- 
mentikken i afsides Egne i Skandinavien og ganske særlig 
på Island ofte i en mærkværdig Grad har bevaret et oldtids- 
agtigt og romansk Stilpræg helt op til vor Tid. 

Stolesæderne i Ringsted er imidlertid således anbragte, 
at der næppe kan være Tvivl om, at de stammer fra 13. År- 
hundrede, idet deslet ikke svarer til Stilen ogSkæreteknikken 
i selve Korstolene fra ca. 1420. Da Sædernes Udsmykning 
ikke har det mindste kirkelige Præg over sig, kan de give 
os et lille Indblik i, hvorledes dansk, profan Træskærer- 
kunst må have set ud i senromansk Tid, og i Betragtning 
af, at så få lignende Arbejder er bevaret her i Landet fra 
denne Periode, må Stolesæderne i Ringsted således siges 
at være af ikke ringe Betydning for Studiet af vort Kunst- 
håndværk i den ældre Middelalder. 

TO VOTIVFUND FRA YNGRE BRONZEALDER, 
FRA FYEN OG JYLLAND. 


AF 


HANS KJÆR. 


EN 


Gem det er velbekendt, er Gravfundene fra yngre Bronze- 
alder i de fleste Tilfælde meget fattige. Ligbrændings- 
skikken medførte, at det Udstyr, som under tidligere Grav- 
lægningsmaade fulgte den Døde, mere og mere indskræn- 
kedes, indtil det til sidst undertiden ganske bortfaldt. 

Heldigvis gælder lignende Forhold ikke med Hensyn til 
de Sager, som under den yngre Bronzealder af en eller anden 
Grund blev henlagt i Mark og Mose; tværtimod foreligger. 
de forholdsvis i større Tal end fra nogen tidligere Periode, og 
gennem dem er der vundet betydeligt Grundlag for Bedøm- 
melse saavel af alment kulturelle Forhold, som med Hensyn 
til specielle Punkter, f. Eks. Bronzealderens Støbeteknik. 

Sikkert indeholdes der i den almindelige Række af Mark- 
og Mosefund, som man i Almindelighed sammenfatter under 
Betegnelsen Depot- og Votivfund, adskillige Oplysninger, 
som det paa nærværende Stadium ikke er muligt tilfreds- 
stillende at tyde. Men efterhaanden som Fundene øges i Tal, 
og man ogsaa med Hensyn til disse Fund saavidt muligt ind- 
henter Oplysninger paa Aastedet, kommer der dog nu og da 
et Vink til nærmere Forstaaelse. 

To saadanne Votivfund har i de sidste Aar hvert paa sin 
Vis væsentligt øget Kundskaben, og det ene indebolder til- 
lige flere helt nye Oldsagsformer. Det ene fremdroges ved 
Hjerup paa Vestfyen, det andet ved Faardal, øst for Viborg. 


Aarb. f. nord. Oldk. og Hist. 1927, 16 

Hjerupfundet blev sidst i August 1924 indsendt af 
Sognefoged L. N. Larsen, Gjelsted. Dets vigtigste Stykker 
fremkom ganske vist nærmest som en Hob Bronzestumper og 
Lerklumper, men det saas straks, at disse Stumper var af et 
Hængekar og en Støbeform, at de passede til hinanden og 
kunde sammensættes nogenlunde fuldstændigt. Skønt Op- 
lysningerne i og for sig syntes at være gode, mente jeg dog, 
at der kunde vindes noget ved et Besøg paa Findestedet, og 
benyttede en Lejlighed til at besøge det ca. 14 Dage senere. 
Formodningen viste sig at holde Stik. 

Findestedet ligger under Hjerup By i Kjerte Sogn, lidt 
inde i de »fyenske Alper«, ca. 1000 m østlig for Kjerte Bro. 
Stedet er en mærkelig vild Slugt, der kaldes »Røverstuen«; 
i Slugtens Bund løber Brend Aa, dybt nedskaaren, med høje, 
stejle Brinker paa Siderne, især mod Syd. Findestedet ligger 
midt nede paa denne sydlige Stejlbrink, ca. 20 m over Aaen 
og omtrent lige saa langt fra dens Bred. Det er altsaa et Sted, 
hvor Pløjning er absolut udelukket og Færdsel vanskelig, et 
Sted, der meget sjældent betrædes af Menneskefod. 

En større Arbejdsstyrke havde her været i Gang med at 
afgrave Grus i et langstrakt Brud i Bakkesiden. Oldsagerne 
fremkom ganske uventet, uden at der var iagttaget noget 
som helst, der kunde bebude, at der paa Stedet var noget 
særligt; de laa kun en knap halv Meter under Grønsværen ; 
nederst laa nogle mindre Genstande: Mejsel, Celt og en Støbe- 
klump, over disse Hængekarret. 

Selve Findestedet var bortgravet; der var endda gravet 
et godt Stykke videre ind i Slugten og nogle Meter i Bredden. 
Kulturlag saas ikke paa noget Sted af det ca. 50 m lange Brud 
i Bakkesiden. Nogle grubeformede Kogehuller var paatrufne 
et Stykke vestligere, men har sikkert ikke noget med Fundet 
at gøre; der var i øvrigt ikke i dem fundet Karskaar eller 
andet, som kunde tjene til nærmere Datering. 

Den mest fremtrædende Bestanddel af Fundet er et Hæn- 
gekar med den indvendige Støbeform siddende paa Plads, Fig. 

1—2. Der er, som ved alle disse Kar, Tale om Støbning en 
cire perdue. Formen har været stærkt sønderbrudt, hvilket i 
alt Fald delvis skyldes Optagelsen, men den har i Museet kun- 


Fig. 2. ”/12. 


net samles, væsentlig fuldstændigt, saaledes at der nu af større 
Dele kun mangler et mindre Parti i den ene Side. Mulighe- 
den for, at Sønderbrydningen delvis kan være ældre, er dog 
til Stede; Brudrandene slutter ganske vist overalt til hinan- 
den, men adskillige har saa urene Kanter, at Bruddet kan 
skyldes Tryk fra omgivende Jord, ligesom der i hvert Fald 
er en Mulighed for, at noget af Formen i Oldtiden kan have 
JS 

været udtaget af det færdigstøbte Kar. Der er dog intet sik- 
kert Tegn i denne Retning. 

Ogsaa Hængekarret var ved Modtagelsen paa Museet 
stærkt søndret, men saavidt ses, er Itubrydningen udeluk- 
kende sket ved Optagelsen. Kar og Form passer saa nøje 
sammen, som det efter Forholdene kan ventes, og hvor begge 
er velbevarede, er Sarmmenhørigheden tydelig. Hængekarret 
er af velkendt Form, fra Bronzealderens næstsidste Afsnit. 
Det er ret stort, 0,215 m br., og det er, som ikke faa af denne 
Periodes Kar, temmelig svært i Godset. Det er færdigstøbt, 
men ikke i egentlig Forstand færdigt til Brug. Vel tillader den 
fremskredne Oxydering ikke at iagttage Overfladen helt nøje; 
men der ses i hvert Fald ikke noget Spor af andre Orna- 
menter end dem, som udførtes ved selve Støbningen: for- 
uden Rifling af Hankene Fremhævelse af et rundt Parti midt 
under Bunden, 2 Gange 3 fremspringende omløbende Lister 
paa Siden og et tredie Sæt med en tykkere Randliste ved Kan- 
ten; de Bælter, som herved dannedes, og som var bestemte 
til at bære indpunslede Ornamenter, var bare, da Karret hen- 
sattes. Heller ikke synes det afpudset efter Støbningen. 

Støbeformen, Fig. 2, er ingen massiv Kerne, men en Skal, 
der i Randen har en Tykkelse af 0,017—0,02 m. Indvendig 
er den kun grovt jævnet, udadtil slutter den til Karvæggen, 
dog ikke ganske tæt; Leret synes at have trukket sig noget 
sammen; i Bunden er den nu beskadiget. Væsentlig be- 
staar den af en mørkgraa, ensartet, temmelig grov Lermasse; 
men denne har paa Støbesiden, udvendig og paa Randen, 
modtaget en tynd Belægning af finkornet, lyst, for det meste 
let rødligt Ler,der altsaa var det Stof, hvori Karrets Inderside 
modelleredes. Tæt under Randen ses en Række runde For- 
dybninger, anbragte med noget uregelmæssige Mellemrum, 
fra 0,03—0,075 m (maalt fra Midte til Midte); i alt ses nu 11; 
opr. var der vistnok 12, den ene i et nu manglende Stykke af 
Formen; de har svaret til Knopper paa Yderformen, Skal- 
len, og har tjent til at holde Inder- og Yderform i Stilling til 

hinanden. Lerformen gik oprindelig ogsaa ind i den skarpe 
Fure, der indvendig svarer til det Fremspring, som skiller 
Hængekarrets Over- og Underdel fra hinanden, men er nu 
her dels borte, dels gennemtrængt af Bronzeoxyd, som ikke 
tillader nærmere Iagttagelse. Der ses intet Spor af Lameller, 
Skilleblade eller lignende, som kunde have holdt Inderform 
og Skal i Stilling. Af 
Yderformen er intet 
til Stede. 

Fremdeles fore- 
ligger en større Del af 
Inderformen, Fig. 3, 
til et andet, mindre 
Hængekar, der har 
haft et indre Tvær- 
maal paa 0,175 m. 
Formen ser gennem- 
gaaende grovere ud end den nys omtalte, men har ogsaa lidt 
mere, og dette i alt Fald delvis efter Optagelsen, i ny Tid; 
saaledes er der næsten intet at se af det fine Støbe-Dæklag; 
kun den grovere, graa Lermasse forefindes, men selv af 
den er der meget lidt, der har Oldtids Overflade. Ogsaa 
denne Form har været en Skal, ikke en massiv Klump; 
Tykkelsen er indtil 0,03 m. Indvendig har atter denne Form 
kun været grovt afglattet; ved Modtagelsen i Museet var den 
i en meget opløst Stand. Der ses ingen »Styrehuller« i Siden 
som ved den forannævnte; derimod findes et Hul af lignende 
Størrelse i Overkanten. 

Der er intet Tegn til, at denne Form nogensinde har 
været anvendt til Støbning. Maaske var den ved Nedlæg- 
ningen ikke fuldstændig. Nu mangler det meste af Bund- 
rundingen; kun Siden er til Stede og endda ikke fuldstæn- 
digt. — Udover det i Fig. 2—3 gengivne er der kun bevaret 
Smaastykker, henhørende til den ene eller den anden af de 
2 Støbeforme. 


Fig. 3. ”/s. 

Endvidere fremdroges følgende Genstande: 

En Mejsel, Fig. 4, med hul Eg, bagtil med Dølle til Op- 
tagelse af Skaftet; om Døllens Overkant ligger en Vulst ; ellers 

er Mejselen uornamenteret; Eggen er endnu saa 
skarp, at den maa have været slebet. 
En Celt, Fig. 5, af mindre almindelig Form, et 
ganske fint, slankt Stykke, med udvidet Eg, men 
— afskaarne Eghjørner; Midtpartiet er rundt udvidet, 
Sidekanterne let facetterede. Af Ornamenter findes 
kun 3 omløbende Riller om Døllen; selv om Styk- 
ket i og for sig indbyder til Ornamentering, synes 
det at være i sin endelige Form. Eggen ser ud til 
at være slebet; dels er den saa skarp, som det 
neppe kunde gøres ved Støbning alene, dels er der 
i Sidefladen, lidt oppe fra Eggen, i Profilen et svagt 
Fald, der kunde være fremkommet ved Slibningen. 
Endelig indeholder Fundet en Støbeknolfd, Fig.6, 
ved hvilken det eneste usædvanlige er dens Størrelse 
(Vægt 410 Gram). Foroven gengiver den Støbeformens Ind- 
hældningsbassin, nedefter de 2 Støbekanaler. Den ene af 
disse »Arme« var allerede afbrudt, da Styk- 
ket i Oldtiden gemtes i Jorden. 

[ og for sig er de her sidst anførte Gen- 
stande ingenlunde ukendte i vore Oldtids- 
fund fra Mark og Mose fra den yngre Bronze- 
alder. En Celt maa siges at høre til det 
staaende Inventar, selv om den i dette Til- 
fælde synes at være et særlig valgt Stykke, 
afmindre almindelig Form. Ogsaa en Støbe- 
klump hører til de almindelige Genstande; 
sjælden forekommer derimod en Mejsel. 
Der synes dog, alt sammenfattet, i Valget 
af de Genstande, som danner dette Fund, 
at gøre sig et vist Skøn gældende, som tyder paa, at det 
skulde tjene en bestemt Hensigt. Ogsaa Placeringen viser 


Fig. 5. 2/6. 

i samme Retning: Hængekarret med dets Lerform stod ne- 
derst, med Mundingen lige nedefter, Bunden opad; over det 
laa, sagde Finderne, ligesom et buet Laag, utvivlsomt den 
anden Støbeform. Over det hele var lagt 
en flad Sten, ca. 0,2 m br., 0,02 —0,03 m t.; 
denne Sten havde midt paa den Side, som 
vendte nedad, Bronzespor af en Femøres 
Størrelse, erklærede de; inde i Hængekarret 
var der graat, mørkt Sand. Om de smaa 
Genstandes Plads kunde desværre kun op- 
lyses, at de laa »forneden«. 

Der kan efter det her fremførte vanskelig 
være nogen Tvivl om, at Hjerupfundet maa 
opfattes som en Votivgave. Dets Sammen- 
sætning tillader ikke ret vel nogen anden 
Tydning, og saavel Findestedet som de en- 
kelte Genstandes Placering maa afgjort pege 
i denne Retning. At det skulde være Genstande, som depo- 
neredes for paa et senere Tidspunkt atter at optages, turde 
være utænkeligt; navnlig gælder dette Hængekarret, som 
hensattes ufærdigt, i den Form, hvori det var støbt, kun fri- 
gjort for Yderformen, saa vel som Tilstedeværelsen af den 
anden Støbeform. 

Det ligger nær at tillægge det Forhold, at Hængekarret 
var hensat i Støbestilling, med Bunden opad, en særlig Be- 
tydning. Er det en Bronzestøbers Offergave? Naar man 
tænker paa, hvor vanskelig Støbekunsten var — Fejlstøb- 
ninger i ikke ringe Tal forefindes ved Oldsager ogsaa fra 
denne Tid —, synes det ret nærliggende at gøre en saadan 
Tolkning gældende. 

Denne Fortolkning vilde vinde i Sandsynlighed, hvis det 
kunde vises, at selve dette Hængekar var fejlstøbt. Dette 
kan dog ikke ses, om end Metallets opløste Tilstand og Kar- 
rets Ufuldstændighed umuliggør at udtale sig med Sikker- 
hed herom. Men hvis man overhovedet vil forsøge at læse 


Fig. 6. 7/2. 

primitivt Sprog, faar man neppe Opgaven forelagt i tydeli- 
gere Form, med Maalet angivet ved de 2 hele, gode, nærmest 
smukke Genstande og Støbeklumpen som forklarende Hie- 
roglyf. Men selv om man mulig vil finde denne Tydning 
dristig, maa det i hvert Fald være utvivlsomt, at der fore- 
ligger en Votivgave. 

I Museet foreligger forud et noget lignende Fund, eller 
en Del deraf: et Hængekar med isiddende Støbekerne, fra 
meget nær samme Tidsalder, fremdraget 1838 ved Pløjning 
paa Sandager Mark, ligeledes i Vestfyen; det er afbildet i 
disse Aarbøger, 1908, S. 311. Heller ikke paa dette Kar kan 
der ses Støbefejl; det er dog nu meget ufuldstændigt. 


Ved Faardal, knap et Par Mils Vej østlig for Viborg, skæ- 
rer Jernbanelinien Viborg-Faarup gennem en Grusrygning, 
deri Egnen er kendt under Navnet »Krummedige«, begrænset 
af en Dal i Vest, »Krygeldal«, og en anden, smal Dal, »Rings- 
dal«, i Øst. Rygningen er 20 —25 m h., og dens østre Side er 
meget stejl, et Sted, som ikke indbyder til Færdsel, paa sin 
Vis et selvfredet Sted. Bakkerygningen bestaar af Grus og 
skarpt Sand, og som Følge heraf er Banegennemgravningen 
udvidet til begge Sider som Grusgrav. 

I den søndre Side var Jernbanens Arbejdskolonne d. 13. 
Juli 1926 i Færd med at grave Grus. En af Arbejderne stod 
midt oppe paa Siden, tæt op mod Rygningens østre, stejle 
Overflade. Han bemærkede da, ca.7/>2 m under Overfladen, 
et Hængekar af Bronze. Han var ikke sikker paa, om det var 
noget af Betydning, han havde fundet, og tilkaldte derfor 
Arbejdsformanden, der heldigvis vari Nærheden. I Forening 
pillede de et større Antal Sager frem af Jorden. Helt nøjagtig 
har Afsøgningen dog næppe været; i hvert Fald et enkelt 
Brudstykke blev ved en Eftersøgning fundet i Jord, som al- 
lerede var ført bort. Om Sagernes indbyrdes Plads kunde 
der, da jeg en halv Snes Dage senere kom til Stedet, intet op- 
lyses udover dette, at et Bælte med Knopper vistnok havde 

ligget omkring det hele, og at det ene Hængekar, formodent- 
lig det lille, som anført blev fundet først; det har vel altsaa 
ligget øverst eller yderst. 

De mest iøjnefaldende Genstande af dette meget betyde- 
lige Fund er 2 Hængekar, det ene af usædvanlig Størrelse, 


Fig. 7. 3/1. 


det andet ret lille, samt et stort »Brystsmykke«, alt udmærket 
bevaret og med en Patina saa smuk, som den sjælden ses i 
vore Oldtidsfund. 

Begge Hængekarrene er af velkendt Form, fra den yngre 
Bronzealders anden Periode. Det store, Fig. 7, har en Højde 
af ca. 0,105 m, et Tværmaal af 0,22—0,224 m. Men det er 
ikke alene Størrelsen, der giver det Anselighed; det er ogsaa 
smukt og præcist formet, og det bærer tillige en i sine Ele- 
menter simpel, men fortræffeligt tilrettelagt og virkningsfuldt 
gennemført Ornamentik. Hovedleddene er 3 omløbende 
Bælter om et Midtparti; 2 af Bælterne dannes udelukkende 
af hvælvede Knopper, medens det indre Midtparti og det 
mellemste Bælte kun har enkelte og lidt mindre Knopper, 
der hver omgives af 3 ophøjede Kredse. Disse Hovedled 
adskilles ved lavere Lister. 

Der er i denne simple Dekoration, hvis Elementer er vel- 
kendte, et ikke ringe Spil og Liv. Analyserer man Enkelt- 
hederne, viser det sig, at dette ingenlunde er tilfældigt, men 

tværtimod velberegnet; noget beror paa Knoppernes lidt for- 
skellige Størrelse, andet paa, at de i det yderste Bælte virker 
større, fordi de er anbragt mere spredt end i andet Bælte. 
Een omløbende Liste ligger om Midtpartiet, 2 og 3 om de 
næste Bælter, medens de 3 Lister, der omgiver det yderste, 
samler sig med Randlisten til en virkningsfuld Afslutning. 
Listerne er ved indgraverede Skraastreger formede som 
vekselvis højre- og venstresnoede Tovstave. Denne Grave- 
ring, samt v-formede Indstemplinger i Randen af Midtpartiet 
er udført efter Støbningen, Knopperne og Listerne i øvrigt 
ved selve Støbningen. Naar Knopperne indvendig ses som 
smaa Hulinger, bekræfter dette, hvad der kan ses paa ad- 
skillige andre Hængekar, at Indersiden var mindre væsent- 
lig eller ganske ligegyldig; det var Ydersiden, som Vægten 
alene hvilede paa. I alt væsentligt er Indersiden ganske, som 
da den var færdigstøbt, uden Efterbehandling, bortset fra, 
at Styrebladene fra Voksformen (disse Kar er jo alle støbte 
en cire perdue) er fjernede, — hvis saadanne Blade har været 
til Stede; kun et enkelt, mulig 2 Steder ses usikre Rester af 
disse tynde Lameller, der tjente til at holde den ydre og 
indre Form i rette Afstand fra hinanden. Derimod ses der 
indvendig 3 radiale, nærmest ribbeformede Uregelmæssig- 
heder, der snarest er fremkomne ved, at den indre Form er 
blevet for tør, før Støbningen foregik, og derfor har begyndt 
at slaa Revner. Af større Interesse er det, at der ligeledes 
indvendig, i Bunden af den skarpe Fure mellem Over- og 
Underdel, ses 7 nogenlunde regelmæssigt fordelte Stifter eller 
Smaasøn,, vistnok med Hoved; de blev sikkert anbragte for 
under Støbningen at afstive ydre og indre Lerform paa dette 
vanskelige Sted. De er altsaa ikke bortmejslede efter Støb- 
ningen; overhovedet kan det ikke ses, at det indre er af- 
pudset, ligesom der i den skarpe Fold mellem Stifterne endnu 
synes at være bevaret Rester af Støbekernen. Paa et enkelt 
Sted er der, ligeledes i denne Fold, en Rest af et Straa at se 
i Bronzeoxyden, mulig ogsaa andre organiske, nu ubestem- 

melige Rester; de kan være fra indtrængte Græsrødder eller 
være indkomne ved Nedlæggelsen af de Genstande, der laa i 
Karret. — Som Vidnesbyrd om, at Støbningen trods al Kyn- 
dighed og Paapasselighed dog var en usikker Sag, ses paa 
dette Hængekar som paa saa mange andre ogsaa Støbefejl; 
navnlig viser de sig paa et Parti af den skraa Qverkant som 
uregelmæssige Smaagruber, der har været for dybe til, at 
Efterbehandlingen har kunnet dække dem; paa et Par Steder, 
hvor der nu er Smaahuller, som gaar helt gennem Siden, 
kan de dog være fremkomne ved Oxydering, men skyldes 
jo ogsaa i dette Tilfælde Godsets Ujævnhed fra Støbningen. 
Alt i alt maa dog dette Kar betegnes som et Stykke af høj 
Rang, og det er i sin Helhed sjælden smukt bevaret. Der 
ses intet Spor af Slid. 

Det andet Hængekar er baade mindre og et ringere Ar- 
bejde. Det maaler i Højde kun 0,09 m, medens Tværmaalet 
kan sættes til 0,155—0,158 m. Medens det store Kar maaske 
var nystøbt, var dette ved Nedlæggelsen ikke nyt. Allerede 
Formen, med spidsere Bundparti, virker svagere, og Deko- 
rationen holder sig helt til Fladen. Den bestaar kun af 2 
Led, et stort Midtparti og et bredt, omgivende Bælte, skilte 
fra hinanden ved 2 smalle, ophøjede Tovstave som paa det 
store Kar, medens 2 lignende Tovstave afslutter Feltet ud 
mod Randen. Begge disse Felter bærer ganske lette, grave- 
rede Ornamenter, Midtfeltet en enkelt Buerække, det ydre 
Felt et velkendt Ornament, antagelig udviklet af 2 mod hin- 
anden vendte, ved Slyngbaand forenede Buerækker!”. 

Om Indersiden er ikke stort at sige. Der ses intet Spor 
af Styreblade; kun er der midt i Bunden en flad, afskaaret 
Rest af en aflang Tap, der dog ligesom en lav Knop paa Si- 
den kan skyldes Uregelmæssigheder fra Støbningen. I den 
skarpe Fure mellem Over- og Underdel er der ogsaa paa 
dette Kar bevaret lidt af Støbeformen, ligesom der findes 3 
Smaasøm af samme Art og Betydning som paa det store 


1 Se hørom: Sophus Muller, Oldtidens Kunst, Bronzealderen, S. 38. 

Kar. Overfladen er i det hele ringere; der er talrige flade 
Smaagruber. Støbesømmen paa den øvre Rand er kun ufuld- 
stændigt boritaget. Karret har et Par Smaabuler, men er 
ellers meget vel bevaret. 


Lige saa typisk som Hængekarrene og ved Form og Or- 
namenter ligesom disse tidsbestemt som tilhørende Bronze- 
alderens 8., næstsidste Periode er det store Brystsmykke, Fig.8. 
Ogsaa dette hører til de mere anselige i sin Art, med en Højde 
af 0,105 m, et Tværmaal af omkring 0,12 m; det er ligesaa 
lidt som Hængekarrene nøjagtig rundt, dog skyldes dette 
snarest Tryk ved Optagelsen. Indvendig har det den sæd- 
vanlige høje Øsken, støbt i ét med Hvælvingen, og til mod- 
sat Side Knappen paa .lang, tynd Stilk; men denne sidst- 
nævnte er senere tilsat, ret grovt indfældet i Hvælvingen med 
en Bronzeplade. Dette indsatte Stykke, 0,039X 0,033 m br., 
er af henimod tresidet Form, udskaaret af et andet, lig- 
nende Smykke; det bærer et Ornament, som ellers ikke fore- 
findes paa dette Smykke, og har anden Patina. Udvendig 
griber det, som det ogsaa kan skelnes paa Fig. 8 (fortil), ind 

paa 2 af de store Spiraler, hvis Løb det dog fortsætter tem- 
melig regelret til højre Side i de Stumper af Spiraler, som 
Reparationsstykket forud bar, og som havde væsentlig sam- 
me Karakter og Størrelse, medens til modsat Side, til venstre, 
det krævede Ornament er nogenlunde efterlignet. Men for- 


Fig. 9. "/2. 


oven griber Lappen ind over de fremstaaende Lister ved 
Smykkets høje Top og dækker dem. Kanten af Lappen 
ligger her tæt til, men uden virkelig Forbindelse med Smyk- 
ket; de 2 andre, nedadvendte Trekantsider flugter derimod 
nøje med den omgivende Flade. Dette synes tilvejebragt ved 
Hamring, som til venstre er lykkedes ganske godt, men til 
højre Side ikke er forløbet sporløst. Indvendig springer det 
indfældede Stykke ca. 1 mm frem; Randene er flossede, del- 
vis afrundede, vistnok paavirkede af Hede til henimod Smelt- 
ning, delvis ret skarpe, intet Steds dog med rent Snit, jvf. 
Fig. 9. Lappen maaler indvendig 0,045X 0,042 m, altsaa be- 
tydeligt mere end udvendig. Det synes da, at man langs 
Kanterne udvendig har afmejslet saa meget, at man fik god 
Tilslutning til Smykkets Yderside, medens man har benyttet 
den Margin af Metallets halve Tykkelse, som herved frem- 

kom, til paa Indersiden at fæstne Lappen, dels ved Halv- 
smeltning, dels ved Hamring. 

Brystsmykket er for øvrigt et godt, solidt Arbejde. Spiral- 
baandet paa Siden er kun ejendommeligt ved Spiralernes 
forholdsvis store Bredde. Mærkes kan dog endnu, som noget 
mindre almindeligt, åt den brede Knap foroven bærer deko- 
rative Krydsfigurer. Hele Overfladen er velbevaret, med 
smuk, dybgrøn Patina; ved Optagelsen har Smykket lidt 
Qverlast: den indvendige Øsken er afbrudt og nu ufuld- 
stændig. Paa Indersiden ses et Par Smaaknopper frem- 
komne ved Støbningen, men intet Spor af Styreblade. 

At man i Bronzealderen har maattet afhjælpe Mangler 
fra Støbningen paa forskellig Vis, ses ikke sjældent, især paa 
mere sammensatte Genstande; der er dog ikke Anledning til 
ved denne Lejlighed at indgaa nærmere herpaa. 

Kortere kan omtales en Række Genstande i Faardal- 
fundet, der hører til de i de samtidige »Depotfund« alminde- 
ligt forekommende Sager, alle af Bronze: 

En Halsring, støbt, riflet, med spidsovale Endeplader og 
ihagede Spiraler, temmelig bred og svær, udv. 0,225 m br., 
Ringen indtil 0,01 m tyk. Et meget lignende Stykke er af- 
bildet: Sophus Miller, Bronzealderens Kunst, Fig. 142, dog 
er Spiralerne paa Faardalringen finere og Endepladernes 
Ornament mere i Lighed med Fig. 140 (fra Fyen). 

Ved Overgangen fra Plade til Spiral ses paa den ene Side 
en grov Reparation ; Spiralen har, synes det, i Oldtiden været 
afbrudt ved Stilken, og er, da en Lodning eller Reparation 
ved Støbning vilde være for svag, blevet styrket ved Omvik- 
ling og Paalodning af et Stykke Bronzeblik. — Ved Fundets 
Optagelse er detle Brud atter aabnet og Ringen brudt, me- 
dens et lignende Brud ved Pladens modsatte Ende er oxy- 
deret og saaledes i hvert Fald ældre. 

Fremdeles er der 2 brede, manchetlignende Årmbaand, 
ligeledes almindelige i disse Fund (Sophus Muller, Ordning, 
Nr. 398—9), af riflet Bronzeblik, hver med 2 Øskener, hvori 

hænger eller har hængt Smaaringe, samt med tresidede Ud- 
skæringer ved Enderne. Ringene er ret brede, 0,065 m. Den 
ene, som nu er ufuldstændig, har alt i Oldtiden været over- 
brudt paa 2 Steder og har derefter faaet indboret smaa, 
runde Huller til nødtørftig Sammenbinding. Allsaa er det et 
gammelt Stykke, længe brugt, og dette fremgaar ligeledes af 
de dybe Slidmærker, som Hængeringene paa begge Arm- 
baandene har frembragt i de Øskener, hvori de hænger. 
Skønt Ringene er symmetriske, ses Slidet kun i den ene Side; 
Ringene har altsaa til Stadighed været anvendte i samme 
Stilling. — Af Hængeringene er der bevaret 2 + 2 + 1; én af 
Øskenerne er nu tom, men har sit Slidmærke efter den tabte 
Ring. Patinaen tyder paa, at Ringene har været beskyttede, 
antageligt ved at ligge mellem de sammenlagte Hængekar; 
en stor Del af Overfladen er endnu blank. 

Hertil slutter sig 2 Spiralarmringe, den ene i venstre-, den 
anden i højredrejet Spiral, i øvrigt ens, dannede af et smalt 
Bronzebaand med udvendig Rygning; de er ved Optagelsen 
blevet stærkt sønderbrudte; til Stede er i alt ca.25 Omgange, 
altsaa til hver Ring 12—13; et Brudstykke ender i en lille 
Krog, et andet ser ud til at være afbrudt lige ved Krogen; 
mindre Stykker er gaaet tabt. 

Desuden indeholder Faardalfundet endnu en Ring, an- 
tagelig ogsaa et Årmsmykke, dannet som et enkelt, sluttet, 
trindt, stregornamenteret Baand, der paa det tyndeste Sted 
aabner sig til en mindre Ring (i Lighed med Sophus Miller, 
Ordning, Nr. 333). Tværmaalet er ret stort, udv.0,09—0,075m. 

Endvidere: En svær Stangknap, I. c. Nr. 319; en Bronze- 
naal med skiveformet Hoved (l. c. Nr. 301); en Naal, med 
spatellignende, fladt udslaaet Overende; en Støbekage, 0,07— 
0,055 m; dens Underside gengiver Bunden af en nedadtil 
flad Digel af ca. 0,06 m Tværm. Ingen af disse Genstande 
giver Anledning til nogen særlig Bemærkning. 

I alle de hidtil nævnte Sager frembyder saaledes Faardal- 
fundet de fra andre Fund bekendte Enkelthederi Hovedtræk, 

dog med de Detailafvigelser, som er fremførte. Naar und- 
tages, at det brilleformede Spænde fattes, indeholder det alle 
de i saadanne Fund sæd- 
vanligt forekommende 
typiske Genstande. 

Men fremdeles har Faar- 
dalfundet ydet en Række 
usædvanlige Sager: 

Adskillige Dele, der 
henhører til et Bælte: 

Først den i Fig.10—11 
viste, meget anselige Gen- 
stand, der maa betegnes 
som Endestykke til Bæl- 
tet, Slutstykke med Ras- 
leplader. Slutstykket er 
dobbelt, dog støbt i ét, 
som dobbeltlagt Baand, 
med Forside og Bagside 
af ret forskellig Karakter, 
den ene Side i gennem- 
brudt Mønster, den an- 
den glat, men med ind- 
punslet Ornament, der 
dækker hele Flåden; 
Bredden er paafaldende 

Fig. 10. 7/2. stor, 0,085 m; i en Stang 

forneden hænger 5 korte 

Kæder med 4 Led; i hvert af de yderste Led hænger Rasle- 
pladerne, i de yderste paa Siderne 3, i Midten i hver af de 
tre Kæder 2 Plader, alle glatte, af lidt forskellig Størrelse. 
Allerede i Oldtiden har neppe alle Pladerne været fuldstæn- 
dige, dog kunde noget være gaaet tabt ved Optagelsen; i 
adskillige af Bruddene ses der Oxydering fra gammel Tid. 
Hele dette Smykkes Længde er anselig, 0,24 m; men det gør 

et noget prunkende Indtryk, ingenlunde præget af den Kunst- 
glæde, som navnlig ved det store Hængekar er umiskendelig. 
Ser man nærmere til, er der adskilligt at anmærke. Den 
brede Overdel, Holde- 
ren, synes støbt væsent- 
lig i ét, dog er Stangen, 
som forneden bærer 
Raslekæderne, paa tem- 
melig grov Maade paa- 
støbt; Underkanten har 
lidt til den ene Side, en 
flad, nedadgaaende Ud- — v 
løber, formet som en my, y… Nem 
Arm og Haand, der be- ER gisk 
rørerBærestangen ogde- ve PAET mdy! vas — 
ler Kæderne i en Grup- art 
pe paa 2 og en paa 3, vel 
for at hindre dem i at 
glide over til en af Si- 
derne. Skønt der er ad- HR 
skilligeTegnpaa,athele /. BØ 
Stykketer slidt ogaltsaa SÅ 
haft været i Brug en Tid- 
lang, er hele den gen- 
nenibrudte Side, som 
ogsaa Fig. 11 tydeligt 
viser det, kun raat af- Fig. 11. "/2. 
pudset, og i de aabne 
Felter ses talrige, uafpudsede Støberande. Maaske staar det 
i Forbindelse med, at dette er Stykkets Bagside. I hvert Fald 
bærer kun den modsatte, med Punselen ornamenterede Side 
(den i Fig. 10 viste) Prydlister langs Over- og Underkant, et 
bredt, i let Relief fremspringende Baand, der ved en Fure er 
delt i to smalle Lister, som forneden begge er skraariflede, 


medens foroven den øverste er glat. Meget kendelige Spor af 
Aarb. f. nord. Oldk. og Hist. 1927. 17 

Slid ses dels paa Holderens Flader, især paa den gennem- 
brudte Side, dels paa Hængepladerne og er navnlig meget 
kendelige i disses Ophængningsringe. 

Indvendig er Holderen endnu delvis fyldt af et bredt 
Læderbaand i 2 Lag, der har været sammensyede med en 


Fig. 12. 8/6. 


tyk Snor af Tarm. To runde Huller paa Holderens Forside 
betegner antagelig Pladsen for 2 Nagler, der har fastholdt 
Læderet, men ikke synes at være gaaet gennem Bagsiden. 
Holder og Kæder har da sikkert hørt til et bredt Læder- 
bælte, hvis almindelige Karakter ses af de i Fig. 12 viste Brud- 
stykker. Det har haft to Lag Læder; det ene, forreste Lag 
var prydet med rækkevis tæt samlede Bronzestifter med hvæl- 
vede Hoveder; den flade Stift er bøjet om paa Læderets Bag- 
side og derefter dækket af et andet Læderlag. Der er af dette 
Bælte bevaret forskellige Smaafragmenter, samt en Mængde 
Stifthoveder. Det øverst afbildede Brudstykke er det stør- 
ste; det har nu en Bredde af ca. 0,055 m, med 5 Rækker 
Stifter; efter Endedoppens Bredde at dømme har Bæltet op- 
rindelig haft omtrent den dobhelte Bredde og kan vel, idet 
der maa regnes med, at Læderet har trukket sig noget sam- 
men, antages at have haft ca. 10 Rækker Stifter. Læderet 
har nu kun ét Lag, selv paa det bedst bevarede Fragment; 
men den svagere Patinering af de ombøjede Stifter paa Bag- 

siden tyder paa, at de, som anført, har været beskyttede af 
et andet Læderlag, og dette bekræftes ved Tilstedeværelsen 
af et Par Smaafragmenter af en Læderkant, som bestaar af 
2 sammensyede Lag, og som sikkert hører Bæltet til. Inder- 
siden viser svagt krøllet Overflade; efter det oplyste har 
Bæltet ligget udenom de øvrige Genstande i Fundet, og Krøl- 
ningen synes at bekræfte dette. Men 
Bæltet er jo desværre ved Optagelsen 
blevet næsten ganske ødelagt. 

Tilsamme Bælte har vistnok hørt 
den i Fig. 13 viste Bronzegenstand, 
uden at dog dens Bestemmelse kan 
nærmere angives. Det maa have væ- 
ret en Skyder eller lignende, og den 
synes i saa Fald at vise, at en Del af Bæltet har været for- 
holdsvis sinal, kun ca. 0,038 m; denne Bredde har nemlig en 
Aabning i dens ene, delvis lukkede Kant. Det er et temmelig 
grovt, plumpt Stykke, hvis ene Side dog ved 1 + 2 Rand- 
lister er betegnet som Forside og vel maa have været synlig. 
Rester af Læder ses endnu indvendig; det har været fast- 
holdt ved Nagler eller Baand, der nu mangler, men som har 
haft deres Plads i de Huller, der ses paa For-' og Bagside 
(2 + 4); 2 af Hullerne paa Bagsiden sidder nogenlunde lige 
for Forsidens. 

Ogsaa Skyderen viser fremtrædende Spor af Slid, over- 
ensstemmende med det paa Bæltets øvrige Dele iagttagne. 

Bælter som det nu foreliggende er hidtil ukendte i danske 
Oldtidsfund; men udenfor Danmark kendes de meget vel og 
har en vid Udbredelseskreds: Sydøstfrankrig, Mellemtysk- 
land, Schlesien!, og Centrum i denne Rayon er Hallstatt. 
De har deres fjernere Oprindelse i etruskiske Metalbælter. 


Fig. 13. 7/2. 


1 Sydøstfrankrig: Chantre, Age du fer, Pl. 3, Fig. 6. Bayern: Naue, Higel- 
gråber, Pl. XXIX, Fig.4. Schlesien: Mertins, Wegeweiser Schlesiens, S. 86, 
Fig. 219 - 20. Noget lignende: Gieszen, Øvre-Hessen; O. Kunkel, Oberhes- 
sens vorgesch. Alterthomer, S.179. De har været i Brug endnu i La Téne- 


17" 

Allerede Bæltet viser saaledes bort fra hjemligt Omraade, 
i alt Fald til fremmede Forbilleder. Dette træder endnu 
stærkere frem ved den Række Genstande, som giver delte 
Fund dets ganske særlige Betydning: 


Fig. 14. ”/6. 


Et lyrelignende, fladt Bronzestykke, der foroven bærer 2 
Dyrehoveder, indvendig en Fuglefigur, Fig. 14. Den flade 
Tap for neden viser, at Stykket har skullet anbringes paa 
en anden Genstand og holdes paa Plads ved en ret spinkel 
Nagle; det Led, en Metalskinne eller lign., hvori Befæstel- 
sen fandt Sted, har haft en Tykkelse af mindst 0,02 m. De 
2 Hoveder foroven ligner hinanden, men er dog ikke ganske 
ens; den mest iøjnefaldende Forskel er, at den ene har Horn; 


Tid: i en Høj ved Chabestan, Hautes-Alpes, er et saadant Bælte fundet 
paa sin Plads paa et Skelet; Carthaillac, ”Anthropologie, 1903, S.195—96. 

nu er der kun bevaret 2, der som Fig. 14—15 viser det, er 
stærkt bagoverbøjede; men ved Roden er betegnet 4 Horn, 
og af Brudenderne viser den ene en Patina, der betegner 
Bruddet som gammelt; maaske manglede de 2 Horn allerede, 
da Sagerne fik Plads i Jorden. Af Hovedet er i øvrigt kun 
Fremparten gengivet, hulstøbt; det synes snarest 
at betegne en Hjort; hertil svarer de smaa, ud- 
staaende Ører, de fremstaaende Øjne og Hovedets 
smalle Form med den fremtrædende 
Mule. Det andet Hoved har frem- 
springende Pande, store Ørerogstore 
Øjne; det forestiller rimeligvis en 
Hest, hvortil ogsaa svarer den brede 
Mule, hvis Mundaabning og Næse- 
bor er betegnede. Begge Hoveder 
har fortil en Støtte, der forbinder 
dem med det lyreformede Bærestel. 
Fuglefiguren er rundstøbt. Gen- 
standens samlede Højde er 0,113 m, 
Bredden 0,095 m. Det hele minder noget om en Standard. 
Der ses paa denne Genstand Spor af en Række Støbe- 
fejl. Ved nærmere Eftersyn viser disse sig at være meget in- 
teressante, idet de oplyser, hvorledes det saa komplicerede 
Stykke er blevet til!, Det er oprindelig støbt i mindst 3 Om- 
gange, saavidt det nu kan ses, hvert af Hovederne med Op- 
stander for sig, Fuglefigur og Bæretap for sig; Sporene af 
den Sammenstøbning, hvorved de alle forenedes, ses endnu 
saa tydeligt, at de uden Vanskelighed erkendes paa Fig. 14. 
Det hele er til sidst afpudset, dog ikke altfor omhyggeligt. 
Fra en ganske lignende, men noget anseligere Genstand 
hidrører Fig. 16—17, kun at hver af Siderne her fremtræder 
for sig, begge ligeledes med Bæretap og Naglehul for neden. 
Tænkes de anbragte i lignende Opstilling, har den fyldt om- 


Fig. 15. 2/4 


! Ved Opfattelsen af disse »Støbefejl«s Betydning m.m. har jeg haft 
megen Nytte af tekniske Bemærkninger fra Konservator G. Rosenberg. 

trent det dobbelte i Bredden, ca.0,18 m, naar Hornene tænkes 
at skulle røre hinanden foroven; Højden uden Hornene er 
ca. 0,11 m. Baade Hovederne og den hele Opstilling virker 


Fig. 16. 2/4. Fig. 17. %«. 


dog ogsaa i Højden anseligere end førstnævnte. Dog har de 
2 »Standarder« vel snarest hørt til samme større Genstand. 

Skønt de to Hoveder har ensartede, krumme Horn, er de 
kendeligt forskellige; navnlig har det ene, Fig. 18—19, tværs 
over Panden 4—5 kraftige Skraafurer, der synes at være et 
Træk af Naturalisme; det ser ud, som man har villet gengive 
en Tyr. Det andet Hoved, Fig.16—17, skulde da være en Ko, 
hvilket efter den almindelige Sammenhæng snarest kunde 
ventes; det ligner dog snarere Hjortehovedet (?) i den først 
omtalte Gruppe. Mulig staar dette i Forbindelse med, at det 
sidstnævnte Opstillingspar neppe oprindelig har hørt sam- 

men. Det er meget iøjnefaldende, at de 2 Støtter er ganske 
forskellige; men det er ogsaa givet, at Hovedet, Fig. 18—19, 
ikke fra først af har siddet paa den Støtte, der nu bærer det; 


Fig. 18. ”/.. 


Støtten slutter kun til med sit øverste Hjørne (som det ses 
tydeligt i Figur 19); Hovedet er her paa sekundær Plads, valgt 
uden Hensyn til, at det ikke var den Pendant, der egentlig 
skulde ventes. Ogsaa her er Støbemærkerne kendelige. — 
Ved den ene Bæretap er foroven bevaret en lille Rest, snarere 
af Læder end af Træ, nu gennemtrængt af Bronzeoxyd. 
Hvis der overhovedet tør lægges Vægt paa, at der i Ho- 
vederne synes at være nogen Naturalisme, maatte det altsaa 
siges, at de 4 Hoveder skulde vise Hjort, Hest, Tyr og Ko. 
Fremdeles en Slangefigur, trind, med Hoved, der har 


258 TO VOTIVFUND FRA YNGRE BRONZEALDER. 


fremstaaende Øjne og Nakketop, spiraloprullet Bagparti, der 
nu er lidt beskadiget, Fig. 20. Hovedet ligner nærmest det 
sædvanlige Hestehoved, men der er i det indsat en lille Stift, 
hvis Ender rager lidt ud til begge Sider, (Slangens kløftede 
Tunge?), medens Nakketoppen er konventionel. Paa den 
ene Side er der en 
Øsken!, nedefter en 
smal Dobbellttap til 
Opsætning paa lig- 
nende Vis som de 
4 Dyrehoveder. Da. 
Tappene staar paa 
tværs, har den Gen- 
stand, hvori Figu- 
ren har været an- 

Fig. 20. ?”/s. bragt, været tem- 

melig bred. 

I Øskenen paa Siden kan have hængt en Ring eller Rasle- 
plade, der nu er tabt. Der er svage Spor af Slid?, 

Og endelig: En Kvindefigur, Fig. 21—23. Den er rund- 
støbt, en cire perdue, med indvendig Lerkerne; Figuren er 
i Hug- eller Knælestilling, med Hælene optrukne under Sæ- 
det. Venstre Haand griber om højre Bryst og synes at kryste 
det; højre Arm er bøjet i Albueleddet og Haanden løftet, saa- 
ledes at den er i Højde med Ansigtet; den er vist lukket, med 
en Aabning, som tilkendegiver, at den har fattet om en Gen- 
stand, som nu er tabt, maaske et Sværd eller Spyd. Begge 
Hænder er gengivne som en samlet Masse, den venstre uden 
Detail, medens to Furer paa Ydersiden af højre Haand be- 
tegner Fingerdeling. Hovedet er plumpt, med fremstaaende 
Hage, svagt antydet Mund, store, tykke og udstaaende Ører, 


1 Øskenen ses i Fig.20 skraat nedad til højre for Nakketoppen, omtrent 


midt paa Vindingen. 
? Om Slangefiguren i Helleristninger m. m., se O. Almgreen, Hållrist- 
ningar och Kultbruk, 1927. 


> Hanner gr mr mn ——=— Ea 

spids Næse; de store, runde Øjne er overlagte med hvælvet 
Guldblik, der ligger løst, kun fæstnet med Harpiksmasse. 
Haaret er betegnet ved lette Streger; det synes paa Forhovedet 


Fig. 21. ”/1. Fig. 22. ”/,. Fig. 23. 7/1. 


at ligge glat; men paa Baghovedet er det samlet under en Art 
Hue eller lignende, der som et fladt, bredt Baand naar et 
Stykke ned ad Ryggen, nedefter afsmalnende, indtil det taber 
sig ubestemt. Med Undtagelse af Brysterne er Kroppen uden 
Detailler. Underbenene er grovt formede, Fødderne plumpe, 
dog med Angivelse af Svang og Hæl. Af Klæder ses kun 
et Lændeskørt, hvis øvre Kant danner en skraariflet Valk ; 
Overkrop og Ben maa altsaa antages at være nøgne; lette 
indridsede Linier synes at vise, at det er et Skørt af lange 
Frynser. Derimod bærer Figuren Smykker; den har en riflet 
(snoet) Halsring, og om højre Haandled er betegnet en tyk, 
glat Armring. Under Figuren er der en tyk Bæretap af 
samme Årt som ved de foregaaende Figurer, kun at dens 
nederste Halvdel er kløftet; Naglehul er der i hver af Fligene, 
skævt for hinanden. Hele Figuren er kun 0,05 m. høj. 

Det er langt den bedste Menneskefremstilling, som hidtil 
kendes fra vor yngre Bronzealder, ja overhovedet ikke blot 
fra vore egne primitive Perioder; der kendes heller ikke an- 
densteds norden for Alperne nogen Figur af tilsvarende In- 
teresse. Men. den er dog ikke helt uden Tilknytning til de 
Menneskebilleder, som forud kendes fra Danmark, selv om 
den virkelige Forstaaelse først vindes ved Sammenligning 
med fremmed Materiale. Nakkepisken har den til fælles med 
Hovedet paa et lille Knivskaft (Aarbøger 1871,T.IX,2); Haaret 
er her samlet i en Pisk uden Dække. Lændeskørtet genfindes 
paa en stærkt bagoverbøjet Figur (1. c., S. 453), der nedenfor 
gengives ved Fig. 29, og paa Figuren paa Kniven fra Itzehoe 
(1. c., S. 451), de store runde Øjne ses baade paa sidstnævnte 
og en Figur med hornet Hjelm (l. c., S. 453), dog at de paa 
denne Figur kun er betegnede ved Kredse; de optrukne Ben 
har den til fælles med Hjelmfiguren og det som en Kvindefigur 
formede Skaft fra Fangel (Aarb. 1915, $. 141). Endelig bærer 
samtlige de nævnte Figurer ligeledes Halsring, der paa en 
Naal fra Horne synes at være dobbelt. Derimod afviger Faar- 
dalbilledet fra de fleste af de andre Figurer ved ikke at have 
Ørenringe. Udenfor Danmark har hele denne Gruppe Til- 
knytning til Hallstattkulturen. 

Faardalfiguren er i det hele velbevaret; den er, som alt 
anført, støbt over Lerkerne, altsaa en cire perdue; Leret 
træder frem i et ved Fejlstøbning fremkommet Hul bagtil i 
Hovedets venstre Side, hvorved det ogsaa ses, at Metaltyk- 
kelsen er ringe, i alt Fald paa dette Sted, kun ca.!/2 mm 
(Figurens Vægt er da ogsaa kun 55 Gram). — I højre Side af 
Ryggen ses en T-formet Revne, der neppe skyldes Fejlstøb- 
ning, men senere Beskadigelse. 

Trods Figurens utvivlsomme Fortrin for de øvrige i Dan- 
mark fremkomne Menneskebilleder maa den kaldes primitiv. 
Den er det i Helhed og i Detail. Der er intet Forsøg paa 
Gengivelse af Muskler eller Samvirken mellem Krop og 
Arme. Den har mere Karakter af en barbarisk Gengivelse i 

Tilslutning til et Forbillede end af et frit opstaaet Forsøg paa 
Fremstilling af en Kvindeskikkelse. 
Endnu foreligger i Fundet et Par særlige Genstande: 
Den ene maa sikkert betegnes som et Amuletgemme med 
Amulet, Fig. 24. Inderst ses et mørkt, kornet Stof, Harpix- 
masse, hvis Hovedmængde er Harpix af Naaletræ!; udenom 
er viklet Strimler af Birkekork, 
2—3 Lag, og yderst har det hele 
været dækket af et Lag Harpix- 
masse, Naaletræsharpix, ca. 1 
mm tykt. Før Birkekorkshyl- 
stret klæbedes til, synes det at 
være omviklet med en Snor; den 
skimtes hele Vejen rundt gennem Harpixlaget, og det uregel- 
mæssige Fremspring paa den i Fig. 24 nedadvendende Side 
dækker Knuden; Taver af denne Snor ses her i en Beskadi- 
gelse af Harpixlaget, hvis Udside for øvrigt er jævnt afglattet. 
Den indvendige Harpixklump er nu ca. 0,01 m paa hver 
Led; den udfylder det indre Rum, til Siden helt, til Bunden 
derimod knebent, hvilket vel snarest skyldes Stoffets Ind- 
tørring. Hvis Snoren i Oldtiden blev anbragt midt om den 
med Birkebarken beviklede Amulet, hvad der jo er rimeligt, 
er det meste af denne bevaret, knap 0,03 m i Længden, mod 
oprindelig ca. 0,035 m. Til Stede er derhos Lukket for den 
beskadigede Ende. Dette Stykke og et Parti af Siden paa det 
store udviser Bronzespor, saavidt ses dog kun QOxyd, der stam- 
mer fra de Genstande, sammen med hvilke det har ligget. 
Der er neppe Grund til at tro, at den lille Harpixklump 
i sit Indre skulde gemme nogen særlig Genstand; den maatte 
i hvert Fald være ganske lille. Men et saadant særligt Ind- 
hold var heller ikke nødvendigt for, at Amuletten kunde være 
virksom. Hvad som helst kan blive Amulet, og rent bortset 


1 Bestemmelsen af den indre Klump som Harpix af Naaletræ, samt 
øvrige mikroskopiske Bestemmelser vedrørende Amuletten, Læder og 
Traad paa Bæltet, m. m. skyldes Prof. Bille Gram's Velvillie. 


Fig. 24. ”/1. 

fra, at det indre i dette Tilfælde ikke er synligt, vides det jo, 
at Harpix bl. a.i de saakaldte Harpixkager ret ofte har fun- 
geret i Votiv-Øjemed. 

Fra et andet Amuletgemme hidrører mulig 2 større Har- 
pixklumper, hvoraf den ene er vist i Fig.25, samt 5 —6 Smaa- 
stumper. Der synes her, dels ved 
Formningen af det ydre, dels ved 
indsattesmaa Bronzeringe(»>Øjne«) 
at være tilstræbt en vis Lighed med 
Dyre(Hunde”hoveder ; dog afviger 
disse i deres Karakter mærkelig 
stærkt fra, hvad der ellers kendes 
fra vor Bronzealder. Paa Bagsiden 
af de 2 store Stykker ses det, at 
Harpixen er formet over en uregelmæssig Genstand, hvis 
Art det desværre ikke er muligt at erkende; af Birkekork er 
der her intet Spor. 

Endelig er der (Fig. 26) nogle stærkt foldede og sammen- 
trykkede, indskrumpede og krøllede, nu hindelignende Stum- 
per, der efter Professor Bille Gram's Bestemmelse er Rester 
af en Dyrehud (Faar?) 
med enkelte Haar. Det 
størsteStykkeernuca. 
0,09 m langt og vilde 
udfoldet have en lig- 
nende Bredde. Spor af 
Bronzeoxyd ses hist og 
her; der kan dog efter 
disse ringe Spor at dømme neppe være Tale om, at Huden 
har været anvendt til Omvikling om de øvrige Sager; Spo- 
rene maatte da vise sig langt stærkere; den har været ved 
Sagerne som et Led i den henlagte Række af Genstande. 


Fig. 25. ”/1. 


Fi 2877 


De nu omtalte Genstande danner tilsammen et af vore 
største Fund fra den yngre Bronzealder, og det tør efter sin 

Sammensætning betegnes som et af de vigtigste, der hidtil er 
fremkommet. Det rejser en Række Problemer, som for en Del 
ikke endeligt kan besvares ud fra vor nuværende Kundskab, 
men giver samtidig Vink til Forstaaelse afden samlede Række 
af Fund, hvortil det slutter sig. Dets almindelige Tidsstilling 
er ganske klar. En Række af Sagerne, navnlig de 2 Hænge- 
kar, »Brystsmykket«, Halsringen og de brede Årmringe er i 
deres Form saa typiske, at de uden nogen Tvivl henføres til 
den mellemste af den yngre Bronzealders 3 Perioder. Det 
mest udprægede Stykke, det store Hængekar med Bukler 
(Fig. 7), er vel efter hele sin Udformning det bedste hidtil frem- 
komne i sin Art, det mest stilsikre; men ret nærstaaende er 
2 smukke Hængekar, fremkomne ved Giver, Nordjylland, og 
endnu enkelte andre. Den særlige Dekorationsmaade med 
Knopper synes overvejende at være nordjydsk, dog er et lille 
Hængekar med Bukler optaget i et Fund ved Nyborg. Or- 
namentikken paa det lille Hængekar og paa »Brystsmykket« 
betegner dem som hjemligt Arbejde, lige saa vel som Hals- 
ringen, Armringene og de mindre Bronzegenstande er det. 
Noget anderledes staar det med de Genstande, som hen- 
hører til Bæltet. Ét Bælte prydet med hvælvede Knophoveder 
eren ny Typei danske Oldtidsfund. Dog staar, trods det frem- 
medartede Udseende, den store Bæltedop, om den tør kaldes 
saaledes, alligevel ikke helt isoleret. Det ggnnembrudte Møn- 
ster genfindes paa den indbøjede Randlistei et Par Hængekar 
fra yngre Bronzealder, saavel som paa Rygpartiet af nogle 
Kamme i de samtidige Gravfund, Hængepladerne paa samme 
Maade, især ved et Antal mere dekorative Knive; og som 
Hængekæder til et lignende Bælte maa antageligt opfattes de i 
Fig. 27 afbildede 4, ca. 0,34 m lange, dobbelte Kæder, med 
deres Samlestykke foroven og med Hængeplader som i Faar- 
dalstykket, kun elegantere formede og med graverede Tvær- 
baand forneden; disse Kæder fremdroges 1924 i Kamret af 
en Jættestue i Frejlev Skov, Lolland, tæt under Dækstenene, 
gemte i et Lerkar; sikkert maa de opfattes som en Votivgave 

fra meget nær samme Tid som Faardalsagerne!. Fra et tre- 
die Bælte stammer antageligt nogle Kædestykker og Hænge- 
plader, der i 1869 optoges under en stor Sten paa Ormslev 
Mark ved Slagelse (Mus. Nr. B 481). Derimod er det usikkert, 
om en Del Hængeplader og talrige Smaaringe, fra Gjerlev 
Mark i Horns Herred, Sjælland, rettelig kan sammenstilles 
til svært Bælte (Mus. Nr. B 3173). 

Hængepladerne er et dekorativt Led, der utvivlsomt er 
tilført os udefra, fra Hallstattkulturen, hvor de forekommer 
yderst almindeligt, selv paa saa smaa Genstande som Bøjle- 
naale. I en ældre Udformning ses de for øvrigt paa Import: 
stykker fra endnu fjernere Egne og fra en ældre Tid, som 
den etruskiske Kedelvogn fra Skallerup. I Sager fra Hallstatt- 
tid er saadanne Hængeplader sædvanligt ophængte i ganske 
korte Kæder, dannede af simple, i hinanden sluttede Ringe. 
De regelmæssige, dekorative Kæder, hvori vi ser dem paa 
dansk Grund, er en nordisk Udformning, og dette en meget 
smuk Udformning, af det udefra tilførte Motiv. 

Ogsaa Bælteafslutningen tør da betegnes som et nordisk 
Arbejde, selv om den stærkere end de foran omtalte Gen- 
stande røber fremmed Forbillede. Den graverede Ornamen- 
tik paa Forsiden er rent dansk. 

Vanskeligere bliver Spørgsmaalet dansk eller fremmed 
med Hensyn til de figurlige Fremstillinger. 

Det er hensigtsmæssigt først at betragte Dyrefigurerne. 
Den lille, rundstøbte Fuglefigur i den lille »Standard«, Fig. 14, 
er velkendt og er ogsaa tidligere set paa Oldsager, fundne i 
Danmark, saaledes navnlig, ligeledes som Rundfigur, paa en 
Kniv fra Sevel, der endda er lidt ældre end Faardalfundet, 
fra den yngre Bronzealders 1., hele Tidsalderens 7. Periode”, 
Denne Fuglefigur har op gennem Europa været meget yndet; 
dens Vej kan følges gennem Mellemeuropa tilbage til Italien, 
hvor den har sine Forbilleder i etruskisk Kunsthaandværk. 


1 Undersøgelse for Nationalmuseet ved Konservator G. Rosenberg. 
2 Afbildet Sophus Miller, Bronzealderens Kunst, S. 34, Fig. 125. 

Men efter den Hyppighed og forskelligartede dekorative An- 
vendelse, hvori den forekommer paa danske Oldsager, skulde 
den meget vel kunne skyldes hjemlig Kunstudøvelse. 


Fig. 27. '/3. 


Mere usikkert staar Spørgsmaalet med Hensyn til de 4 
Dyrehoveder. Det er foran vist, at i hvert Fald ét af dem, 
»Tyrehovedet«, ikke nu forefindes i sin oprindelige Anven- 
delse. Det skiller sig, som anført, ogsaa ved sin Patina ken- 
deligt fra de 3 andre, paa saadan Maade, at det synes at 
have haft en anden Skæbne, maaske ogsaa en anden Metal- 
komposition end disse; ligeledes kan der i Udformningen 
ses en vis, om end kun ringe Karakterforskel. At ogsaa de 

halvlyreformede Bærestøtter i den største »Standard« er for- 
skellige, turde vise, at de ikke oprindelig har hørt sammen. 
Den lille »Standard« er sammenstøbt af mindst 3 Stykker, 
men disse synes ganske vist saa ensartede, at de kan fore- 
ligge for os i oprindelig Komposition. Sammenstykket er det 
hele Figurkomplex alligevel. Man har dannet en ny Helhed 
af noget ældre. Selv om heraf ikke nødvendigt følger, at det 
var Importstykker, maa det i alt Fald vække en Formodning 
derom, naar det er Genstande, der synes fremmede for vor 
hjemlige Kultur. Thi selv om de mange smaa Hestehove- 
der, der ses paa Rageknive og anden Steds ved rent danske 
Oldsager, viser os, at den hjemlige Bronzekunstner ikke stod 
fremmed overfor Dyrehovedets dekorative Anvendelse, er 
de i denne Sammenhæng uden Betydning; de er primitive i 
Sammenligning med de Dyrehoveder, hvorom det her drejer 
sig; de staar i et ganske andet Plan. 

Allerede Opstillingen virker fremmedartet. Vel er der 
symmetriske Sammenstillinger af dekorativ Art at finde i 
Genstande, som maa antages at være danske. Dyrehoveder 
vendte fra hinanden som i Faardalfundet ses saaledes paa 
Ryggen af en sjællandsk og en fyensk Ragekniv, paa den ene 
ganske flade, paa den anden som ganske smaa Rundfigurer, 
men er i begge Tilfælde ganske karakterløse, selv om de for 
øvrigt maa henføres til samme Tidsafsnit. Fremdeles kan 
nævnes 2 smaa, mod hinanden vendte Hestefigurer, afbildet 
Sophus Maller, I. c., S. 47, Fig. 160, og geometriske Figurer 
i lignende Sammenstilling, 1. c., S. 34, Fig. 125. Og i og for 
sig er et saadant Dekorationsmotiv ikke fjerntliggende og 
kunde vel være opfundet mere end ét Sted. Alligevel synes 
Faardalfundets ensartede, forholdsvis store Dyrehoveder i 
den specielle Opstilling at maatte forudsætte et fremmed 
Forbillede, hvori de er bedre motiverede end her, eller lige- 
frem at maatte være af fremmed Oprindelse. 

Der findes nu virkelig i Hallstattomraadet Figurer, der 
staar vore meget nær i Karakter, selv om man dér synes i 

Almindelighed at have foretrukket Rundfigurer. Dette gæl- 
der saaledes Billeder af Ko med Kalv,anvendt til en Art Hank 
paa et velkendt, ofte afbildet Bronzekar fra selve Hallstatt- 
gravpladsen”. Figurerne staar i hele deres Karakter nær ved 
vore Dyrehoveder. 

For at finde Forbillederne for Opstillingsformen maa 
man vistnok søge endnu længere bort, til Nord- og Mellem- 
italien. Der er i etruskiske Grave flere Gange fremdraget 
Bronzekar med figurlige Opstillinger ved Hankene eller saa- 
ledes, at de træder i Stedet for Hanke?. Selv om Motivet 
hidtil kun kendes i ret faa Tilfælde fra en saadan Tid, at det 
kan have været Forbilledet (gennem Mellemled) for vore 
Figuropstillinger, har det aabenbart været yndet; det lever 
videre og udvikles i den følgende Tid som Reliefbilleder af 
Pegasus'er o. I. ved svære Bronzehanke, hvoraf et Par be- 
vares i Nationalmuseets Antiksamling. 

Faardalfigurerne kan dog neppe have været opsat paa et 
Bronzekar, men snarere paa en Genstand med noget større 
Tykkelse, end Siden har paa saadanne Kar. Men at de op- 
rindeligt, i den nuværende eller i en anden Sammenstilling, 
snarest maa være Importgenstande, synes at fremgaa af 
det her anførte, og dette støttes gennem et Par smaa Helfigu- 
rer af Bronze, der nylig er fremdragne i Norge (endnu ikke 
publicerede)”. Disse Figurer synes, udstyrede som de er 
med lange, hængende Ører, snarest at fremstille Æsler og 
maa da vistnok med Sikkerhed betegnes som Importgen- 
stande, fra samme Tid og vel ogsaa fra samme mellemeuro- 
pæiske Omraade som vore hornede Dyrebilleder. Mellem 
Nedreøstrig og Norden er desuden hidtil intet kendt af til- 
svarende Karakter og Udførelse. Skulde senere Fund vise, 


1 Afb. bl. a. A. Mahr, Das vorgeschichtliche Hallstatt, Wien 1925, S$. 2. 

3 Saaledes Montelius, Civilisation primitive de I'Italie, Pl, 185, Fig. 7 
og Pl. 187, Fig. 9 (Vetulonia). 

8 Fundne bl. a. med stor Halsring ved Vestern, Lunner. Afb. i De for- 
historiske Tider i Europa II (1927), S. 273. 

Aarb. f. nord. Oldk. og Hist. 1927. 18 

at de dog er nordiske, vilde de i hvert Fald vidne om en 
overraskende Evne til at ramme det fremmede Forbilledes 
Særpræg. Om Slangefiguren kan ikke siges meget. Øskenen 
paa Siden viser muligvis, at den forud for sin sidste Opstil- 
ling gjorde Tjeneste paa anden Vis; der kendes adskillige, 
dog oftest flade og langt ringere Dyrefigurer fra Mellem- 
europa. Den ser afgjort ud som en Importgenstand. Men 
den synes at være et Unicum. 

Spørgsmaalet, om den nedarvede danske Støbekunst har 
haft Evne til at optage Billedfremstilling, bliver særlig bræn- 
dende med Hensyn til Kvindefiguren (Fig. 21—23), som 
frembyder en Række ejendommelige Træk, der skulde synes 
at gøre det muligt at hjemfæste den. Men de er ved nærmere 
Betragtning overordentlig forskelligartede. Der er Træk, som 
er afgjort fremmedartede. Saaledes ses Haarpisken (som den 
har til fælles med et Knivskaft, jvf. S. 260), som allerede an- 
ført, paa en bekendt staaende Kvindestatuette fra Novilara i 
Norditalien; talrige etruskiske Figurer har højre Haand løftet 
paa lignende Maade som vor Figur, med Spyd, Sværd, eller 
de bærer en Fuglefigur. Endnu fjernere Oprindelse har den 
mærkelige Knæle- eller Hugstilling og den særlige Gestus 
med Haandens Greb om Brystet. Som det sidst er udtalt af 
Sophus Muller og før ham af M. Hoernes?, maa saadanne 
Ejendommeligheder opfattes som mærkelig sejgt bevarede 
Relikter af østerlandsk Oprindelse, særlig knyttede til Gude- 
fremstillinger, der øst og vest om Adriaterhavet har fundet 
Vej nordefter, uden at man dog tør regne med, at de ogsaa 
har fastholdt deres oprindelige Betydning. 


! Ofte afbildet, bl. a, M. Hoernes, Zur pråhist. Formenlehre, Mitth. d. 
pråhist. Comm., I, 186. — Jvf. en Figur fra Chiusi, Etrurien, Zeitschr. f. 
Ethn. 1890, S. 132. Haarpisken er her forneden omsluttet af et Hylle, der 
synes at ende i en Ring. 

2? Billed- og Fremstillingskunst, Aarb. 1920, S. 147. — Mitth. d. pråhist. 
Comm.. I: Zur pråhist. Formenlehre. En Del herhen hørende Figurer er 
sammenstillede i: Leonhard Franz, Zu den Frauenidolen des vorder- 
asiatischen Kulturkreises. Mitth. d. anthrop. Gesellsch. Wien, 1926, S. 399. 

Men i hvert Fald to andre Træk er afgjort nordisk præ- 
gede, Anbringelsen af Lændeskørt og Halsring. Og da disse 
er fælles for Faardalbilledet og henholdsvis 2 og 4 af de andre 
1 Danmark fremdragne Smaafigurer, maa man formentlig 
enten regne dem alle for nordiske eller alle importerede. 


Fig 28. ?/3. Fig. 29. ?/s. 


Frynseskørtet er hidtil ikke paavist i forhistoriske Fund 
udenfor Norden, hverken i Virkeligheden eller i Billede, men 
har i vor ældre Bronzealder oftere været anvendt; bedst 
kendt er det fra Egtvedfundet. — Derimod er Anvendelsen 
af Harpixmasse til Fastholdelse af Øjnenes Guldplader uden 
Værdi i denne Sammenhæng; en lignende Anvendelse af 
Harpiks som Bindemiddel er vidt udbredt i Nord og Syd. 
Det kunde maaske synes vanskelig troligt, at de foran 
anførte fremmede Træk kunde fastholdes saa nøje gennem 
fortsat Efterligning op gennem Europa. Det er dog sikkert 
muligt at tro dette. — Der findes fra ældre og yngre Tid paa 
etruskisk Omraade en Del Smaahanke af Bronze, der viser 
en stærkt bagoverbøjet, nøgen Mandsskikkelse, støttet paa 
Hænder og Fødder; Fig. 28! viser et ret sent Eksempel. Fji- 
guren kendes i øvrigt ogsaa i Form af smaa Hængeprydelser. 
Der kan jo ikke være nogen Tvivl om, at vor Fig. 29 (jfr. S. 260) 
er en Efterligning af en saadan Hank, kun at den snarest ser 
ud til at være anvendt som ren Prydfigur, maaske i Lighed 
med Dyrehovederne. Men der er i vor Figur dog gjort en 


! Nationalmuseets Antiksamling (Nr. A. B.a 738). 
18" 

meget betegnende Ændring, noget, som maa betegne ogsaa 
den som nordisk: Den har faaet Halsring, og Lændeskørtet 
maa ogsaa her snarest være nordisk, selv om der fra italisk 
Omraade kendes Vasebilleder m. m., som har samme Legems- 
stilling, men er kvindelige og forsynede med et Lændeklæde, 
subligaculum. I hvert Fald er vor Figur ikke italisk; men 
naar ogsaa den er kvindelig, kunde det vel vække Mistanke 
om et sydligere Udspring. Helt synes det for Øjeblikket ikke 
muligt at naa til Ende i dette for Opfattelsen af vor egen 
Bronzealders Kunstudøvelse meget vigtige Spørgsmaal. At 
en italisk Vase kunde være naaet helt til Norden, er meget 
vel tænkeligt. Det maa altsaa antages, at den kunstneriske 
Paavirkning i Norden i den yngre Bronzealders 2. Afsnit 
hovedsageligt er sket gennem Importstykker, som har fulgt 
den velbekendte Handelsvej over det sydøstlige Mellem- 
europa. Men dette rejser atter paany Spørgsmaalet, om de 
Genstande, som er fundne i Norden, men frembyder væsent- 
lige Ligheder med Forbillederne, virkelig er nordiske, eller 
om de kan være selve Importstykkerne. 

De i Danmark? fundne Menneskefigurer falder, saa vidt 
skønnes, 1 3 Grupper, der dog ikke skiller sig helt skarpt fra 
hinanden. Den ene af disse Grupper omfatter et lille Antal 
ganske raa Figurer, fra Danmark Kvindestatuetten fra Farø” 
og en Mandsfigur fra Viborgegnen”; 3 Kvindefigurer er fra 
det østre Skaane og 1 fra Pommern”. De synes at være ube- 
hjælpsomme hjemlige Forsøg paa umiddelbar Efterligning 
af fremmede Forbilleder, der i nogle af dem spores i Detai- 
len; dog er der for det meste tilføjet Halsring. Helt ander- 
ledes staar den anden Gruppe: den staaende Figur med 


! For et Par af Figurerne kendes Findestedet dog ikke med fuld Sik- 
kerhed. ? Afb. Arne, Fornvånnen, 1909, S. 177, Fig. 5. 

3 Afb. Sophus Maller, I. c., S. 151. 

+ Arne, 1. c., $. 176—78. — Nogle smst. afbildede Mandsfigurer fore- 
kommer mig at være af mindre sikker Tidsbestemmelse; et Par af dem 
har Lændedække. 

Skaalen fra Itzehoe, Knivskaftet fra Javngyde, Hovedet fra 
Skanderborg, den bagoverbøjede Figur Fig. 29, og den be- 
kendte siddende Mandsfigur med Horn paa Hjelmen. Det 
er magert, fast formede Smaabilleder af et, synes det, umis- 
kendeligt, om end ikke altfor stærkt fremtrædende Fælles- 
præg. De nærmer sig stærkere til Forbillederne, er bedre 
gjorte, men dog neppe Importstykker; herimod taler saavel 
Halsringen, som flere af dem bærer, som Snoreskørtet, der 
findes paa Itzehoebilledet og paa Fig. 29. Lidt for sig selv 
staar endelig som tredie Gruppe Faardalbilledet og Kvinde- 
figuren (Knivskaftet) fra Fangel”, der tillige begge frembyder 
den Fordel at være bestemt daterede ved andre Sager, samt 
maaske Naalehovedet fra Horne, De forholder sig alle friere 
til Forbilledet, og der synes i dem at spores noget vist egen- 
artet i Fremstillingen, nærmere betegnet, en vis Modsætning 
mellem den kunstneriske Villie og Evne, som giver dem en 
Plads for sig selv. I hvert Fald for disses Vedkommende er 
der Grund til at tro, at de skyldes nordisk, primitiv Kunst. 
Naar de fleste af disse Figurer af anden og tredie Gruppe 
viser en Bæretap, hvormed de har været befæstede til en 
større Genstand, maa de have været Prydfigurer. Uden Tvivl 
skyldes ogsaa en saadan Anvendelse de udefra tilførte For- 
billeder, den samme Kilde, som bragte selve Figurerne. I 
Hallstattkulturen er en saadan Anbringelse af figurlige Frem- 
stillinger overordentlig almindelig, ofte i temmelig grotesk 
Form. Det maa være tilstrækkeligt at henvise til 2 Mulig- 
heder, Anbringelse paa et Vognstel som den bekendte Gruppe 
fra Strettweg (Afb. Hoernes, Urgesch. der bild. Kunst, (3. Udg., 
1925, S. 507), hvor en hel Gruppe af væbnede, mandlige 
Figurer ses om en større, kvindelig, der bærer en Skaal påa 
de højt løftede Hænder, eller Benyttelse til Prydelse paa et 
større Kar, som et fra Gemeinlebarn, Nedreøstrig, viser det: 


1 Afbildninger, se Engelhardt, Aarb. 1871, S. 451. og I. Undset. Jernalde- 
rens Begyndelse i Nordeuropa, S. 323—4. 
7? Hans Kjær, Aarbøger, 1915, S. 141. 2 Undset, I. c., S. 323. 

en Række Figurer opstillede i Kreds paa Karrets Skulder!, 
en Dekorationsmaade, der i øvrigt som saa meget andet 
stammer fra Etrurien?, en underlig barbarisk Prydform, der 
føles fremmedartet i vor nordiske Bronzealder, men som alt- 
saa dog maa have været kendt ogsaa hos os. 

Om de Genstande, hvorpaa saadanne Figurer har været 
anbragte, har tjent religiøse eller profane, men dog sikkert 
i hvert Fald festlige Formaal, er det selvsagt paa det nu- 
værende Grundlag umuligt at afgøre. Men det maa være 
urigtigt ud fra den Oprindelse, som Dyrebillederne og Kvin- 
defiguren har, at anse dem for at være af udpræget religiøs 
Natur”, Skridtet fra Dyrkelse af Naturmagter til Tro paa 
Guddomme i menneskelig Skikkelse var sikkert endnu ikke 
gjort. Men det ligger nær, at Billeder som de anførte kan have 
medvirket til Omformning af de religiøse Forestillinger. Lige- 
ledes kunde de mulig have medvirket til adskillige af de 
Helleristningers Opstaaen, som viser figurlige Scener. Tyr 
og Ko ses ret ofte, mandlige Figurer, der løfter Spyd eller 
Øxe, ligeledes; ogsaa Slangen forekommer; Baltzer, Håll- 
ristningar, I, T. 48, viser endogsaa en Figur, som løfter Un- 
derlivet (jvf. Fig. 29, S. 269). Der er i Faardal-Kvindefiguren 
et og andet Fællesskab med den udskaarne Træfigur fra 
Rude-Eskildstrup, afb. H.V. Clausen, Fra Holbæk Amt, 
S. 371, hvori man vel maa se et Gudebillede, men som det 
hidtil har været umuligt med nogen Sikkerhed at tidsfæste. 

Et Vidnesbyrd om, at man paa Faardalfundets Tid endnu 
i religiøs Henseende var paa det Stadium, der betegnes af Tro 


! Mitth. d. pråhist. Commission, I, S. 60. 

2? Se t. Eks. Ingvald Undset, 1. c. S. 268, Anm. 1. 

3 Jeg kan altsaa heller ikke følge A. Bjørn, naar han i en Afhandling, 
Gudinden med Halsringen (Fra Haug og Museum, 1924) i Farøfiguren vil 
se en Gengivelse af en Gudinde. Heller ikke kan jeg bifalde Osc. Monte- 
Jius, der i »Sølgudens yxa och Thors hammare«, Sv. Forminnesf. tidskrift, 
1900, regner som Gudcebillede en forlængst forsvundet Figur, der skal 
have siddet ved Siden af Figuren med den hornede Hjelm og have haft en 
Økse eller Hammer i den ene Haand. 

paa Naturmagter, maa vistnok ses i det her, Fig. 30, gengivne 
Bronzeblad, et Fragment af en Ragekniv fra omtrent samme 
Tid. Det er fundet (1919) med brændte Ben i et Lerkar i en 
Høj ved V. Lem i Salling. Den senere afd. Niels Sørensen i 
Lem, Nationalmuseets gode Hjælper i Salling gennem mange 
Aar, erkendte dets Betydning og tog Vare paa det. Det lille 
Bronzeblad (Mus.Nr. 
B. 10891a) har, som ØRER TRES ESS KEE 
det ses, foroven et i i å 
nogenlunde tidsbe- 
stemmende = Orna- 
mentbaand. Derun- 
der findes en Frem- 
stilling, der neppe Fig. 30. 1. 
kan tolkes anderle- 
des end som en Hest gaaende eller løbende til højre, frem- 
deles et tredobbelt Baand, der er ført hen over dens Ryg, og 
yderst til venstre, halvt i Bruddet, en stjerneformet Figur. 
Det maa være nærliggende heri at se en Fremstilling af Solen 
trukket af en Hest, paa lignende Maade som i Solbilledet fra 
Trundholmen. Det kan ikke overraske at træffe et saadant 
Billede paa en dagligdags Brugsgenstand. Paa Kreta findes 
eksempelvis Dobbeltøxen i det mykeniske Palads anvendt 
som ren Dekoration, baade paa Væg og paa Karside, samti- 
dig med, at den var det bekendte religiøse Symbol. Men er 
Billedet paa Ragekniven virkelig en Solfremstilling, maa det 
betyde, at Handlinger med et Natursymbol, Solbilledet, er 
foretagne endnu paa denne Tid. Var de først gaaet af Brug, 
vilde de neppe erindres længe, og kunde i alt Fald ikke 
ventes fremstillede". 

Men i hvert Fald maa der i Faardalfundet som Helhed 
søges en religiøs Motivering, saavel for Valget af saa 
mærkelige Genstande til Henlæggelse som for selve Hen- 


! Hullet midt i Bladet maa skyldes en senere Befæstelsesmaade, efter 
at Bladet ved Brud havde mistet sit oprindelige Greb. 

læggelsen. Den valgte Plads, Siden af »Krummedige«, min- 
der stærkt om Forholdet ved det foran omtalte Fund fra Hje- 
rup. Her som der en Stejlskrænt, hvor Mennesker ikke havde 
Anledning til at færdes. Og Udvalget af Genstande til Hen- 
læggelse synes afgjort bedst at kunne forenes med Antagelsen 

af en religiøs Hensigt, med Hensyn til hvis Art Fundet ganske 
" vist lader os i Stikken. Navnlig Tilstedeværelsen af 1 eller 2 
Amuletter maa gøre anden Tolkning vanskelig. 

Fund af lignende Art har hidtil sædvanlig været beteg- 
nede som Depotfund, ud fra en teoretisk Betragtning, der 
til en Votivgave krævede ensartede Genstande. Men efter- 
haanden som Antallet af de Fund øges, der viser Ensartethed 
i Hovedtræk og Grænser for Variationerne, bliver det nød- 
vendigt at søge en bestemtere Motivering, og denne maa da 
gaa i religiøs, rituel Retning. Maaske var disse Henlæggelsers 
væsentligste Bestanddele et rituelt Festudstyr, hvori Halsring 
m. m. udgjorde konstante Dele, og saaledes at Halsringen 
har været anset for særlig betydende, siden den saa ofte er 
tilsat paa Smaafigurerne. Mange af Genstandene i disse Fund 
kan belegnes som gamle, udtjente. Skulde der forsøges en 
almindelig Tydning, maatte den gaa i Retning af, at Offer- 
gaven hidrører fra Personer, som har baaret det festlige Ud- 
styr ved Optrin af en særlig, og da sikkert religiøs Karakter. 
En saadan Tydning kan i hvert Fald ikke afvises paa Grund 
af Forskellighederne i Detailsammensætningen af disse Fund. 
I nogle Tilfælde er kun en Del af Udstyret ofret, i andre Til- 
fælde har man givet Oflfergaven større Anselighed ved andre, 
ikke egentlig tilhørende Sager. Det afgørende maa være den 
kendelige Ensartethed i de væsentlige Dele. 

Det kunde ventes, at der ved et Fund som dette, der viser 
nær Tilknytning til fremmed Kultur, kunde vindes faste 
Holdepunkter ogsaa for en absolut Tidsbestemmelse. Til en 
vis Grad er det Tilfældet, men ogsaa kun til en vis Grad. 
Desværre er nemlig heller ikke Hallstattfundets enkelte Faser 
endnu tilstrækkelig nøje tidsbestemte, ligesaa lidt som de 

etruskiske Fund, der for en Del indeholder Kulturens Forud- 
sætninger. Indenfor Hallstattkulturen regnes hos Special- 
forfatterne med et ældre og yngre Tidsafsnit; Skellet sættes 
ved Aar 700 f. Kr. Dette fastholder saaledes M. Hoernes i 
sin sidste Afhandling om denne Kultur. Vore Dyrebilleder 
slutter sig, som foran anført, navnlig ret nær til Figurerne 
af en Ko og Kalv paa et stort Bronzekar, hvorom der fore- 
ligger gode Oplysninger. Det regnes at høre til den ældre Del. 
Men det maa dog være yngre end 700, idet Figuren fra No- 
vilara, med hvilken Kvindebilledet fra Faardal har et karak- 
teristisk Træk til fælles, sættes adskilligt senere, til 6. Aar- 
hundrede”, Hertil svarer det godt, at Bæltet med Knopper 
i Øvrehessen regnes til yngste Hallstatt-Tid? og i Frankrig 
findes helt ned i La-Téne-Tid (efter 500). Vort Faardalfund 
skulde da snarest sættes til efter Midten af 6. Aarhundrede. 
Og herved maa da tillige være fundet et ret fast Punkt i vor 
yngre Bronzealders Kronologi. 

Det kan maaske synes, at de to her omhandlede Fund 
ikke har særdeles meget til fælles. At de begge maa være 
Votivhenlæggelser, turde dog være utvivlsomt, og fælles for 
dem er, som nys nævnt, det baade egenartede og ensartede: 
i det Steds Karakter, som valgtes til Henlæggelsen. Men den 
vigtigste Grund til her at sammenstille disse nye Fund ligger 
dog i dette, at Hensigten med Henlæggelsen synes at kunne 
bestemmes. Hvis de fremsatte Tolkninger er rigtige, er alt- 
saa Hjerupsagerne en Gave for at vinde noget, en Votivgave 
i cgentlig Forstand, Faardalfundet er derimod henlagt, fordi 
disse Genstande ikke mere skulde bruges, med den Bag- 
grund, at de fleste af Genstandene som anvendte i lang Tid 
ved festlige (rituelle?) Lejligheder ikke maatte omsmeltes 
eller anvendes udenfor deres Bestemmelse. Selv om en lig- 


1 Das Gråberfeld von Hallstatt, seine Zusammensetzung und seine Ent- 
wickelung, 1921. 

2 Hoernes, Zur pråhist., Formenlehre, S. 186—89. 

3 0. Kunkel, Oberhessens vorgeschichtliche Altertimer, S. 179. 

nende Tolkning maaske nok, som det ovenfor er sket, kan 
gøres gældende for en Række andre, samtidige Fund, viser 
Sammenstillingen af Hjerupfundet og Faardalfundet, med 
den vidt forskellige Motivering, hvormed Sagerne er hen- 
lagte, at der i Almindelighed paa dette vanskelige, men højst 
tiltrækkende Omraade ikke kan søges nogen Generalnævner ; 
saa snart det gælder om at trænge ind til de til Grund lig- 
gende Forestillinger, maa hvert Fund, eller hver Gruppe af 
Fund, betragtes for sig selv. Dette fremgaar yderligere af 
den iøjnefaldende Skiften i Fundenes Sammensætning. 

Selve Henlæggelsesmaaden synes at understrege det al- 
mindelige Træk, at Gaver til en Guddom anbringes paa et 
Sted, hvor ingen træder. Hertil svarer det, at saa mange 
Henlæggelser er skete i Mose, i Kilde, under et Træ, op til 
eller under en stor Sten. 


SAXOPROBLEMER. 


AF 


SOFUS LARSEN. 


n Del af de Problemer, som blev behandlede i mine 
Undersøgelser over Saxo's Værk og Person (Aarb. f. n. 
Oldk. 19235), er siden da optagede til fornyet Prøvelse afandre, 
der paa flere Punkter naaer lil Resultater, som afviger stærkt 
fra mine. Da disse nye Løsninger dels i sig selv forekom mig 
yderst tvivlsomme, dels syntes uforenelige med sikkert over- 
leverede Efterretninger, har jeg paany underkastet de paa- 
gældende Spørgsmaal en indgaaende Prøvelse og i de efter- 
følgende Bemærkninger gjort Rede for min Dom. 

Blandt de Publikationer, som her kommer i Betragtning, 
maa ogsaa regnes Apoteker Sibbernsens Saxobog, en Sam- 
ling Reproduktioner vedrørende Saxo's Værk, hvortil der er 
knyttet en længere orienterende Indledning forfattet af Over- 
bibliotekar Carl S. Petersen. I den vil antagelig den læge 
Læser, som næppe kender ret meget til det hele, tillidsfuld 
søge den nødvendige Oplysning til Forstaaelse af Afbild- 
ningerne, den røde Traad, der samler alle disse saare forskel- 
ligartede Reproduktioner til en Enhed. Han vil ogsaa dér 
træffe enkelte velskrevne Partier: om Stephanius” Udgave, 
dens Fødselsveer og banebrydende Betydning, findes en klar 
og særdeles tiltalende Redegørelse. Ogsaa Afsnittet om de 
danske Oversættelser er godt, viser, at Forfatteren er hjemme 
paa dette Omraade og dømmer sundt og naturligt. Kun ét 
Forbehold ønsker jeg at tage: om den grundtvigske Saxo- 
oversættelse, der snarest kan karakteriseres som en plat Pa- 
rodi af Originalen, lyder Dommen i mine Øren altfor afdæm- 

pet; saadanne literære Brændenælder bør værdsættes efter 
Fortjeneste. Bogen har længe nok i Ly af det berømte For- 
fatternavn gjort ubodelig Skade ved at give Lægmænd et 
fuldstændigt Vrangbillede af Saxo's elegante Stil. 

Med disse Undtagelser finder jeg Indledningen lidet fyl- 
destgørende. Den væsentligste Indvending, der kan rettes mod 
den, rammer den utilfredsstillende Behandling af de vanske- 
lige Problemer, som knytter sig baade til Saxo's personlige 
Forhold og til det berømte Angersfragment. De sparsomme 
Efterretninger, om hvis Tilforladelighed ingen Tvivl kan rej- 
ses, stilles gennem hans Fortolkning næppe i det rette Lys. 

Forf. mener saaledes, at det ikke med Sikkerhed kan af- 
gøres, om Saxo var Gejstlig eller Krigsmand. For det første, 
hævder han, taler Absalons Testamente, hvor han benævnes 
Ærkebispens clericus, for det andet det bekendte Sted, hvor 
Svend Aggesen kalder ham sin contubernalis, hvilket forment- 
lig betegner ham som Hirdmand. 

Det er ikke rigtigt at fremstille Sagen, som om Vidnes- 
byrd her stod mod Vidnesbyrd; thi Hirdmand behøver slet 
ikke at være identisk med Krigsmand. Det betyder kun, at 
Vedkommende staar i en Konges eller en Stormands Tjene- 
sle; og at Saxo indtog en Stilling ikke i Kongens, men i Absa- 
lons Hird, det er saa vist som noget. Tvivler man om For- 
tolkningen af Svend Aggesens Udsagn, saa kan vi henvise 
til Saxo's eget Vidnesbyrd, der vel vejer nok saa tungt. Lige 
i Begyndelsen af Fortalen siger han om sig selv »michi, comi- 
tum suorum extremo, ...res Danicas in historiam conferendi 
negocium intorstt. « 

Overalt, hvor Saxo — forøvrigt ogsaa andre Forfattere 
fra Datiden — anvender comes, comites i lignende Forbin- 
delser, betegner comites en udvalgt Del af Hirden, der ud- 
gjorde vedkommende Konges eller Stormands daglige Omgi- 
velse, hans betroede Mænd og nærmeste Følge”. Det er alt- 


1! Smign. de i min Afhandling om Saxo's Værk og Person S.272 anførte 
Exempler. Til disse kan endvidere føjes Saxo 7717; 65028. (Holders Udg.). 

saa baade urigtigt og vildledende, naar J. Olrik i sin Oversæt- 
telse her lader Saxo kalde sig »den ringeste af Absalons 
Mænd«. At Saxo kalder sig selv comes betyder dog ingen- 
lunde, at han af Profession var Krigsmand. Absalons Testa- 
mente — forøvrigt ogsaa hans egen Skribentvirksomhed — 
viser med al ønskelig Tydelighed, at han tilhørte den gejst- 
lige Stand, og der er heller ingen Modsætning mellem clericus 
og comes; thi Kancelliembedsmændene(scribæ) dannede den- 
gang en integrerende Del af Kongens eller Stormandens nær- 
meste Følge, ledsagede deres Herrer i Felten og deltog lejlig- 
hedsvis sammen med dem i Kampene. 

Saxo var altsaa ligesom Absalon selv, om man vil, paa 
én Gang Kriger og Gejstlig. Datiden fandt intet stødende i 
denne intime Forbindelse mellem Sværd og Kors, ligesom 
man i min Ungdom fandt det ganske naturligt, at en Præst 
paa én Gang virkede som en nidkær Herrens Tjener og som 
praktisk dygtig Landmand med udpræget Talent for Kvægop- 
dræt, Svineavl og Gødningsproblemer. 

Side 17 i Indledningen støder man paa følgende Udtalelse 
om Angersfragmentet: »Naar og hvorledes disse enestaaende 
Blade er havnede i den lille franske By, er et Spørgsmaal, 
der maaske aldrig lader sig besvare, men som i hvert Fald 
svæver helt i det uvisse, saalænge det ikke er blevet kon- 
stateret, fra hvilken Tid det Bind, som de tjente til Foer, 
stammer. En saadan Undersøgelse er imidlertid ikke fore- 
taget, og et lille, ikke helt uvigtigt Problem henstaar da fore- 
løbigt uløst, ventende paa en Mand, der med Kærlighed til 
Saxo forener Indsigt 1 gamle Bogbind. « 

Jeg vilde ønske, at Forf. ikke havde rejst dette lille, hid- 
til uløste Problem; thi hans Forgænger Overbibliotekar Chr. 
Bruun har i Fortalen til den Facsimileudgave af Fragmen- 
tet, som han besørgede for Videnskabernes Selskab 1879, 
forlængst klaret hele dette Spørgsmaal — saavidt det over- 
hovedet kan klares — ved et Citat af den trykte Katalog over 
Angersbibliotekets Haandskrifter, som Albert Lemarchand 

udgav i Aaret 1863. Her oplyses udførligt, at Bindet sidder 
om en Samling Manuskripter fra 15. Aarh., og at der i Be- 
gyndelsen af Samlingen findes en Paategning, dateret "1, 
1459, hvori bevidnes, at denne Samling har tilhørt »Jean 
Dabart recteur de I'église paroissiale de Ste Marie d'Alencon 
et doven de la Faculté des arts de P"'Université d'Angers.« 
Endvidere har Lemarchand i sin Katalog rigtigt oplyst, at de 
paagældende Blade af Fragmentet stammer fra en Codex 
skrevet i 12. Aarh., og at de udgør en Stump af Saxo's Histo- 
rie. Det er saaledes Lemarchand, ikke, som Petersen antager. 
Gaston Paris, der først har bestemt Fragmentet rigtigt baade 
hvad Alder og Indhold angaar!. Før ind i det 15. Aarh. er 
altsaa denne Saxocodex ikke skaaret i Stykker. Men Ulvk- 
ken kan godt være sket langt senere; det er meget mulig, at 
de Manuskripter, Bindet nu indeholder, først blev indbundne 
i ét Volumen længe efter, at Samlingen var gaaet over i An- 
gersbibliotekets Eje, og selv om det virkelig skulde lykkes at 
fastslaa Bindets omtrentlige Alder, saa er Spørgsmaalet slet 
ikke afgjort dermed ; det kan jo meget godt være et kasseret 
Bind, man ved den Lejlighed har ladet gøre Tjeneste paany. 

Angersfragmentet hørte til et Haandskrift i 4!0, og hvis 
Resten af Gesta Danorum har været skrevet paa samme Vis 
som det bevarede Brudstykke, vilde denne Codex udgøre 
c.900 Blade, der af praktiske Hensyn formodentlig maa have 
været indbundet i fire å fem Bind. Om der har været ødslet 
med Pladsen gennem hele Kladden som i de fire hevarede 
Blade, derom kan ingen vide noget; men at Kladden i hvert 
Fald omfattede alle Værkets 16 Bøger, kan der næppe være 
Tvivl om. Dette Haandskrift benyttede nemlig Forf. af den 
saakaldte Jyske Krønike ved Midten af 14. Aarh. til sit Com- 
pendium, og at han til Begyndelsen af sit Arbejde skulde 
have benyttet ét Saxohaandskrift, til Slutningen et andet, er 
der grumme ringe Sandsynlighed for. 


1 Gaston Paris' Meddelelse fremkom 1877. 

Ud fra Haandskriftets Omfang kan der ikke indvendes 
noget mod den Antagelse, at denne Codex omfattede alle 
16 Bøger. Det er nemlig en Fejltagelse, naar Forf. S. 16 hæv- 
der, at et saadant Manuskript ved sit Omfang er ganske uden 
Sidestykke i Middelalderens Bogverden. Af Matthæus Paris” 
berømte Historia major foreligger saaledes en Udgave ved 
William Wats, London 1641, trykt i stor Median Folio. Hver 
Side indeholder c. 4000 Bogstaver Text, og Historia major 
udgør 988 saadanne Sider. Tænker vi os dette Værk skrevet 
paa Pergament, maa saavel Renskrift som Kladde rimeligvis 
have fyldt langt mer end 1000 Foliosider. I Sammenligning 
hermed kommer Kladden til Gesta Danorum ganske tilkort 
hvad Omfanget angaar. 

Det er jo overordentlig prisværdigt, at Forf. ved en dansk 
Oversættelse af Fragmentets første Side forsøger al give ogsaa 
læge Læsere en Forestilling om Indretningen afSaxo's mærke- 
lige Kladde; men denne meget vanskelige Opgave har han 
ikke magtet. Den danske Oversættelse af Glosserne er gen- 
nemgaaende ret mislykket, »Saxonis Mening er ikke vel 
dræbt«. Navnlig er den første indviklede Rækkevariant til 

»Precurrebat igitur Scioldus cet« helt gaaet i Fisk. I sin 
Helhed lyder den paa Latin: »Qui cum virium stabilimen- 
tum animimaturitate precurreret (vel) | qui cum etatis stabili- 
mentum clarissimis indolis experimentis | (vel) animi uigore 
precurreret eciam fulgore suo finitimos occupauit«. Abla- 
tiverne (maturitate — experimentis — uigore) er fejlagtigt op- 
fattede, som om de betegnede den ledsagende Omslændighed 
(med), medens de overalt maa forstaas som Hensynets Abla- 
tiv (| Henseende til, i). Endvidere betragter Forf. etatis sta- 
(bilimentum) som Ablativ sideordnet med clarissimis experi- 
mentis og uigore, hvorved Sætningen mister sit Objekt, 
skøndt Saxo i den nærmest foregaaende Variant tydeligt 
havde angivet, hvorledes Forkortelsen sia skulde suppleres 
(Bruun har 1 sin Transscription det rette). Desuden overser 
han Forsætningens Verbum precurreret, af hvilket der ved 

Bladets Beskæring kun er levnet den lange Streg af et p med 
en Stump af Forkortelsestegnet over (rigtigt angivet af 
Bruun). Endelig er det forkert at oversætte etatis stabili- 
mentum ved »Alderens Støtle«; det betyder »den Fasthed, 
som den modne Alder giver«, og indoles kan ikke oversætles 
ved >»Evne«, men betegner »Evner, Anlæg«. 

Forf. har næppe vidst, at Saxo her ogsaa for Variantens 
Vedkommende temmelig nøje efterlignede en Passus hos 
Valerius Maximus III, 1,1, hvor Stedet lyder: »Præcurrit 
igitur Lepidus aetatis stabilimentum fortiter faciendi celeri- 
tate: duplicemque laudem e proelio retulit, cujus eum vix 
spectatorem anni esse patiebantur«. Havde han kendt For- 
billedet (smlgn.Stephanii Proleg. p.26), vilde hans Gengivelse 
formentlig være faldet adskilligt rigtigere ud. 

En meget væsentlig Betydning for Forstaaelsen af den 
Skæbne, der ramte Saxo's Kladde, har efter min Anskuelse 
de Breve — navnlig de to første —, som er aftrykte foran 
i Pariserudgaven 1514. Jeg er ganske enig med Forf. i, at 
Lage Urnes Svarskrivelse af 79/5 1512 indeholder et ufor- 
kasteligt Vidnesbyrd om, at Chr. Pedersen kort i Forvejen, 
altsaa i Begyndelsen af 1512, havde fuldført Trykmanuskrip- 
tet til en Udgave af Saxo; men hermed hører ogsaa Enig- 
heden mellem os op. Forf. antager nemlig, at den Codex, 
hvorefter Trykmanuskriptet af 1511—12 blev redigeret, var 
den eneste, som Chr. P. benyttede til Pariserudgaven 1514, 
og at han rigtigt tilbageleverede det laante Manuskript efter 
Trykningen til rette Vedkommende. 

I Rigsarkivet bevares en Fortegnelse! over en større Be- 
holdning af trykte Bøger afsendte med Skibslejlighed til 
Malmø — utvivlsomt af Chr. P, Blandt alle disse trykte 
Sager opføres et eneste Haandskrift »1 gammel Saxo bonden«. 
Forf. mener nu, at her har vi netop det i sin Tid af Chr. P. 
fra Danmark laante Haandskrift, hvorom hans Brev til Lage 
Urne af "'/g 1514 taler. 


1 Offentliggjort i Danske Magasin 6. R. 1. Bd. S. 319 ff. 

Ad hvilke Veje Forf. naaer til dette Resultat, faar vi aldeles 
ikke at vide. Det hedder herom i Indledningen Side 18: 
»Hvad angaar dennes (3: Chr. PJ's) Svar to Aar senere ved 
Arbejdets Afslutning i Maj(!) 1514, vil det af den, som gaar 
til det uden forudfattede Meninger, næppe kunne læses paa 
anden Maade end som en i lyrisk bevægede Vendinger holdt 
Skildring af de forskellige Vanskeligheder, der havde været 
at overvinde, inden det haandskriftmæssige Textgrundlag 
var tilvejebragt, som Biskoppen med sit Brev opfordrede ham 
til efter endt Gennemsyn »at lægge i de samvittighedsfuldeste 
Bogføreres Hænder«. Til den Grad indlysende finder Forf. 
altsaa sin Formodning, at den helt kan undvære nærmere 
Begrundelse. Blot ingen forudfattede Meninger, saa er alting 
soleklart! 

Jeg skal nu ganske kort forsøge at vise, at de to nævnte 
Breve formentlig lægger uoverstigelige Vanskeligheder i Vejen 
for den af Forfatteren opstillede Hypothese. 

Hvis virkelig de Anstrengelser, Chr. P. gjorde for at faa 
en Saxocodex til Laans fra Danmark, Anstrengelser han selv 
saa levende og med saa stor Sindets Bitterhed udmaler i 
Brevet til Bispen af ""/s 1514, faldt før 1512, saa er det utænke- 
ligt, at hans Patron Lage Urne ikke skulde have kendt dem 
allerede 1511—12 eller have undladt at omtale dem med em 
Stavelse i Brevet af "”/5 1512; og ligesaa ufatteligt er, at Chr. P. 
i sin Skrivelse fra 1514 kunde udtale sig saaledes om Sagen, 
som han gør, hvis Bispen tidligere (1511) var holdt å jour 
med disse Vanskeligheder. Det hele maa altsaa være løbet 
uhyre geheimt af; men det er ikke netop af Hemmeligheds- 
kræmmeri man faar Indtrykket, naar Rigets Primas sættes 
i Bevægelse for at faa Haandskriftet frem. Dog ikke nok 
hermed; Slutningen af Lage Urnes Brev indeholder jo en 
indtrængende Opfordring til strax at tage fat paa Værket. 
Bispen gaar ud fra som givet, at Banen er helt fri: Chr. P. 
kan godt begynde Trykningen med det samme. Men hvorfor 
i al Verden opsætter han da Arbejdet? Denne Tøven rimer 

Aarb. f. nord. Oldk. og Hist. 1927, 19 

jo saa slet som muligt med hans egen højtidelige Forsikring 
om, at han selv var den ivrigste af alle. Trods al sin Iver 
opsætter han Paabegyndelsen af Trykningsarbejdet; thi op- 
sat det har han. Det fremgaar tydeligt nok deraf, at den, der 
gav Trykkebevillingen, var Kong Christiern II. Nu døde Kong 
Hans først i Febr. 1513. Næsten et Aar synes altsaa Chr. P. 
— trods al sin Iver — at have ladet gaa unyttet hen uden at 
gøre det ringeste Skridt, for at Trykningen kunde begynde. 

Nej, en Forklaring, som stiltiende rider uden om den 
Slags Hurdler, den passer ikke. Hertil kommer saa, at den 
er i ligefrem Strid idetmindste med ét sikkert Vidnesbyrd. 
Det kan nemlig dokumenteres, at den Codex, hvortil Angers- 
fragmentet hørte, er blevet benyttet ved Trykningen af 
Pariserudgaven, sandsynligvis under Korrekturen. 

Den saakaldte tredie Haand 3: Forf. af Saxocompendiet, 
har hist og her gjort en Del mindre Tilføjelser, ikke Rettelser, 
men foreløbige Notater til Brug ved det Udtog af Værket, han 
vilde redigere. En af disse Tilføjelser, en Randbemærkning 
(iterum Bessus), som yderligere markerer et Personskifte, 
der allerede paa anden Vis var angivet af Saxo inde i Texten 
(Item Bessus), er nemlig — sikkert ved en grov Misforstaaelse 
fra Udgiverens Side — blevet opfattet som en senere tilføjet 
Rettelse eller Textvariant og optaget i den trykte Udgave i 
Stedet for Saxo's »Item Bessus«. 

Det falder ikke svært at se, hvad der kan have givet An- 
ledning til dette slemme Misgreb. Iterum er nemlig her af 
Compilatoren brugt ikke i Betydning af for anden Gang; men 
Ordet betegner, hvad der meget hyppigt er Tilfældet i mid- 
delalderligt Vulgærlatin!, simpelthen »atter, paany«. Denne 


1 Saxocompendiets Forf., der, som han selv aabenlyst bekender, 
skriver Vulgærlatin, anvender ogsaa andetsteds Ordet i denne Betydning; 
smign. Script. hist. Dan. minores I, 24222; 27214. Endvidere har jeg noteret 
følgende Exempler: Hist. sept. sapient. II ed. Alf. Hilka 1913 S. 671; 695; 
Petri Alfonsi Disciplina clericalis. 1911 S. 1619; Iohannis Monachi Liber 
de miraculis ed. Mich. Huber 1913 S. 70380; 7416: Exempla aus Handschr. 
des Mittelalters herausg. von Jos. Klapper S. 25229. 

Sprogbrug, der, saavidt jeg kan se, er fremmed for Saxo, har 
Udgiveren kendt; en stor Del af hans Læsning faldt jo inden 
for Vulgærlatinen. Derfor er vel iterum forekommet ham at 
være en meget naturlig og tiltalende Variant, som burde fore- 
trækkes for item. Da det nu af Grunde, som tidligere ud- 
førligt er udviklede", forekommer mig indlysende, at der til 
Parisertexten er benyttet to Codices, har Angersfragmentet 
efter al Sandsynlighed hørt til det Haandskrift, som omtales 
i Chr. P/s Epistel af "/g 1514; thi en ganske almindelig Saxo- 
codex, af hvilke der paa den Tid var mange, vilde Chr. P, 
næppe have sat Himmel og Jord i Bevægelse for at komme 
i Besiddelse af, og ingen vilde have gjort Vanskeligheder ved 
at laane ham en saadan. Endelig markerer han jo selv ud- 
trykkelig Haandskriftets særegne Art ved at betegne det som 
ældgammelt. 

Saxo's Kladde blev altsaa ført til Frankrig af Chr. P. Dér 
er den rimeligvis ogsaa efter at være benyttet ved Tryk- 
ningen, blevet skaaret i Stykker i et Bogbinderværksted; de 
eneste fundne Rester sad jo som Forsatsblade i et fransk 
Haandskrift-Bind, hvis Indhold skriver sig fra 15. Aarh. 
Den gamle 'Saxo bonden', der sammen med en hel Ladning 
trykte Bøger, som maa have været Chr. P.'s personlige Ejen- 
dom, førtes tilbage til Malmø 1520, kan derfor kun være 
Kannikens egen Codex, den hvorefter Trykmanuskriptet fra 
Åarene 1511—12 var udarbejdet. Her er jo øjensynlig ogsaa 
kun Tale om én Codex indbundet i et enkelt Bind, medens 
Kladden utvivlsomt omfattede mindst fire. 

Ogsaa om nyere Udgaver og Oversættelser udtaler Forf. 
sigien Tilføjelse til Indledningen, gennemgaaende dog prise- 
lig kort, omend ikke altid helt korrekt. Saaledes kan Alf. 
Holders Udg. ingenlunde kaldes en Haandudgave?. Det er 
en virkelig textkritisk Udgave med en omhyggelig Samling 


1 Aarb. f. nord. Oldkyndighed 1925. S.17 fr. 
? Den samme uheldige Betegnelse for Holders Udgave benytter P. Herr- 
mann i Erlåuterungen S. 3, Note 1. 
19% 

af det hele Apparat, godt og praktisk anlagt, selv om man 
paa adskillige Punkter maa tage Afstand fra Udgiverens Op- 
fattelse. 

Omtalen af en ny paatænkt Udgave, hvoraf ikke en Linie 
foreligger trykt, synes mig ikke at høre hjemme i en Over- 
sigt af denne Art. Men ikke blot af denne Grund kan det 
være paa sin Plads at protestere mod den yderst forvent- 
ningsfulde Omtale, der bliver den Udgave, det danske Sprog- 
og Litteraturselskab har planlagt, til Del. Mig forekommer 
Varslerne nemlig at være alt andet end lovende. 

Den til Udgaven knyttede Ordbog over Saxo's Værk 
karakteriserer Overbibliotekar Petersen i disse panegyriske 
Ord: »en fuldstændig Ordbog udarbejdet af Knabe, en Mand 
der ligesom Stephanius uselvisk viede sit Liv til Studiet af 
Saxo, vil ledsage denne Udgave og som den første i sin Slags 
tilføre Forskningen et højst fornødent Hjælpemiddel. « 

Denne Karakteristik kan absolut ikke forsvares. Ord- 
bogen har: ligesom det øvrige Manuskript Aar igennem været 
opbevaret i det kgl. Biblioteks Haandskriftsamling. Over- 
bibliotekaren havde da endog særdeles god Lejlighed til at 
ransage Manuskriptet nøjere, inden det danske Sprog- og 
Litteraturselskab bestemte sig til at udgive det; men det kan 
han ikke have gjort. Ellers vilde han umuligt kunne have 
udtrykt sig saaledes, som her er sket. Paa det forreste Blad 
af Ordbogen findes nemlig en Redegørelse, skrevet med Prof. 
Paul Herrmanns Haand. Af den fremgaar det klart, at den 
saakaldte Ordbog ingenlunde er nogen Ordbog, men en slet 
og ret Wårterverzeichniss, i hvilken Ordenes Betydning al- 
deles ikke er angivet, ligesom deres Forekomst heller ikke 
er ordnet efter Betydning. Endvidere opføres i denne Wor- 
terverzeichniss ganske vist alle de Ord, som forekommer i 
Saxo's Text; men ved Adverbier, Konjunktioner, Præposi- 
tioner, Pronominer, overhovedet ved Partikler anføres ikke 
de Steder, hvor de forekommer; og hvad de øvrige Ordklas- 

ser angaar, er Stederne kun undtagelsesvis angivede fuld- 
stændigt. 

En saadan Worterverzeichniss har i mine Øjne slet ingen 
Interesse for Studiet af Saxo's Sprog, hvis Ejendommelighed 
for en meget stor Del ligger netop i hans Benyttelse af de 
Ordklasser, for hvilke der overhovedet ikke gøres Rede her. 
At optrykke et saadant Arbejde betragter jeg som et ufor- 
svarligt Spild af dyre Penge. Ingen vil have Glæde deraf, og 
at supplere Ordfortegnelsen paa en saadan Maade, at den 
virkelig kan gøre Nytte, vil koste mange Aars ihærdigt 
Arbejde. Grundlaget for selve Udgaven, som det forefindes i 
Knabes Manuskript, har jeg ikke haft Lejlighed til at se 
nøjere paa; kun en ganske lille Prøve foreligger trykt, og ud 
fra den kan der ikke fældes nogen Dom. 


Henimod Slutningen af sin Afhandling »Om Angersfrag- 
mentet af Saxo«, sammenfatter Professor Hans Brix sit Skøn 
om disse fire berømte Pergamentsblade i følgende Ord: »Af 
de anførte Grunde skønnes det at maatte antages ..., at 
Gesta Danorums Tekst — i hvert Fald for saa vidt angaar Ud- 
strækningen af det Arbejdsmanuskript, hvoraf Angersfrag- 
mentet danner en bevaret Rest — er udført paa Grundlag af 
et Haandskrift, der er tilvejebragt ved en Skrivers Kopiering 
af et ældre Grundlag og ved Tilføjelsen af en Række dikte- 
rede Varianter, Udvidelser og Tilsætninger, af en Mand, til 
hvem Hvervet paa et eller andet Tidspunkt efter Forfatterens 
Bortgang blev overdraget, og som med beskeden Evne og 
Indsigt frembragte den Læsetekst, som er os overleveret i 
Pariserudgaven, af den geniale Krønikeskrivers i ufuldført 
Tilstand efterladte Værk. « 

Mod dette Enderesultat stiler altsaa de forudgaaende Rai- 
sonnementer og Betragtninger, som her skal underkastes en 
nøjere Prøvelse. 

Prof. B. betragter — rimeligvis med Rette — Angers- 
haandskriftet som en Afskrift, en Renskrift af ældre Udkast 

og Forarbejder!, Det skulde altsaa benyttes, eller blev i 
hvert Fald benyttet som Grundlag for en fornyet Gennem- 
gang af Texten, dvs. som Kladde. 

Om Saxo selv førte denne sidste Kladde i Pennen eller 
dertil brugte en Skriver, der øjensynlig ikke kan have været 
nogen Sinke hverken i Skrivekunsten eller i Latinen, derom 
vil der kunne strides til Verdens Ende. Afgørende Beviser 
for eller imod kan ud fra det givne Materiale ikke fremføres. 
Mig synes adskilligt at tale for, at vi her har hans egen 
Haand; Prof. B. finder (S. 193) i Overensstemmelse med Prof. 
F. Jonsson i de faa notoriske Fejlskrifter, Fragmentet inde- 
holder, og som tildels er rettede, stærke og overbevisende 
Årgumenter for, at Haandskriftet er udført af en Skriver. 

Jeg forstaar ikke ret, at nogen kan betragte sporadisk op- 
trædende Fejlskrivninger som et Årgument, endda et stærkt 
Årgument for, at en Forfatter ikke selv har ført vedkom- 
mende Arbejde i Pennen. Forfattere begaar nemlig, ogsaa i 
deres Renskrifter, i Reglen lige saa mange Fejl som Afskri- 
vere, ja, maaske snarest fler. Prof. B. behøver blot at gen- 
nemlæse sin egen Afhandling for at faa Beviset i Hænde. 
Lige i Begyndelsen (S. 192) har han efter P. Herrmanns Er- 
låuterungen til Saxo, Indledningen S.4—5 afskrevet 6 Linier, 
og i disse findes to Skrivefejl: Herrmann har »eine Rein- 
schrift der Gesta Danorum«; Prof. B. »eine Reinschrift des 
Gesta Danorum«; endvidere bruger Herrmann Betegnelsen 
»Das Angers-Bruchstick«, hvad der i Prof. B.'s Afskrift er 
blevet til »Das Angers-Fragment«. Én tredie Afvigelse » Die 
Ånderungen« for »Diese Ånderungen« beror formodentlig 
paa en bevidst Ændring i Citatet. Endvidere gengives S. 203 
et Citat af Saxo paa tre Linier, og her møder vi atter en Fejl, 
endda en slem Fejl, som gør det hele meningsløst, »impo- 
nitus« for »impunitus«. 


1 Den samme Opfattelse, som han gør gældende, hævdes ogsaa af 
P, Herrmann i Erlåuterungen S. 4: »Das Angers-Bruchstuck ist also eine 
Reinschrift der Gesta Danorum, von einem Schreiber angefertigt.« 

At Prof. B. selv kan begaa den Slags Synder, er altsaa 
ikke blot tænkeligt; det staar fast, og det falder mig slet ikke 
ind i den Anledning at bebrejde ham noget. Men hvoraf 
slutter han da, at det samme næppe er tænkeligt for Saxo's 
Vedkommende? Hvorledes kan han vide, at der paa dette 
Punkt er saa himmelvid en Forskel mellem Prof. B. og Saxo 
Grammaticus? 

Det Spørgsmaal, om vi i Angersfragmentet har Saxo's 
egen eller en Skrivers Haand, staar naturligvis ikke — hvad 
man maaske kunde være tilbøjelig til at slutte af Prof. B.'s 
ovenfor citerede Résumé — i Forbindelse med Afhandlingens 
Hovedstykke, i hvilket altsaa søges vist, at Fragmentets 
Skildrirfg af Kong Skjold kun kan betragtes som et rent 
foreløbigt Udkast, medens der i Pariserudgavens Redaktion 
af det samme Stykke findes tydelige Spor af en fremmed 
Haand, som efter Saxo's Død har arbejdet med hans Kladde 
og paa dette Grundlag — ret klodset — ved Tilføjelser og 
Ændringer, som lader sig paavise, har skabt en stærkt inter- 
poleret Text. Problemet undersøges i Afhandlingen fra flere 
forskellige Sider og i Overensstemmelse dermed specialiseres 
Resultatet S. 215 i disse fem Theses: 

1) at det store Indskud i Skjold-Beretningen er indvist 
paa en Plads, hvor det gør Brud paa en klar og omhyggelig 
formet Sammenhæng, 

2) og at det i den offentliggjorte Gesta Danorum — Pa- 
riserteksten — er henflyttet til et andet Sted, hvor det afsted- 
kommer mindst lige saa megen Uorden, 

3) at det store Indskud bestaar af en Række delvis tilfæl- 
digt sammenførte, uordentligt opregnede Punkter, der synes 
foreløbigt hensatte til senere Udførelse, 

4) hvilken Udførelse dog aldrig er blevet foretaget, idet 
blot en enkelt eller et Par — forringende — Tilføjelser er 
blevet gjort, samtidig med at Rækkefølgen af Punkterne for- 
andres, hvorved en Sammenhæng brydes, 

5) at der af det rige Variantstof er gjort en aabenbart 

overfladisk og punktvis Anvendelse, nemlig kun, hvor dets 
Sammenhæng var ligetil og let læselig. 

Hvad den første These angaar, er vi fuldkommen enige; 
men paa Resten ser jeg ganske anderledes end Prof. B., tror 
overhovedet ikke, at han for nogen af dem har ført end ikke 
et delvis fyldestgørende Sandsynlighedsbevis — om egentlig 
Dokumentation kan der jo ved den Slags Undersøgelser for- 
nuftigvis aldrig blive Tale. 

Lignende Theorier som den, Prof. B. i sin Afhandling 
gør sig til Talsmand for, at Saxo's Gesta, som Værket fore- 
ligger 1 Pariserudgaven, efter Forfatterens Død blev bearbej- 
det af en fremmed Haand, er jo tidligere fremsat af andre. 
Naar Prof. B. nu atter tager Spørgsmaalet op, er det let for- 
staaeligt, at han samler sin Kritik netop om Skjoldpartiet 
og det dertil knyttede lange Indskud nedskrevet i Hast af 
Forfatteren rimeligvis med den Tanke, at det senere skulde 
tages op til fornyet Overvejelse for Enkelthedernes Vedkom- 
mende. Denne Efterprøvelse, som formentlig virkelig blev 
gennemført af Saxo selv, gav nemlig Anledning til enkelte 
ret indgribende Ændringer, og saaledes opstod en væsentlig 
Uoverensstemmelse mellem Kladden og den endelige Redak- 
tion, en Spalte som gav Prof. B. Mulighed for her at drive 
en Kile ind og gøre sit Synspunkt gældende. 

Mod den Plads, Saxo til Slutningen gav denne lange Til- 
føjelse, retter han saaledes en stærk Kritik (Punkt 2), ganske 
uden Grund forekommer det mig; thi Sammenhængen mel- 
lem den oprindelige Text og Tilføjelsen bliver ved Flytningen 
hen foran Puellam saa klar og naturlig som vel muligt. Efter 
at have afsluttet Skjolds Historie gaar Saxo her over til at 
fortælle om hans Efterfølger, Sønnen Gram. Det falder der- 
for ganske af sig selv, at dette Afsnit begynder med Beret- 
ningen om, at Gram var en Søn af Skjold og den tidligere 
omtalte Alvilde. 

Fremdeles betragter jeg det som givet, at de Indvendinger 
mod den ny Plads, han henter fra Tilføjelsens hele Karakter, 

ikke holder Stik. Prof. B. ser galt, naar han hævder, at Til- 
føjelsen« er et Stykke Lovtale, en Almenskildring, der tilsigter 
at give en Fremstilling af Skjold, ikke paa et enkelt Punkt 
af hans Bane, men sammenfattet til en hel typisk Figur«, og 
at som Følge deraf »Den naturlige Plads for et saadant al- 
mindeligt Billede vilde være at finde efter Heltens Ægteskab 
og Tronfølgerens Fødsel«. Tilføjelsen indeholder aldeles ikke 
nogen Almenskildring af Kongen; den handler, som Prof, B. 
selv med rene Ord siger (S. 199), udelukkende om Kong 
Skjolds fredelige Gerninger, giver en Karakteristik af hans 
indre Styrelse. Dette har Forfatteren lige fra første Færd 
bestemt markeret gennem Ordene: »Hic non armis modo, 
uerum eciam patrie caritale conspicuus extitit«. Lige forud 
gaar 1 Parisertexten Skildringen af Skjolds krigerske Be- 
drifter; 1 Tilføjelsen berettes saa som Parallel hertil om hans 
fredelige Arbejde for Landets Vel, og dermed slutter For- 
tællingen om Kong Skjold. | 

Formelt kan der intet indvendes mod den; den aabner, 
hvad Opbygningen af Helheden angaar, overhovedet ingen 
Mulighed for den Antagelse, at her har en senere klodset 
Haand været paa Spil. Alt tyder paa, at den Flytning af 
Episoden, vi ved Pariserudgavens Hjælp kan konstatere, 
skyldes Saxo selv. 

Formodentlig som en Støtte for sin Theori om Skjoldpar- 
tiets Omarbejdelse efter Saxo's Død minder Prof. B. om, at 
Museumsinspektør J. Olrik 1 Hist. Tidsskr. har gjort op- 
mærksom paa en næsten ordret Overensstemmelse mellem 
et Par Sætninger 1 det oprindelige Skjoldparti og Skildringen 
af Knud den hellige som Prins i 11. Bog. Selv finder han, 
at den sandsynligste Forklaring paa Overensstemmelsen er, 
»at Teksten i 11. Bog har modtaget en lignende Overarbej- 
delse som Skjold-Stykket efter, at denne sidste var foretaget «. 

Dette er ikke rigtigt og formodentlig foranlediget ved, at 
Prof. B. lige saa lidt som Museumsinspektør Olrik har lagt 
Mærke til, at de paagældende Sætninger begge Steder skyldes 

Efterligning af et og samme Sted hos Valerius Maximus — 
netop det, der er citeret helt ud ovenfor, Side 282. Her er 
altsaa sket noget ganske lignende som lidt længere nede i 
Skjoldstykket med Sætningen »affirmare solitus, pecuniam 
ad milites, gloriam ad ducem redundare debere«, der i 
16. Bog, hvad P.E. Miller har gjort opmærksom paa, til- 
lægges Absalon og som ligeledes stammer fra en Efterligning 
af Valerius Maximus IV, 3,8. I begge disse Tilfælde an- 
vendte Saxo med længere Mellemrum det samme Sted som 
stilistisk Forbillede. Det er altsaa tydelige Spor af hans egen 
Haand, vi finder saa vel i Skjoldstykket som i 11. Bog, ikke 
Resultatet af en Textredaktørs Arbejde. Det vilde jo være 
en ganske urimelig Antagelse, at en almindelig middelal- 
derlig Textredaktør, hvis Kvalifikationer af Hypothesens 
Ophavsmand ingenlunde sættes særlig højt, skulde have 
helliget sig til et dybtgaaende Studium af Valerius Maximus. 

Det stilistiske Forbillede, Saxo har fulgt ved Udform- 
ningen af et Par af de Punkter, den store Tilføjelse omfatter, 
er jo forlængst fastslaaet; de viser udelukkende Paavirkning 
fra en eneste Kilde: Valerius Maximus, og den Lighed, der 
kan paapeges, angaar ikke Indholdet, men kun Formen. Til 
det, der saaledes fra gammel Tid staar fast, mener Prof. B. 
at kunne føje en ny Landvinding: Sætningen »Omnium es 
altenum ex fisco suo soluebat« skal være hentet fra Justinus, 
der om Alexander den store beretter, at han lovede sine Sol- 
dater »se æs alienum propria inpensa soluturum, ut præ- 
dam præmiaque integra domos ferant«. 

Jeg ser ikke rettere end, at de to Steder hverken reelt 
eller formelt har noget med hinanden at gøre. Saxo taler 
om, at Kongen vil betale alles dvs. alle sine Undersaatters 
Gæld, medens Alexanders Løfte hos Justinus kun gælder 
Hærens Soldater. At Sætningerne heller ikke formelt viser 
Lighed ud over det ganske almindelige Udtryk »æs alienum 
solvere« er jo indlysende. Har Saxo for denne Sætnings 
Vedkommende overhovedet gjort et stilistisk Laan, saa maa 

det snarere være hos den klassiske Forfatter, han staar i saa 
stor Gæld til, Valerius Maximus. Hos ham alene genfinder 
vi i hvert Fald (VI, 2,11) Udtrykket »æs alienum alicuius ex 
suo fisco solvere«, 

Hermed mener jeg, at ogsaa de usandsynlige Slutninger, 
som Prof. B. strax bygger paa sin formentlige Opdagelse 
(201—2; 204), med det samme gaar ud af Sagaen; jeg skal i 
hvert Fald ikke komme tilbage til dem. 

Den anden Opdagelse, Prof. B. har gjort med Hensyn til 
Saxo's Forbilleder ved Affattelsen af den lange Tilføjelse, er 
utvivlsomt et rent Fata morgana ligesom den første. Saxo 
skal her have fulgt og videre udført Svend Aggesens Tanke 
(S. 202), »at Kongen bar Navnet Skjold saa at sige af sym- 
bolske Grunde, fordi han værnede saa vel om Landet «. 

Det lader sig overhovedet ikke paavise, at Saxo har be- 
nyttet Svend Aggesens Værk, og paa dette Sted kan det i 
hvert Fald ikke have tjent ham til Forbillede; thi Svend be- 
grunder Skjolds Navn alene med hans kraftige Forsvar af 
Rigets Grænser, medens Saxo selv udtaler, at de efterfølgende 
Konger fik Fællesnavnet (vocabulum commune) Skjoldunger 
efter ham formedelst de Prøver, han gav paa sine Evner 
(indolis experimenta). Hver har sin meget forskellige For- 
klaring af Navnet, har altsaa haft en afvigende Mening om 
dets Oprindelse. Men i saa Fald er det jo udelukket, at Saxo 
paa dette Punkt skulde have fulgt og videre udført Svend 
Aggesens Tanke (S. 202). 

Dette Fund tillægger Prof. B. ligeledes saa stor Værdi, at 
han senere bygger videre derpaa, som om det var en sikker 
Kendsgerning (S. 203). Ogsaa disse Hypotheser skal jeg lade 
ligge og kun betone, at efter det, vi ovenfor saa, kan det ikke 
være rigtigt, »at det store Indskud er stærkt præget af rige- 
lige Ligheder med Almensteder allevegne fra .... og derfor 


1! Endnu et Udtryk, som Saxo anvender i den store Tilføjelse nemlig 
"clandestinis insidiis', stammer vistnok fra Valerius Maximus (11, 5,3); saa- 
vidt jeg er i Stand til at konstatere, forekommer det kun hos ham. 

gør et noget upersonligt og splittet Indtryk«. Lighederne er 
udelukkende stilistiske, angaar ikke Indholdet, og de stam- 
mer, forsaavidt der overhovedet kan være Tale om Efterlig- 
ning, alle fra det samme Forbillede nemlig Valerius Maximus. 
Vi kommer nu til det tredie af Prof. B's fem Punkter, 
Paavisningen af, »at det store Indskud bestaar af en Række 
delvis tilfældigt sammenførte, uordentligt opregnede Punkter, 
der synes foreløbigt hensatte til senere Udførelse«. 
Forinden vil jeg dog gerne have Lov til at bemærke, at 
heller ikke jeg anser denne Skildring af Kong Skjolds store 
og gode Handlinger som Samfundsreformator for et Mester- 
værk. Saxo har her sammenstillet nogle spredte Træk af en 
samfundsreformatorisk Virksomhed, der tildels slet ikke 
passer paa en Oldtidshersker; enkelte af dem er rimeligvis 
hentede fra hans egen Samtids gejstlige Idealer. Han har 
end ikke forsøgt at samle dem til noget Helhedsbillede, men 
kun ordnet dem efter et rent stilistisk Synspunkt. Tydeligt 
fremtræder som særlige Afsnit af Helheden: 1) Forbindelses- 
leddet med det foregaaende, 2) en almindelig Karakteristik af 
Kongens Virksomhed i denne Retning, endelig 3) en Del en- 
kelte Exempler, hvis Rækkefølge efter Skildringens Karakter 
maatte være ret tilfældig. Ligesom Blomsterne i en Buket 
kunde de arrangeres smagfuldt paa mer end én Maade. 
Den rhetorisk-stilistiske Opbygning af Stykket, som Hel- 
hed betragtet, er der altsaa slet intet at indvende mod, og 
naar Prof. B.retter sit Angreb mod den, beror det vel hoved- 
sagelig paa en mangelfuld Forstaaelse af et enkelt Led; men 
heller ikke Saxo's Sondring mellem almindeligt og specielt 
synes han at have haft Blik for. Han hævder nemlig, »at i den 
oprindelige Affattelse af Skjold-Afsnittet findes der ... ikke 
nogen som helst Angivelse af, hvornaar og hvorledes Skjold 
bliver Konge (S. 203)«. Det er rigtigt nok, og Grunden ligger 
simpelthen deri, at dette indirekte var berettet lige i Forvejen, 
hvor det fortælles, at Faderen, hans Forgænger, ved et Folke- 
oprør (patrie consternacione) mistede baade Trone og Liv. 

Tronfølgen tænker Saxo sig ikke anfægtet heraf; Skjold 
bliver Konge efter Faderens Død. Paa hvilket Tidspunkt i 
hans Liv denne Begivenhed indtraf, var formodentlig ikke 
oplyst i den Tradition, Saxo fulgte, og derfor hører vi heller 
intet derom. 

Tronskiftet er altsaa berørt i det foregaaende, og det er 
ikke rigtigt, at Saxo med Ordene >»Sed et regnum patris im- 
probitate amissum, uirtute recuperauit« tager en Sag frem, 
som han havde ladet ligge under den oprindelige Affattelse: 
Spørgsmaalet om, hvorledes Skjold atter fik Kongemagten 
1 sine Hænder, efter at den var frataget hans Fader. Saxo 
taler nemlig i de ovenfor citerede Ord ikke om Tronfølgen 
(Generhvervelse af Riget), men om Generhvervelse af den 
Kongedømmet tilkommende Magt og Myndighed!, som ved 
Faderens Voldsfærd var blevet rystet i sin Grundvold. 

I Sætningerne Siquidem — recuperauit har vi den al- 
mindelige Karakteristik af hans sociale Virksomhed: Lov- 
givningsvirksomhed, gavnlige Foranstaltninger paa alle Om- 
raader, hvortil ved sed et (ligeledes) knyttes et nyt sideordnet 
Led”, Befæstelsen af den ved Faderens Færd i sin Grund- 
vold rystede kongelige Myndighed. Dette sidste tog natur- 
ligvis Tid og var af ligesaa stor Betydning som de to forud- 
nævnte Led, maatte gaa Haandi Haand med dem, og henføres 
derfor med Rette til den almindelige Karakteristik af Kon- 


1 Ogsaa i klassisk Latin forekommer regnum .hyppigt i denne Be- 
tydning. 

?2 Ganske som her er den rhetoriske Opstilling af Hovedleddet i 
Nannas afslaaende Svar paa Balders Bejlen S. 734—14 (Holders Udg.) Først 
udhæves (L. 4—7) i Almindelighed, at Mennesker og Guder ikke kan ind- 
gaa Forbindelse med hinanden paa Grund af Forskellen mellem Himlens 
Sønner og Jordens Børn; dertil føjes som sideordnet Betragtning ved sed et, 
at naar det alligevel sker, plejer Guderne at bryde Forbindelsen. Endelig 
angives i tre Aarsagssætninger, hvori den hindrende Forskel bestaar: Gu- 
derne er ophøjede, Menneskene lavtstaaende, Guderne mægtige og rige, 
Menneskene elendige og fattige, endelig er Gudernes Herkomst ædel og 
højbaaren, saa de ogsaa paa dette Punkt staar langt over jordbundne 
Dødelige. 

gens Virksomhed. Først efter denne almindelige Angivelse 
følger, nærmest som en Række Exempler, Opregningen af 
nogle specielle Foranstaltninger, som iværksattes af ham til 
det almene Bedste. 

Som Helhed er altsaa Tilføjelsen i hvert Fald korrekt 
opbygget i stilistisk Henseende. Jeg kan derfor ikke ind- 
rømme Prof. B., at Indskuddet, som det foreligger i Angers- 
fragmentet, blot er et Udkast, der meddeler Elementerne til 
en Skildring. Saxo har aabenbart i stilistisk Henseende gen- 
nemarbejdet Stykket særdeles omhyggeligt, inden han ned- 
skrev det, og paa det Punkt foretog han heller ikke nøgen 
Ændring ved den endelige Redaktion. 

Den Del af Prof. B.'s Afhandling, jeg hidtil har gennem- 
gaaet (Punkt 1—3), maa nærmest betragtes som en Forpost- 
fægtning, der indleder det egentlige Hovedslag. Ved sin Kri- 
tik af Skjoldafsnittet i Angersfragmentet vil han vise, at den 
Skikkelse, hvori Saxo ved sin Død havde efterladt dette Parti, 
maatte opfordre Redaktøren, som besørgede den endelige 
Udgave af Værket, til at forsøge sig netop her. Sporene af 
hans Arbejde kan man altsaa vente at finde gennem en 
Sammenligning af det oprindelige Udkast i Angersfragmentet 
med Pariserudgaven, der for os repræsenterer den endelige 
Text. Lad os da se lidt paa de Fund og Iagttagelser, Prof. B. 
mener i saa Henseende at have gjort (Punkt 4). 

Fragmentet har Varianterne egros ? egentes; Parisertexten 
blot egros. Det er mig umuligt 1 det trufne Valg at finde 
nogetsomhelst Vidnesbyrd om, at det skyldes en senere 
Textredaktør, ikke Saxo selv; Prof. B. forudsætter som en 
given Sag, at den trufne Ændring stammer fra den første 
(S. 207—8). 

Fragmentet slutter med en ufuldstændig Sætning benig- 
nius prouid[ere]... Resten er bortfaldet ved Bladets Beskæ- 
ring; i Parisertexten ender Sætningen saaledes: benignius ex- 
hibere solebat. Hvis der i Kladden ligesom i det foregaaende 
havde staaet to Varianter, prouidere +? benignius exhibere, 

skønner Prof. B., at Textredaktøren vilde have foretrukket 
den første. Dette sidste slutter han af to andre Tilfælde, og 
for deres Vedkommende er der jo ikke engang ført Bevis for, 
at Valget skyldes Textredaktøren. Mig forekommer den Slags 
Slutninger yderst vovelige. Men det kan saamænd ikke skade, 
om vi for én Gangs Skyld foreløbigt acquiescerer ved hans 
Resultat, at der oprindelig i Kladden kun stod »prouidere 
solebat«. Deraf følger, mener han, at Redaktøren maa have 
rettet prouidere solebat til benignius exhibere solebat. Nej, 
hvis her er foretaget en Rettelse, saa er det højst usandsyn- 
ligt, at den skulde være foretaget af en senere Redaktør, ikke 
af Saxo selv; thi Udtrykket benigne alicui aliquid exhibere 
er laant fra Valerius Maximus VIII, 7, Ext. 12; det forekom- 
mer næppe hos nogen anden klassisk Forfatter, og det maa, 
som ovenfor bemærket, betragtes som udelukket, at Redak- 
tøren, inden han gav sig i Kast med at rette i Kladden, skulde 
have underkastet Valerius Maximus et ligesaa grundigt Stu- 
dium som det, Saxo havde gjort ham til Genstand for. 

Jeg har tidligere gjort opmærksom paa!, at Sætningen 
Idem — excitabat, der i Pariserudgaven øjensynlig indtager 
en ren forkert Plads indenfor Skjoldstykket (= Holders Udg. 
1138—40) og mangler i Fragmentet, bør flyttes hen efter testa- 
tus, hvor den passer fortræffeligt i Sammenhængen. End- 
videre har jeg sammesteds oplyst, at der intet er i Vejen for 
den Antagelse, at den oprindelig før Bladenes Beskæring 
fandtes i Angershaandskriftet netop paa den Plads, hvortil 
jeg mener den bør henflyttes; thi Sætningerne Proceres-— 
debere, som nu indeholder den sidste af de indre Foran- 
staltninger, der i Indskuddet tillægges Skjold, har i Frag- 
mentet Plads foran den defekte Slutning Egros—prouid[ere]… 
I Fortsættelse af den fulgte da rimeligvis ldem perditam cet., 
som maa antages at have staaet paa det afskaarne Stykke af 
den nederste Bladrand. Den Betragtning, Prof. B. gør gæl- 


1 Aarb. f. n. Oldk. 1925 S. 80 fø. 

dende mod dette Forslag, at da Texten vitterlig er blevet 
Interpoleret andre Steder under Redaktionen, er det rime- 
ligere at antage, at det samme er Tilfældet her, synes mig i 
og for sig slet ikke paa Forhaand indlysende, og, som vi 
strax skal se, holder den heller ikke Stik i Realiteten. Det er 
nemlig absolut ikke vitterligt, at Parisertexten i dette Stykke 
blev interpoleret under Redaktionen. Men selv om saa var, 
skulde der dog meget til, for at man kunde tro, at ogsaa dette 
Stykke var tilføjet af en Interpolator. Hele den paagældende 
Periode viser sig nemlig, hvad der ingenlunde er ualminde- 
ligt hos Saxo, at være et veritabelt Mosaikarbejde sammensat 
af stilistiske Laan fra Valerius Maximus!. Man kan roligt 
gaa ud fra, at et saadant opus musivum udførte en senere 
Redaktør ikke — af den gode Grund, at han var ude af Stand 
dertil. Laanene fra Valerius Maximus viser tillige, at Knabes 
i og for sig usandsynlige Antagelse?”? ikke kan være rigtig. 
Hvis Ideen til dette Stykke var hentet fra Fortalen (ed. Hol- 
der 2381—86), vilde sikkert ogsaa Fortalens Udtryk gaa igen her. 

Prof. B. har vistnok set rigtigt, naar han i Overensstem- 
melse med tidligere Forskeres Mening hævder, at Ordene 
»acrem penam exegit,tanquam in omnium libertorum penam 
unius crimen redundare par esset« maa være en fremmed 
Tilføjelse i Pariserudgaven. De findes ikke i Angersfrag- 
mentet, og Indholdet synes at passe daarligt til Saxo's pan- 
egyriske Fremstilling af Skjolds fredelige Virksomhed. Der- 
imod tror jeg ikke Prof. B. har Ret i at fordele Tilføjelsen i 
to Tempi; det hele er en simpel Randglosse fra en senere Tid. 
Han søger at vise, at det i Virkeligheden drejer sig om to 


! Sætningen lyder: Idem perditam et eneruam uitam agentes continen- 
ciamque luxu labefacere solitos, ad capessendam uirtutem rerum agita- 
cione sedulus excitabat. Udtrykket enervis vita har vi Val. Max. VI, 4, 2. 
(Pariserudgavens eneruam er en Textfejl, som man med Undren ser gaa 
igen i senere Udgaver, smilgn. Saxo ed. Holder 2ss5 ab enerui mollitudine. 
Et Adjektiv enervus findes overhovedet ikke); abstinentiam labefacere 
ibid. IV, 3, Ext. 3; endelig ad capessendam uirtutem rerum agitatione ex- 
citare ibid, VH, 2, 1. ? Knabe, Einleitung, S. 23. 

Ting: en Udvidelse til Sætningen »Primus rescindendarum 
manumissionum legem edidit— petitus«, som lød »tanquam 
in omnium libertorum poenam unius crimen redundare par 
esset«, og som han øjensynligt tillægger Redaktøren. Frem- 
deles Ordene »acrem poenam exegit« tilligemed Punktum 
efter edidit, der skal være en senere Tilføjelse af én, der ikke 
opfattede Sætningskonstruktion. Til denne særdeles kun- 
stige og meget usandsynlige Sondring griber Prof. B. tydeligt 
nok kun, fordi han mener (S. 207), at det ikke gaar an at 
sætte de to Led »acrem poenam exegit« og »tanquam—par 
esset« i indbyrdes Forbindelse. Herfor er der imidlertid 
intet i Vejen, naar man opfatter Tankegangen noget ander- 
ledes, end han gør, og oversætter: »Han krævede: (sc. gen- 
nem den af ham givne Lov) en streng Straf (sc. for den paa- 
gældende Forseelse), som om det var billigt, at en enkelts 
Forbrydelse skulde gaa ud over alle Frigivne«. Saaledes op- 
fattet volder Interpolationen ingen Vanskelighed hverken 
med Hensyn til Ordenes Mening eller til Forklaringen af dens 
Oprindelse. En Læser af Saxo lettede i Randen af Texten 
sit Hjerte, saadan som det undertiden sker baade i Haand- 
skrifter og i trykte Bøger, med en Bemærkning om det uret- 
færdige i den af Skjold givne Lov, og som saa mange andre 
Randtilføjelser vandrede ogsaa denne senere ved en Afskri- 
vers Misforstaaelse ind blandt Forfatterens egne Ord. At der 
i dette Tilfælde slet ikke kan være Tale om, at Redaktøren 
havde en Finger med i Spillet, forekommer mig indlysende. 

Endnu en Støtte for Redaktørhvpothesen mener Prof. B. 
at finde i den Maade, hvorpaa Kladdens Varianter i Pariser- 
udgaven blev benyttede (Punkt 5). Han tror nemlig at kunne 
paavise, at der ved den endelige Opstilling af Texten ikke 
har fundet nogensomhelst egentlig Vurdering Sted af de op- 
stillede Varianter. »Kun hvor Tekstens Redaktør gled lige 
over i den sig tilbydende Læsemaade, der modsat Hoved- 
teksten førte Sammenhængen til Ende i samme Linie, har 


denne undertiden fundet Naade for den Kopierendes Øjne«. 
Aarb. f. nord. Oldk. og Hist. 1927. 20) 

Til Bevis citeres en Del Exempler, af hvilke jeg tillader 
mig at anføre to (Nr. 3 og 4): 

I det første har Fragmentets Grundtext: 

Quem cum bellicorum operum socium haberet. Varianten 
over Linien lyder: quo bellicarum uirtuturn socio fretus, i 
Parisertexten læses: Quo bellicorum operum socio fretus. 

Varianten blev altsaa ingenlunde udenvidere optaget. 
Udtrykkene bellicarum uirtutum og hellicorum operum er 
vejede mod hinanden, og der er truffet et Valg; thi noget af 
den gamle Grundtext bibeholdtes, saa at Varianten ikke i 
sin Helhed fik Plads i Texten. 

I Nr. 4 lyder Fragmentets Text (Bl. 2 A. L. 14): 

cognosset tam indigne condicionis uinculum execratus, 
medens Parisertexten har cognosceret tam indignam regio 
sanguine copulam execratus. 

Heller ikke her finder vi Variantmuligheden benyttet i 
Overensstemmelse med Prof. B.'s Angivelse; thi den lige 
over indigne condicionis uinculum staaende Variant lades 
upaaagtet, medens den langt ude 1 Marginen anbragte op- 
tages. Endvidere maa Redaktøren vel have overvejet Sagen, 
før han indsatte cognosceret for cognosset. 

Jeg ser altsaa ikke rettere end, at en Del af Prof. B.'s egne 
Exempler aflægger et kraftigt Vidnesbyrd imod ham. Men 
naar saa er, kan han ikke vente, at andre skal dele hans 
Opfattelse. 

Hermed er vi kommet til Ende med Beviserne for Prof. B.'s 
fem Punkter; men ogsaa i den øvrige Del af Saxo's Værk 
mener han at kunne finde visse Indicier for Rigtigheden af 
sin Antagelse, der dels tyder paa, at Saxo efterlod sit Værk i 
ufuldført Stand, dels viser Spor af Redaktørens Indgriben. 
Som Exempel paa det første anføres Slutningen af Gesta 
Danorum, der ikke synes ham formet paa værdig Vis. 

Jeg er overbevist om, at han har Uret. Den Dom, han 
fælder, stemmer ikke med Virkeligheden, og Grunden er, at 
den hviler paa aldeles utilstrækkelige Præmisser, nemlig 

den allersidste Sætning. Værket afsluttes tværtimod paa en 
baade smuk og værdig Maade af Forfatteren. Den Periode, 
hvormed Bogen ender, maa nemlig regnes fra Ordene: Ita 
Sclauicarum rerum dominium (ed. Holder 67514). Saxo ud- 
hæver først baade Valdemars aarelange forgæves Anstren- 
gelser og det glimrende Resultat, der satte Kronen paa 
Knud VI's kortvarige Kampe. Selve Himlen varsler efter 
det afgørende Slag Danernes endelige Sejr, Slavernes Under- 
ivingelse. Og de Danskes Overherredømme føltes ikke som 
et trykkende Aag af de undertvungne; deres egen Hersker 
holdt med ubrødelig Troskab fast ved Forbindelsen med 
Danmark til sin Dødsdag, ventede, at den skulde blive til 
Gavn og Lykke for hans Folk. Hvad forlanger Prof. B. 
egentlig mere? 

Spor af Redaktørens Indgriben antages at foreligge i selve 
Tilegnelsen. Man bliver yderst overrasket, naar man S. 217 
læser, at »Den Helgen-Avus til Valdemar II, som man skulde 
tro var Bedstefaderen Knud Hertug, er sikkert efter Redak- 
tørens Opfattelse Knud Konge, om hvem det i Krøniken for- 
tælles, at han krigede paa Østersøens Kyster, saaledes ogsaa 
paa Estland. Naar det i Fortalen siges, at hans Hellighed 
nu straaler paa de samme Steder, hvor han i sin Tid kæm- 
pede, sigtes sikkert til Korstogene til Estland og formodentlig 
særlig til Toget 1219...«. Prof. B. farer her vild, øjensynlig 
fordi han ikke kender Saxo's Krønike tilstrækkelig nøje. 
Gjorde han det, maatte han jo vide, at i 13. Bog af Gesta 
fortælles udførligt om Knud Hertugs sejrrige Kampe med 
den mægtige slaviske Fyrste Henrik Gotskalks Søn, ja Saxo 
bruger endog disse Ord ved Omtalen af hans Sejre (ed. Hol- 
der 41715): »Secundo quoque, nouatis copiis, omnem Scla- 
uiam strage atque incendio implicauit; nec solum patriam 
hoste, sed eciam hostem robore uacuefecit«. Slaverne var 
paa den Tid Hedninger!; medens de i Valdemar II's Dage 
var kristne. Hertil sigter naturligvis Saxo's Ord i Fortalen, 


? Et stort Oprør, som udbrød efter Mordet paa den kristelig sindede 
20” 

og det er da formentlig indlysende, at man af dem ikke kan 
drage den Slutning, at en senere Redaktør her lagde sin 
Uvidenhed om de faktiske Forhold for Dagen. 

Medens saaledes Redaktøren faar Skyld for en Forvex- 
ling, som ingen før Prof. B. har opdaget, maa Saxo selv bære 
Ansvaret for »den Vildfarelse, der skjuler sig i Udtrykket 
Elbens skiftende Vande«". Heller ikke dette er synderlig ret- 
færdigt ; thi ogsaa Vildfarelsen tilhører udelukkende Prof. B. 
Elbens Vande paavirkes jo selv ret langt fra Mundingen i 
høj Grad af Tidevandet i Nordsøen. Om Aarsagen til dette 
Fænomén skal efter Prof. B.'s Mening Saxo have haft en 
fuldkommen vrang Forestilling; thi, siger han, »Det er øjen- 
synligt, at Elben her er blevet opfattet ikke som et Vandløb, 
men som en Havarm«. Nej, det er ganske udelukket. Der- 
imod er det øjensynligt, at Prof. B..s Kendskab til Saxo's 
Værk uden Skade kunde være større, end det aabenbart er. 
Angaaende Saxo's Forestilling om Elben vil jeg blot gøre 
ham opmærksom paa disse to Steder, som citeres efter Hol- 
ders Udg.; der kunde anføres flere: IV, 11829 »Danorum 
iuuentus Albyam fluuium tanta nauigiorum frequencia com- 
pleuit cet.« og XV, 65026 »Posthec a Cesare nauigia, quibus 
Albiam superaret sagittariis et funditoribus completa, per 
pronum amnis alueum immitluntur«. Saxo, som i sin Text 
viser sig at være fuldstændig paa det Rene med, at Elben er 
en Flod, skulde altsaa ikke destomindre i sin Fortale have 


Fyrst Gotskalk, Henriks Fader, bragte atter Hedenskabet fuldstændig til 
Sejr i Slaverlandet, jynfr. Adami Gesta Ill, 50—51. 

! Gengivelsen af Saxo's Ord 'Albieque reciprocos fluctus' er laant fra 
Museumsinspektør Olriks Oversættelse. Det dækker imidlertid ikke Ori- 
ginalens Tankegang. Bedre vilde være 'Elbens af Tidevandet paavirkede 
Strøm (egnl. Bølger); thi en Flods Vande kan kaldes skiftende af flere 
Aarsager (Strømhastighed, Vandstand ved Foraarets Begyndelse og i den 
tørre Sommertid, Vandets Farve paa forskellige Strækninger af dens Løb). 
Desuden betyder reciprocus aldrig skiftende iren Almindelighed. Dog selv 
om Oversættelsen er uheldig og ukorrekt, saa har Olrik idetmindste for- 
staaet Saxo's Mening med Udtrykket ganske rigtigt, som det fremgaar af 
Note 1 til S. 55 af hans Oversættelse. 

opfattet den som en Havarm. Her kunde man maaske være 
berettiget til at sige, at det er næppe tænkeligt. 


Til Bestemmelse af Havnen Hulyuminnis Beliggenhed, 
ud for hvilken Absalon, rimeligvis den 24. Oktober 1166, med 
kun tre Skibe slog ni vendiske Sørøverskibe paa Flugt, inde- 
holder Overleveringen, ret besét, kun to Oplysninger af 
Vægt: for det første Navnet, som især gennem Sammensæt- 
ningens sidste Led tvdeligt angiver Lokalitetens Art, altsaa 
det Omraade, enhver Identifikation er begrænset til; for det 
andet den ganske korte Skildring, Saxo i 14. Bog giver af 
Kampens Forhistorie og Forløb. Alt hvad der ellers berettes 
er uden afgørende Betydning, derom er jeg enig med Mu- 
seumsinspektør Jørgen Olrik, som i en Afhandling, der hører 
til Festskriftet for Kr. Erslev, har taget dette Spørgsmaal op 
paany. 

Saameget mere maa man da undre sig over, at han med 
Hensyn til Navnet selv ubetinget giver Knytlingasaga For- 
trinet, ja hævder, at Sagaens Navneform aabenbart er den 
rigtige, hvorefter Pariserudgavens forvanskede Navn kan 
rettes. Mig forekommer dette Standpunkt i høj Grad be- 
tænkeligt. Knytlingas danske Stednavne har lutter islandske 
Former, og disse falder jo saa godt som aldrig helt sammen 
med vort Sprogs. Dertil kommer endvidere, at dette Stykke 
om Kampen ved Hulyuminni ikke blot er bevaret i Pariser- 
udgaven, hvor Slutningen af Navnet er fejltrykt (-immensi 
for -minnensi)', men ogsaa i Plesners Fragment, der har 
hele Navnet i korrekt Skikkelse; Begyndelsen af.det lyder 
dér som i Pariserudgaven (huliuminensi). 

I Spidsen for Kritiken af mine Undersøgelser over Hulyu- 
minnis Beliggenhed stiller J. Olrik som orienterende Grund- 


1 Hvorfor skriver Forfatteren i Noten til S. 131: »Pariserudgavens 
uheldige portu Hulyuuimmensi (!) er allerede af Velschou forbedret til 
portu Huliuminnensi«? Æren for Rettelsen tilkommer jo H.F. J. Estrup, 
der foreslog Huliumynnensi. 

lag for Læseren en Oversættelse af det paagældende Saxosted . 
Principielt kan der intet indvendes mod denne Fremgangs- 
maade; tværtimod den vilde være særdeles praktisk, hvis 
ikke Olriks Oversættelse af Saxo overhovedet var uanven- 
delig som Grundlag for enhver dybere gaaende Undersøgelse, 
hvor det kommer an paa en exakt Forstaaelse af denne For- 
fatters Text. Trods den Udbredelse, hans Arbejde har fun- 
det, og trods den Anerkendelse, som er blevet det til Del, maa 
nemlig hans Kundskaber i Latinen betegnes som mangel- 
fulde; desuden er Gengivelsen af Saxo's Ord ofte meget 
uheldig, falder helt udenfor Originalens Mening, selv om 
han utvivlsomt godt véd, hvad de paagældende Glosser be- 
tyder. Endelig fattes ham øjensynlig Blik for de mange For- 
vanskninger, vor Overlevering lider af. 

For hele Værkets Vedkommende kan denne Opfattelse 


her kun underbygges med nogle faa spredte, men typiske 
Exempler!, En nøjagtig Gennemgang af hans Oversættelse 


1 Strax i Begyndelsen af Fortalen oversættes »michi comitum suorum 
extremo« som ovenfor vist (S. 278 med Noten) uden Forstaaelse af, hvad 
Ordet comes efter Saxo's Sprogbrug betyder, ved »den ringeste af hans 
Mænd«. 

Lidt længere nede i Fortalen hedder det om det Hverv, Absalon 
havde paalagt ham: »Igitur oneri cunctis preteriti eui scriptoribus in- 
experto rudes labori(s) humeros subicere coactus cet.« Dette oversættes: 
>»Derfor er det, at jeg har set mig nødsaget til at løfte den Byrde, som alle 
mine skrivende Formænd har ladet ligge, og læsse den paa mine uøvede 
Skuldre cet.« Oversætteren væd sikkert godt, hvad preteriti eui scriptores 
betyder; men ingen vil forstaa, hvad Saxo har ment, naar disse Ord gen- 
gives ved "mine skrivende Formænd,, da deres virkelige Betydning er >de 
svundne Tiders historiske Skribenter«; smign. ovenfor S. 302, Anmk. 1. 

Under Skildringen af Hærenes Opstilling før Slaget ved Viborg 1157 
beretter Saxo (ed. Holder 49724 28): »Medius acies interequitabat cantor, 
qui parricidalem Suenonis perfidiam famøso carmine prosequendo Wal- 
demari milites per summam uindicte exhortacionem in bellum accen- 
deret<. 

Dette Sted, som er ganske lige til, gengives i Olriks Oversættelse saa- 
ledes: »Midt gennem Hæren red en Sanger, der kvad en velkendt Vise 
om Svens lumske Niddingsdaad, hvorved han manede Valdemars Mænd 
til Hævn og æggede dem svarligt til Kamp«. 

af det paagældende Stykke om Absalons berømte Kamp mod 
Sørøverne ved Hulyuminni vil imidlertid kunne tjene som 


Stedet er rent galt oversat; acies er Flertal. Sangeren rider selvfølgelig 
ikke midt igennem den i Slagorden opstillede Hær. Han rider, som Saxo 
tydeligt angiver, midt mellem Hærene, og den Sang, han foredrager, er 
ikke en velkendt Vise ; thi overalt hvor Forbindelsen carmen famosum 
forekommer, er Betydningen udelukkende en Nidvise; smign. Hor. Epist. 1, 
19,31; Tacitus Ann. 16, 29; Suet. Tib. c. 28; Paulus (Juristen) Sent. 5, 4, 6. 

Heller ikke Slutningen af denne Passus er korrekt gengivet. I Saxø's 
Ord ligger, at Visen indeholdt en direkte og kraftig Opfordring (summa 
exhortacio) til at tage Hævn over Udaaden. 

Det vilde selvfolgelig være urimeligt at stille det Krav til en Over- 
sætter, at han ved forvanskede Steder skal finde den rigtige Læsemaade. 
Men bliver Resultatet saa meningsløst, at selv et Barn kan indsé, at det 
er noget Snak, anser jeg det for hans simple Pligt at gøre Læseren op- 
mærksom paa, at her foreligger en Overlevering, som hverken Forfatter 
eller Oversætter kan gøres ansvarlig for. 

Saxo ed. Holder S. 7323 25 lvder: »Hominibus aduersum deos certa- 
tum crederes. Nam Baldero Othinus ac Thoro sacraque deum agmina 
propugnabant. Diuinis humanisque uiribus permixtum aspiceres bellum«, 
Dette gengives — formelt nogenledes korrekt — saaledes: »Det var som 
Mennesker kæmpede med Guder: paa Balders Side stod Odin og Thor og 
Gudernes hellige Skarer, saa her fik(!) man et Slag at se, hvor Guddoms- 
og Menneskekraft stødte sammen«. 

Naar Balder, Odin og Thor kæmper paa den ene Side øg menneske- 
lige Helte paa den anden, saa var det ikke, som Mennesker kæmpede med 
Guder. Nej, Kampen mellem de to Magter finder virkelig Sted. Derfor maa 
den overleverede Passus være forkert; den er komplet meningsløs. Imp. 
coni.aspiceres er urigtigt gengivet (fik man at se); den burde være oversat: 
»der kunde man have sét osv,« smlgn. Madvig's Latinske Sproglære 3. Udg. 
(1852) & 370 & S$S 494 Anmk. 5. 

Saxo ed. Holder S. 22838 beretter, at Kongedatteren Alvildas Moder 
modsatte sig hendes Giftermaal med den tapre Kongesøn Alf og skam- 
mede sin Datter ud i den Anledning: >Qua [Aluilda] procum impensius 
ob uirtutem laudante, conuiciis eam acrius lacerat quod elisis pudicitic 
neruis specierum illecebra caperetur, omissaque uirtulis censura adu- 
lantibus forme blandiciis lascitue mentis intuitum exhiberet«. Qversættel- 
sen lyder: »Da nu Møen priste Bejleren for hans Manddom, skammede 
Moderen hende ud med haarde Ord, fordi hun ej tog sin Ærbarhed i Agt, 
men lod sig lokke af fagert Ydre, glemte at veje hans Dyd og Manddom, 
og letfærdig fæstede sine Øjne paa hans daarende Skønhed«. Skal man slutte 
fra den overleverede Saxotext, er Moderens Bebrejdelser jo fuldkominen 
taabelige. Alvilda priste jo netop Bejleren for hans Dyd og Manddom ! 


306 SAXOPROBLEMER. 


et i Flæng valgt Exempel paa, at de nævnte typiske Fejl 
ingenlunde kan kaldes raræ aves, men forekommer i ikke 
ringe Mængde indenfor de fleste Partier af Værket. For 
Kortheds Skyld er i det følgende den urigtige Oversættelse 
kursiveret, den rette tilføjet i Parenthes: Prælerea — Blandt 
andet (Desuden, endvidere); significat — filstod (tilkendegiver 
han; selvfølgelig ikke for Absalon, men for det Mandskab, 
han havde samlet og nu hjemsendte); fatigatum — at han 
havde gjort sig til Nar (at han var blevet ført paa Vildspor, 
holdt for Nar); in clientela ? Følge med sig (i sin Hird, i sin 
Tjeneste); supradicte expedicionis —- paa delte Tog (det oven- 
for omtalte Tog; hermed kan kun være tænkt paa Toget til 
Hulyuminni); uehementer — især (højlig); quo commodius 
ignis alimenta contraherent — for at hente Brænde (for be- 
kvemmere at kunne samle Ved til Ilden); armis corpora pro- 
tegentibus — grebe bare til Vaaben (dækkede deres Legeme 
med Skjoldene. Fjenderne var nemlig endnu paa Frastand 
og brugte Kastevaaben). 

Foruden de anførte Fejl i Enkeltheder har han ogsaa 
paa et væsentligt Punkt misforstaaet Stykkets Mening og af 
Misforstaaelsen atler draget Slutninger, som naturligvis ikke 
kan holde Stik. 

Texten lyder!: »Qui (2: Arnoldus) cum Absalont delec- 
tandi gracia supradicte expedicionis comes existeret, breui 
eum manum cum piratis conserturum predixerat, uehemen- 
ter se mirari testatus, quo pacto certamini interfuturus non 
sit, presertim cum inseparabiliter eum comitari decreuerit«. 

Det fremgaar heraf uimodsigeligt, at Arnolds Spaadom 
faldt umiddelbart før Absalon drog ud paa Togtet til Hulvu- 
minni, og at han samtidigt udtalte (uehementer — testatus) 
sin Forundring over, at han ikke vilde komme til at deltage 
i Kampen. Disse to Ting (Forudsigelsen og Forundringen! 
skilles imidlertid, som det synes, i Olriks Oversættelse ved 


! Holders Udg. 59438 ff. 

en vilkaarlig Ændring femporelt fra hinanden. Han gengiver 
Sætningen saaledes: »Han var for Underholdnings Skyld 
fulgt med Absalon paa dette Tog og havde forudsagt ham, 
at han om lidt vilde komme i Lag med Vikinger; »men 
især undres jeg over« sagde han »hvor det kan være, at 
jeg ikke selv kommer med i Kampen, da det dog er mit faste 
Forsæt at følge dig ufravigeligt«") — Kongen fik nu Lyst 
til at høre ham fortælle om gamle Dage cet.« 

Hvis der ligger en bestemt Tanke bag denne vilkaarlige 
Sondring, saa er den under alle Omstændigheder vanskelig 
at faa fat paa. Rimeligst bliver det vel, at den foreliggende 
Forvanskning af Saxo's Text er ganske hensigisløs. Men, at 
Forfatteren tænker sig Arnolds Spaadom fremsat i Kong 
Valdemars Nærværelse, altsaa ved Slutningen af Mødet mel- 
lem Kongen og Absalon it Slagelse, medens Saxo sætter den, 
umiddelbart forinden Toget til Hulyuminni paabegyndtes (Qui 
cum Absaloni delectandi gracia supvadicte expedicionis co- 
mes existeret,.... predixerat cet.), ses lidt efter paa Side 133, 
hvor man gøres bekendt med hans Opfattelse af »Fortæl- 
lingens psykologiske Hovedmoment«. Her hedder det nem- 
lig: »Det er Forundringen over, al Arnolds Spaadom virkelig 
gaar i Opfyldelse, som udgør Fortællingens psykologisk set 
bærende Element; og herved spiller det ingen Rolle, at denne 
Forundring næppe deles af den indviede Nutidslæser, der 
kender Kong Valdemars Interesse for de gamle Dage, som 
er bevidnet paa flere Steder i Sakses Danesaga, og som År- 
nold uden Tvivl ogsaa har regnet med, da han fremsatte sin 
Spaadom«. Efter dette maa Kong Valdemar nødvendigvis 
have været til Stede, ellers kunde jo Arnold, da han fremsatte 
sin Spaadom, ikke have regnet med Kong Valdemars Interesse 
for gamle Dage. 

Denne Opfattelse, der altsaa staar i absolut Modstrid med 

1 Denne Del af Udsagnet er, som man ser, uden videre gjort til di- 


rekte Tale, hvorved der gøres Vold paa den direkte Sammenhæng med 
det foregaaende. 

Saxo's egne Ord, er imidlertid en uundværlig Forudsætning 
for Olriks Hypothese. Derfor proklameres den ogsaa faa 
Linier nedenfor som den eneste rette, gøres udenvidere til 
Beretningens »røde Traad«, »det bærende Element«, uden 
"hvilken »Fortællingen simpelthen bliver meningsløs og hen i 
Vejret«. Videre hævdes, at denne episke Sammenhæng (alias 
den røde Traad) maa have en vis indre Sandsynlighed for 
sig. Man skulde synes det kunde være svært nok at frem- 
skaffe en saadan. Olrik mener dog, at det er lykkedes ham: 
»Hovedvægten«, siger han, »maa navnlig lægges paa det 
Moment, at Kong Valdemars Indgriben virkelig hindrer Ar- 
nold i at deltage i Kampen, og dette kan den kun tænkes 
at gøre, naar Kampen finder Sted straks efter; man kan ikke 
tænke sig Kampen findende Sted f. Eks. en Uge senere, thi 
hvorfor skulde Arnold i saa Fald ikke forlængst have ind- 
hentet sin Herre og Mester ?« 

Da nu dette sidste Moment, hvis Hulyuminni henlægges 
til Hulerød, synes ham udelukket, eftersom Arnold i saa 
Fald maatte have kunnet indhente Bispen før Kampen, saa 
findes dermed godtgjort, at Hulyuminni ikke kan identifi- 
ceres med det nuværende Hulerød. 

Der er i Olriks Helhedsbillede af Episoden, netop fordi 
den er bygget over en forkert Fortolkning af et Hovedpunkt, 
saa liden Følgerigtighed og saa stor Uklarhed, at der opstaar 
haabløs Forvirring, naar man forsøger at indordne Beret- 
ningens Enkeltheder deri. Gennemgaar man Punkt for Punkt 
Saxo's korte Skizze, vil Begivenhedernes Rækk efølge og Sam- 
menhæng formentlig træde tydeligt frem: Kong Valdemar 
var, rimeligvis i Begyndelsen af Oktober Maaned, draget til 
Skaane. Dér kom det alarmerende Rygte ham for Øre, at 
Saxerne havde gjort Indfald i Riget. Da de politiske Forhold 
gjorde det sandsynligt, at Rygtet talte sandt, blev Kongen 
stærkt opskræmmet. Han samlede derfor i Hast det Mand- 
skab fra Skaane, som gjorde Rostjeneste, og satte over til 
Sjælland. Det maa altsaa have været hans Hensigt hurtigst 

muligt at naa til Grænseegnene (Sønderjylland) over Sjæl- 
land og Fyn og undervejs samle det Mandskab, han kunde 
faa fat paa, for at standse Fjendens Fremrykning og gøre 
Ende paa Plyndringerne. Paa Sjælland følger han naturlig- 
vis Hovedvejen mod Vest, har til Hensigt at drage over Ros- 
kilde, Ringsted, Sorø og Slagelse til Korsør, Overfartsstedet 
til Fyn. 

Antagelig ventede han ved Ankomsten til Roskilde at 
finde Bispen dér; men traf ham ikke. Absalon var sejlet 
bort kort i Forvejen til Hulyuminni. Dette kan vi slutte af 
Saxo's Fortælling; thi havde de to Mænd haft Lejlighed til at 
drøfte Sagerne sammen i Roskilde, vilde Absalon ikke faa 
Dage efter være kommet til Kongen i Slagelse. Kongen havde 
sendt Bud efter ham, og der er ifølge Saxo's Ord slet intet i 
Vejen for, at Budet kan være afsendt allerede fra Roskilde, 
hvor man selvfølgelig kendte Biskoppens Opholdssted!, og 
at Kongen i sit Brev havde udtalt Ønsket om, at Absalon 
vilde søge ham i Slagelse. Forholdene var jo saadanne, at 
Kongen ikke kunde opholde sig ret længe i Roskilde; det 
gjaldt snarest muligt at naa frem til Krigsskuepladsen. Én 
Ting besørgede han dog formentlig dér, som stod i Forbin- 
delse med Krigsfrygten. Den sjællandske Ledingsflaade fik 
Ordre til at samle sig; denne Ordre blev sandsynligvis ud- 
stedt fra Roskilde, som dengang var Landsdelens Hovedby, 
hvor de politiske Traade løb sammen. Af Saxo's Ord frem- 
gaar, at Befalingen maa være givet før Ankomsten til Slagelse. 
Rimeligvis strax derefter forlod Kongen Roskilde og drog 
videre mod Vest med sine Tropper. I Slagelse mødtes han 
saa med Absalon, og efter en meget lang Konference, om 


i] 


1 I min Afhandling i Aarb. f. n. Oldk. 1925 var jeg endnu ikke blevet 
opmærksom paa, at Texten kunde forstaas saaledes. Ud fra dette Syns- 
punkt maa Stedet oversættes saaledes: »... og efter at have opbudt den 
sjællandske Ledingsflaade drog han til Slagelse og raadførte sig dér ind- 
gaaende om de Foranstaltninger, som skulde træffes, med Absalon, hvem 
han havde sendt Bud efter fra Havnen Hulyuminni«. 

bvis Indhold intet fortælles, rider Absalon tilbage til Hulvu- 
minni. Hvornaar Kongen fik Vished for, at Krigsrygterne 
var falske, siges ikke. Det maa imidlertid være sket kort før 
eller under Absalons Ophold i Slagelse; thi umiddelbart efter 
fortælles, at Kongen meddelte det samlede Mandskab, at 
Krigsryglet var falsk, og gav det Hjemlov. Den sjællandske 
Ledingsflaade fik vel overhovedet ikke Tid til at komme sam- 
men. Begivenhederne følger aabenbart Slag i Slag; Kongens 
Ankomst til Slagelse maa falde ganske kort efter Opholdet 
i Roskilde. 

Lad os dernæst et Øjeblik fæste Opmærksomheden ved 
Saxo's Skildring af Kampens Forløb, som giver et fortræffe- 
ligt Vink om de Forhold, der knytter sig til den meget om- 
talte Expedition. Absalon ligger her med sex Skibe. Var han 
sejlet derhen fra Roskilde med den Del af Ledingsflaaden, 
han i Hast kunde mobilisere, vilde hans Følge have været 
mange Gange større. Han kan altsaa ved denne Lejlighed 
intet have haft at gøre med Ledingsflaadens Samling. Det 
som Olrik kalder utænkeligt, finder sin naturlige Forklaring 
deri, at Kongen ikke træffer ham i Roskilde; paa Grund af 
Krigsfaren tvinges han derfor til hurtigt at handle paa egen 
Haand. | 

Hvorledes disponerer Absalon nu over disse sex Skibe, 
da han efter at være vendt tilbage fra Slagelse vaagner tid- 
ligt om Morgenen i Hulyuminni? De tre er foreløbigt im- 
mobile, Ebben har sat dem paa Grund; men de tre andre 
har han lagt lige i Mundingen af Havnen for at være parate 
til hurtig Udrykning, hvis noget skulde vise sig. Han ligger 
altsaa faktisk paa Lur her, og det, han lurer paa, kan kun 
være Sørøvere, hvad ogsaa Arnolds Profeti samt alle øvrige 
Enkeltheder tydeligt viser. Bispen er altsaa sejlet her op med 
sine Skibe for at faa Ram paa en Del vendiske Sørøverskibe, 
som han formodentlig havde faaet Nys om opererede uden- 
for Farvandet ved Hulyuminni. 

Det er altsaa et Togt mod Sørøvere, som her skildres: 

derfor maa Hulyuminni sandsynligvis søges i Sundet eller 
paa Nordøstsjællands Kyst, som var det Omraade, hvor Ab- 
salon fortrinsvis haandhævede Søpolitiet. 

At denne Formodning om Togets Art og Hensigt falder 
ganske i Traad med Saxo's Fremstilling, samt at Episoden 
er fortalt, simpelthen fordi den kaster Glans over Absalons 
Virksomhed paa dette Omraade, det fremgaar for det første 
af den Iver, Absalon efter hans Beretning lægger for Dagen 
for hurtigt at komme tilbage til sit Operationsfelt, at ikke 
Byttet skal slippe ham af Hænde: Afrejsen fra Slagelse fore- 
gaar efter Mørkets Frembrud. Det falder ham ikke et Øje- 
blik ind at blive til om Morgenen for at rejse sammen med 
Arnold. Havde han ligget ved Hulyuminni blot for at være 
nærmere ved Kongen eller for at vente paa Ledingsflaaden, 
var der absolut ingen Grund til at haste saa voldsomt. Rygtet 
havde jo talt usandt; Krigsfaren var forbi, og han havde 
" intet at gøre i Hulyuminni. Men dernæst ses det ogsaa klart, 
at Hensigten med Fortællingen er den ovenfor angivne, fordi 
Saxo til Beretningen om Træfningen umiddelbart føjer disse 
Ord, der staar i den nøjeste Forbindelse med Absalons Kamp 
mod Sørøveriet, men vilde falde højst mal å propos i enhver 
anden Sammenhæng: »Ea tempestate Esbernus urbem Ka- 
lundam molitus noui munimenti presidio portum hostili pira- 
tica liberum prestitit. Ipse quoque et Inguarus et Olauus 
ultro Absaloni se infatigabili piratici muneris execucione 
tunæerunt«. 

Ud fra de Betragtninger og Raisonnementer, som her er 
anførte, har jeg naturligvis ikke tænkt mig den Mulighed, 
som Olrik aabenbart finder overordentlig plausibel, at Ab- 
salon laa i Hulyuminni for at være nær ved Kongens Hoved- 
kvarter i Slagelse. Men havde jeg tænkt mig denne Mulighed, 
saa var den ogsaa øjeblikkelig blevet forkastet, alene af den 
Grund, at Slagelse ikke var Kongens Hovedkvarter, men 
kun en rent foreløbig Station under hans Marsch mod Vest. 
Han kan ifølge Situationen intet fast Hovedkvarter have 

haft. Endnu ét, inden jeg afslutter disse Bemærkninger om 
Olrik's Theori. Man forstaar ikke, hævder han, at Sagaman- 
den, naar Rejsen fra Slagelse tog flere Dage, ikke skulde 
have været i Stand til at naa tilbage til sin Herre, inden 
Kampen begyndte. Jo, det forstaar man saare vel, blot Sagen 
tænkes rigligt igennem. 

Træfningen ved Hulyuminni fandt Sted den 24. Oktober 
ved Daggry. Lad os antage, at Absalon med sit Følge naaede 
tilbage den 23. om Eftermiddagen; thi Natten mellem den 
23. og 24. maa han ifølge Beretningen om Kampen have til- 
bragt ved Havnen. Rejsen er formodentlig gaaet ad den nær- 
meste farbare Vej: fra Slagelse til Roskilde; derfra Østen om 
Roskilde Fjord over Slangerup og videre til Hulyuminni, som 
ifølge min Antagelse var det nuværende Hulerød. I Løbet 
af den første Nat tænker jeg mig, at han naaede til Ringsted 
(c. 4 Mil). Han har Hast og nøjes antagelig med et kort Hvil 
paa nogle Timer. Saa fortsætter han Rejsen til Roskilde (andre 
4 Mil) og kommer vel dertil henad Aften. Her overnatter han 
i Bispegaarden og skifter Heste. Næste Morgen tidligt rider 
han videre til Alsynderup (c.5 Mil), hvor der atler overnattes, 
og den følgende Dags Morgen fortsættes til Hulyuminni, 
sikkert ad daarlige Veje, saa han er næppe kommet til Be- 
stemmelsesstedet før hen paa Eftermiddagen. 

Efter denne Beregning maa Absalon have forladt Slagelse 
den 20. ved Sengetid, været kommet til Roskilde den 21. om 
Aftenen, til Alsynderup den 22. sent paa Eftermiddagen og til 
Hulyuminni den 23. ved samme Tid. I hvert Fald er han 
rejst saa hurtigt, som det under Datidens Forhold lod sig 
gøre, og har sandsynligvis skiftet Heste i Roskilde. Hvorledes 
skulde nu Arnold, naar Bispen havde én Nats Forspring og 
utvivlsomt kunde komme hurtigere afsted, da han havde 
Lejlighed til at skifte Heste, have været i Stand til at ind- 
hente sin Herre, forudsat altsaa, at Kampen fandt Sted den 
24. ved Daggry, og at Absalon den foregaaende Eftermiddag 
eller Aften naaede Havnen? 


AARSBERETNING FOR 1927. 


Det Kgl. Nord. Oldskrift-Selskabs Møder i 1927. 


Maanedsmøde den 265. Januar. 


Til Selskabets Bestyrelse for 1927—29 gjenvalgtes: som Vice-Præsi- 
dent, Professor Dr.Finnur Jånsson; som Kasserer, Departementschef 
P. 0. A.Andersen; som midlertidig Sekretær ved Oldskriftafdelingen, 
Professor Dr. Finnur Jonsson; som Sekretær ved Oldsagafdelingen, 
Museumgsinspektør Carl Neergaard. 

Professor Dr.Finnur Jonsson: Flatøbogen, dens Tilblivelse og 
Indhold. 

Overbibliotekar Dr. Sofus Larsen: Hvor laa Jomsborg? 


Mødet overværedes af Hs. Maj. Kongen. 


Maanedsmøde den 8. Februar. 


Museumsinspektør Hans Kjær: To nylig fremdragne Votivfund fra 
den yngre Bronzealder, fra Fyen og Jylland. 

Museumsinspektør Chr. Axel Jensen: De ældste, middelalderlige 
udskaarne Kister i Danmark. 


Maanedsmøde den 8. Marts. 


Forslag til Budget for 1927 forelagdes og vedtoges. 

Følgende Meddelelser bleve givne om Resultaterne af den arkæologisk- 
geologiske Expedition til Sydgrønland, der i Aaret 1926 udsendtes af 
Kommissionen til Ledelse af de geologiske og geografiske Undersøgelser 
i Grønland. 

Underinspektør ved Nationalmuseet Dr. Poul Nørlund redegjorde 
for Udgravningerne ved Gardar (nu Igaliko), Nordboernes Bispesæde i 
Middelalderen. 

Professor Dr.Finnur Jonsson fremsatte Bemærkninger om nogle 
fundne Runeindskrifter. 

Afdelingsgeolog Dr. Knud Jessen gav Oversigt over det natur- 
historiske Grundlag for Nordbokulturen i Grønland. 


II AARSBERETNING 1927. 


Møde i Kjøbenhavn den 13. Maj. 


Der blev givet Meddelelser af kgl. Ordenshistoriograf Dr. Louis Bobé 
om den Heering'ske Gaard paa Christianshavn; af Overretssagfører Johs. 
Werner om Børsen; af Museumsinspektør Hugo Matthiessen om Vor 
Frelsers Kirke, dens Bygningshistorie og Inventar, og af Oberst Rolf 
Kall om Christianshavns Vold. 


Møde i Frederikssund- og Slangerup-Egnen den 19. Juni. 


Meddelelser bleve givne: ved Rørbæk og Udlejre af Museumgsinspektør 
Carl Neergaard om en fredlyst Langdysse og om den fredlyste Gravhøj 
Møllehøj med Jættestue; i Hjørlunde af Museumsdirektør Dr. M. Macke- 
prang om Kirken og dens Kalkmalerier; i Slangerup af Museums- 
inspektør Chr. Axel Jensen om Kirken og dens Inventar, samt af 
Underbibliotekar Carl Dumreicher om Thomas Kingo og Slangerup; 
fremdeles ved Græse og Havelse Mølle af Museumsinspektør Hans Kjær 
om henholdsvis en fredlyst Jættestue og en Køkkenmødding fra ælire 
Stenalder. 


Maanedsmøde den 13. December. 


Til Selskabets Revisorer for Aaret 1928 gjenvalgtes Greve T. Ahle- 
feldt-Laurvigen og fh. Statsbanedirektør Th. Raben. 

Læge J.W.S.Johnsson: »Den rødhaarede Mand«, hygiejniske For- 
skrifter fra en Klosterbadstue, ca. Aar 1400. 

Kaptain Otto Smith: Kongelige og fyrstelige Rustkamre i Danmark. 


Suppleringsliste til Medlemsfortegnelsen. 


Optagne Medlemmer. 


Andersen, Einer, Rektor v. Østre Borgerdydskole i Kbhvn., Gjentofte. 
Bendixen, O., fh, Inspektør for Sydgrønland, Lieutn., Brønshøj. 
Barregaard, Harald C, ingeniør u. Stadsing. Direktorat, Kjøbenhavn. 
Brammer, Frederik, Overførster ved Vallø Stift, Vallø. 

Bring, Johannes, Stadslåkare, Dr., Simrishamn. 

Carstensen, Viggo, Landsretssagfører, Kjøbenhavn. 

Degerbøl, Magnus, Åmanuensis ved Zool. Museum, Cand. mag., Lyngby. 
Frederiksen, V. C., Sognepræst, Thoreby. 

Graoner-Nielsen, H., Arkivar i Dansk Folkemindesamling, Kbhvn. 
Hald, Kristian, Assistent i Stednavneudvalget, Kjøbenhavn. 

Hebo, Carl Halfdan, Fabrikant, Winnipeg. 

llelgason, Jon, Dr. phil., Kjøbenhavn. 

Jacobsen, Vagn, Direktør for Carlsberg Bryggerierne, Kokkedal. 
Jørgensen, Herman, Postassistent, Cand. phil, Kjøbenhavn. 

Kristensen, Marius, Dr. phil., Himmelev. 

Poulsen, F.C., Overretssagfører, Horsens. 

Raben, N.C., Bankassistent, Kjøbenhavn. 

Roussell, Aage, Arkitekt, Kjøbenhavn. 

Rønne, Svend, Konservator ved Statens Museum f. Kunst, Kjøbenhavn. 
Sonne, H. W., Ingeniør, Cand. polyt., Fredericia. 

bårdarson, Matthias, Direktør f. Nationalmuseet, Reykjavik. 


Medlemmer afgaaede ved Døden. 


Berner-Schilden-Holsten, A. C., Lensbaron, Kammerherre, Hof- 
jægermester, til Holstenshus, Clausholm im. m. 

Balow, W. F., Sparekassedirektør, Kjøge. 

Chlingensberg-Berg, M. v., Dr., Munchen. 

Fries, G., Rentier, Charlottenlund. 

Hertel, H., Kontorchef v. Det kgl. danske Landhusholdningsselskab, Kbhvn. 

Hjejle, T., Arkitekt, Kjøbenhavn. 

Holm, Viggo, fh. Kantor, Kjøbenhavn. 

Jurgensen, Chr., Professor, Dr. med., Hellerup. 

Kristensen, Frode, fh. Lærer, Tørring. 

Malmstrom, Oscar, Lektor, fil. dr., Helsingborg. 

Ricard, Chr., Landsretspræsident, Sønderborg. 

Sprinchorn, Kari, fh. Rektor, fil. dr., Lund. 

Sørensen, Alfred, Etatsraad, Kjøbenhavn. 

Thomsen, Vilh., Hs. Excell., fh.Professor v. Universitetet, Dr. phil., Valby. 

W orsaae, G., Kammerherre, Oberstlieutenant, Gjentofte. 


Udsigt over Selskabets Regnskab for 1927. 


INDTÆGTER: sk Æg 
Kassebeholdning fra 1926... resenes 15279. 72 
Understøttelse fra Statskassen til Udgivelse af Skrifter...... 1500. » 


Tilskud fra Rask-Ørsted Fondet til Udgivelse af Mémoires... 1000. » 
Tilskud fra Dansk-lslandsk Forbundsfond til Udg. af Sagaer. 1500. » 


Med lemsbiirae ads ad es arne ne ARERD BY58. …» 
Et livsvarigt Medlemsbidrag (at overføre til Faste Fond)..... 130. … 
Renter af Selskabets Faste Fond: 

Panteobligationer .........000eerereerrssenere .……… 2700. + 

Kreditforenings Obligationer ............rrre0r00r:e 5777. - 
Renter af Konto Kurant Konto ..........22 serene 424. 56 
Ved Salg af Selskabets Skrifter.............0r0ererenere. 3586. 63 
Ved Udlaan af Selskabets Clicheer........000rreereerereee 90. 50 


85946. 41 


IV 


AARSBERETNING 18927. 


UDGIFTER: SSL: 
A. Almindelige Driftsudgifter: Sekretærerne 1400 Kr.; Besør- 
gelse af løbende Forretninger 200 Kr.; Trykning og Mø- 
ders Afholdelse 1235 Kr. 95 Øre; Honorarer for Foredrag 
575 Kr.; Porto, Kontorhold, Mødesal m. m. 1569 Kr. 84 Øre; 
Bud 800 RE 5 as os eee Eee 5780. 79 
B. Aarbøger for 1927: Forfatter-Honorarer 1260 Kr.; Afbildninger 
845 Kr. 12 Øre; Trykning og Papir 3380 Kr. 87 Øre; Hæft- 
hine 500 KER 5 lr scan NE enn fas NMRA SR 5985. 99 
C. Mémoires for 1928: Oversætter-Honorar 254 Kr.; Trykning 
OOS sg er seen RADER ERODERET 7D4. » 
D. Kongespejlet i dansk Oversættelse: Honorar for Oversættelse 150. >» 
E. Færeyingasaga: Forfatter-Honorar 375 Kr.; Trykning og Papir 
1630 Kr. 24 Øre; Hæftning 72 kr. 50 Øre ..............… 2077. 74 
F. Nordiske Fortidsminder, Il, 4: Tavler .................… 835. + 
G. 5000 Kr. 3%, 5-aarige Statsgældsbeviser 1927, henlagte som 
KESErLVERONT 25 ron kl ne SE RS DE DnDSEER 4940. 27 
20523. 79 
Kassebeholdning til 1928 .........00rereeeererseresseee 15422. 62 


(Heraf fradrages 130 Kr. til Faste Fond, og er henlagt til 
Nord. Fortidsminder, If, 4: Kr. 5352. 92). 


35946. 41 
FASTE FOND: ss. så 
3!/29/0 Ny jydske Kjøbstad-Kreditforenings Obligat. 64200 Kr.; 
49% Ny jydske Kjøbstad-Kreditforenings Obligat. 61500 Kr.; 
41/29/60 Ny jydske Kjøbstad-Kreditforen. Obl. 3000 Kr.; 49/0 
Obl. i Kreditforeningen af Grundejere i Østifterne 4000 Kr.; 
49/0 Obligationer i Kreditforeningen for Kjøbenhavn og Om- 
egn 2000 kr.; 4 7/0 Obligationer i Kreditkassen for Østifterne 
1000 Kr.; 49/0 Obligationer i Kreditforeningen af jydske 
Landejendomsbesiddere 13000 kr.; 47/2 9/0 Sønderjyllands 
Kreditforening 3000 Kr. .....00crcererereerererereeee 151700. + 
Panteobligationer i faste Landejendomme ..........20.22…… 60000. + 
Sparekassebog i Sparekassen for Kjøbenhavn og Omegn .... 1088. 97 
212788. 97 
RESERVEFOND: KER 
Kr. (5) 
57/0 b-aarige Statsgældsbeviser 1927........resseesereee 5000. » 
Kjøbenhavn, 20. August 192S. 
P.O. A.Andersen, 


Selskabets Kasserer. 
Revideret og fundet overensstemmende med Bilagene. 
T. Ahlefeldt-Laurvigen. Th. Raben. 


Njåla. Textudgave. 1875. 3 Kr. 

Nordiske Fortidsminder. Åto. 1.Bind. 1890—1903. 30 Kr. (6 Hefterå 
6 Kr.). 2. Binds 1. Hefte, 1911; 2. Hefte, 1918. Hvert Hefte 6 Kr. 
2. Binds 3. Hefte, 1923. 9 Kr. 

Petersen, N. M., Bidrag til den oldn. Literaturs Hist. 1866. 3 Kr. 

Register til Njåla 2. bd. og K. Gislasons andre afhandlinger. 1896. 1 Kr. 

Saga af Tristram ok Isånd samt Mottuls saga. 1878. 6 Kr. 

" Sturlunga saga i dansk oversættelse ved Kr. Kålund, versene ved 
Olaf Hansen. 1.—2. bind. 1904. 12 Kr. 

Sturlunga saga, udg. efter håndskrifterne. 1.—2. bd. 1906—11. 20 Kr. 


Følgende Skrifter ere udsolgte: 


Antiqvitates Americanae sive Scriptores septentrionales rerum Ante- 
Columbianarum in America, 1837, åto. Med fransk Résumé (An- 
tiquités Américaines), 1845, åto. Ved C.C. Rafn. 

Egilsson, 8., Lexicon podåticum antiquæ linguæ septentrionalis. 
1860. — Ny Udgave, ved Finnur Jénsson. 1913—16. 

Fornaldar sågur nordårlanda. 1.—3. Bd. 1829—30. 

Fornmanna sågur. 1.—12. Bd. 1825—37. 

Færeyinga saga eller Færøboernes Historie. Udg. af C. C. Rafn. 1832. 

— — oder Geschichte der Bewohner der Fårder. Herausgegeben von 
C. C. Rafn u. G. C. F. Mohnike. 1833. 

Grønlands historiske Mindesmærker. 1.—3. Bd. 1838—45. 

Hermod. Det nordiske Oldskrift-Selskabs Tidende. 1825—26. 

Hovedberetning fra det Kgl. Nord. Oldskrift-Selskab for Aarene 1825, 

… 1826 og 1827. 1828. 

Islendinga sågur. 1.—2. Bd. 1843—47. 

Jahresberichte der Kånigl. Ges. f. nord. Alterthumskunde. 1837—42. 

Kråkumål sive Epicedium Ragnaris Lodbroci. Med dansk, latinsk og 
fransk Oversættelse. Udg. af C. C. Rafn. 1826. 

Ledætraad til Nordisk Oldkyndighed. 1836. 

Nordisk Tidsskrift for Oldkyndighed. 1.—3. Bd. 1832—36. 

Nordiske Fortids Sagaer, oversatte af C. C. Rafn. 1.—3. Bd. 1829 - 30. 

Oldnordiske Sagaer i Oversættelse. 1.—12,. Bd. 1826—37. 

Petersen, N. M., Historiske Fortællinger om Islændernes Færd 
hjemme og ude. 1.—Å4. bd. 18339—44. 

Scripta historica Islandorum. 1.—12. Bd. 1828—46. 

Tidsskrift for nordisk Oldkyndighed. 1.—2. Bd. 1326— 29. 

Vestiges d'Asserbo et de Såborg. 1853. 


INDHOLD. 


To Votivfund fra yngre Bronzealder, fra Fyen og Jylland. Af 
Hans Kjær 
Saxoproblemer. 


Af dette Tidsskrift udkommer et Hefte gjennemsnitlig 
hvert Fjerdingaar. Fire Hefter udgjøre et Bind, som koster 


6 Kr. Enkelte Hefter sælges ikke. 

Bidrag til Tidsskriftet sendes til Det Kgl. nordiske 
Oldskrift-Selskabs Bestyrelse (Prinsens Palais, Frederiks- 
holms Kanal 12, Kjøbenhavn K). i 

